
închin această carte soţului meu, OVIDIU POP, care 
ar fi dorit foarte mult să o vadă publicată. 


SANDA POP 


Cuvânt înainte 


Apariţia, în anul 1992, a volumului Bătălia pentru 
Ardeal al lui Valeriu Pop a smuls dintr-o nemeritată 
uitare, impusă de regimul comunist, pe una dintre 
personalităţile de seamă ale vieţii politice româneşti din 
perioada interbelică şi de la începutul celui de-al doilea 
război mondial. Bătălia pentru Ardeal a pus în adevărata 
lor lumină nobilele şi stăruitoarele eforturi ale lui Valeriu 
Pop pentru a sluji interesul naţional într-una din 
perioadele de „mare cumpănă” - cum ar fi spus Miron 
Costin - ale istoriei neamului românesc. 

Cu un devotament vrednic de cel mai profund 
respect, doamna Sanda Pop pune astăzi la îndemâna 
istoricilor şi a marelui public Amintirile politice ale 
socrului ei. 
într-o perioadă de stăruitoare şi laborioase eforturi de 
ire a bazei de informaţie pentru studiul istoriei 
contemporane a României, nu mai este necesar să se 
stăruie asupra necesităţii editării surselor documentare, 
narative, etc. privind trecutul apropiat al României. 

însemnările lui Valeriu Pop - prin locul important 
ocupat în viaţa politică a ţării şi prin înzestrarea sa 
intelectuală - oferă istoricilor o „materie primă” de cea 
mai bună calitate, iar marelui public, imaginea plină de 
dinamism a vieţii noastre politice. 

Subiectivismul literaturii memorialistice este bine 
ştiut şi nu asupra lui se cade a stărui. 

Amintirile politice ale lui Valeriu Pop sunt un izvor de 
mare valoare pentru istoria României din prima jumătate 
a secolului nostru. Participant activ la viaţa politică a 
ţării, în relaţii cu personalităţile de primă mărime ale 
ţării, începând cu regele Carol al Il-lea, Valeriu Pop a 
făcut, văzut şi auzit multe. într-un lung şir de probleme şi 
aspecte ale istoriei noastre politice, mărturia lui este 
capitală (Ajunge să menţionăm textul despre abdicarea 
regelui Carol al Il-lea). De subliniat că, până la ora 


actuală, multe din informaţiile lui Valeriu Pop sunt unice, 
de exemplu, declaraţia lui Ion Antonescu din 1943 că, 
dacă războiul e pierdut, „este ferm 

decis să se retranşeze cu 2-3 divizii în munţii Vrancei şi 
să moară până la ultimul om, realizând gloriosul sfârşit al 
lui Decebal“. 

Publicarea Amintirilor politice ale lui Valeriu Pop este 
necesară şi ea va contribui la sporirea însemnată a 
cunoştinţelor despre istoria contemporană a României. 

în afara valorii lor de izvor istoric, Amintirile politice 
ale lui Valeriu Pop prezintă interes şi pentru viaţa 
politică de astăzi a ţării noastre. într-o vreme când, după 
prăbuşirea regimului comunist, societatea românească 
îşi caută drumul spre democraţia autentică, cunoaşterea 
vieţii politice de la noi, aşa cum a fost, devine o 
imperioasă necesitate. Astăzi, când România se clădeşte 
pe temelii noi şi când Europa îşi dă o nouă configuraţie, 
greşelile din trecut, care au contribuit la dispariţia 
României Mari, trebuie evitate. Fie ca, în paginile 
însemnărilor lui Valeriu Pop, clasa noastră politică să 
găsească un prilej de meditaţie care să o determine să-şi 
pună strădaniile, nu în slujba carierei, ci a interesului 
naţional. 


FLORIN CONSTANTINIU 


Introducere 


Arhiva familiei lui Valeriu Pop este foarte săracă. 
Aproape toate documentele istorice şi politice, actele, 
corespondenţa, mărturiile şi fotografiile, decoraţiile şi 
medaliile primite au fost arse în curtea locuinţei de unde 
a fost ridicat în noaptea de 6 mai 1950, pentru a fi 
încarcerat fără proces. Au rămas doar câteva caiete 
scrise mărunt, transmise fiului său Ovidiu, care mi le-a 
încredinţat înainte de moartea sa tragică, survenită cu 9 
luni înainte de decembrie 1989. 

Nu l-am cunoscut pe socrul meu, dar amintiri despre 
el erau depănate mereu în casa noastră de către soţia sa, 
Alexandrina - Biby - născută  Tripon, fiica 
memorandistului Gavrilă Tripon din Bistriţa, şi de către 
soţul meu, Ovidiu. Astfel că, în 1990, o dată cu 
speranţele unei înnoiri, am început să descifrez aceste 
caiete de amintiri, cu gândul de a restitui memoria lui 
Valeriu Pop, ştiind că aceasta ar fi fost dorinţa fierbinte a 
familiei sale. 

Prima parte a volumului cuprinde jurnalul său din 
timpul cât a deţinut funcţia de ministru în diferite 
guvernări în anii 1932, 1933, 1935 şi a fost redactat în 
perioadele respective. Nu am găsit în arhivă un jurnal 
pentru anii 1936-1937, când a deţinut funcţia de ministru 
al Industriei şi Comerţului, perioadă în care a fost 
preocupat de sprijinirea elementului românesc în 
activităţile economice, după cum reiese din Amintiri. 

Partea a doua dezvăluie participarea directă a lui 
Valeriu Pop în actul abdicării regelui Carol al II-lea, 
acţiune controversată în cercurile politice ale vremii, la 
care am alăturat corespondenţa purtată cu Mihai 
Antonescu şi cu mareşalul Ion Antonescu (originalele 
fiind în arhiva familiei) privitoare la acest eveniment. 

Partea a treia a volumului cuprinde două caiete, 


intitulate de autor Amintiri. Au fost scrise între 1956 şi 
1958, după ieşirea lui din ultima închisoare de la Sighet 
şi reprezintă mai mult o schemă a întregului material 
memorialistic - idei aruncate pe hârtie - urmând, 
desigur, a fi dezvoltate ulterior, într-un stil coerent şi 
îngrijit. Dar moartea survenită în 1958 nu i-a dat răgazul 
să  desăvârşească ceea ce îşi propusese. Textul 
„Jurnalului!! este mai 

complet, mai închegat, mai colorat, evenimentele fiind 
descrise pe viu, în timp ce textul, foarte dens, al 
Amintirilor s-ar fi cerut mai dezvoltat. 

Fragmente din această parte au fost publicate în 
lucrarea Bătălia pentru Ardeal, apărută în 1992 la 
Editura Enciclopedică. 

Am respectat, pe cât s-a putut, ortografia şi, mai ales, 
stilul şi cursul ideilor din manuscrise, pentru a nu le 
ştirbi autenticitatea, cu riscul de a lăsa unele lacune 
pentru care cer îngăduinţa cititorului. 

Nu am mai avut, după 1989, de la cine să cer 
informaţii din familie pentru a obţine răspunsuri la unele 
întrebări ale mele: soţul meu murise în martie 1898, iar 
soacra mea, în 1988. Din nefericire, nu am găsit nici 
sprijin material de la nici una din fracţiunile liberale 
pentru a obţine ajutorul unui redactor în vederea 
lămuririi problemelor istorice. 

Sunt totuşi împăcată că am reuşit, cu lipsurile 
inerente datorate motivelor de mai sus, să aduc la lumina 
tiparului o mărturie în plus pentru deceniul atât de 
controversat şi atât de asemănător cu cel pe care-l trăim. 

Se mai vorbeşte în textele acestui volum despre 
misiunile încredințate de generalul Antonescu la 
Budapesta şi Berlin pentru urmărirea modului cum se 
aplicau termenii arbitrajului de la Vieha. în arhiva 
familiei pe care o dețin se mai află trei dosare foarte 
voluminoase cuprinzând rapoarte şi telegrame din acea 
perioadă. 

în Abdicarea regelui Carol al II-lea, autorul 
memoriilor spune: „Dacă nu am reuşit pe deplin, cum aş 
fi dorit, cel puţin am conştiinţa împăcată că mi-am făcut 
datoria întreagă faţă de Tron şi Ţară, fără ezitări şi 
calcule mărunte”. Iar în scrisoarea din 30 iulie 1942, 
adresată lui Mihai Antonescu, reprodusă în Anexa nr. 1, 
mai spune: „Eu am arătat că orientarea franco-engleză 
ne-a dus la prăbuşirea hotarelor, am demonstrat că 
orientarea germană ne-a făcut cu putinţă, în ceasul al 12- 
lea, înlăturarea unui dezastru total şi am şusţinut că 

colaborarea cu Germania ne asigură existenţa şi ne va 
îngădui şi realizarea tuturor drepturilor noastre în 
spaţiul vital românesc”. Pentru acest crez politic, a plătit 
cu închisoarea în două rânduri: în 1944-1945, la 
Prefectura Poliţiei, şi apoi, între 1950 şi 1955, la Sighet. 
Nu a împărtăşit mai nimic din suferinţele din închisori. 

Mai spune în altă parte: „Ceea ce am făcut, nu am 
făcut în vederea unor mulţumiri sau recunoştinţe. Am 
activat, aşa cum am 
activat, pentru că aşa mi-a dictat dragostea de neam şi 
conştiinţa de român”. 

Deşi a fost un susţinător înfocat al Coroanei, a ajuns 
la concluzia necesităţii abdicării regelui Carol al Il-lea, în 
interesul ţării, interes care se situa pe primul plan al 
ierarhizării acestora. 

Şi mai spune, în altă parte, că posteritatea va stabili 
rolul său şi contribuţia sa în viaţa politică. Acesta este şi 
scopul prezentului volum. 

Am mai spus că nu l-am cunoscut pe socrul meu, dar, 
dea lungul strădaniei mele de a descifra memoriile sale, 
am Nămas cu impresia că, deşi admirat, apreciat, 
ovaţionat chiar, nu a fost şi foarte iubit şi chiar a fost 
destul de invidiat de oamenii politici ai vremii, poate şi 
pentru că inteligenţa sa şi cultura cu totul excepţionale îl 
singularizau şi îl situau pe o treaptă superioară. 


SANDA POP 


1. JURNALUL UNUI 
MINISTRU LIBERAL 


1932 


28 februarie 1932. Ora 51/2 ceai la [Octavian] 
Goga. Goga îmi vorbeşte în particular lung asupra 
situaţiei politice. Crede că persoana Regelui este pusă 
direct în joc şi dacă nu se dă ţării un guvern tare şi 
autoritar, în 3-4 luni situaţia poate deveni critică; Regele 
i-a arătat multă încredere şi, fără a-i da vreo însărcinare 
formală, au discutat compoziţia noului guvern, care va 
trebui să însemne concentrarea tuturor forţelor capabile 
şi devotate Regelui, în acest guvern ar fi 4 miniştri 
ardeleni şi 2 subsecretari de stat; eu aş rămânea 
necondiţionat la Departamentul Justiţiei; din Ardeal ar fi 
util E. Haţieganu, V. Tillea urmând să treacă în 
diplomaţie. Vaida sigur că nu se va rupe de Maniu, iar 
dacă da, nu ar putea fi de nici o utilitate. Goga are 
impresia că situaţia lui Argetoianu ar fi zdruncinată şi că 
astfel, intrarea lui Argetoianu într-un astfel de guvern nu 
este sigură, deşi el (Goga) păstrează contact continuu cu 
Argetoianu şi stau de vorbă. 

M-am mărginit a face reflexii asupra expunerilor lui 
Goga, fără a lua vreun angajament. Goga va merge în 
săptămâna aceasta la Rege şi va căuta să precipite 
evenimentele. Concomitent va lămuri situaţia cu 
Averescu, provocând ruptura care ar însemna izolarea lui 
Averescu. 

29 februarie 1932. Argetoianu îmi spune că Goga 
ar fi trecut limitele, speculând bunăvoința Regelui, din 
care cauză Regele ar fi indispus faţă de Goga. 

Regele foarte bine dispus: se interesează în mod 
special de lupta dintre chemărişti şi acţionişti, îl 
pasionează atitudinea lui Vaida. Comunic Regelui că cel 
mai târziu până sâmbătă voi avea un răspuns definitiv 
prin Gh. Crişan asupra hotărârilor luate de Vaida. Regele 
îmi vorbeşte de procesul Ştirbey-Alevra şi îmi recomandă 
pe procurorul general de Timişoara pentru mutare la 


Bucureşti (Lupescu). Informez pe Rege asupra mersului 
lucrărilor de legiferare în ce priveşte Departamentul 
Justiţiei. 

Vizită la d-na şi dl. Argetoianu. 

Miercuri 2 martie 1932. Conferinţă la Argetoianu 
cu Ottescu şi lonescu, fixăm cluburile ce urmează să fie 
închise! Argetoianu cere excepţie pentru unul din 
cluburile prezidate de dr. Lupu, care din aceste cluburi 
trăieşte. Urmează ca Argetoianu să se înţeleagă cu dr. 
Lupu. 

La Cameră, Argetoianu îmi atrage atenţia că liberalii 
nu mai sunt plouaţi, ci din nou radioşi în urma audienţelor 
lui Franasovici şi Tătărescu, că însă aceste audienţe s-au 
acordat numai datorită stăruinţelor sale. 

Liberalii, prin Xeni, mă asigură de tot concursul lor la 
votarea legii dobândirii naţionalităţii, recunoscând că 
proiectul nu este mult superior din punct de vedere 
românesc legii celei vechi. 

Joi 3 martie 1932. Chestorul S. Haţieganu îmi 
raportează că în preajma balului „Chemării”, Vaida - prin 
E. Haţieganu - a cerut demisia lui V. Tillea care a dat-o 
verbal: a avut loc un violent incident între Vaida şi E. 
Haţieganu pe chestia lui Pavel Pavel şi broşura 
acţioniştilor. A doua zi Vaida a revenit asupra cererii de 
demisie a lui Tillea şi a luat măsuri pentru suprimarea 
pasagiilor referitoare la E. Haţieganu. Pavel Pavel şi alţi 
acţionişti fac propagandă republicană şi revoluţionară în 
mod făţiş, pretinzând că sunt în asentimentul lui Maniu. 
Maniu ar fi indispus din acest motiv: s-ar fi petrecut un 
schimb de cuvinte între Maniu şi Vaida, acesta din urmă 
reclamând mai multă independenţă de acţiune pentru el; 
E. Haţieganu crede însă că Vaida niciodată nu va lua 
atitudine contrară voinţei lui Maniu. „Chemarea” se va 
întruni în congres peste 2 luni, n-au însă mijloace. 

Vineri 4 martie 1932. V. Cădere îmi spune că 
cunoaşte propaganda republicană a acţioniştior, pe Pavel 
îl are sub permanentă supraveghere; pe Comei Bianu l-a 
pus la rezon Eugen Bianu. Urmează să discute cu mine în 
curând întreaga situaţie din Ardeal. 

Conferinţă cu Ottescu, Gabriel Marinescu, 
Praporgescu, Codin Ştefănescu şi V. Cădere. Se va 
suprima ruleta şi braziliana, nu se va da altă autorizaţie. 
Prefectul Poliţiei se declară contra închiderii cluburilor, 
va redacta un memoriu care se va supune Consiliului de 

Miniştri cu un proiect de lege pentru modificarea 
actualelor dispoziţii din Codul Penal, înăsprindu-se 
măsurile. Argetoianu, la Cameră în conversaţie, îmi dă 
impresia că e nemulţumit de Vâlcovici pentru atitudinea 
sa provocatoare. 

Sâmbătă 5 martie 1932. Mirto, la Cameră într-o 
conversaţie particulară, îmi confirmă că a avut tendinţă în 
cuvântarea 
lui contra lui M. Popovici; că ţărăniştii nu ar fi deloc 
supăraţi să-l vadă implicat în chestia contractului suedez 
şi tras la răspundere: rezultă că majoritatea nu a înţeles 
tendinţa cuvântării. 

Oteteleşanu crede că Goga va încerca mari deziluzii. 
Goga ar fi sperând în asigurarea că va avea puterea, cum 
însă nu o are încă în mod efectiv, lumea nu îl va urma. 

Argetoianu îmi atrage atenţia asupra afacerii cu 
peştele sărat sovietic, în care e implicat şi Șeicaru. Nu 
doreşte muşamalizarea afacerii, deşi „Curentul” îi face 

reţioase servicii. 

Gh. Crişan pleacă la Cluj şi până marţi dimineaţa îmi 
va comunica desluşit atitudinea şi intenţiile lui Vaida, ca 
să le pot aduce la cunoştinţa Regelui. 

D. Mânu asemenea va lipsi din Bucureşti mai multe 
zile. îl însărcinez să-i comunice lui Vaida că suntem chit: 
el m-a zeflemisit şi ironizat la adunările din Ardeal, iar eu 
l-am elogiat, luându-i apărarea la Senat. 

Marţi 8 martie 1932. Gh. Crişan îmi comunică din 
partea lui Vaida cele trei formule la care ar adera: 1. 
Guvern de partid; 2. Guvern de concentrare parţială cu 
sau fără dizolvare; 3. Guvern de alegeri. Dacă aceste 
soluţii nu ar fi posibile - ele nu ar întâmpina nici o 
dificultate din partea lui Maniu şi nici dreptul Regelui de 
a desemna anume persoane nu s-ar pune în discuţie - 
Partidul Naţional-Ţărănesc ar fi nevoit la vară să înceapă 
o campanie violentă de răsturnare, fiindcă guvernul nu ar 
putea face faţă situaţiei. Decât guverne personale, Vaida 
preferă dictatura făţişă, care să dea ţării o nouă 
constituţie conformă cu realităţile. Coroana nu ar 
combate-o ci, dimpotrivă, de pe acum asigură Regelui tot 
concursul său pentru reintrarea în normal (forma 
parlamentară) la timpul său. 

Conducerea partidului naţional este hotărâtă să 
dizolve în şedinţa din 10 octombrie organizaţiile tinereşti 
(Chemarea şi Acţiunea), neputându-se admite crearea de 
echivocuri din partea unora (Tillea & Co.) şi luptele 
intestine. 

Raportez Regelui toate informaţiile primite. Regele 
insistă asupra importanţei morale a unei apropieri între 
Vaida şi Goga şi asupra unei eventuale colaborări între 
aceştia doi. Crede că dizolvarea „Chemării” este o 
greşeală. 

Seara, ziaristul Mânu de la „Epoca”, venit de la Cluj, 
mă informează că, la banchetul de gală dat în onoarea lui 
lorga, chemăriştii şi E. Haţieganu nu vor admite 
dizolvarea şi vor duce lucrurile la ruptură. 

Miercuri 9 martie 1932. Argetoianu îmi vorbeşte 
de acţiunea lui Goga şi crede că va eşua complet, 
deoarece, în loc să accepte formula posibilă (intrarea în 
guvern), stăruie pentru formule imposibile (şef de guvern 
cu dizolvare imediată). 

Crişan îmi va comunica mâine seara evenimentele de 
la Cluj. 

Seara îl văd pe Goga, îi comunic că Regele ar vedea cu 
ochi buni o apropiere cu Vaida. Goga este împotriva unei 
colaborări cu Vaida, pentru absolută nepotrivire de 
concepţii. îmi dă să înţeleg că la timpul său eu ar trebui 
să declanşez criza de guvern. Răspund că aceasta ar 
depinde de indicaţiile ce mi-ar da Regele. 

La Senat am un frumos succes cu Legea de organizare 
a înaltei Curți. Discursul meu este viu aplaudat şi 
proiectul votat cu 97 pentru, 1 contra. Toţi mă felicită 
călduros. 

Joi 10 martie 1932. Nae lonescu îmi face o vizită: 
îmi vorbeşte despre suspiciunea reciprocă dintre Maniu şi 
Vaida, lupta dintre chemărişti şi bătrâni, pe chemărişti i-a 
inventat el pentru a zdruncina disciplina impusă de Maniu 
partidului. Acest scop a fost atins, însă chemăriştii s-au 
dovedit mai prejos de sarcina ce le incumba. Goga 
greşeşte' cerâhd! dizolvarea şi şefia guvernului, ar trebui 
să se mulţurrteâscă cu e’ lafgă remaniere. Ar ieşi Ghica, 
Karpen, Sişeşti şi eventual Cantacuzino. îmi cere să insist 
şi eu pe lângă Goga în acest sens. 

Sâmbătă 12 martie 1932. La Senat, Potârcă face 
amendă onorabilă cu privire la amendamentele afirmativ 
trucate de raportorul Alexianu la Legea înaltei Curți de 
Casaţie. La ora 6, când să prezidez şedinţa Consiliului 
Superior al Magistraturii, mă cheamă la telefon lorga şi 
mă roagă să merg numaidecât la Cameră, unde cazul 
Boilă ridicat de deputatul Florea a stârnit incidente 
penibile şi atmosferă extrem de încărcată. Amân şedinţa 
Consiliului Superior şi mă duc la Cameră şi încep 
expunerea obiectivă şi fără reticenţe într-o atmosferă 
vădit ostilă a majorităţii faţă de banca ministerială (Florea 
insinuase şi liberalii răspândiseră zvonul că voi acoperi pe 
Boilă şi voi muşamaliza cazul). Atmosfera treptat se 
îndreaptă, iar la urmă repurtez un succes din cele mai 
strălucite. Camera întreagă aplaudă frenetic, se aud 
strigăte de „Bravo!”. lorga, Duca şi alţii mă felicită 
personal. în urma intervenţiei mele împăciuitoare, şedinţa 
se amână în continuare pe luni. Mirto şi V. Niţescu 
subliniază de la tribună imparţialitatea de care am dat 


uminică 13 martie 1932. Argetoianu mă felicită 
tactul de care am dat dovadă şi consimte la 
continuarea discuţiei luni, despre care anunţ pe 
Mihalache, care îmi mulţumeşte. 

Luni 14 martie 1932. Continuarea discuţiei 
cazului Boilă. V. Niţescu insuficient, iar Mirto sub nivelul 
obişnuit. Mirto îmi face impresia că în fond are intenţia de 
a-l da gata pe Boilă. Impresia generală: Boilă rămâne cu o 
situaţie şi mai proastă după apărarea ce i s-a făcut. 

Argetoianu şi Vâlcovici îmi comunică satisfacția 
Regelui pentru modul cum m-am comportat 

Marţi 15 martie 1932. Regele, foarte mulţumit, 
îmi comunică asentimentul său ca legea controlului averii 
şi legea electorală să se voteze cât de urgent. 

Duminică 20 martie 1932. Dr. luliu Haţieganu, 
Tillea şi alţii mă informează că la Cluj se pregăteşte o 
luptă constituțională din partea lui Maniu. Terenul a fost 
netezit prin dizolvarea „Chemării”. Maniu consideră 
acţiunea de persuasiune ca eşuată, trebuie să înceapă 
lupta, iar în luptă el niciodată nu a fost învins. Crede că 
dezagregarea în urma neplăţii angajamentelor statului 
este atât de înaintată, încât lupta constituţională va 

prinde. Lupta va fi dusă paralel cu Duca şi Averescu. 

Mi se comunică,că, jla Clabţil .liberal Jocal s-a dat 
semnalul de luptă în urma unui ordin.,de la cenţru, s-ar fi 
ţinut cuvântări  ireverenţioase la adresa Regelui. 
Chestorul S. Haţieganu primeşte ordin de a verifica şi a 
raporta telegrafic. 

Luni 21 martie 1932. Nae lonescu îmi face o 
vizită. îmi vorbeşte despre situaţia generală şi ideile 
Regelui. Expun primejdia ce rezultă din lipsa mijloacelor 
financiare la dispoziţia statului. Convine că totul este 
adevărat. îmi expune ideea încetării plăţii cuponului şi a 
monedei interne emise în temeiul conversiunii. Adaug 
impreviziunea cu privire la toate valorile mobiliare, care 
trebuie să se adapteze leului revalorizat. Găseşte că am 
perfectă dreptate şi stăruie să insist pe lângă Argetoianu 
şi apoi pe lângă Rege pentru clarificarea situaţiei şi 
măsuri radicale. 

Seara, Cădere îmi confirmă situaţia extrem de 
primejdioasă în urma întârzierii plăţilor. După cină, expun 
lui Argetoianu situaţia aşa după cum o văd eu şi 
necesitatea imediată a unor măsuri radicale. Convine că 
am dreptate, aşteaptă încă unele informaţii de la Paris, 
pentru a propune aceste măsuri. Crede că Maniu şi 
Averescu nu sunt primejdioşi, fiind compromişi, iar Duca 
nu se va lăsa antrenat, având asigurări în această 
privinţă. Mă roagă să nu sperii mâine pe Rege, ci să 
netezesc terenul în privinţa măsurilor eroice ce se impun. 

Marţi, 20 martie 1932. Expun Regelui planurile 
luptei constituţionale şi primejdia ce naşte din situaţia 
financiară extrem 
de gravă a tezaurului, informez pe Rege foarte sincer 
asupra situației şi asupra soluțiilor, inclusiv 
impreviziunea. Regele, în principiu, nu are nici o 
obiecţiune. îl interesează latura politică, îmi vorbeşte de 
eventualitatea formării unui guvern Goga. îmi cere 
părerea şi asupra posibilităţii de noi alegeri sau 
colaborare cu actualul parlament. Arăt că partidele ar 
vedea cu ochi buni combinaţia cu Goga, însă şefia lui la 
guvern şi alegeri noi ar dezlănţui împotrivirea, arăt că 
alegeri noi fără plata tuturor restanţelor şi a lefurilor la zi 
ar constitui un grav risc, că fără lorga un guvern Goga nu 
ar avea majoritate în Cameră, dar că la închiderea 

sesiunii se poate forma guvernul, urmând ca asupra 
dizolvării să se avizeze la toamnă potrivit situaţiei de 
atunci. Regele este foarte mulţumit de informaţiile ce i- 
am dat. Rămân cu impresia netă că „rebus sic stantibus“, 
Goga va primi însărcinarea de a forma guvernul şi aceasta 
foarte curând. 

La Cameră, Argetoianu mă întreabă asupra convorbirii 
cu Regele. Mă mărginesc a-i arăta că am netezit calea 
pentru soluţii radicale şi că Primul Ministru şi Ministrul 
Armatei merg în audienţă comună mâine pentru a arăta 
situaţia imposibilă a armatei. Pretinde că ştie. Nu-i 
amintesc despre părerea lui St. Amza, că suntem în plin 
Kerenskism. 

Vineri 25 martie 1932. La Cameră se discută 
Legea Curţii de Casaţie. Cuvântarea mea are un succes 
desăvârşit. Dintre majoritarii ardeleni sunt prezenţi 
numai Hodor şi Mihuţ. Majoritarii din Regat îmi fac 
manifestații de simpatie. Legea se votează cu excepţia 

rt. 25 şi 88 care rămân pe mâine, la cererea lui Dimitriu 
şiDan (liberali). 
âmbătă 26 martie 1932. Nae lonescu îmi face 
vizită, îmi vorbeşte despre necesitatea unei soluţii 
apropriate. Crede că alegeri imediate nu se pot face, iar 
cu actualul Parlament numai persoana pretigioasă a 
mareşalului Prezan ca şef de guvern ar avea şanse de a 
lucra. Prezan ar accepta să formeze guvernul, însă numai 
în temeiul unui program de ansamblu, care ar concorda 
cu cel convenit de noi: suspendarea plăţii cuponului, 
emisiune în temeiul conversiunii şi impreviziunea cu 
privire la toate valorile mobiliare. N. lonescu îmi spune că 
în noua formaţie nu ar putea să intre decât Argetoianu, 
St. Amza şi eu, ceilalţi dovedindu-se incapabili. 

Formula Goga nu prinde, deoarece nu are 
comprehensiunea situaţiei şi soluţiilor de ansamblu şi ar 
constitui o provocare care ar complica situaţia. Intrarea 
lui Goga ca ministru în formula 
Prezan dimpotrivă ar lămuri situaţia şi ar linişti spiritele. 
îpii vorbeşte despre discuţii avute la Rege, care s-a lăsat 
convins că legea Mirto este inacceptabilă. Mă va vizita 
luni, după care va trece la acţiune. . 

Cădere îmi aduce vestea suspendării „Cultului 

Patriei!*. 

Primesc o telegramă cifrată de la S. Haţieganu de la 
Cluj, prin care se confirmă pregătirile clandestine ale 
liberalilor îndreptate destul de făţiş contra Regelui. - 

După-masă se votează la Cameră în total cu bile Legea 
Curţii de Casaţie fără nici o modificare, cu 126 voturi 
pentru şi 4 contra (averescani). Camera îmi face o 
manifestare călduroasă. 

lorga convine ca luni după-masă să înceapă discuţia la 
Legea controlului averilor. îmi spune că Regele a cedat la 
insistența sa pentru a vota Legea electorală, însă cu 
corective. 

Luni 28 martie 1932. Argetoianu îmi spune că se 
opune la votarea Legii electorale şi a controlului averilor. 
Regele l-ar fi îndemnat să constituie un partid agrar, fiind 
momentul. Mă roagă ca, împreună cu Valjan şi Radian, să 
ne gândim cum s-ar putea proceda mai bine şi să facem 
preparative dacă vreau să merg alături de el. 

Trece Legea chiriilor prin comisia legislativă, se 
împotrivesc numai Dan şi Paraschivescu. Seara îmi 
telefonează Crişan că soluţiile 1 şi 2 (concentrare cu 
Goga) ar fi primite de cercurile naţional-ţărăniste fără 
supărare, soluţia 3 (guvern Goga cu alegeri noi) ar 
declanşa imediat o împotrivire violentă. Vaida ar accepta 
misiunea de a forma un guvern de concentrare, ar intra 
chiar într-un astfel de guvern. 

Marţi 29 martie 1932. Nae lonescu îmi vorbeşte 
despre formula Prezan în jurul căruia se poate alcătui un 
guvern de concentrare cu Argetoianu, Pop, Vaida, lunian, 
Lupu, Goga, un iorghist, G. Brătianu, Dinu Brătianu, 
Franasovici sau Gh. Tătărescu. Acest guvern ar trebui să 
ia măsuri radicale imediate. Parlamentul ar rămâne, 
urmând ca la toamnă să ratifice măsurile luate. Găsesc că 
formula este bună şi realizabilă în anumite condițiuni. 

Discut cu Regele chestii curente. îl infomez despre 
acţiunea liberală şi răspunsurile lui Vaida. Regele se 
pronunţă pentru concentrare şi măsuri radicale decretate, 
urmând ratificarea la toamnă. Crede că şi Mihalache ar 
putea intra în guvern. Regele doreşte să i-l trimit pe Gh. 
Crişan în audienţă, dorind să-i vorbească. 

Miercuri 30 martie 1932. Cădere îmi confirmă 
starea de surescitare în urma întârzierii plăţilor de către 
stat şi propaganda contra Coroanei pe care o fac în mod 
clandestin liberalii, naţional-ţărăniştii şi averescanii. 

Nae lonescu îmi spune că formula generalului Cihoski 
a fost lansată de Argetoianu, care însă s-a convins că 
formula nu poate fi bună şi acceptă formula Prezan. A 
vorbit cu lunian, care e dispus asemenea favorabil pentru 
formula deja preconizată. Despre orice nou eveniment sau 
întorsătură mă va ţine la curent. 

Am un remarcabil succes la Cameră cu scurta 
cuvântare ce am ţinut la discuţia generală a Legii 
datoriilor. 

La ora 7 şedinţa Comisiei Superioare a persoanelor 
juridice, pe care o prezidez. Prezenţi: lorga, Argetoianu, 
Alexianu (Curtea de Conturi), Lupu (înalta Curte de 
Casaţie), Cezar Partenie, Viforeanu, Procuror general, 
Iliescu. Comisia, cu 6 voturi contra 1, dă aviz de dizolvare 

u privire la asociaţia „Cultul Patriei“, deoarece s-a 
transformat în simplu instrument în mâna unor partide şi 
în âgitatori politici, face mitinguri şi demonstraţii de 
stradă fără autorizaţie şi contra statutelor, iar membrii 
marcanţi ai ei se dedau chiar la atacuri triviale contra 
Coroanei. 

Joi 31 martie 1932. Ghiţă Crişan mă informează 
despre congresul provincial al P. N. Ţ. de la Cluj, asupra 
atmosferei şi intenţiilor de viitor. Convine că formula 
concentrării de persoane cu program bine stabilit este 
singura formulă posibilă şi realizabilă. Crede că Vaida ar 
intra. Recunoaşte justeţea soluţiilor de ordin economico- 
financiar ce preconizez. îi dau indicaţia să ceară audienţă 
M. S. Regelui. La Cameră se votează cu bile Legea 
chiriilor. Majoritatea îmi face manifestaţie de simpatie. La 
Senat se votează cu unanimitate Legea avocaţilor cU 
amendamentul susţinut de mine, care scuteşte pe ţărani 
de obligativitatea redactării actelor de notariat prin 
avocaţi. 

Vineri 1 aprilie 1932'. Camera votează Legea 
avocaţilor amendată de Senat. Crişan îmi comunică 
desfăşurarea audienței ce a avut la Rege. Regele a 

insistat pentru concentrarea de persoane capabile, 
arătând neputinţa de a face apel la partide. Crişan a 
recunoscut că Regele are dreptate. Crişan îmi recunoaşte 
că făcându-se apel şi la el, va accepta un rol de 
răspundere. 

Sâmbătă 2 aprilie 1932. începe discuţia la Legea 
chiriilor la Senat. 

Luni 4 aprilie 1932. Discuţia Legii chiriilor la 
Senat. Legea este adoptată, după ce am avut un frumos 
succes atât la discuţia 
generală cât şi la votarea cu bile a articolului privitor la 
competenţa Tribunalului. 

Marţi 5 aprilie 1932. Audienţă de lucru la Rege, 
care este mereu foarte mulţumit de toate lucrările mele. 
Regele îşi exprimă dorinţa categorică pentru dizolvarea 
„Cultului Patriei”, se declară pentru acordarea drepturilor 
civile femeilor măritate din vechea ţară. Codul penal 
rămâne pentru toamnă. Regele îmi spune râzând că multe 
se pot schimba în ţară până atunci. 

Bianu mă informează despre mulţumirea foarte mare 
pe care Regele o are cu privire la activitatea mea, 
accentuându-i că sunt singurul ministru reuşit şi că s-ar 
putea spune despre mine cu dreptate, „fost, prezent şi 
viitor ministru”. 

Dejun la M. S. Regina Marfa în Palatul Cotroceni. 

Nae lonescu îmi spune la Cameră că Argetoianu ezită 
în ce priveşte programul, Prezan fără program dinainte 
stabilit nu merge, că lorga ar fi o bună soluţie pentru 
cazul că ar renunţa la Ministerul Instrucţiei. Argetoianu i- 
a declarat că ar renunţa la Interne, însă numai în favoarea 
mea, ca unul ce sunt şi capabil şi am şi încrederea 
Regelui. 

După-masă, Camera votează cu 126 pentru şi 2 contra 
Legea chiriilor amendată de Senat. 

Joi 7 aprilie 1932. Karpen, la Cameră, descoperă 
guvernul, în urma afirmației că guvernul a fost surprins 
de inundaţii şi nu ştie dacă s-or fi luat măsuri. Chemat 
urgent de Argetoianu, fără să ştiu despre ce este vorba, 
restabilesc situaţia, comunicând toate măsurile luate de 
guvern. 

Vineri 8 aprilie 1932. Banchetul la Casa Femeii, 

unde sunt sărbătorit pentru Legea emancipării civile a 
femeii din Vechiul Regat 

Sâmbătă 9 aprilie 1932. După-masă, la ora 772, 
Argetoianu vine la Cameră şi mă pune în cunoştinţă 
despre ultimele evenimente: Prinţul Nicolae s-a înapoiat 
cu avionul la Bucureşti pe neaşteptate şi contra ordinului 
Regelui. A refuzat să se supună ordinului transmis prin 
mareşalul Prezan, a ameninţat pe Rege cu uciderea şi 
şantaj şi urmează să se ia hotărâri foarte importante în 
Consiliul convocat la palat duminică la ora 9. Mă roagă 
să studiez cu amănuntul Statutul Casei Regale. 

Duminică 10 aprilie 1932. Consiliu de Miniştri 
sub preşedinţia Regelui. Regele deschide şedinţa şi indică 
în câteva cuvinte subiectul discuţiei: cazul principelui 
Nicolae. Mareşalul Prezan expune toate faptele de la 
începutul contractării căsătoriei cu d-na Săveanu; arată 
că prinţul îl urăşte pe Rege, că a refuzat 
să respecte ordinul Regelui de a merge la Scrovişte, a 
ameninţat pe Rege cu uciderea şi şantaj cu ocazia sosirii 

aerodrom; în automobil a pus mâna pe revolver pentru 
a thage în Prezan care a trebuit să-l imobilizeze, că toate 
acestea s-au petrecut în văzul lumii şi al martorilor. Crede 
că trebuie cu orice preţ menţinut prestigiul şi autoritatea 
regală; sunt indicate măsuri radicale. Regele cere avizul 
fiecărui ministru. N. lorga, Argetoianu şi eu cerem, în 
interesul ţării şi al monarhiei, măsuri imediate şi drastice, 
pentru a curma o atitudine care pe de o parte subminează 
suprema autoritate în stat, iar pe de altă parte dă putinţa 
de a se cristaliza anumite curente potrivnice Regelui, sau 
chiar formei de guvernământ. Se arată că atitudinea 
duşmănoasă a prinţului este pusă la cale (aluzie la Regina 
Maria). Cantacuzino crede că prinţul Nicolae este bolnav 
şi se impune a fi tratat ca atare. Ceilalţi miniştri se raliază 
la măsurile radicale, însă luate cu toată discreţia. 

Regele preconizează trei soluţii şi următoarea ordine: 
1. Concediu de 1 an pentru motive de sănătate, domiciliu 
în străinătate cu încetarea funcţiilor în armată, fără a trăi 
împreună cu d-na Săveanu. 2. Renunţarea prinţului 
Nicolae la calitatea de membru al familiei regale şi 3. 
Actul de autoritate în temeiul art. 13 din Statut. 
Preconizarea se face după ce dau toate explicaţiile asupra 

posibilității de aplicare a art. 13. 

Tot consiliul se raliază la cele 3 soluții practice. Regele 
însărcinează pe lorga şi Argetoianu să ia contact cu 
prințul Nicolae şi Regina Maria. Şedinţa se suspendă. în 
pauză, mareşalul Prezan îmi vorbeşte despre politică şi 
economie, îi expun felul meu de a vedea. Prezan mă 
felicită şi îşi exprimă bucuria sinceră de a mă fi cunoscut 
mai de-aproape. Prezan dă detalii foarte interesante şi 
importante cu privire la cazul prinţului Nicolae. Arată că 
prinţul, nu numai că nu a avut nici un rol în venirea 
Regelui, dar a fost împotriva acestei soluţii. Nicolae este 
ipocrit, deşi spune mereu că nu-i convine situaţia de prinţ, 
nu-i trece prin minte să renunţe, ci se face instrumentul 
Reginei Maria care, împreună cu anumiţi oameni politici, 
face tot soiul de intrigi împotriva Regelui, ajungându-se 
chiar la începuturi de complot. La regimente instigă făţiş 
împotriva Regelui. 

La 12!? se înapoiază lorga şi Argetoianu, care aduc 
cuvântul prinţului că acceptă soluţia 1, şi aceasta după 
lungi discuţii, în care a căutat să conteste toate faptele ce 
i se pun în sarcină şi, după furtunoase discuţii cu Regina 
Maria, care, după vorba lui lorga, era să le scoată ochii. 

Consiliul ia sfârşit la ora 1. Se dau comunicate 
anodine. Regele ne ia cuvântul de a nu divulga cele 
discutate. 

Luni 11 aprilie 1932. lorga vine la Cameră şi îmi 
comunică că prinţul, în urma influenţei Reginei Maria, a 
revenit asupra bunelor sentimente de ieri şi că în faţa 
acestei situaţii se impun ca prime măsuri scoaterea 
imediată a prinţului din armată şi retragerea oricăror 
mijloace financiare. Contrar, s-ar risca ca în câteva zile 
prinţul să apară pe la cazărmi flancat de Regina Maria şi 
mareşalul Averescu, îndemnând la revoltă împotriva 
Regelui. Mă felicită pentru clara şi frumoasa ţinută ce am 
avut ieri. 

Nae lonescu îmi comunică că l-am cucerit cu 
desăvârşire pe mareşalul Prezan. A vorbit cu lorga, care 
este întru totul de acord cu larga remaniere şi programul 
noului guvern, din care ar face parte dintre actualii 
miniştri, numai lorga, Argetoianu, Amza şi eu” iar dintre 
subsecretari, Brătescu şi Radian. Eu aş trece la Interne. 

Trebuie să fie convins Argetoianu de necesitatea 
măsurilor radicale imediate. 

Mareşalul Prezan îmi vorbeşte la Senat: îmi face 
confidente în legătură cu intrigile ţesute în ultimul timp 
de Regina Maria, mareşalul Averescu şi alţii. îmi arată că 
Regele este extrem de discret în relaţiile ce le are cu 
doamna Lupescu. Crede că soluţia cu Prinţul Nicolae este 
un provizorat şi că după noi inconveniente se va ajunge în 
mod fatal tot la acte de autoritate. 

Marţi 12 aprilie 1932. Regele îmi comunică 
aranjamentul impus Prințului Nicolae. Acest aranjament 
nu ar fi fost posibil fără soluţiile 2 şi 3 care i-au fost puse 
în vedere Prințului. în caz de neacceptare a soluţiei 1, 
Regele speră că Prinţul, în curs de un an, va reveni la 
sentimente mai bune. Regele crede că Goga a mers prea 
departe în afirmaţiile ce a lansat cu privire la constituirea 
noului guvern. Adaog că constituirea de nou partid în loc 
să adaoge autorităţii şi situaţiei lui Goga, i-a micşorat 
şansele acţiunii sale în opinia publică. Regele îmi spune 

ă soluţionarea crizei financiare şi a tezaurului nu va mai 
fi temporizată. 
pă-masă, Şeicaru mă felicită pentru situaţia ce am 
câştigat pe lângă Argetoianu, care i-a făcut mari elogii la 
adresa mea. 

Se ia în considerare proiectul de lege pentru ridicarea 
incapacității civile a femeii măritate. Reprezentanţii 
tuturor partidelor îmi aduc elogii. 

Miercuri 13 aprilie 1932. Argetoianu îmi 
comunică că a aranjat chestia remanierii cu Regele, care 
va constitui o surpriză pentru toţi. Amatorii de putere, 
între care Goga, care a căutat să-l submineze, vor avea o 
dureroasă decepţie. 

După-masă, mareşalul Prezan îmi arată scrisoarea ce 
a făcut în privinţa Cultului Patriei, pe care l-a părăsit cu 3 
ani în urmă pentru motivul că a deviat de la scopurile 
iniţiale, alunecând pe panta politicii. 

Vineri 15 aprilie 1932. Oanea ridică chestia 
dizolvării Cultului Patriei; o parte din Senat, montată de 
generalul Popovici, îl aplaudă. Răspund în numele 
guvernului, arătând cum această asociaţie a deviat până 
la punctul de a ataca Coroana. Declar că, atâta vreme cât 
pe banca ministerială vor fi oameni cu sentimentul 


24 VALERIU POP 


răspunderii, astfel de acţiuni vor fi reprimate şi astfel de 
asociaţii vor fi dizolvate. Răspunsul a fost primit cu 
aplauze şi aclamații unanime, iar Senatul refuză să mai 
asculte în replică pe senatorul Oanea. Senatorii mă 
felicită, spunând că am dat dovadă de calităţi de prim- 
ministru (Mitilineu, etc.). Patriarhul Miron Cristea se 
scuză că nu a participat la şedinţa Comisiei superioare a 
persoanelor juridice, cu al cărei aviz se solidarizează. 

Sâmbătă 16 aprilie 1932. Argetoianu îmi 
comunică că s-a aranjat chestia remanierii, care va avea 
loc înainte de Paşti; mulţi oameni politici, mai ales Goga, 
vor avea sărbători proaste. 

Duminică 17 aprilie 1932. Dejun la Savu, invitat 
şi Goga. Goga afişează un optimism robust, chiar 
exagerat; se crede în pragul însărcinării de a forma 
guvernul. Din câteva fraze schimbate între patru ochi, nu- 
mi pot da seama dacă crede în ceea ce spune; vrea să mă 
vadă în cursul săptămânii. 

După-masă sunt invitat la ferma Şeicaru. Pamfil 
Şeicaru a aflat de combinaţia mea la Ministerul de 
Interne; îmi face curte şi îmi oferă serviciile. Caută să afle 
detalii în ce priveşte situaţia politică şi cazul Prințului 
Nicolae. Simt politicos, însă rezervat, mă fac a nu fi în 
secretele zeilor. 

Luni 18 aprilie 1932. Camera votează proiectul de 
lege pentru lichidarea judiciară. Documentarea mea în 
materie comercială şi promptitudinea răspunsurilor şi 
lămuririlor fac o impresie  covârşitoare. Primesc 
scrisoarea lui Prezan în chestia Cultului Patriei: o dau 
publicităţii. 

Marţi 19 aprilie 1932. Audienţă de lucru la Rege. 
Comunicându-i Regelui că voi sta câteva zile la Cluj 
pentru a mă documenta asupra situaţiei politice, Regele 
mă autoriză, dacă va fi cazul, să cer audienţă specială 
oricând pentru a-i face raport. 

Senatul votează cu mari elogii legea lichidării 
judiciare. Camera votează într-un vacarm şi entuziasm 
indescriptibil legea controlului averilor. 

Miercuri 20 aprilie 1932. închiderea sesiunii 
ordinare a Parlamentului. La Cameră şi la Senat, 
majoritatea subliniază cu aplauze călduroase pasagiile cu 

privire 4a activitatea legislativă a Ministerului de Justiţie. 

Joi 21 aprilie 1932. Gh. Crişan vine să-mi sugereze 
ideea pentru mai târziu, când s-ar pune problema 
succesiunii, a unui guvern Vaida-Argetoianu, cu riscul de 
a avea ruptura cu ţărăniştii, care e, întrucâtva, chiar 
dorită. 

Sărbătorirea mea şi a legii ridicării incapacității civile 
a femeii la doamna Alexandrina Cantacuzino şi doamna 
Ella Negruzzi. în special doamna M. Popp mă arată ca pe 
cel mai capabil şi mai popular ministru. 

Banchet în onoarea lui lorga şi lui Argetoianu la 
Athenee Palace. Se scoate în relief de către cei doi 
protagonişti ai guvernului armonia deplină între ei şi 
siguranţa continuării operei de guvernare. 

Dimineaţa se prezintă Episcopul Moilath, Geza Ifos, 
Szent Kereszti, pe care îi primesc în prezenţa lui Djuvara 
şi B. Ştefănescu de la Externe. Reprezentanţii Statusului 
cedează pe toată linia, declarând că acceptă: 

Transformarea Statusului în organ consultativ. 
DA Dreptul de dispoziţie al episcopului. 
3. Controlul Mitropolitului de Bucureşti şi chiar al 
Colegiului episcopilor de ambele rituri, dacă se poate 
încadra formula de Roma în codul canonic. 
4. Utilizarea averii exclusiv în scopurile prevăzute. 

Djuvara mă felicită pentru rezultatul obţinut şi îmi 
face elogii pentru calităţile de diplomat de care am dat 
dovadă. 

Vineri 22 aprilie 1932. Plecare la Cluj. Dimineaţa 
Argetoianu îmi spune că remanierea înainte de Paşti are o 
siguranţă de 99%. * 

Sâmbătă 23 aprilie 1932. lau dispoziţii pentru 
distribuirea echitabilă a acreditivului de 2.500.000 lei 
între pensionari şi învăţători. 

Duminică 24 aprilie 1932. Reprezint guvernul la 
înmormântarea lui Aurel Isacu. Tin o cuvântare scurtă 
însă foarte impresionantă. Termin cu peroraţia: „Ostaş 
veteran, niciodată înfrânt în lupta pentru izbânda 
neamului românesc, în faţa mormântului tău, guvernul 
Ţării Româneşti cu smerenie îşi pleacă genunchii şi roagă 
pe Atotputernicul Tată Ceresc ca dincolo de acest 
mormânt, în viaţa de veci, unde toate se răsplătesc, să-Ţi 

facă parte cu drepţii!”. 

La 7,50 seara, întoarcere la Bucureşti. Pe drum mă 
vizitează Emil Haţieganu, care îmi arată absoluta 
incapacitate a lui Maniu şi Vaida de a face faţă situaţiei, 
dezorientarea cumplită ce domneşte în partid şi capul 
şefilor, exprimând regrete că a contribuit cândva la 
crearea legendei Maniu. Are cuvinte de rea apreciere la 
adresa lui Viorel Tillea, pe care îl arată nehotărât, lipsit 
de energie şi calităţi de om politic. Lasă să se înţeleagă că 
ar accepta să fie chemat în fruntea unui departament şi 
este satisfăcut că şansele unui guvern Goga sunt ca şi 
inexistente. 

Luni 25 aprilie 1932. Solemnitatea decorării 
Regelui cu Meritul agricol. Regele este foarte bine dispus 
şi are cuvinte de caldă mulţumire faţă de guvern pentru 
activitatea dezvoltată. 

Vizită la lorga care îmi comunică că Charles Rist se 
arată complet refractar unei examinări a capacităţii de 
plată a României, a reducerii cuponului şi că i-a făcut 
impresia că a venit să ne execute în loc să ne ajute. Mă 
însărcinează să-l informez pe Argetoianu. lorga e foarte 
mulţumit de rezultatele obţinute de mine în chestia 
Statusului. îmi spune să renunţ la condiţia învăţământului 
în limba românească. 

Comunic lui Argetoianu cele spuse de lorga. 
Argetoianu crede că Charles Rist a fost numai rezervat 
faţă de lorga, însă Franţa este dispusă să ne ajute. E 
complet satisfăcut de formula mea cu privire la Status. 

în ce priveşte remanierea, spune că are rost numai 
dacă proştii din guvern pot fi înlocuiţi cu deştepii; 
contrar, e preferabil să rămânem cu proştii cu care ne-am 
obişnuit deja. 

Marţi 26 aprilie 1932. Nae lonescu îmi face o 
vizită, îmi spune că Regele este hotărât pentru remaniere 
şi că astfel nu este nici o piedică în calea acestei măsuri 
foarte necesare şi utile. Dacă lorga şi Argetoianu ar 
tergiversa, li s-ar putea forţa iniţial mâna de sus. Are 
informaţii sigure că Franţa nu ne poate da nici un ban; 
deci soluţia trebuie căutată la noi, în temeiul programului 
discutat cu mine. 

Joi 28 aprilie 1932. Cipăianu îmi comurycă 
confidential situaţia grea a partidului liberal al iui Duca. O 

parte din fruntaşi cu Duca au înclinat totdeauna pentru o 
colaborare efectivă cu Argetoianu la guvern. Anumite 
indiscreţii au zădărnicit orice înţelegere şi i-au creat lui 
Duca dificultăţi. Opoziția e şi acum mai mult de formă. La 
toamnă însă, sub presiunea partizanilor, campania se va 
intensifica. Cipăianu crede că atmosfera este din nou 
prielnică pentru o colaborare, care ar fi acceptată de 
partid, dacă Argetoianu ar vrea-o şi ar sugera-o. 

Vineri 29 aprilie 1932.  Convorbirea cu 
Argetoianu. Mă întreabă despre şansele lui Goga în 
Ardeal. îi răspund că în actuala configuraţie, şansele sunt 
reduse: Maniu nu poate fi bătut cu Goga şi anturajul său 
în Ardeal. Argetoianu mă roagă ca ocazional să-i vorbesc 
Regelui în acest sens. îmi spune despre tratativele ce le-a 
dus cu Goga, care urma să treacă la Externe, cum Goga a 
vrut să-l dea peste cap, ceea ce a determinat o contra- 
acţiune din partea lui, cu rezultatul de a reduce la nimic 
visurile exagerate ale lui Goga. 

Vorbind despre liberali, îi comunic informaţiile primite 

e la Cipăianu, pe care le consideră foarte preţioase, 
concordând cu ale sale. îmi confirmă că întreg partidul 
liberal îl suspicionează pe Duca, în care toţi şi-au pierdut 
încrederea. Pentru Duca şi liberali, singura ieşire ar fi 
colaborarea la guvern cu actualul regim, exclus fiind să 
poată obţine guvernarea sub domnia Regelui Carol II încă 
un lung şir de ani. 

Regele şi-a dat adeziunea necondiționată la remaniere, 
urmează însă ca aceasta să se facă în condiţii în care să 
însemne o sporire de prestigiu. 

După sărbători urmează să ne vedem şi să discutăm 
politică, mai ales cu privire la Ardeal. 

Sâmbătă 30 aprilie 1932. Dejunez împreună cu 
Nae lonescu şi cu Radian. Discutăm situaţia politică şi 
financiară. Cădem de acord că trebuie forţată întâi mâna 
lui Argetoianu. Radian face propunerea că după Paşte ne 
va invita la masă cu Argetoianu. 

Noaptea învierii la Patriarhie. Slujba e foarte formală, 
lipsită de solemnitate şi căldură. lorga critică aspra pe 
Patriarh, care pontifică. Patriarhul în odăjdii, când 
aprinde lumânarea lui lorga face glume deplasate. Regele 
e foarte solemn, făcând o impresie covârşitoare. 

Duminica 1 mai 1932. lau parte la liturghia 

principală de la Biserica Unită. Seara plec la Cluj. 

Vineri 6 mai 1932. Masă la Radian cu Argetoianu, 
Nae lonescu şi Titu Devechi. în ordine economico- 
financiară, rezultatul: Argetoianu admite măsuri radicale, 
fără primejduirea stabilizării, însă, în practică, crede că 
trebuie să mai aşteptăm până la limpezirea situaţiei în 
Franţa şi până la terminarea tratativelor cu Franţa. în 
ordine politică; e pentru remaneire, care să stabilizeze 
situaţia politică până la toamnă, urmând ca între timp să 
se facă o acţiune politică pe tema agrară. Argetoianu lasă 
să se întrevadă că Regele ar fi mai puţin hotărât în 
sprijinirea venirii lui Argetoianu în 
fruntea unui guvern decât la început (1-2 ani) şi că, în 
astfel de condiţii, e bine să se cointereseze şi masele. 

Luni 9 mai 1932. Regele se pronunţă hotărât 
pentru a nu mai tergiversa măsurile de asanare a situaţiei 
noastre  economico-fi- nanciare. E îngrijorat de 
perspectivele politice din Franţa. 

lorga şi Ghika, cărora le expun proiectul de acord cu 
Sf. Scaun, mă felicită călduros pentru frumosul rezultat 
obţinut. Nae lonescu îmi comunică că Regele ar vrea să 
determine pe Argetoianu să renunţe la Interne. în acest 
caz, eu aş trece la Interne, iar Micescu la Justiţie. 

Marţi 10 mai 1932. Dimineaţa primesc de la 
Palatul Regal insignele Ordinului Coroana României în 
grad de Mare Cruce, în urma decorării „proprio motu“ 
făcută ieri de Suveran. 

La Patriarhie, Regele e splendid în uniforma 
Regimentului de Escortă Regală, plin de tinereţe şi 
vigoare. 

Nicolae lorga mă felicită încă o dată pentru toată 
activitatea depusă, arătându-mi că întrunesc numai 
simpatii pretutindeni şi că după multele decepţii ce le-a 
avut cu miniştrii, este încântat constatând că eu am 
întrecut toate aşteptările. 

După defilarea companiei de onoare, regele intră în 
Patriarhie, iar noi toţi plecăm spre Şoseaua Jianu în 
vederea parăzii. Pe străzi, mulţime mare plină de 
entuziasm şi voioşie. Regele soseşte la 11 şi ceva, călare 
pe un cal superb, Marele Voievod pe un pony, adorabil 
copil, o suită strălucită de ataşaţi şi generali în frunte cu 
mareşalul Prezan. 

Regina Elisabeta dorind să mă cunoască, Stârcea mă 
prezintă, iar lorga adaugă: „Cel mai deştept bărbat pe 
care l-a născut Ardealul”. 

Defilarea este impresionantă, ţinuta trupelor, 
admirabilă în noile şi splendidele uniforme; se remarcă în 
special Regimentul de gardă, grănicerii, brigada de 
rezervă a poliției, cavaleria, etc. 

Defilarea s-a sfârşit la ora 1 şi jumătate. 

în timpul defilării am avut convorbiri cu caracter 
politic cu Puiu Dumitrescu, care îmi confirmă mulţumirea 
excepţională a Regelui faţă de mine, cu lorga şi cu 
Argetoianu. 

Seara Stanciu îmi cere intervenţia pentru a fi menţinut 
în guvern, trecând la Industrie. 

îmi face o vizită Ghiţă Crişan care îmi comunică din 
însărcinarea d-lui Vaida-Voevod că este gata a intra în 
Partidul Naţional-Ţărănesc, într-o combinaţie ulterioară, 
când se va pune chestiunea schimbării de guvern, cu 
Argetoianu şi alţi oameni politici doriţi de Suveran, chiar 
riscul de a determina plecarea 
diN partid a lui Madgearu, lunian, Mirto şi chiar 
Mihalache. Mă roagă să informez pe cei în drept despre 
această predispoziţie. Ei vor începe prepararea terenului 
pentru a forţa - dacă este nevoie - mâna lui Maniu. 

Miercuri 11 mai 1932. La Argetoianu. îi prezint 
punctul de acord cu Sf. Scaun, de care e foarte mulţumit. 
îmi comunică că lorga a făcut Regelui un raport foarte 
elogios despre mine cu privire la acest acord. Argetoianu 
este pentru menţinerea lui Tătaru. 

Puiu Dumitrescu îmi comunică că Regele s-a 
pronunţat pentru rămânerea lui Tătaru în guvern. Masă la 
nunțiul Doici, prezent fiind întreg corpul diplomatic, 
Argetoianu şi Ghika. 

Joi 12 mai 1932. lorga, prin Vlahide, a cerut 
demisia lui Tătaru. Puiu Dumitrescu îmi spune că nu ştie 
nimic. La requiem, Argetoianu îmi comunică aşadar că C. 
Tătaru nu a putut fi salvat. 

La 3,30 audienţă la Rege. Regele îmi mulţumeşte 
foarte călduros pentru toată activitatea rodnică ce am 
depus-o în interesul Ţării şi al Coroanei. Regele este sigur 
că şi în viitor voi dezvolta o activitate tot atât de rodnică 

şi voi aduce Coroanei servicii tot atât de însemnate. 
Asigur pe Majestatea Sa că am un singur ideal: a servi 
Coroana şi Ţara cu devotament. Expun Acordul cu Sf. 
Scaun, pe care Regele îl aprobă întru totul. Autoriză 
plecarea mea la Roma şi semnarea Acordului. Mă autoriză 
să stăruiesc la Roma în chestia limbii liceelor susţinute 
din fondurile Statusului şi pentru serviciul religios român 
alternativ în Biserica Piariştilor, fără însă ca aceste chestii 
să formeze „conditio sine qua non“. 

Consiliul Superior al Magistraturii. Toate 
recomandările se fac potrivit intenţiilor mele. 

Vineri 13 mai 1932. Continuă şedinţa Consiliului 
Superior al Magistraturii. Numirile făcute de mine fac cea 
mai excelentă impresie. 

Sâmbătă 14 mai 1932. înainte de masă, şedinţa 
de închidere a Consiliului Superior. 

Se tranşează în principiu chestia acordării unei 
delegaţii lui Tătaru, care să-i permită a conduce efectiv 
administraţia în Ardeal şi în Banat. 

Ghibu îmi face o vizită, căutând să mă descoasă 
asupra intenţiilor guvernului cu privire la Acordul cu Sf. 
Scaun. îi răspund evaziv şi îl trimit la lorga. Pledează 
pentru inutilitatea mergerii la Roma şi afirmă că are noi 
dovezi zdrobitoare contra Statusului. Invitat să le pună la 
dispoziţia guvernului, dacă le are, spune că, dacă nu 
poate merge el, nu înţelege să le pună la dispoziţie 
nimănui, neputând admite ca altul să se folosească de 
rodul muncii lui. Dar interesul Țării, pe care pretinde că o 
serveşte? Se eschivează de la un răspuns. Se codeşte să 
meargă singur la lorga şi vrea să meargă deodată cu 
mine. Sunt de acord. 

lorga evită să-i comunice intenţiile guvernului, 
spunând că guvernul are metodele şi concepţiile lui şi nu 
înţelege a se opri în cale sau a se lăsa derutat de ieşirile 
intempestive ale nimănui. La stăruința lui Ghibu că ar mai 
avea delegaţie din partea guvernului, lorga subliniază că 
această delegaţie a fost revocată de mult şi orice altă 
afirmaţie este un abuz. Ghibu stăruie în concepţia lui şi pe 
urmă pleacă cam supărat, spunându-i că se va căi la urmă 
pentru că nu urmează sugestiile lui. 

Discutăm cu lorga diferite chestiuni în legătură cu 
Acordul, lorga îmi încredinţează două volume pentru 
Sanctitatea Sa Papa. 

Duminică 15 mai 1932. Asistăm la liturghia 
pontificală de la Catedrala Sf. losif, care se celebrează cu 
un fast deosebit şi solemnitate religioasă. 

După-masă, Gh. Crişan îmi face vizită. Este absolut 
nedumerit în privinţa campaniei „Patriei”. A vorbit cu 
Vaida la telefon. Vaida ar fi absolut străin de această 
campanie. !i arăt că un singur articol se poate strecura în 
orice ziar, persistenţa atacurilor violente împotriva 
Coroanei şi Vechiului Regat arată fie că Vaida nu este 
sincer, fie că Maniu manevrează peste capul lui Vaida şi 
contra lui Vaida. Crişan se hotărăşte să plece la Cluj şi să 
revină până marţi dimineaţa, în scopul cilarificării 
situaţiei. 

Luni 16 mai 1932. Se aranjează situaţia lui Tătaru 
şi Stanciu la Argetoianu. Tătaru - preşedinte al Comisiei 

e coordonare a administraţiei în Ardeal şi Banat, cu 

reşedinţa la Cluj şi birou de legătură la Interne, iar 
Stanciu - preşedinte al Comisiei pentru intensificarea 
industriei aurului. 

Termin toate lucrările în legătură cu mişcarea în 
magistratură. Ardeleni numiţi în proporţie de circa 50%. 
Se produc numeroase intervenţii pentru R. Fihpescu, în 
special ardeleni naţional-ţărănişti. Discut cu Argetoianu 
care este de părere să plece în altă parte. 

La ora 5 Consiliu de Miniştri: se discută amânarea 
alegerilor comunale, chestia Gojdu, convenţia cu 
Germania şi altele. 

Marţi 17 mai 1932. Crişan îmi raportează că Vaida 
n-a ştiut nimic de articol, că a crezut în proveniența lui 
Maniu, ceea ce l-a supărat, că pe urmă s-a convins de 
contrariul, a stopat toată acţiunea. Ar fi bine să mă văd cu 
Vaida, ceea ce admit. Se va aranja la Cluj când revin de la 
Roma. 

Audienţă de lucru la Rege. Supun spre semnare 
mişcarea în magistatură şi împuternicirea pentru 
încheierea Acordului cu Sf. Scaun. Regele mă autoriză să 
discut cu titlu personal problema supremului patronat şi 
să-i raportez chiar telegrafic, dacă voi crede de cuviinţă. 

Regele mă însărcinează să mă documentez complet şi să 
sondez părerile autorizate asupra problemei unirii 
bisericilor. 

Raportez Regelui despre situaţia de la Cluj, 
asigurările primite prin Crişan. Regele este de acord să 
mă văd cu Vaida la înapoierea de la Roma. Regele a fost 
tot timpul extrem de afabil, prietenos şi comunicativ. 

După-masă am întrevederi cu Ghika şi apoi cu Primul 
Ministru care îmi urează toate succesele. lorga mă roagă 
să nu lipsesc prea mult, găsind că prezenţa mea efectivă 
este foarte necesară şi utilă pentru întreaga operă de 
guvernare. 

Miercuri 18 mai 1932. Convorbire cu 
Argetoianu, care îmi promite încă o odată aranjarea 
imediată a plăţii preoţilor uniţi, după plecarea experţilor 
francezi. 

Nae lonescu îmi face vizită. Discutăm situaţia politică. 

Are informaţii că toată campania din patria” e pusă la cale 
de Maniu. Zaharia Boilă e la Bucureşti şi de câteva zile 
lucrează în culise pentru a monta lumea contra Regelui pe 
chestia doamnei Lupescu. 
e Despre orice nouă întorsătură îmi va telefona la Roma. 
îmi comunică declaraţiile făcute de Rist la Puaux contra 
Regelui, guvernului şi contra sa. Este de părere că 
tergiversarea îndreptării situaţiei tezaurului nu este 
admisibilă. îmi urează călătorie bună şi succese. 

La ora 11,30 seara, plecarea la Roma. La gară vin să 
mă vadă: ministrul Ghika, Djuvara, B. Constantinescu, d- 
na şi dl. Lenguceanu cu directorii din Ministerul Justiţiei, 
deputăţii Stoianovici şi Milcoveanu, doamna Cristescu şi 
dl. şi doamna Voiculescu şi mulţi alţi cunoscuţi. Nunţiul 
Doici pleacă cu acelaşi tren. 

Joi 19 mai 1932. La Timişoara mă întâmpină 
procurorul general, preşedintele comitetului local de 
revizuire şi Ciupe. Nunţiul devine tot mai favorabil noilor 
noastre propuneri. 

Vineri 20 mai 1932. La Trieste se prezintă şeful 
staţiei. Nunţiul rămâne la Trieste până seara. Timp 
splendid. La Veneţia dau peste Gyarfas şi Balasz în 
rapidul pentru Roma. La ora 10,50 sosire la Roma. Ne 
întâmpină Petrescu-Comnen, Broşu, Monseniorul Juga, 

Bălan, Zănescu, studenţii români din Roma şi un delegat 
al Secretariatului de Stat al Vaticanului. Tragem la 
Hotelul Palazzo din Via Vittorio Veneto. 

Sâmbătă 21 mai 1932. Fix la ora 12 sosim la 
Vatican. Primire excepțională, care surprinde pe 
Commen. La scară în poartă mă întâmpină Maestrul de 
Ceremonii Caccia Dominioni, nunțiul Doici şi suita. Garda 
dă onorurile pe tot parcursul. Sanctitatea Sa ne primeşte 
imediat într-o audienţă de 20 de minute. îmi urează bun 
sosit, se interesează de Rege, Țară, vorbeşte despre 
situaţia europeană. După audiența mea, primeşte pe Biby 
şi pe Flavius. Dă binecuvântare apostolică şi lui Biby şi îi 
dă ca suvenir un rozariu închis într-o cutiuţă de argint cu 
armele papale. 

Facem vizită cardinalului Pacelli, cu care stabilim 
programul de lucru. Pacelli anunţă vizita sa la ora 6,30 
duminică. 

După-masă, vizităm Forul Roman şi Palatinul. La ora 

7, vizită la doamna şi domnul Comnen. . 
Duminică 22 mai 1932. Liturghia la Capucini şi 
vizitarea criptei. La 10 plecăm spre Legaţie unde 
informez pe Comnen asupra chestiunii şi formulăm textul 
proiectului, care cuprinde cererile noastre maximale. 

La ora 1,30 masă la Comnen; invitaţi Marchese 
Maurazzi, Doici, Zănescu, Gyarfas, Balasz şi personalul 
legaţiei. 

Nunţiul îmi vorbeşte despre audiența lui la Papa, 
arătându-mi că am făcut cea mai bună impresie în toate 
cercurile. Crede că cererile noastre în plus vor fi onorate 
în parte. Papa doreşte să mă primească într-o audienţă 
strict particulară. 

La 6,30, vizita cardinalului Pacelli. Stă până la 7^0. îi 
expun situaţia catolicismului în România sub triplul 
aspect: 1. Ţinuta demnă şi simpatică a arhiepiscopului de 
Bucureşti. 2. Aspectul unguresc şi iredentist al bisericii 
latine din Transilvania şi 3. Politica nenorocită şi greşită a 
bisericii unite mai ales a Capitulii din Blaj şi Baia Mare. 
Arăt cardinalului că numai o schimbare totală de atitudine 
care este conformă şi intereselor catolicismului, o nouă 
atitudine adevărat catolică, care să îmbrăţişeze toate 
popoarele conlocuitoare şi, în acelaşti timp, să se 
armonizeze complet cu interesele generale şi permanente 

ale statului român, poate să creeze un curent general de 
opinie, favorabil şi simpatic pentru catolicism în România. 
Cardinalul arată un extrem interes pentru expunerea 
mea, confirmându-mi raţionamentul şi îşi exprimă dorinţa 
de a continua schimbul de vederi. 

La ora 8 mă vizitează Gyarfas şi Balasz care, după 
discuţii, conchid că trei sunt cererile lor fundamentale: 1. 
Să se elimine adjectivul „consultativ”; 2. Administraţia să 
fie a episcopului, admițând orice control şi 3. Să se 
precizeze textul inscripţiei rectificate. Se declară gata a 
conveni la trecerea clădirilor din 
blocul Universităţii în deplina proprietate a Universităţii, 
cum şi la alte concesii. 

Luni 23 mai 1932. La 10,30 încep tratativele cu 
cardinalul Pacelli, monseniorul Pizzario şi Doici. Ne 
aşteaptă o surpriză neplăcută: Ministerul de Externe a dat 
nunţiului o adresă în care proiectul de acord este arătat 
ca şi o chestie definitiv tratată, susceptibilă numai de 
câteva retuşări. După oarecari dificultăţi, ne reuşeşte să 
intrăm în tratarea fondului. La 12,45 tratativele se amână 
pe miercuri. Atmosfera pare foarte favorabliă pentru două 
revendicări: biserica piariştilor şi clădirile ce interesează 
minoritatea. La ieşire, monseniorul Pizzario îmi aduce el 
servieta până la automobil, o curtoazie excepţională ce 
pune în uimire pe domnul Petrescu-Comnen. La 
întoarcere, Petrescu-Comnen îmi împărtăşeşte credinţa 
lui că, faţă de surpriza ce ni s-a făcut şi faţă de 
obiecţiunea lui Pacelli că o avere limitată pe teritoriul 
unei dioceze nu poate fi administrată de un organ 
interdiocezan, cade orice perspectivă de a obţine ca organ 
de administrare consiliul episcopilor diocezani. 

La orele 6 primesc vizita nunţiului Doici, care îmi 
arată dificultăţile ce se prezintă cardinalului Pacelli de a 
schimba şi modifica lucruri esenţiale, în urma faptului că 
proiectul şi cu adresa Ministerului de Externe au fost 
prezentate Papei. De aceea face sugestia să mai strângem 
cu uşa pe reprezentantul Statusului, să le luăm iscălitura 
pentru toate modificările ce le obţinem şi să lăsăm numai 
chestia bisericii rezervată pentru Secretariatul de Stat. 
Mă face atent că Petrescu-Comnen a cerut de la Bucureşti 
preşedinţia la tratativele cu Sf. Scaun, că, refuzându-i-se, 
este vădit contrariat şi că la Vatican au impresia că caută 

a zădărnici misiunea mea. 

La orele 7, la legaţie, Petrescu-Comnen îmi face 
propunerea ca el să meargă marţi dimineaţa la Vatican, 
să comunice că eu vroiam să întrerup tratativele şi să 
părăsesc Roma şi că el abia m-a reţinut. Aceasta ca mijloc 
de presiune. înlătur această intervenţie ca nefolositoare şi 
puţin serioasă. 

Vin Gyarfas şi Balasz la legaţie şi începem a discuta 
asupra propunerii noastre făcute Sf. Scaun. Petrescu- 
Comnen îi sperie cu câteva fraze exagerate, la care 
aceştia dau a înţelege că ei vor trebui să plece, văzând că 
se urmăreşte distrugerea  făţişă a organizației 
„strămoşeştit!. Totuşi se convine că tratativele vor 
continua mâine. 

luga comunică nevesti-mi că Petrescu-Comnen a fost 
contrariat de misiunea mea şi nu prea vede cu ochi buni 
atenţia ce mi se dă la Vatican. 

Marţi 24 mai 1932. La orele 10 la legaţie. 

Petrescu-Comnen caută mereu să-mi sugereze formule 
agerate în formă, care nu schimbă deloc fondul. 
a 11 vine Gyarfas singur, pretextând că Balazs ar fi 
bolnăv, în realitate pentru a câştiga timp. Petrescu- 
Comnen provoacă o vie discuţie şi încearcă să conducă 
discutarea problemei. Intervin, trec în revistă întreg 
proiectul nostru, lăsând a înţelege la urmă că dacă 
Gyarfas şi Balazs ar deferă la toate celelalte pretenţii, aş 
putea să accept ca administrator pe episcopul de Alba 
lulia. Continuarea, după-masă la orele 3. 

Petrescu-Comnen provoacă un nou incident pe chestia 
dacă a fost sau nu definitiv proiectul de la Bucureşti. 
Când discuţia începe să degenereze, pun lucrurile la 
punct, arătând că la Bucureşti s-a făcut numai un proiect, 
care să servească de bază, că am spus acest lucru cinstit 
şi lui Gyarfas, dovadă că a venit la Roma. Dar, în definitiv, 
aceasta fiind o discuţie oţioasă, e preferabil să trecem la 
concret. lau conducerea discuţiei în mână, înlăturând 
astfel insolenţa lui Petrescu-Comnen, care vrea să mi se 
suprapună pe neobservate şi, după lungi discuţii, se 
stabileşte un text modificat faţă de proiectul Bucureşti 
care, în rezumat, cuprinde următoarele însemnate 
avantaje: 

1. Transformarea Statusului în organ diecezan (nou) 


Ww 
(e>) 

2. Renuntarea la numele Status ardelean 

3. Pierderea autonomiei 

4. Pierderea personalității juridice 

5. Controlul arhiepiscopului 

6. Controlul suprem al statului cu obligația de a 
înainta anual raport, buget, bilant, procese verbale (nou) 
T: Renuntarea la proprietate în folosul fondurilor 

8. întrebuinţarea veniturilor potrivit liberilor 
fundaţionale 

9. Renunţarea ca fondurile să aparţină (în sens de 


proprietate) diocezei catolice de rit latin de Alba lulia 
(nou) 


10. Trecerea imobilelor din blocul Universităţii în 
favoarea Universităţii cu plin drept de proprietate (nou) 
11. Dizolvarea adunării generale a Statusului prin 


efectul acordului (nou) 

12. încadrarea Statusului în Can. 1520 şi 1521 şi 
limitarea cercului de activitate exclusiv la însărcinările 
prevăzute în aceste Canoane 

13. Recunoaşterea expresă că nici o modificare nu se 
poate face statutelor fără aprobarea statului şi, din punct 
de vedere canonic, a Sf. Scaun (nou) 


14. Reducerea numărului noului consiliu 

15. Pentru valabilitatea hotărârilor se cere aprobarea 
explicită a Episcopului 

16. Eliminarea cuvântului de romano-catolic pentru a 


fixa caracterul bunurilor (nou) 

Rezervarea soluţiei în ce priveşte fondul Tererian 
pentru justiţie. 

Admit administrarea prin episcopul de Alba lulia, 
nefiind, de altfel, nici o şansă ca Vaticanul să admită în 
această privinţă altă formulă. 

La orele 9 Gyarfas şi can. Balazs semnează fiecare 
articol într-o redactare parţial nouă, mai clară şi mai 
perfecționată, cum şi Statutul. 

Trimit o copie nunţiului cu o scrisoare în care arăt că 
tot ce s-a făcut rămâne acceptat de mine, numai cu 
condiţia trecerii bisericii piariştilor la Episcopia unită. 

Miercuri 25 mai 1932. La orele 8,30 vine să mă 
vadă nunțiul care îşi exprimă satisfacția pentru rezultatul 
obţinut, care înseamnă o victorie completă a punctului de 
vedere românesc. îi e fiică de o mişcare schismatică la 

unguri. îmi arată dificultăţile cu privire la biserică. 
Recurg la un argument forte: proprietatea fiind a statului 
fără nici o restricţie, iar piariştii nerespectând condiţia 
esenţială a colaborării, liturghia în limba statului şi limba 
maghiară. Statul în principiu poate retrage dreptul de 
folosinţă şi poate ceda biserica oricui, deci şi ortodocşilor. 
Prin urmare, dacă acum nu se salvează biserica dându-se 
uniţilor, ea este pierdută definitiv pentru catolicism. 

Nunţiul pleacă la cardinal. 

La orele 10 la legaţie, unde vorbim de lucruri 
indiferente. La orele 11 mergem la cardinal, după ce Doici 
anunţă prin telefon că mâine, după slujbă, cardinalul 
doreşte să mă vadă. 

La cardinalul Pacelli îi prezentăm proiectul în noua 
redactare, pe care, de altfel, îl cunoaşte prin nunțiu, face 
câteva observaţii de stil, rămâne impresionat vădit asupra 
dispoziţiei între clerici şi laici în statute, atrăgându-i 
atenţia Comnen. Rămâne să avem vineri sau sâmbătă 
conferinţa decisivă. Asupra chestiei bisericii se arată 
vorabil, nunțiul nu sprijină cu destulă sinceritate 
chestia, preferând o soluţie de folosinţă comună de către 
ambăle rituri. 

Facem o vizită la Ottaviani şi Pizzario de la 
Secretariatul de Stat. 

luga i-a mărturisit lui Biby că toată legația este 
scandalizată de lipsa de atenţie şi deferenţă cu care se 
comportă Comnen. 

După-masă vizităm San Pietro şi Geanicolo. 

La orele 7 vizită la Broşu. îl autoriz să-i comunice lui 
Comnen că lipsa de atenţie de care dă mereu dovadă o 
atribuiesc faptului că este contrariat că eu am primit 
misiunea de a trata cu Sf. Scaun, pentru că altfel, ar fi o 
lipsă de bună creştere, ceea ce nu presupun de la un 
monden ca el. 

Joi 26 mai 1932. La orele 10, la liturghia solemnă 
de la San Pietro asistă şi cardinalul Pacelli. Nouă ni se 
dau locuri în presbiteriu. Procesiunea se desfăşoară în 
biserică, condusă de Pacelli. La orele 12, imediat după 
Missa, mă primeşte cardinalul Pacelli. Stăm de vorbă 
asupra patronatului. îmi arată şi interpretează Can. 1448, 
1450 şi 1453, din care rezultă că patronatele vechi simt 

respectate sub anumite forme, noi patronate nu se pot 
acorda, iar transmisiunea de patronate asupra unor 
necatolici nu este deloc admisibilă. 

Mă interesez asupra acţiunii de unire a bisericilor şi 
asupra principiilor ce urmează să fie puse în aplicare. 
Pacelli îmi arată că ideea unirii cu Roma îşi face drum. 
Principii şi condiţii de importanţă şi de neînlăturat: 


1. Recunoaşterea Papei ca Vicar al lui Christos şi 
suprem păstor al bisericii; şi 
2. Recunoaşterea dogmelor catolice. 


Dacă unirea s-ar face cu biserica ortodoxă națională 
dintr-o țară oarecare, aceasta şi-ar păstra o situație de 
anume autonomie, şi-ar conserva ritul, capul național al 
bisericii şi-ar păstra gradul, ar fi cardinal ca în alte ţări 
catolice, elementul laic ar putea să ia parte la 
administrarea averii, luându-se însă toate măsurile ca 
biserica să nu devină un câmp pentru luptele politice. Iar 
Regele, cu al cărui concurs şi înalt sprijin s-ar săvârşi 
acest act, ar primi atributul de , Apostolic”, cu toate 
onorurile şi drepturile excepţionale ce cuprinde acest 
atribut. Un singur lucru nu s-ar putea admite, şi anume 
numirea episcopilor de către Rege, în urma experienţelor 
grave din trecut. Pentru a determina atitudinea Sf. Scaun 
în vederea unei astfel de uniri, se foloseşte de fraza 
germană că Sf. Scaun va fi „im weitesten Masse 
entgegenkommend“. Roma şi-ar rezerva disciplina 
canonică şi morală. 

Pacelli îmi arată că în chestia bisericii, Sf. Scaun are 
toată bunăvoința, are însă mari dificultăţi să se hotărască 
imediat, deoarece ungurii pretind - îmi arată memoriul lor 
- că ei ar avea şi documente din care rezultă că 
proprietatea este a ordinului mi- noriţilor. De aceea, mă 
roagă să găsesc o formulă dilatorie sau 
tranzitorie, până când se va putea lămuri chestia. 
întrevederea se termină la ora 1,45. 

La hotel găsesc o scrisoare de la Petrescu-Comnen, 
din care rezultă că a fost cu doamna în vizită şi că ar vrea 
să mă vadă în chestia acordului. 

După-masă facem o excursie la Ostia. Plaja este 


* Vine în mare măsură în întâmpinare (n. trad.). 

minunată şi Marea Tireniană, încântătoare. 

La 7,30, Petrescu-Comnen îmi face o vizită de 2 ore. 
îşi explică atitudinea, cere scuze pentru orice aparenţă 
contrară prieteniei, deferenţei şi atenţiei ce înţelege să-mi 
păstreze. 

Discutând chestiunea Statusului, îmi arată actele, din 
care rezultă că Titulescu şi el (Comnen) au fost hotărât 
împotriva unei soluţii unilaterale, care ar fi adus după 
sine traducerea noastră în faţa Ligii Naţiunilor şi 
Tribunalului de la Haga cu urmări incalculabile, că Ghibu 
a recunoscut că nu a venit bine documentat la Roma şi că 
este necesară completarea documentării, că era (Ghibu) 
în modul cel mai hotărât şi categoric pentru tratative cu 
Sf. Scaun şi că deci tot ce afirmă contrar astăzi este 
numai o consecinţă a desărcinării sale. 

Comnen îmi comunică şi instrucţiunile mai vechi 

primite de la lorga, din care rezultă că tot obiectivul 
guvernului era redus la dorinţa ca şi biserica unită să 
articipe la beneficii. 
Faţă de aceasta, îi arăt că arhiereii uniţi, chiar dacă au 
av, dorinţe în acest sens, ulterior s-au declarat în sens 
contrar, că Statusul chiar posedă adresă de la Mitropolie 
şi de la Hossu în acest sens. 

La orele 10 seara, Gyarfas îmi face o vizită. După 
discuţii se arată dispus a face concesiuni în ce priveşte 
întrebuinţarea bisericii piariştilor. 

Vineri 27 mai 1932. De la orele 10-13, vizitarea 
muzeelor Vaticanului, fiind întâmpinați la poartă de 
director Comm. Nogara. Ne însoţeşte Comnen. 

La orele 5 îmi face vizită nunțiul, cu care stabilim o 
formulă tranzitorie, şi anume: examinarea ulterioară a 
proprietăţii şi  întrebuinţării, episcopul de Alba va 
prezenta în 3 luni actele şi documentele şi până la 
reglementarea definitivă, dreptul episcopului de Cluj- 
Gherla pentru a face şi servicii divine româneşti în 
biserică în toate duminicile, sărbătorile bisericeşti şi 
naţionale. îmi dă cuvântul său de preot că această formulă 
va fi aprobată şi acceptată de Sf. Scaun. 

De la 6 la 8 vizitarea bazilicii San Paolo, San Pietro în 
Vincoli, Tre Fontane. 

Sâmbătă 28 mai 1932. La orele 10,30 conferinţă 
la cardinalul Pacelli, asistă nunțiul, Pizzario, Comnen, 

Broşu. Se obţin următoarele noi avantaje: 

1. Introducerea cuvântului „catolique“ la precizarea 
inscripției de proprietate, ceea ce exclude explicit 
caracterul exclusiv romano -catolic al fondurilor. 

2. Episcopul la prezidarea consiliului şi comitetului nu 
poate fi înlocuit decât printr-un cleric. 

3. Preşedintele necleric nu este preşedinte al 
Consiliului, ci numai al laicilor din consiliu. 

4. Introducerea cuvântului „seulement“ sau a unei 
fraze similare la stabilirea atribuțiilor. 

Cu privire la Biserica Piariştilor, se admite rezervarea 
reglementării definitive a proprietății şi a întrebuințării la 
un examen ulterior de către Sf. Scaun, fiind obligat 
episcopul de Alba-Iulia să prezinte toate actele şi 
decretele respective. Măsura provizorie întâmpină 
dificultăți, deoarece ungurii au înaintat un memoriu în 
ultimul moment, în care amenință străveziu Sf. Scaun cu 
schismă şi agitații. Această chestie se va supune din nou 
Sf. Părinte, iar nunțiul primeşte însărcinarea de a-i 
îndupleca la acceptare pe Gyarfas şi Balazs. 

Semnarea acordului se fixează pentru luni la orele 12. 

Rezultatele de mai sus s-au obţinut mai ales în urma 
redeschiderii chestiunii persoanei  administratorului 
printr-o nouă formulă de consiliu interdiecezan, luată de 
mine la începutul discuţiilor şi la care am renunţat la 
sfârşitul discuţiei, în urma avantajelor obţinute. 

Petrescu-Comnen şi Broşu mă felicită pentru rezultat 
şi dibăcia cu care am manevrat. La orele 6 vine nunțiul cu 
Gyarfas, pentru a găsi formula cu privire la biserică. 
Gyarfas şi Balazs cer timp de gândire cu privire la 
formula mea. 

Duminică 29 mai 1932. La orele 9,30 vin nunțiul, 
Gyarfas şi Balazs. Se acceptă formula mea cu privire la 
biserică, după lungi discuţii. 

După-masă, excursie la Bracciano cu familia Comnen 
şi C. Vivante. 

La orele 9 seara se anunţă nunțiul, Gyarfas, Balazs şi 
Comnen. Nunţiul aduce redactarea definitivă din partea 
secretariatului, Balazs şi Gyarfas se opun cu îndârjire 
formulei cardinalului Pacelli, prin care preşedintele laic 

este cu desăvârşire eliminat. Către orele 12, semnează de 
acceptare proiectul, cu retuşuri neînsemnate. Scena cu 
plânsul lui Balazs, pentru că Vaticanul i-ar trata drept 
sclavi. 

Luni 30 mai 1932. La orele 11 la Secretariat, unde 
se mai revede textul. După aprobarea prealabilă din 
partea Sf. Părinte, acordul se semnează la ora 1,30 de 
către cardinalul Pacelli şi mine în prezenţa nunțiului, a E. 
E. L. O. Pizzario, Ottaviani, Petrescu-Comnen, Broşu. Toţi 
mă felicită pentru succes. 

La orele 8,15, dineu de gală la legaţie. Iau parte 
Pacelli, Orsini,  Pizzario, Ottaviani, de Fontenay, 
ambasadorul Franţei, miniştrii Micii Antante, 
ambasadorul Poloniei şi alţii din înalta societate romană. 

Pacelli îmi comunică că Papa m-a decorat proprio 
motu“ cu Marele Cordon al Ordinului Pius IX. La 
şampanie, răspunzând lui Comnen, îmi aduce elogii, 
comunicând celor prezenţi semnarea acordului şi 

aracterizând tratativele pentru mine cu cuvintele lui 
ar: „Veni, vidi, vici“. Toţi mă felicită călduros. 
arţi 31 mai 1932. Audienţă de adio la Sf. 
Părinte. Primit cu acelaşi ceremonial la poartă de E. S. 
Caccia-Dominioni şi nunțiu cu suita: sunt introdus la Sf. 
Părinte, pe care îl felicit de ziua naşterii, îi predau 
volumele lorga foarte frumos legate, îi mulţumesc pentru 
decorație. Papa îşi exprimă satisfacția pentru acord, 
urează României şi în viitor oameni de înţelegere, pentru 
că înţelegerea dă mai bune rezultate decât violenţa, se 
întreţine pe chestii bisericeşti şi politice, iar la urmă, dă 
binecuvântarea Sa pentru Rege, Familia Regală şi întreg 
poporul românesc, căruia îi urează prosperitate morală şi 
materială. 

Vizită de adio la Pacelli, care îmi mulţumeşte în 
termenii cei mai afabili şi prieteneşti şi îşi exprimă 
convingerea că ne vom revedea în curând. îmi promite 
soluţii apropiate în chestia bisericii din Roma şi în chestia 
alegerii mitropolitului. După-masă, vizită la cardinalul 
Belmonti, Gosponi. 

Miercuri 1 iunie 1932. Ziarele de dimineaţă aduc 
vestea demisiei guvernului lorga. 

Excursie foarte agreabilă la Castelli Romani cu luga şi 

Bălan. 

La orele 7 vizită la Colegiul grec. 

La orele 8,30 cinăm cu Petrescu-Comnen, doamna şi 
domnişoara invitaţi la noi. Comnen îmi comunică că 
Bucureştiul a vrut să-mi vorbească, n-a înţeles decât 
cuvintele „plecare“ şi „urgent. 

La orele 10,30 noaptea, convorbire telefonică cu Nae 
lonescu, care îmi spune că Argetoianu este plictisit de 
întorsătura luată de evenimente, că se va încerca 
concertare cu Titulescu, să mă înapoiez la Bucureşti, fiind 
potrivit să sosesc duminică noaptea spre luni. Regele joi 
va fi la Sinaia. Consultări nu s-au făcut, 
numai preşedinţii corpurilor legiuitoare au fost primiţi. 
Ne hotărâm să plecăm la orele 2 după-masă, cu oprire la 
Veneţia până sâmbătă. 

Joi 2 iunie 1932. La orele 11 Missa solemnă la 
biserica românească în onoarea mea. Asistă Petrescu- 
Comnen, toată colonia românească, un delegat al Sf. 
Scaun, mulţi domni şi doamne din înalta societate 
romană. Monseniorul luga ţine o predică în cadrul căreia 
subliniază cu multă căldură activitatea mea pentru patrie 
şi credinţă. 

La orele 14, plecarea spre Bucureşti. La gară se află 
doamna, domnul şi  domnişoara Petrescu-Comnen, 
Zănescu, personalul ambelor legaţii, E. S. Pizzario, 
Montani ca reprezentant al lui Ottaviani, doamna şi 
domnul Solacolu, monseniorul luga, canonicul Bălan, etc. 
Biby primeşte multe buchete de flori. 

Sosim la Veneţia la orele 11,35 noaptea. De la gară la 
Hotelul Danieli cu gondola. La gară ne-a întâmpinat 
consulul României, care îmi spune că Titulescu şi 
Mihalache au plecat în ziua precedentă cu simplonul la 
Bucureşti. 

Vineri 3 iunie 1932. Vizitarea bazilicii San Marco 
şi a Palatului Dogilor; la amiază întâlnesc pe doamna şi 
domnul Vlădescu, pe generalul Anastasiu. După-masă la 
Lido şi plimbare cu barca în jurul Veneţiei. 

Sâmbătă 4 iunie 1932. La orele 14,30 plecarea 
spre Bucureşti. înainte de plecare am trimis următoarea 
telegramă: 

„Son Eminence Cardinal Pacelli, Citta del Vaticano. 

Au moment de rentrer en Roumanie, je ressens la plus 
profonde gratitude pour l'accueil qui m'avait ete fait, ainsi 
que pour la haute comprehension des interets superieurs 
de ma patrie de la part du Saint-Siege. Stop. Je prie Votre 
Eminence d'agreeer mes plus respectueux hommages et 
de croire toujours en mes sentiments de la plus haute 
consideration et reconnaissance Stop. V. P., Ministre de la 
Justice de Roumanie.” 

Duminică 5 iunie 1932. La orele 3 după-amiază, 
intrarea în ţară pe la Jimbolia. La Timişoara mă întâmpină 
Furlugeanu cu doamna care îmi dă explicaţii şi informaţii 
asupra situaţiei. 

La orele 12,30 noaptea sosim în Bucureşti, unde mă 
întâmpină Lenguceanu, şefii de cabinet şi C. Leahu. 

Luni 6 iunie 1932. La orele 9 mă vizitează Gh. 
Crişan, care se arată foarte îngrijorat de modul cum s-a 
soluţionat criza prin încredințarea lui Vaida, care merge 
la constituirea unui guvern de partid, încercarea de 

oncentrare fiind de pură formă. Este neplăcut atins că, 
dùpă ce se discutase de săptămâni, Vaida nu a 

Luni 30 mai 1932. La orele 11 la Secretariat, unde 
se mai revede textul. După aprobarea prealabilă din 
partea Sf. Părinte, acordul se semnează la ora 1,30 de 
către cardinalul Pacelli şi mine în prezenţa nunţiului, a E. 
E. L. O. Pizzario, Ottaviani, Petrescu-Comnen, Broşu. Toţi 
mă felicită pentru succes. 

La orele 8,15, dineu de gală la legaţie. Iau parte 
Pacelli, Orsini,  Pizzario, Ottaviani, de Fontenay, 
ambasadorul Franţei, miniştrii Micii Antante, 
ambasadorul Poloniei şi alţii din înalta societate romană. 

Pacelli îmi comunică că Papa m-a decorat „proprio 
motu“ cu Marele Cordon al Ordinului Pius IX. La 
şampanie, răspunzând lui Comnen, îmi aduce elogii, 
comunicând celor prezenţi semnarea acordului şi 
caracterizând tratativele pentru mine cu cuvintele lui 
Cezar: „Veni, vidi, vici“. Toţi mă felicită călduros. 

Marţi 31 mai 1932. Audienţă de adio la Sf. 
Părinte. Primit cu acelaşi ceremonial la poartă de E. S. 
Caccia-Dominioni şi nunțiu cu suita: sunt introdus la Sf. 
Părinte, pe care îl felicit de ziua naşterii, îi predau 
volumele lorga foarte frumos legate, îi mulţumesc pentru 
decorație. Papa îşi exprimă satisfacția pentru acord, 
urează României şi în viitor oameni de înţelegere, pentru 
că înţelegerea dă mai bune rezultate decât violenţa, se 
întreţine pe chestii bisericeşti şi politice, iar la urmă, dă 
binecuvântarea Sa pentru Rege, Familia Regală şi întreg 
poporul românesc, căruia îi urează prosperitate morală şi 
materială. 

Vizită de adio la Pacelli, care îmi mulţumeşte în 
termenii cei mai afabili şi prieteneşti şi îşi exprimă 
convingerea că ne vom revedea în curând. îmi promite 
soluţii apropiate în chestia bisericii din Roma şi în chestia 
alegerii mitropolitului. După-masă, vizită la cardinalul 
Belmonti, Gosponi. 

Miercuri 1 iunie 1932. Ziarele de dimineaţă aduc 
vestea demisiei guvernului lorga. 

Excursie foarte agreabilă la Castelli Romani cu luga şi 
Bălan. 

La orele 7 vizită la Colegiul grec. 

La orele 8,30 cinăm cu Petrescu-Comnen, doamna şi 
domnişoara invitaţi la noi. Comnen îmi comunică că 

Bucureştiul a vrut să-mi vorbească, n-a înţeles decât 
cuvintele „plecare!! şi „urgent. 

La orele 10,30 noaptea, convorbire telefonică cu Nae 
lonescu, care îmi spune că Argetoianu este plictisit de 
întorsătura luată de evenimente, că se va încerca 
concertare cu Titulescu, să mă înapoiez la Bucureşti, fiind 
potrivit să sosesc duminică noaptea spre luni. Regele joi 
va fi la Sinaia. Consultări nu s-au făcut, 
numai preşedinţii corpurilor legiuitoare au fost primiţi. 
Ne hotărâm să plecăm la orele 2 după-masă, cu oprire la 
Veneţia până sâmbătă. 

Joi 2 iunie 1932. La orele 11 Missa solemnă la 
biserica românească în onoarea mea. Asistă Petrescu- 
Comnen, toată colonia românească, un delegat al Sf. 
Scaun, mulţi domni şi doamne din înalta societate 
romană. Monseniorul luga ţine o predică în cadrul căreia 
subliniază cu multă căldură activitatea mea pentru patrie 
şi credinţă. 

La orele 14, plecarea spre Bucureşti. La gară se află 
doamna, domnul şi  domnişoara Petrescu-Comnen, 
Zănescu, personalul ambelor legaţii, E. S. Pizzario, 
Montani ca reprezentant al lui Ottaviani, doamna şi 
domnul Solacolu, monseniorul luga, canonicul Bălan, etc. 
Biby primeşte multe buchete de flori. 

Sosim la Veneţia la orele 11,35 noaptea. De la gară la 
Hotelul Danieli cu gondola. La gară ne-a întâmpinat 
consulul României, care îmi spune că Titulescu şi 
Mihalache au plecat în ziua precedentă cu simplonul la 
Bucureşti. 

Vineri 3 iunie 1932. Vizitarea bazilicii San Marco 
şi a Palatului Dogilor; la amiază întâlnesc pe doamna şi 
domnul Vlădescu, pe generalul Anastasiu. După-masă la 
Lido şi plimbare cu barca în jurul Veneţiei. 

Sâmbătă 4 iunie 1932. La orele 14,30 plecarea 
spre Bucureşti. înainte de plecare am trimis următoarea 
telegramă: 

„Son Eminence Cardinal Pacelli, Citta del Vaticano. 

Au moment de rentrer en Roumanie, je ressens la plus 
profonde gratitude pour l'accueil qui m'avait ete fait, ainsi 
que pour la haute comprehension des interets superieurs 

de ma patrie de la part du Saint-Siege. Stop. Je prie Votre 
Eminence d'agreeer mes plus respectueux hommages et 
de croire toujours en mes sentiments de la plus haute 
consideration et reconnaissance Stop. V. P., Ministre de la 
Justice de Roumanie.” 

Duminică 5 iunie 1932. La orele 3 după-amiază, 
intrarea în ţară pe la Jimbolia. La Timişoara mă întâmpină 
Furlugeanu cu doamna care îmi dă explicaţii şi informaţii 
asupra situaţiei. 

La orele 12,30 noaptea sosim în Bucureşti, unde mă 
întâmpină Lenguceanu, şefii de cabinet şi C. Leahu. 

Luni 6 iunie 1932. La orele 9 mă vizitează Gh. 
Crişan, care se arată foarte îngrijorat de modul cum s-a 
soluţionat criza prin încredințarea lui Vaida, care merge 
la constituirea unui guvern de partid, încercarea de 
concentrare fiind de pură formă. Este neplăcut atins că, 
după ce se discutase de săptămâni, Vaida nu a 
înţeles să facă apel la mine. Spune că Vaida a ajuns 
complet sub influenţa lui C Anghelescu şi anturajul 
acestuia. 

îmi face vizită părintele Mânu, care mă invită, în 
numele generaţiei tinere şi mijlocii din Partidul Național- 
Ţărănesc, să intru în acest partid. îi mulţumesc pentru 
sentimente personale bune, însă îi arăt că, dacă Maniu 
sau Vaida doresc să aibă vreo colaborare din partea mea, 
să mi se adreseze direct şi personal. Atunci voi vedea ce 
pot răspunde. 

Vine să mă vadă Nae lonescu, care îmi face impresia 
că este dezorientat şi că soluţia s-a făcut peste capul lui. 

La orele 12 fac vizită profesorului lorga, care mă 
felicită pentru succesul avut, îmi face cele mai călduroase 
omagii pentru destoinicia şi înţelepciunea de care am dat 
dovadă în cursul guvernării. La rândul meu, îi aduc 
mulţumiri pentru încrederea, prietenia, lealitatea de care 
m-a împărtăşit. îmi povesteşte în detalii mersul crizei, din 
ce rezultă că Regele de mult se gândea la o schimbare, că 
Argentoianu făgăduia în faţa Regelui evidenţa (neplata 
armatei), că a avut ieşiri violente, că a pierdut în ultimele 
zile busola şi frâiele guvernării, că se hotărâse debarcarea 
lui Argetoianu. în toate aceste combinaţii, eu am jucat un 
rol de frunte, destinându-mi-se Ministerul de Interne. 

După Consiliul de Miniştri prezidat de Rege, acesta l-a 
chemat pe lorga în cabinetul său şi, dându-i a înţelege că 
ar dori schimbarea de guvern, lorga i-a scris imediat 
demisia, aşa se explică demisia intempestivă. lorga crede 
că totul era aranjat dinainte, însă soluţia înseamnă un 
adevărat dezastru. lorga nu vrea să mă înrâurească în 
hotărârea mea, însă îmi dă sfatul să nu merg la naţional— 
ţărănişti, care, orice ar spune, nu mă vor iubi niciodată. 
îmi comunică hotărârea lui de a se prezenta la alegeri cu 
lista Uniunii Naţionale. 

După-masă. Potârcă vine la minister şi îl informez în 
particular asupra mersului ministerului. Predarea se 
fixează pentru marţi, la orele 9,30. Potârcă îmi spune că 
se vor face alegeri forte, mai ales faţă de extrema dreaptă 
şi stângă, ceea ce îmi semnalase şi Gh. Crişan. 

Leahu stăruie să trec la naţional-ţărănişti. Când ies de 
la minister, un grup de cetăţeni şi funcţionari îmi strigă: 
„Să revii cât mai curând la minister!” 

Marţi 7 iunie 1932. La orele 9,30 are loc predarea 

inisterului în prezenţa directorilor şi şefilor de serviciu. 
în wuvântarea mea arăt munca depusă de departament, 
operă legislativă, subliniez devotamentul şi concursul 
întregului personal, le mulţumesc, îi invit să dea şi 
succesorului meu acelaşi concurs, ca 

astfel, strâns uniţi în jurul Tronului, să ne facem 
totdeauna datoria faţă de Rege şi naţiune. Cuvântarea 
mea face o profundă impresie. Răspunde Potârcă, slab, 
însă cu frumoase cuvinte la adresa mea şi a activităţii 
mele. La plecare, toată lumea este emoţionată. Deputăţii 
ţărănişti: lovipale şi P. loaniţescu îşi exprimă admiraţia 
lor. 

La orele 7, vizită la Ghika, care mă primeşte cu multă 
prietenie. Vorbim de situaţia politică, de căderea 
guvernului, de Roma şi de Acord, mă felicită pentru 
marele succes. Vine doamna Ghika care se interesează 
cu mare căldură de Biby. Amândoi ne invită la Roma 
după ce se vor fi întors. La orele 7,30 la Titulescu, cu 
care reînnoiesc vechea cunoştinţă făcută ca legionar la 
Albano şi Roma. Discutăm de Acordul cu Sf. Scaun de 
care se arată foarte satisfăcut, arătându-mi că o măsură 
unilaterală ar fi dus neapărat la Liga Naţiunilor şi la 
Haga, unde am fi avut o situaţie extrem de dificilă. 
Vorbim despre situaţia internaţională, pe care o arată 
extrem de grea şi amenințătoare, apoi trecem la politica 
internă. Titulescu spune că e absolut nedumerit de 
atitudinea liberalilor, care, dacă nu erau aşa de 
intransigenţi, puteau lua guvernul singuri. Spune că şi 
astăzi, dacă liberalii ar reveni la sentimente mai 
conciliante, în 24 de ore s-ar putea constitui guvernul 
naţional. Ne despărţim în cei mai amicali termeni. 

Vaier Roman îmi arată că liberalii vor începe o 
campanie făţişă şi extrem de violentă contra persoanei 
Regelui, arătându-se în acelaşi timp monarhici. 

Miercuri 8 iunie 1932. Telegramă de felicitări şi 
omagii Regelui. Vizită la Argetoianu, care îmi vorbeşte cu 
un optimism absolut nejustificat în ce priveşte situaţia lui 
şi perspectivele de viitor. Stăruie să merg alături de el în 
Uniunea Agrară. Arăt că sunt foarte mari obstacole de 
ordin programatic. Argetoianu spune că ar accepta orice 
deziderat. Rămâne să examinez ulterior chestia, în acest 
scop, mă va cerceta Ottescu. Comunic că la consfătuire 
nu mă voi duce. 

La orele 12, mă duc la Palat pentru a mă înscrie în 
registre. Bianu mă felicită pentru succesul de la Roma şi 
îmi spune că Vaida s-a exprimat că Acordul încheiat de 

mine este unul dintre cele mai frumoase succese 
diplomatice ce le-a avut România după război. 

Puiu Dumitrescu mă întreţine o oră, arătându-mi şi 
demon- strându-mi justeţea soluţiei Vaida, cum şi faptul 
că această soluţie este singura logică şi constituţională, 
că nu e deci o lovitură a lui şi a camarilei. îmi spune de 
discuţiile violente ce le-a avut 

cu Duca, de amenințările ce le primeşte, de acţiunea de 
distrugere a instituţiilor liberale ce le va întreprinde noul 
guvern, etc. Mă asigură că Regele are o excelentă opinie 
despre mine şi calităţile mele, că în curând voi juca un rol 
mare în politica ţării şi că orice orientare politică aş 
alege, chiar către liberali, nu ar strica nimic situaţiei mele 
personale pe lângă Rege. 

Vizita doctorului Lupu, care-mi vorbeşte cu durere de 
situaţia extrem de grea a ţării, spunând să vorbesc 
Regelui, a cărui situaţie devine critică în Vechiul Regat. 
Spune că nu acceptă nici un cartel în principiu, face o 
singură excepţie pentru mine şi gruparea mea şi mă 
roagă să reflectez bine, deoarece, mai presus de pretinsa 
obligaţie morală faţă de lorga, este interesul Ţării de a mă 
avea în Parlament. 

Joi 9 iunie 1932. Mă cercetează Radian. Discutăm 
pe larg situaţia politică apoi cea electorală. îi arăt că nu 
pot merge cu Uniunea Agrară a lui Argetoianu, ci sunt 
hotărât a-mi păstra independenţa. Sunt gata la un cartel, 
fie cu Lupu-Argetoianu, fie cu lorga-Argetoianu (Uniunea 
Naţională). Radian e foarte mulţumit de această soluţie. 
Până mâine va comunica rezultatul tratativelor cu Lupu. 
Mă roagă să nu fac anticipat nici un aranjament cu Lupu. 

Ghiţă Crişan îmi face vizită la orele 9 seara. Este 
dezolat atât de soluţia care s-a dat crizei de guvern, cum 
şi pentru modul dezastruos ce l-a produs în opinia publică 
cabinetul Vaida. îşi dă seama că mergem către o extremă 
tensiune politică între partide şi către o acţiune 
puternică, îndreptată direct contra persoanei Regelui. în 
ce priveşte fondurile pentru solde, salarii şi pensii, îmi 
spune că fondurile sunt sub 700 de milioane la Banca 
Naţională şi că va expune mâine situaţia tragică primului 
ministru, căruia îi va cere să se decidă într-un fel sau 
altul. 

Vaida şi-ar urma programul său, care consistă în 
înlăturarea metodică din guvern a elementului țărănist şi 
astfel, forțarea plecării acestor elemente din partid. în 
curând va veni vremea când se va pune problema 
colaborării cu alte elemente în locul celor ce vor pleca. 

Răspund, invocând lealitatea de care am dat dovadă în 

cursul guvernării faţă de Partidul Naţional-Ţărănesc şi 
faţă de Vaida în special, reamintesc cum am netezit calea 
unei soluţii Vaida, sigur în condiţii altele decât cele 
realizate şi care nu ar fi provocat tensiunea actuală, ci 
dimpotrivă; îi atrag atenţia asupra avansurilor şi 
asigurărior ce mi-a transmis Vaida, chiar prin Crişan, fără 
ca 

eu să fi cerut ceva sau să mă fi aşteptat la ceva şi îl 
întreb: când la această lealitate şi cavalerism se răspunde 
cu felonia cu care s-a răspuns, mai poate fi vorba de 
posibilităţi de apropiere în viitor? Iar cum gândesc eu, se 
cugetă în toate cercurile politice din Vechiul Regat. Deci 
să nu-şi facă nici o iluzie Vaida sau Maniu; toate punţile în 
calea unei apropieri se rup şi nu vor mai putea fi refăcute. 
Un ultim serviciu le mai pot face în interesul Ţării şi al 
Coroanei: în ceasul al 12-lea să renunţe la prima 
electorală şi să pună la Interne un om neutru, care să dea 
impresia netă a obiectivităţii şi a unor alegeri libere. 
tfel, încă s-ar mai putea evita complicaţii interne 
catastrofale pentru Țară şi pentru Tron. Crişan pleacă 
foarte emoţionat şi zguduit. 

Vineri 10 iunie 1932. La orele 11 vine Nae 
lonescu, care îmi mărturiseşte că nu a avut nici o parte la 
rezolvarea crizei şi că nu o aprobă deloc. Este îngrijorat 
de situaţia generală: buba se va sparge, va începe lupta 
făţişă contra Regelui, se va vărsa poate sânge şi va trebui 
să se ajungă în curând la formula: guvern de salvare a 
Țării. Se vede jocul lui Maniu, care vrea să pună mâna pe 
guvernarea şi stăpânirea ţării, crede însă că manevra va 
putea fi dejucată cu ajutorul ţărăniştilor (Mihalache, 
lunian, Madgearu, Mirto, etc.). L-a zguduit pe Rege cu 
expunerea ce i-a făcut. Dacă guvernul nu va plăti 
restanţele, va cădea înainte de alegeri. Angelescu l-a 
asigurat pe Rege că poate da guvernului Vaida peste 2 
miliarde în acest scop. Dacă nu se va da, atunci e foarte 
grav, fiindcă Angelescu a minţit pe Rege. 

Crede că ar fi foarte necesar ca în audiența de după- 
masă să-i vorbesc Regelui cu sinceritatea-mi obişnuită 
asupra situaţiei politice actuale. 

La orele 4 fără un sfert, audienţă la Rege, care mă 

primeşte foarte afabil. îi expun Acordul încheiat cu Sf. 
Scaun, de care rămâne foarte mulţumit. îi transmit 
binecuvântarea Papei. îi raportez asupra misiunii ce mi-a 
dat în unirea bisericilor, care îl încântă, îmi arată dorinţa 
sa de a contribui la apropierea bisericilor. îi comunic 
toate informaţiile cu privire la situaţia externă, cum şi 
asupra situaţiei din Italia. Regele mă întreabă dacă am 
văzut pe lorga şi cum l-am găsit. Laudă patriotismul şi 
demnitatea profesorului lorga cu care a ştiut să se 
comporte cu ocazia crizei. Regele îmi explică greşelile lui 
Argetoianu, pe care de altfel nu îl acuză, greşeli care au 
adus însă după sine căderea guvernului. Regele îmi arată 
că încă din ianuarie i-a atras mereu atenţia lui Argetoianu 
asupra restanţelor de salarii, solde, etc., că Argetoianu 
i-a dat asigurări formale, care însă nu corespundeau 
realităţii şi când s-a arătat adevărata situaţie, el a rămas 
cel mai surprins, ii arăt Regelui situaţia ce s-a creat, cu 
toată sinceritatea şi îi spun că o mică ameliorare a 
tensiunii s-ar putea imagina dându-se garanţii de libertate 
a alegerilor printr-un titular neutru la Interne. Regele îmi 
dă dreptate şi face singura reflecţie că tensiunea politică 
este întrucâtva compensată prin satisfacția dată 
Ardealului şi liniştirea spiritelor de acolo. Regele îmi 
vorbeşte despre imposibilitatea aducerii lui Goga în 
fruntea unui guvern numai cu încrederea Regelui, după 
ce această formulă a fost compromisă odată prin 
Argetoianu. Recunoaşte bunele rezultate şi fapte ale 
guvernului, însă totul a fost contrabalansat prin eşecul lui 
Argetoianu. Regele se interesează de ce voi face în viitor 
şi e de părere că e bine să nu mă înglobez în partide. La 
urmă, Regele subliniază opera mea la guvern, îşi exprimă 
înalta sa mulţumire pentru ce am realizat atât la Justiţie, 
cât şi la Roma, îmi spune că am fost singurul la înălţimea 
chemării unui ministru şi mă asigură de recunoştinţa sa şi 
în viitor pentru serviciile mari ce am adus tronului şi 
Ţării. Mulţumesc Regelui pentru această înaltă apreciere 
şi îl asigur de devotamentul meu şi concursul meu în orice 
împrejurări. Audienţa a durat o oră. 

Sâmbătă 11 iunie 1932. Vizita doctorului Lupu, 
care stăruie să accept cartelul cu el, fiind, în acest caz, 
asigurat de mandat. îi mulţumesc pentru bunele 

sentimente şi îi arăt că moraliceşte mă simt obligat să fac 
campania electorală alături de acei cu care am guvernat, 
chiar dacă nu aş obţine un mandat. 

Pe Lupu îl primesc în cursul consfătuirii avute cu 
prietenii politici presupuşi din Ardeal. Aceştia se arată 
sceptici şi rezervaţi în ce priveşte alegerile şi participarea 
lor la campanie. Se hotărăşte convocarea unei consfătuiri 
pe miercuri 15 crt, la Cluj. 

15 iunie - 17 iulie 1932. Campania electorală. 
Cei mai apropiaţi prieteni politici (Tătara, Țepoşii, etc.) se 
dau la o parte şi privesc impasibili, sub diferite pretexte, 
la lupta ce se dă. Nevoit să recurg la expediente în ce 
priveşte propagandiştii şi oamenii de legătură, şansele se 
reduc de la început în mod simţitor. Totuşi, contactul cu 
masele rurale este foarte promiţător. Partidul Naţional- 
Ţărănesc nu se mişcă, iar sporadicele descinderi la sate 
sunt primite cu vădită răceală. Părintele Mânu mă asigură 
că în regiunea Zalha-Olpret-Moia-lIclod-Gherla nu mi s-ar 

ace nici o piedică. în ultimele trei zile înainte de alegeri, 
însepe însă distribuirea de alcool de către național- 
ţărănişti în regiunea Olpret-Moia, patronată personal de 
doamna Vaida. Preoţimea unită se poartă 

perfid şi astfel, în ziua alegerilor, voturile ce se anunțau 
se volatilizează. în ziua alegerilor, la secţiile de votare cei 
mai mulţi sunt turmentaţi şi votează ca animalele pe 
roată. Notez că şi în această stare, caută să-şi scuze 
atitudinea schimbată cu semnul nesimpatic şi cu cartelul 
şi mai nesimpatic - aşa afirmă - încheiat cu lorga- 
Argetoianu. 

Vineri 29 iulie 1932. Plecarea la Bucureşti, pentru 
a mă prezenta în audienţă Regelui. Pe drum, Comei Bianu 
acuză de trădare pe Alexandru Vaida faţă de Maniu şi 
partid, pretinde că această situaţie nu va fi tolerată de 
Maniu. Comei Bianu are ieşiri împotriva Regelui, care ar 
fi decepţionat pe cei mai devotați foşti aderenţi şi mă 
asigură că între parlamentarii ardeleni, punctul lui de 
vedere ar fi generalizat. 

Sâmbătă 30 iulie 1932. în urma unei convorbiri 
telefonice după deschiderea solemnă a Parlamentului, fac 
o vizită lui Puiu Dumitrescu, care îmi comunică că Regele, 
aflând de prezenţa mea la Bucureşti, ar dori să mă vadă. 
Urmează să mi se fixeze audiența pe marţi sau miercuri. 


AMINTIRI POLITICE 47 


Vorbim despre situaţia generală politică şi financiară. 
Puiu Dumitrescu are ieşiri violente contra lui Maniu şi 
Duca, care merg până la ameninţări dacă nu se 
astâmpără. Regele ar da toate înlesnirile unei guvernări 
parlamentare, deci Maniu nu ar avea nici un motiv real de 
a refuza şefia partidului şi a guvernului. 

Duminică 31 iulie 1932. Nae lonescu mă 
cercetează. îmi vorbeşte despre zbuciumările din Partidul 
Naţional-Ţărănesc. Lupta s-a dat pentru înlăturarea 
definitivă a lui Maniu şi înlocuirea cu Vaida, care deferă 
întru toate Regelui. Acţiunea a câştigat asentimentul 
tuturor, însă s-ă prea întins coarda cu insistenţele 
nesincere pe lângă Maniu. Acesta şi-a dat seama în 
ultimul moment de situaţie şi a tras chiulul adversarilor 
din partid, revenind la şefie. Acum problema se pune ca 
Maniu să fie forţat a-şi lua răspunderea situaţiei, ceea ce 
el refuză. E preferabil ca Maniu să fie răpus de situaţia 
inextricabilă, decât Maniu, rămas în rezervă, să 
contribuie la măcinarea unui guvern demn de o soartă 
mai bună. De altfel, Regele nu a capitulat în faţa lui 
Maniu. La faimosul dejun, când Maniu a început să 
vorbească de camarilă şi anturajul Regelui, M. S. i-a tăiat 
scurt vorba şi l-a pus la punct cu o fermitate brutală. 

Marţi 2 august 1932. Audienţa la M. S. Regele la 
orele 4. Prezint Regelui raportul scris asupra Acordului cu 
Sf. Scaun, pentru care îmi mulţumeşte, vorbim despre 
politica internă şi externă. Arăt Regelui situația 
momentană; slăbirea sentimentului 
monarhic şi dinastic la oraşe, datorită propagandei asidue 
a  aderenţilor domnului Maniu, a liberalilor şi 
averescanilor. Situaţia de la sate e mai bună; însă nici 
acolo nu se mai întâlneşte entuziasmul de altădată. Nu 
ştiu dacă Vaida şi partizanii lui vor putea formal 
contrabalansa această acţiune subversivă. în fond, ea nu 
poate fi contracarată fără o acţiune energică de măsuri 
radicale, eroice, pentru completa asanare a vieţii 
economice anarhizate şi distrusă. 

Regele e optimist, crede că Vaida şi ţărăniştii sunt 
elemente pe care se poate bizui, iar în ce priveşte 
măsurile de îndreptare, nu mai este grăbit a le cere ca 
altădată. Aprobă modificarea conversiunii, pentru a 
scoate din beneficiile legii pe cei ce nu o merită, cazurile 

scandaloase. Opera de lămurire a prepuşilor bancari, în 
fhinte cu Costică Angelescu, şi-a dat roade. Regele e 
foarte încântat de Vaida şi de oamenii acestuia, care ar fi 
foarte expeditivi. Regele îmi vorbeşte bine despre Nicolae 
lorga şi nu pare a fi supărat deloc pentru destăinurile din 
broşura: „Doi ani de restauraţie”, deşi crede că prea s-a 
pripit. Regele se interesează asupra intenţiilor mele de 
viitor. îi răspund că înainte de toamnă nu e posibilă o 
orientare şi că am oroare şi acum de înglobarea într-un 
partid. Regele dă semne de vădită aprobare. Rămân cu 
impresia că Regele, pentru moment, nu vede sau nu mai 
vrea să caute nici o ieşire din impasul în care se găsesc 
trebile publice şi că pentru un timp oarecare a abandonat 
orice iniţiativă în mâinile domnului Vaida, lui Tillea, etc. 
Miercuri 3 august 1932. Remit domnului Vaida 
copia raportului predat Regelui şi insist pentru revizuirea 
destinaţiei fondurilor, asigurată prin Acord. La sfârşitul 
acestei convorbiri, îl felicit pentru încrederea de care se 
ucură din partea Regelui, iar Vaida, fără nici o justificare 
aparentă, are cuvinte de reproş la adresa lui Maniu, pe 
care îl caracterizează ca un încurcă-lume, de care s-a 
săturat. Vrea să-i forţeze mâna, aducându-l în fruntea 
guvernului. Mă despart, spunându-i că în toate acestea 
am impresia că noul guvern îl va forma tot Vaida-Voevod. 
Seara plec la Cluj şi Sângeorz-Băi. 


1933/1934 


15 noiembrie 1933. A doua zi după constituirea 
guvernului Duca, sunt la Bucureşti. Duca mă cheamă la 
Preşedinţie după ce primeşte, vădit impresionat, urările 
mele de bine. îşi exprimă convingerea că va putea în 
curând să mă salute în partidul liberal, 


după cum a fost vechea şi nestrămutata dorinţă a 
conducerii partidului încă din vremea lui Vintilă Brătianu. 
îmi vorbeşte despre simpatia şi aprecierea sa personală. 
Apoi îmi oferă un loc pe listele partidului liberal, 
candidatură independentă, fără nici o obligaţiune din 
partea mea. Accept această ofertă, trimiţându-i la urmă o 
adresă. îmi vorbeşte despre intenţia sa de a-mi oferi un 

post de şef de misiune diplomatică, cu preferinţă Viena 
sau Roma. Rămâne să discutăm această chestiune după 
alegeri. Mi se fixează candidatura în judeţul Sălaj. Cer să 
nu fiu cap de listă, pentru a se sublinia astfel caracterul 
independent al candidaturii. 

Decembrie 1933. Regele mă primeşte în audienţă. 
îi arăt situaţia electorală. Preconizez o linie de conduită 
pentru câştigarea Ardealului, arătând greşelile care s-au 
făcut deja. Regele îmi replică că partidul liberal, neavând 
în Ardeal elemente suficient pregătite, nu a putut da 
satisfacţie în ce priveşte alcătuirea guvernului. Abordez 
chestia apropierii mele de partidul liberal. Regele o vede 
cu ochi buni şi mă încurajează în această direcţie. 
Intrarea mea în partidul liberal ar soluţiona foarte multe 
probleme - zice Regele - înclină pentru rămânerea mea în 
politica internă. 

După-masă, fac o vizită lui Duca, care îmi mărturiseşte 
că gelozia fără rost a ardelenilor l-a împiedicat să poată 
promova l-2 subsecretari din Ardeal. îmi arată că liberalii 
ardeleni sunt absolut nepregătiţi pentru locuri de 
conducere şi îmi spune că numai intrarea mea în partidul 
liberal ar putea dezlega problema aceasta dificilă. îi arăt 
greşelile ce s-au făcut în primele săptămâni şi 
repercusiunile ce le-ar putea avea aceste greşeli mai 
târziu. Convine că am dreptate, dar îmi arată că nici 
Lapedatu, nici Cipăianu nu sunt capabili de a face faţă 
situaţiei şi astfel are încă mâinile legate. Mă invită să-l 
văd după alegeri cât de des. Ne despărţim în condițiuni 
de afecţiune prietenească şi foarte intimă. 

30 decembrie 1933. La orele 10 seara, Silviu 
Dragomir îmi comunică că Budapesta a anunţat la Radio 
asasinarea lui Duca de către un membru al gărzii de fier, 
pe peronul gării Sinaia, întreb pe prefectul Duma, care nu 
ştie nimic. La orele 11,30 însă îmi confirmă ştirea. 

31 decembrie 1933. Plec la Blaj la funeraliile 
doctorului I. Coltov. Pe drum, stau în acelaşi 
compartiment cu Maniu şi Vaida. Maniu, rece şi rezervat; 
Vaida mă tachinează, arătându-mi însă multă consideraţie 
şi simpatie. Asist apoi la o avalanşă de ironii făcute de 
Vaida la adresa lui Maniu, care roşeşte mereu 

fără să riposteze. Rămân cu impresia că vechea prietenie 
Maniu-Vaida s-a rupt pentru totdeauna. 

La Catedrală ţin o cuvântare în numele A. G. R. U.-ului 
[Asociaţia Generală a Românilor Uniţi], care a zguduit pe 
toţi prin frumuseţea formei şi prin vigoarea conţinutului. 
La masă suntem la mitropolit. Vaida vorbeşte despre 
chestiunea Statusului, lăudându-mi tactul şi priceperea. 

Spune în gura mare că, după ce Ghibu l-a plictisit cu 
tot felul de aiureli, i-a pus în vedere să se astâmpere, căci 
contar îl va trimite la închisoare sau la balamuc. De 
atunci, Ghibu l-a decretat şi pe Vaida trădător de neam. 

Atât la dus cât şi la întors, partizanii lui Maniu cu 
partizanii lui Vaida se ceartă prin toate compartimentele 
în auzul tuturor, fără nici o rezervă sau menajament. 

4 ianuarie 1934. La orele 12,30 noaptea îmi 
telefonează Emil Lobonţiu de la Bucureşti că Gheorghe 
Tătărescu a fost numit preşedinte al Consiliului şi 
însărcinat cu formarea guvernului, că sunt mari 
ământări în partid, că întreg tineretul este alături de Gh. 
Tătărescu, că . se va face apel la mine pentru a accepta 
un portofoliu şi că să vin la Bu.cureşti; 

La 2,30 noaptea îmi telefonează Manolescu-Strunga 
din însărcinarea primului ministru, rugându-mă să vin cu 
primul tren la Bucureşti, aducând şi hacul pentru orice 
eventualitate. Răspund că voi pleca la amiazi din Cluj şi 
voi fi noaptea la Bucureşti. 

Plec la 12,30 din Cluj. Ediţiile ziarelor cumpărate la 

Braşov şi Sinaia mă informează că Dinu Brătianu a fost 
ales şef al partidului. Se publică diferite combinaţii 
ministeriale, cuprinzând şi numele meu. La hotel mă 
aşteaptă Emil Lobonţiu, mă informează că Gh. Tătărescu, 
deşi avea asigurată majoritatea covârşitoare pentru şefie, 
s-a intimidat şi a cedat. Crede că din noul guvern voi face 
parte şi eu. Să chem dimineaţa la telefon pe Gh. 
Tătărescu. Lapedatu ar h pus la cale un protest al unor 
liberali ardeleni împotriva intrării mele în guvern. 
5. ianuarie 1934. Dimineaţa, Tătărescu îmi 
comunică la telefon că, situaţia fiind complet schimbată, 
doreşte să mă vadă după constituirea noului guvern - 
formaţie absolut provizorie. 

6. ianuarie 1934. îl văd pe Tătărescu la Preşedinţie, 
care face apel la colaborarea mea şi prietenia mea 
personală, crede că numai eu pot face faţă situaţiei în 
Ardeal, însă chestia trebuie pregătită în raport cu 
partidul. îi arăt situaţia mea de independenţă faţă de 
partid. Accept în principiu o colaborare, însă în vederea 

unui program curajos de realizări care să schimbe faţa 
lucrurilor în ţară. Rămâne să discutăm mai târziu. 

13 ianuarie 1934. Audienţă la M. S. Regele la 
Sinaia. Mi se trimite automobil de la Palat. în salonul de 
aşteptare, stau de vorbă cu Tătărescu şi Inculeţ, care sunt 
vădit interesaţi de obiectivul audienței. Schiţez felul meu 
de a vedea lucrurile, ceea ce este aprobat fără rezerve de 
amândoi. Tătărescu mă invită pentru a doua zi la 
Bucureşti. 

Regele mă primeşte extrem de amabil. încep să expun 
situaţia, cum şi opinia mea: pedepsirea celor direct 
implicaţi în complot, punerea în libertate imediat a celor 
arestaţi fără nici un motiv, ci numai pentru că simt 
gardişti; astfel se va obţine un început de destindere; apoi 
adoptarea unui program de realizări cu vădit caracter 
naţional, ceea ce va desfiinţa orice mişcare naționalistă 
teroristă. Regele aprobă întru toate acest punct de vedere 
şi se declară gata a înlătura oarecari rezistenţe ce ar 
întâmpina în privinţa aceasta la unii membri ai 
gùyernului. 

ec la chestia Ardealului. Regele mă întrerupe de la 
început şi îmi spune că, dacă intru în partidul liberal, este 
hotărât să fac parte din guvern, să am deplină libertate de 
acţiune în ce priveşte Ardealul şi că această înaltă 
hotărâre are şi adeziunea din partea primului ministru. 
Mulţumesc Regelui pentru încrederea ce îmi arată şi 
declar că voi îndruma lucrurile spre bine. Cer ca situaţia 
lui Alexandru Lapedatu să rămână în guvern nealterată, 
nevrând să mă ridic în detrimentul altuia. Regele pare 
satisfăcut de această manifestare de lealitate din partea 
mea, cu toată atitudinea contrară ce a avut Lapedatu faţă 
de mine. După acest intermezzo, continui a expune 
situaţia din Ardeal, greşelile săvârşite deja de guvern şi 
măsurile de îndreptare ce se impun. în special arăt 
marginalizarea sistematică a elementului ardelean, ceea 
ce nu poate decât să învenineze lucrurile. Regele este 
surprins de elementele ce îi demonstrez, recunoaşte 
dreptatea expunerii mele, se însărcinează să atragă 
atenţia lui Tătărescu şi îmi spune că va determina pe 
primul ministru ca şi până la intrarea mea efectivă în 
guvern, să rezolve toate chestiunile privitoare la Ardeal 

de comun acord cu mine. Audienta ia sfârşit după aproape 
2 ore de conversaţie. 

14 Ianuarie 1934. Tătărescu îmi confirmă 
hotărârea sa, aprobată de Rege, în ce priveşte intrarea 
mea în guvern, iar până atunci, colaborarea sa zilnică şi 
intimă cu mine în ce priveşte problemele ardelene. Face 
apel la mine să renunţ la planurile cu serviciul diplomatic. 
Declar că accept să rămân în politica internă, să mă 
înscriu în partidul liberal şi să-l secondez în acţiunea de 
refacere şi consolidare. Mă îmbrăţişează în repetate 
rânduri şi mă invită să revin din. nou la Bucureşti pentru 
punerea în execuţie a intrării în partid şi a pregătirii 
intrării mele în guvern. 

îl văd pe Lapedatu. îl asigur că nu am nici un 
sentiment de adversitate faţă de el, că nu tind şi nu voi 
tinde să-i alterez situaţia lui, orice însărcinare aş avea în 
cadrul partidului şi al guvernului. Mă asigură de toată 
simpatia lui şi, recunoscând că şi în trecut a stăruit pe 
lângă mine să vin în partidul liberal, deoarece m-a crezut 
de mult ca singurul ce pot aspira la succesiunea lui în 
Ardeal. 

9 februarie 1934. Mă înscriu în partidul liberal 
fâră nici un fel de angajament formal prealabil în ce 
priveşte situaţia mea din partid. Scrisoarea de intrare 
este concepută în termenii următori: 


„Domnule Preşedinte, 

Vremuri de grea cumpănă cer unirea tuturor forţelor 
şi încordarea tuturor voinţelor pentru îndrumarea Ţării 
către refacere morală şi materială, grabnică. în această 
situaţie, orice singularizare ar fi o greşeală. 

De aceea, vă rog să binevoiţi a mă considera ca făcând 
parte din Partidul Naţional-Liberal, chemat şi predestinat 
prin tot ce el reprezintă să fie şi făuritorul consolidării 
României. 

Primiţi, Domnule Preşedinte, încredințarea celor mai 
alese sentimente 

Valeriu Pop.“ 


Sunt primit de Dinu Brătianu, care îmi arată multă 
simpatie şi o apreciere excepţională. 

Tătărescu devine mai rezervat şi fără să stăruiesc sau 
să-l întreb, îmi dă mereu explicaţii în ce priveşte 
reconstituirea generală a guvernului. Pretinde că în 3-4 
luni vrea să uzeze întreaga echipă de bătrâni, pe care îi 
consideră de absolut incapabili, ca apoi să constituie 
echipa nouă de guvernare. 

Sunt numit în Comisia de unificare legislativă. 

Martie 1934 şi aprilie 1934. Lucrez în Comisia 
de unificare a Codului Penal şi în Comisia de alcătuire a 
legii conversiunii. Am multe succese şi câştig multe 
simpatii. Membrii partidului din Vechiul Regat se 
ataşează făţiş de mine, în special tineretul din partid. în 
schimb ardelenii sunt divizați, mulţi ardeleni, roşi de 
gelozie şi cu situaţii morale şi politice şubrede, invocă 
faţă de mine lipsa de stagiu, fără a putea articula vreo 
critică de altă natură. 


Mai 1934. Mare succes în discuţia asupra textului 
privitor la avort: expun în mai multe rânduri concepţia 
eştină şi naționalistă, mă felicită chiar şi adepţii 
libertăţii avortului. Se ajunge la o formulă tranziţională cu 
careN- în particular - episcopul Nicolescu se declară 
satisfăcut. 

N. B. îndată după complotul Precup am trimis de la 
Cluj lui Tătărescu următoarea scrisoare: 


„lubite Domnule Prim-Ministru, 

A trecut săptămâna de când sunt la Cluj, văzând între 
timp şi alte localităţi din Ardeal. Deşi eram pregătit să 
găsesc o atmosferă nu prea bună, realitatea a depăşit 
orice aşteptare. Evenimentele ce s-au succedat vertiginos, 
ştirile radiofonice tendenţioase de la Budapesta, zvonurile 
ce circulă cu iuţeala fulgerului, au transformat atmosfera 
grea într-una alarmantă. 

Ce e mai grav, acţiunea guvernului în această parte de 
ţară lipseşte şi deci e nulă. 

Dacă această stare de lucruri va mai continua, ea 
poate deveni fatală guvernului şi foarte primejdioasă 
pentru instituţiile fundamentale ale statului, de care este 
legată însăşi existenţa şi viitorul ţării. 

Sunt la dispoziţia D-Tale pentru toate informaţiile ce 
nu pot fi puse pe hârtie, cum şi pentru a chibzui asupra 

măsurilor ce trebuie să pună capăt acestei stări de 
lucruri. 
Primeşte, iubite domnule Prim-Ministru, încredințarea 
sentimentelor mele de devotată prietenie. 
Cluj, la 10 aprilie 1934. 
V. Pop“ 


Deşi invitat la Bucureşti pentru a sta de vorbă cu 
Tătărescu, avertismentul nu a avut nici o urmare practică, 
nevrând sau neputând Tătărescu să-şi dea seama de 
gravitatea situaţiei. 

La sfârşit de aprilie început de mai, circulă zvonuri tot 
mai persistente despre o apropiată schimbare de regim. 

18 mai 1934. După o conversaţie peralabilă cu 
generalul Ilassievici, când am cerut audiența, Regele mă 
primeşte. Am de la început impresia că Regele nu mai are 
încredere în destoinicia lui Tătărescu şi că nu este dispus 
a face nimic pentru salvarea regimului. E îngrijorat de 
nemulţumirea din oştire şi vrea realizări politice 
palpabile. Mă întreabă ce cred despre Constituţie şi 
despre necesitatea modificării. Expun că nici o formulă nu 
are valoare intrinsecă şi absolută. Rezultatele sunt în 
funcţie de oameni. Evident 


că oameni capabili realizează mai uşor şi mai mult cu o 
formulă bună şi care nu e greoaie şi dă teren liber 
iniţiativei.  Discutăm asupra necesității reducerii 
numărului parlamentarilor, a modificării structurii 
Senatului, asupra eliminării discuțiilor inutile şi 
zgomotoase, asupra pedepsei cu moartea, răspunderii 
efective a guvernanţilor, a simplificării aparatului de stat. 
întrebat asupra impresiei ce ar produce asupra opiniei 
publice modificarea Constituţiei, răspund că făcută de 
oameni ce au simpatii în opinia publică, cu oameni de 
ispravă şi integri, opinia publică ar primi fără împotrivire 
reforma, chiar cu simpatie, însă că totul este în funcţie de 
rezultatele guvernării următoare reformei. 

Regele mă chestionează asupra persoanelor. începe cu 
Averescu, făcându-i elogii. Nu contest stima şi 
consideraţia de care se bucură ca ostaş, arăt însă că 
faima omului politic este mediocră, iar vârsta îl face inapt 
pentru a conduce acţiunea de înnoire a Ţării. Mă întreabă 
şi răspund obiectiv şi fără rezerve cu privire la lorga, 

Argetoianu, Angelescu, Goga, lunian. Plec cu impresia că 
Regele era hotărât pentru o formulă Averescu, că însă 
cele expuse de mine l-au pus pe gânduri. 

25 mai 1934. Declarându-se criza, lumea intră în 
panică, îl găsesc pe Tătărescu şi anturajul său desfiguraţi 
şi complet dezorientaţi. Sfătuiesc pe Tătărescu să arate 
Regelui că este gata a proceda la modificarea Constituţiei, 
alegându-se momentul oportun de comun acord între 
Coroană şi primul ministru. Tătărescu mă roagă să 
vorbesc cu Argetoianu care este promotorul şi iniţiatorul 
crizei prin prezentarea memoriului ofiţerimii, însă începe 
a fi nemulţumit văzându-se trecut pe al doilea plan. Mă 
autoriză să pot vorbi cu Argetoianu chiar de o combinaţie. 
îl sfătuiesc pe Tătărescu că, dacă va putea domina 
situaţia, să treacă la imediata primenire a echipei 
ministeriale, cu cea actuală neputându-se face faţă 
situaţiei. îl văd pe Argetoianu, [pe] care îl găsesc nu prea 
încântat de formula Averescu-Angelescu, etc. care ar 
refera o întărire a guvernului Tătărescu cu elemente din 
afară. îl întăresc în aceste idei şi când îl părăsesc am 
impresia că va căuta să contracareze formula Averescu. 

26 mai 1934. Dr. Angelescu plecat la Palat, hotărât 
să accepte formula Averescu, găseşte pe Rege schimbat şi 
nehotărât a declanşa criza de guvern. Combinația cade, 
urmând să se facă formele lichidării crizei ceva mai 
târziu. 

Tătărescu nu ştie profita de criză pentru a-şi întări 
guvernul,  mulţumindu-se cu debarcarea câtorva 
subsecretari de stat şi cu forțarea semnării decretelor 
pentru Lapedatu şi Nistor. 

Iulie 1934. Chemat telegrafic de la Cluj, îl văd pe 
Tătărescu în preajma plecării la Paris. îmi comunică aceea 
că, la dorinţa Regelui de a se accelera lucrările comisiei 
Skoda şi de a i se da un curs mai serios, venind de la 
Sinaia în tren, s-a gândit la mine şi face apel să iau în 
mână conducerea efectivă a anchetei, urmând ca Dimitriu 
să se dezintereseze de lucrări sub motiv că e ocupat cu 
Comisia simplificării aparatului de stat şi a unui concediu. 
Accept cu condiţia să am mână liberă în conducerea 
anchetei. Dau îndată un ritm mai vioi anchetei, şedinţele 
devin din ce în ce mai rodnice, mai senzaţionale, se 

descoperă lucruri interesante şi hotărâtoare, mai ales cu 
ocazia descinderii. 

25-27 iulie 1934. Interogatoriul lui luliu Maniu. 
Maniu, de la început, vrea să pună în discuţie rolul 
Regelui şi al camarilei în legătură cu afacerea Skoda. 
Intervin, spunându-i că este liber să declare orice va 
crede de cuviinţă, nu va fi stânjenit sau oprit de mine; fac 
însă apel la patriotismul şi cavalerismul lui, pentru a 
renunţa la atacul îndreptat împotriva Regelui, care nu are 
nici un amestec cu ancheta parlamentară, cerută şi 
obţinută chiar de Partidul Naţional-[ărănesc. Maniu nu 
mai insistă şi renunţă a târî pe Rege în discuţii. Menajez 
pe luliu Maniu, punând frâu întrebărilor insolente şi 
insultătoare ale lui Aurel Miilea, Alexandrini şi altora. 

Conducând cu prestanţă şi obiectivitate audierile, îmi 
reuşeşte printr-o mare încordare să trec peste momentele 
cele mai dificile şi delicate fără dificultăţi. Intervin pentru 
imediata trimitere în concediu a... gen. Nică. Franasovici 
şi Antonescu nu au curajul de a interveni la Palat, ceea ce 
se dovedeşte a fi o greşeală. lar eu, consecvent cu 
hotărârea luată de la început, evit de a vedea pe Rege sau 
pe cineva de la Curte, în tot timpul anchetei, pentru a nu 
descoperi pe Rege sau a da putinţă la zvonuri că Regele 
ar avea vreun amestec în anchetă, cum cercurile 
apropiate de Maniu ar vrea să se acrediteze în opinia 
publică. lunian îmi arată o mare prietenie şi apreciere 
fără rezervă, mai ales de când, prin intervenţia mea 
cavalerească, am salvat situaţia. 

Revin cu inima grea de la patul de suferinţă a 
neuitatului meu tată, pentru a termina audierea lui Maniu 
rămasă în continuare. Cer de la Tătărescu înlocuirea mea 
ca să pot fi lângă tatăl meu în ultimele zile ale vieţii sale. 
Tătărescu nu mă poate înlocui şi alege suspendarea 
lucrărilor comisiunii pe 4-5 săptămâni, urmând ca 
suspendarea să se facă imediat după audierea lui Cihoski. 

în ziua de l august 1934 seara la 9,30 primesc ştirea 
telefonică 
despre încetarea din viaţă a tatălui meu, contrar 
asigurărilor date de doctori în după-amiaza acelei zile. 
Plec la 2 august cu primul tren la Cluj pentru 

înmormântare, la care iau parte toţi fruntaşii Clujului, în 
frunte cu Alexandru Vaida-Voievod. 

3 august 1934. în şedinţa prezidată de Grigore 
lunian, acesta exprimă condoleanţe mişcătoare pentru 
moartea tatălui meu. Se asociază toate partidele prin 
reprezentanţii lor. 

23 august 1934. Iau parte la întrunirea de la Tg. 
Jiu, invitat de primul ministru. Sosind în ultimul moment, 
simt rugat să vorbesc în numele Ardealului, imediat după 
Tătărescu. Rostesc o cuvântare foarte aplaudată. Sunt 
felicitat şi îmbrăţişat de membrii guvernului şi toată 
lumea adunată în mare număr. După masa de la Poiana, 
Tătărescu mă invită la Bucureşti pe 29 august la dejun. 

28 august 1934. Invitarea este amânată pentru 31 
august 1934. 

31 august 1934. Dejun la Tătărescu. Discutăm 
chestia Skoda. Acceptă toate sugestiile şi propunerile 
mele: scoaterea din cauză a lui Maniu, anchetă 
plimentară cu începere cu 15 septembrie, comisia 
urmând să fie convocată de mine pentru acea dată. 
Discttăm politică. îmi comunică că va face remanierea 
îndată după terminarea anchetei Skoda, deoarece eu voi 
intra în guvern. Mă asigură că voi avea deplină libertate 
de acţiune. Lapedatu s-ar fi împăcat cu gândul intrării 
mele în guvern şi cu conducerea trebilor din Ardeal de 
către mine. îi schiţez pentru acest caz programul meu de 
muncă de care rămâne foarte mulţumit. Mă însărcinează 
cu o misiune pe lângă Vaida-Voievod. 

2 septembrie 1934. Cursa Feleacului. Regele la 
Cluj. Mă duc la gară pentru întâmpinarea Regelui. îndată 
după sosire sunt invitat prin E. Bianu la dejun în vagonul 
regal. Pe coasta de la Feleac sunt poftit în tribuna regală, 
spre dezolarea câtorva amici din Cluj. La dejun sunt 
aşezat la stânga Regelui, iar după ridicarea mesei, sunt 
poftit într-o audienţă de către Rege prin generalul 
Ilassievici. Regele mă întreabă de rezultatele obţinute şi 
de cele probabile. îi motivez necesitatea anchetei 
suplimentare şi obiectivele ei. Conchid pentru scoaterea 
din cauză a lui luliu Maniu: pentru vinovăția lui nu există 
nici o probă serioasă, iar răspunderea politică o are 
numai în faţa Regelui şi a Parlamentului. 

Regele este mulţumit şi îmi comunică: 1) nu se poate 
ca ancheta să scoată la iveală vinovaţi numai din 
rândurile oştirii, iar politicienii şi civilii să iasă basma 
curată; 2) ar fi o greşeală să fie dat cineva în judecată fără 
temeinice dovezi şi cu perspectiva 
de a fi achitat; 3) vrea sancţiuni serioase, deci nimeni să 
nu fie acoperit, însă nu este admisibil să fie implicaţi 
nevinovaţi. Toate acestea se referă şi la Maniu, faţă de 
care nu are nici o pornire de duşmănie şi răzbunare. lau 
act cu multă satisfacţie de aceste admirabile şi luminoase 
sentimente regale. 

Regele mă întreabă de situaţia din Ardeal, în general, 
şi de cea naţional-ţărănistă în special. îi arăt situaţia ca 
fiind serioasă, însă nu disperată. îi schiţez Regelui 
programul meu de acţiune, convenit cu Tătărescu: 1) 
Realizări de guvernare de ordin material. 2) Satisfacerea 
exigenţelor personale fără distincţie de credinţă politică. 
3) Tratament egal pentru biserica unită. 4) Propagandă 
sistematică prin viu grai şi presă. 5) Primenirea 
administraţiei şi a cadrelor liberale cu elemente de seamă 
şi simpatice opiniei publice. Arăt Regelui că doresc 
menţinerea lui Lapedatu în guvern, deoarece mă 
interesează fondul şi nu forma. Expun că sunt în situaţia 
de a angaja lupta cu Maniu, însă exclusiv pe teren politic, 
leal şi civilizat, fără acţiuni de ponegriri sau violenţe de 
limbaj. Dacă voi avea mână liberă, prin realizări efective 
şi propagandă adecvată, sunt sigur că voi schimba 
atmosfera greoaie şi ostilă din Ardeal şi răspund de 
rezultat cu corida mea politică! Regele este încântat, în 
special de eliminarea violenţelor de limbaj şi a 
ponegririlor socotite ca inutile. Mă asigură de bunăvoința 
sa regală, întregesc expunerea mea cu aceea că aflu 
necesar ca Regele, nici direct, nici indirect, să nu pună la 
contribuţie autoritatea sa în luptele politice, deoarece 
este interesul superior al Ţării şi Coroanei ca Suveranul 
să nu poată fi nici măcar bănuit de a fi amestecat în 
luptele politice. Regele apreciază călduros acest mod de a 
preciza rolul Coroanei. 

Expun situația din Partidul  Naţional-Ţărănesc, 
arătând-o ca serioasă pentru Vaida şi favorabilă pentru 
Maniu, datorită inerției vaidiştilor şi acțiunii intensive 
dezvoltate de manişti. Regele spune că a avut informații 

contradictorii: unele arătând situaţia ca aproape pierdută 
(Tillea, etc.) şi altele cu totul optimiste (Tătărescu). A 
înclinat să creadă că adevărul este la mijloc şi părerea 
mea îl întăreşte în această convingere. Regele mă 
întreabă de misiunea pe lângă Vaida-Voievod. Ii arăt în ce 
constă misiunea mea: 1) acţiune paralelă pentru apărarea 
ideii monarhice şi a autorităţii Suveranului; 2) sprijin 
moral şi material din partea guvernului; 3) pregătirea 
formulei de succesiune Vaida; 4) libertatea de acţiune 
opoziţionistă (normală) pentru grupul Vaida. Regele 
spune că ar fi satisfăcut dacă s-ar putea face înţelegerea 
pe aceste baze şi mă autoriză să-i transmit lui Vaida 
salutări călduroase. 

Audienţa, care a durat o oră şi jumătate şi a făcut să 
se amâne cu o oră continuarea curselor, a făcut senzaţie 
printre invitaţii la masă, care s-au grăbit să-mi facă curte 
toată după-masa într-un mod propriu lichelelor şi mai apoi 
în cercurile clujene. 

Seara, la banchetul de la Auto-Club am fost aşezat, la 

inţa Regelui, în dreapta Marelui Voievod. 

septembrie 1934. Seara, la orele 9, fac vizita de 
convenienţă lui Vaida-Voievod. După o scurtă introducere, 
schiţez misiunea primită de la Tătărescu, rezultatele 
anchetei Skoda, mesajul Regelui, planurile de viitor, etc. 
îmi arată, la rândul lui, raporturile încordate cu luliu 
Maniu, acţiunea de clarificare în cadrul P. N. Ţ., mă 
informează de zvonurile lansate de manişti că Regele a 
venit la Cluj numai pentru a se vedea cu mine şi a pune la 
cale asasinarea morală a lui luliu Maniu în cadrul 
anchetei suplimentare. Dezmint în modul cel mai 
categoric aceste zvonuri fanteziste şi lipsite de orice 
temei; dimpotrivă, îl asigur că Maniu va fi scos din cauză. 
Mă felicită pentru această atitudine cu care este perfect 
de acord. îmi exprimă aprecierea sa fără rezerve pentru 
calităţile mele şi pentru sinceritatea felului meu de a fi. 
Mă califică întâiul om politic din generaţia următoare 
generaţiei istorice. înainte de a-mi da răspunsul său, îmi 
cere voie să-mi arate evoluţia raporturilor sale cu Maniu 
în ultimii 5 ani, ca să mă pot convinge de sinceritatea sa 
şi de justificarea atitudinilor sale. îmi face apoi o 
expunere de St^? ore asupra acestor raporturi, care au 

ajuns de la o prietenie fără margini, la o adversitate 
ireconciliabilă. îmi arată, în amănunte, toate înjosirile, 
toate intrigile şi toate calomniile, a căror victimă a fost el 
şi familia sa, mergând până la a-l arăta ramolit şi dominat 
de legăturile sexuale cu d-na Tillea şi d-na Şerban. îmi 
arată lipsa de orice sinceritate faţă de el a lui Maniu şi 
conchide că o refacere a prieteniei personale şi politice cu 
Maniu este cu neputinţă pentru totdeauna şi e hotărât a 
duce lucrurile la o clarificare. îmi vorbeşte apoi despre 
Rege cu multă căldură şi multă dragoste, cu toate cu ar fi 
fost tratat [...] odată. Deplânge nestatornicia Regelui în 
momente hotărâtoare şi arată inconvenientul ce-l prezintă 
legăturile cu doamna Lupescu pentru a putea contracara 
cu eficacitate acţiunea manistă, pe care o crede 
primejdioasă pentru Ţară şi, deci, Monarhiei. Regele 
trebuie însă să dea un ajutor eficace devotaţilor săi, prin 
înlăturarea unor elemente ce îi fac rău serviciu. îmi 
recunoaşte că adeseori a fost pe punctul de a izbuti în ce 
priveşte anturajul - zis camarilă - însă Maniu şi oamenii 
săi au zădărnicit, în momentul hotărâtor, 

aranjamentul prin ieşiri necugetate şi care au jignit 
orgoliul firesc al Suveranului, că, deci, ei poartă vina 
principală dacă unele situaţii nu s-au putut aranja. Speră 
însă că în viitor se va putea izbuti. 

îi arăt că şi suveranii sunt oameni, deci nu sunt 
exempti de a greşi. Greşeli sau legături sentimentale încă 
nu au împiedicat pe nici un suveran de a fi un mare 
domnitor, dacă a avut calităţile cerute. 

Regele nostru este un suveran excepţional, gândurile 
şi îndemnurile sale minunate nu au putut da încă 
rezultate din cauza  mediocrităţii colaboratorilor 
indispensabili; este de datoria noastră, a celor ce Îl iubim 
şi îi suntem devotați dezinteresat şi din convingere, de a-i 
facilita sarcina grea şi a-i înlătura din cale obstacolele 
artificiale, pentru ca să poată face tot binele ce-l vrea 
Ţării şi neamului. 

îmi răspunde că, în principiu, acceptă toate sugestiile 
şi propunerile ce i-am făcut în cadrul misiunii mele şi este 
gata a trece la discutarea detaliilor îndată după şedinţa 
Comitetului executiv. Are îngrijorări în ce priveşte 

această şedinţă din cauza lui Mihalache, având teamă că 
acesta va trece de partea lui Maniu. Pe Mihalache îl crede 
incapabil de a conduce partidul şi destinele ţării, pre- 
ocupându-l veşnic numai electoratul. 

îmi atrage atenţia că maniştii au lansat zvonul că în 
timpul anchetei Skoda, mergeam în fiecare noapte la 
Palat pentru a primi instrucţiuni şi că Regele a venit la 
Cluj numai pentru a se vedea cu mine şi a pune la cale 
asasinarea morală a lui Maniu, în cadrul anchetei 
suplimentare. îi arăt cât este de josnică această manevră 
de zvonuri fanteziste, despre care era, de altfel, dintru 
început convins. întrevederea a luat sfârşit la orele 4 
dimineaţa. 

7 septembrie 1934. Plecăm la Şimleu, în vederea 
sfințirii catedralei din Zalău. La Emil Lobonţiu, ziaristul 
Alex. Kretsch îmi cere o audienţă. I-o acord. Doreşte să-i 
dau un interviu cu privire la ancheta Skoda. îi arăt că nu 
ot să-i dau nici o precizare, apreciere sau concluzii, 
oarece vreau să păstrez cea mai strictă rezervă şi 
obisctivitate şi să nu anticipez nimic în privinţa con- 
cluziilor. îmi vorbeşte despre destăinuirile ce i le-ar fi 
făcut Maniu, cu o zi în urmă, şi anume că Regele ar 
urmări, cu orice preţ, distrugerea morală a lui luliu Maniu 
şi că ancheta Skoda, prezidată de mine, este instrumentul 
acestui plan. Replic că aceste presupuneri sunt fanteziste, 
fără temei, refuz a crede că Maniu s-ar putea exprima în 
acest fel, deoarece acreditarea unor astfel de zvonuri este 
un gest inadmisibil la adresa factorului constituţional, de 
ceea 
ce nu-l cred capabil pe luliu Maniu. Mă întreabă ce cred 
despre cinstea lui luliu Maniu. Răspunsul clar şi 
categoric: cinstea lui Maniu este în afară de orice 
discuţie, nu a format şi nu formează obiect de discuţie şi, 
mai puţin, de cercetări sau anchetă. Aceasta nu exclude 
însă răspunderi de ordin pur politic. îmi aduce seara 
târziu textul interviului, pe care îl corectez şi îl pun la 
punct, astfel ca el să reprezinte exact rezumatul 
conversaţiei. Interviul apare în numărul de duminică al 
ziarului „Szabadsag“ din Oradea. 

8-9 septembrie 1934. lau parte la serbările din 

Zalău, care sunt strălucite cu toată vremea urâtă. Sunt 
obiectul unor calde manifestații de simpatie la şedinţele 
Congresului, unde ţin cuvântări foarte aplaudate. 

12 septembrie 1934. Plec la Bucureşti, potrivit 
înţelegerii avute cu primul ministru. în vederea pregătirii 
continuării anchetei. La Braşov, Sinaia, citesc ediţiile de 
capitală şi provincie ale ziarelor  „Dimineaţa” 
şi .Adevărul”, care publică, drept senzaţie, un interviu ce 
aş fi dat corespondentului lor din Oradea. Pretinsul 
interviu este o traducere eronată, incompletă şi 
tendenţioasă a interviului apărut în „Szabadsag”. în 
special două lucruri mă frapează; 1) că eu aş fi concediat 
pe Nică şi mutat pe ofiţerii de la Consiliul de Război şi 2) 
că „cinstea lui luliu Maniu e în afară de orice bănuială”, 
interpretată în sensul că luliu Maniu este declarat de 
mine în afară de orice răspundere în legătură cu afacerea 
Skoda, întâiul lucru e o bazaconie. A doua chestie este 
inexactă, însă mă serveşte în intenţia de a acoperi pe 
Rege, mai ales după audiența de la Cluj. îmi dau seama că 
interviul astfel denaturat va da naştere la multe. Prietenii 
sunt îngrijoraţi, mai ales în preajma apropiatei remanieri. 
Rivalii şi adversarii, mai ales din P. N. L., jubilează 
afirmând că mi-am tăiat craca de sub picioare şi în partid 
şi, mai ales, în faţa Regelui. 

13 septembrie 1934. Franasovici mă informează 
că interviul a stârnit mare vâlvă, generalul Paul 
Angelescu ameninţă cu demisia şi că Tătărescu este 
alarmat şi vrea să mă vadă urgent. Tătărescu - gata de 
drum - foarte îngrijorat, îmi cere o dezminţire categorică, 
în interesul meu. îi răspund că nu pot da nici o 
dezminţire, dar că voi da o rectificare pentru traducerea 
greşită şi tendenţioasă, cum şi pentru declaraţiile 
inventate pe de-a întregul (că eu aş fi concediat pe 
generalul Nică şi aş fi mutat pe ofiţerii de la Consiliul de 
Război), iar pentru rest, îi voi comunica motivele mele. 
Rămâne să ne vedem a doua zi. 

Trimit ziarelor următoarea rectificare: 

„Domnule Director, 

în ziarele «Dimineaţa» şi «Adevărul» (ediţia din 
capitală şi din provincie) de ieri a apărut un interviu care 
ar fi fost dat de către mine corespondentului Dvs. din 

Şimleul Silvaniei. Ţin să restabilesc adevărul fără 
întârziere: 

Nu am văzut pe nici un corespondent al ziarelor 
«Dimineaţa» şi «Adevărul» la Şimleul Silvaniei sau aiurea. 
La Şimleul Silvaniei am primit vizita domnului Kretsch 
Alexandru, corespondent al ziarului «Szabadsag» din 
Oradea. Domnul Kretsch a transformat conversaţia într- 
un interviu ce a apărut în ziarul «Szabadsag». Probabil, în 
temeiul celor publicate de ziarul «Szabadsag», s-a ticluit 
de către corespondentul Dvs. din Oradea interviul 
publicat în ziarele «Dimineaţa» şi «Adevărul» în două 
variante. Textele din «Dimineaţa» şi «Adevărul» redau 
incomplet interviul din „Szabadsag”, iar traducerea este 
eronată, ceea ce denaturează sensul declaraţiilor mele: 1) 
fraza «am înlocuit întregul personal de la Consiliul de 
Război» nici nu a fost rostită de mine şi aşa ceva nici nu 
se cuprinde în interviul din «Szabadsag». în conversaţia 
avută la Şimleul Silvaniei am confirmat faptul mutărilor 

e la Consiliul de Război, făcute de Ministerul Apărării 
ionale, ceea ce rezultă fără echivoc din textul apărut 
în ziarul «Szabadsag». Altceva nici nu puteam spune. 

în adevăr, măsura a fost luată de Ministerul Apărării 
Naţionale, fără vreun amestec din partea mea sau a 
comisiei, care nu are căderea să ia sau să inspire măsuri 
ce sunt exclusiv de  atribuţia Ministrului. 2) 
Corespondentul Dvs. îmi atribuie declaraţia următoare (în 
text sau trecând-o ca subtitlu în ghilimele): Cinstea 
domnului Maniu este în afară de orice «bănuială». Ori, 
ziarul «Szabadsag» reproduce corect şi complet fraza 
rostită de mine: «Cinstea personală a domnului Maniu 
este în afară de orice discuţie». Pentru oricine este 
evident că fraza aceasta, chiar desprinsă din ansamblul 
declaraţiilor, nu  prejudecă chestiunea eventualelor 
responsabilităţi în legătură cu afacerea Skoda. 

Fac această punere la punct, deoarece pe tot timpul 
cât am lucrat şi voi lucra în Comisia de anchetă, am 
crezut şi cred că este de datoria mea să nu manifset în 
prealabil nici o opinie şi să nu anticipez asupra 
concluziilor ce se vor desprinde clar din munca laborioasă 
şi imparţială a Comisiei. lar de la această linie de 
conduită nu m-am abătut nici de dragul corespondentului 

din Şimleul Silvaniei. 

Trec peste alte nepotriviri, supărătoare şi ele, însă de 
mai puțină importanță. 

Binevoiţi a publica în ziarele «Dimineața» şi 
«Adevărul» această scrisoare pentru lămurirea opiniei 
publice. 

Primiti încredințarea aleselor mele sentimente. 

Bucureşti, la 13 septembrie 1934. 

Valeriu Pop.“ 


14 septembrie 1934. Mă văd cu Tătărescu, care 
este mulţumit de rectificarea dată de mine şi de efectul ce 
l-a produs, îi arăt motivele care m-au îndemant să dau 
interviul: 1) Nu numai că nu-l descopăr pe Suveran în 
urma audienței de la Cluj, ci să-l acopăr complet. 2) Nu 
puteam lăsa în discuţie în faţa minoritarilor cinstea unui 
fost prim-ministru sau a mă eschiva de a i-o recunoaşte. 
Tătărescu se declară foarte mulţumit de aceste explicaţii. 
Mi-a spus însă că a avut multe neplăceri, unii căutând să 
exploateze acest interviu împotriva mea, intrigând chiar şi 
la Palat. Mă mulţumesc să spun că nu cred ca Regele să 
nu înţeleagă şi să nu aprecieze gestul meu, iar de alţii nu- 
mi pasă. 

Tătărescu mă informează că Dimitriu se cramponează 
să prezideze el, efectiv, ancheta în continuare şi nu 
acceptă nici o altă însărcinare care l-ar îndepărta. 
Rămâne ca duminică să convoace pe Dimitriu, Bentoiu, 
Alexandrini, cu care să discutăm împreună, îmi face 
impresia că nu prea s-a expus faţă de C. Dimitriu. 

Vorbesc la telefon cu generalul Ilassievici pentru o 
întâlnire în scopul de a fixa programul pentru Lugoj. 

15 septembrie 1934. întâlnire cu generalul 
Ilassievici pentru stabilirea programului Serbărilor la 
Lugoj (AGRU), program ce urmează a fi supus Regelui, 
spre aprobare. 

Vorbesc despre ancheta Skoda. Mă felicită şi-şi 
exprimă convingerea că ancheta suplimentară va decurge 
în acelaşi mod, demn, obiectiv şi eficace. îi arăt 
nedumerirea în ce priveşte rolul lui Dimitriu, în care 
condiţii nu mai pot garanta de nimic. Generalul Ilassievici 
spune că Tătărescu va trebui să intervină pentru în- 

depărtarea lui C. Dimitriu. Arăt că Tătărescu nu vrea sau 
nu poate să facă acesţ lucru. Ilassievici spune că, dacă 
Tătărescu nu poate aranja lucrurile cu Dimitriu, Regele îl 
va chema pe Dimitriu în audienţă, sub pretextul unui 
raport în chestia simplificării aparatului de stat şi îl va 
determina pe Dimitriu să se ocupe numai de această 
problemă. 

Generalul Ilassievici spune că Regele ar vrea să mă 
vadă. Arăt că eventuala audienţă să aibă loc în mod 
discret, nu ca cea de la Cluj, şi îi vorbesc de interviu. Mă 
informează că Regele a 


înţeles semnificaţia interviului şi este foarte mulţumit. 
Rămâne ca Regele să mă cheme când va veni la 
deschiderea expoziţiei târg. 

16 septembrie 1934. Discutăm mai multe ceasuri 
despre afacerea Skoda la Tătărescu acasă. Se adoptă 
părerile mele, în special în ce priveşte anchetarea 
alsului. Dimitriu se opune. Se trece peste această 
ORunere şi se stabileşte că la anchetarea falsului Dimitriu 
nuNva prezida, fiind descoperit prin înrudirea cu 
Pomponiu şi accentuarea acestei înrudiri de către 
Pomponiu, chiar în dosarul anchetei făcute de Consiliul de 
Război. 

17 septembrie 1934. începe audierea generalului 
Cihosky, Dimitriu prezidează. Refuzând să admită 
expunerea prealabilă scrisă a generalului Cihosky, se 
naşte scandal şi se produc incidente tumultuoase 
continue, care fac ca atmosfera să fie foarte încărcată, iar 
ancheta nu progresează deloc. Toți sunt exasperaţi: 
majoritari şi opoziţie fac apel în particular la mine să-l 
îndepărtez pe Dimitriu care, prin lipsa lui de tact, 
zădărniceşte lucrările comisiei. Arăt că nu este în puterea 
mea să schimb lucrurile. Către seară, în fine. Cihosky este 
admis să-şi facă expozeul. Spiritele se mai calmează. 

18 septembrie 1934. Dimitriu îmi arată o 
telegramă prin care este invitat în audienţă pentru a doua 
zi. îmi cedează preşedinţia ca să se poată pregăti cu 
materialul documentar necesar. 

Ancheta îşi reia cursul normal. Chestia preţurilor 
începe să se lămurească. 

19-20 septebrie 1934. Audierea lui Cihosky în 
continuare  lămureşte complet şi definitiv chestia 
prețurilor. 

21 septembrie 1934. Deschiderea expoziţiei-târg 
în prezența Regelui. Generalul Ilassievici îmi spune că 
Regele vrea să mă vadă în cursul zilei. Generalul 
Ilassievici îmi telefonează la 4,30 ca la ora 6 să trec pe la 
el, în haine de stradă. Regele mă va primi fără ceremonie 
şi fără protocol. 

La ora 6 trec pe la generalul Ilassievici care mă 
conduce la Rege. Expun Regelui motivele interviului. 
Suveranul îmi mulţumeşte pentru modul şi tactul cum am 
ştiut să servesc Coroana. îl pun pe Suveran la curent cu 
mersul anchetei, arătându-i vinovăţiile ce se desprind 
(Cihosky, Madgearu, Mihai Popovici - intervenţia la 
Consiliul de Război). Demonstrez că Maniu nu poate fi dat 
în judecată, fiind complet acoperit cu adresa dată în 
chestia preţurilor, însă, chiar dacă ar exista o umbră de 
îndoială sau o vină reală în sarcina lui Maniu, Regele 
României nu poate admite darea în judecată şi 
compromiterea aceluia care a fost făuritorul unirii 
Ardealului cu Ţara Mamă. Regele este satisfăcut de 
expunerea 
mea, accentuând că nu se poate să fie daţi în judecată 
numai membri ai armatei, că nu doreşte cruţarea 
nimănui, însă nu poate admite procedarea cu uşurinţă şi 
darea în judecată fără temeinice dovezi, deci crearea de 
martiri. 

îmi arată că este în general mulţumit de guvernarea 
Tătărescu, că, după prevederile omeneşti, nu întrevede 
nici o schimbare, că depinde exclusiv de noi ca 
guvernarea să dureze cât legislatura, chiar şi mai mult, că 
e nevoie numai de primenirea echipei, că va urma în 
curând şi că contează pe mine pentru acţiunea ce i-am 
expus. 

Asigur pe Rege de tot devotamentul meu şi îmi permit 
a-i arăta că va avea deja la Lugoj un început de dovadă de 
ceea ce pot să obţin ca rezultat prin acţiunea preconizată 
de mine. La despărţire, Regele îmi zice foarte afabil: „La 
revedere, la lucru“. 


68 VALERIU POP 


22—28 septembrie 1934. Ancheta continuă în 
condițiuni normale şi cu rezultate pozitive. Toţi membrii 
comisiei, inclusiv naţional-ţărăniştii, îmi exprimă, în 
particular şi în şedinţă publică, omagiile lor pentru tactul 
şi obiectivitatea de care am dat dovadă. Lucrările comisiei 
se încheie, urmând numai redactarea, discutarea şi 
votarea raportului. 

La 28 plec la Cluj în vederea conferinţei de la Satu 
Mare. 

30 septembrie 1934. Deşi Alexandru Lapedatu a 
dat dispoziţii ca liberalii să nu asiste la conferinţa mea, 
drumul se transformă în triumf, pretutindeni sunt salutat 
în gări, iar la Satu Mare sunt întâmpinat de toată suflarea 
românească cu flori, drapele şi cuvântări. Conferinţa are 
un efect formidabil, publicul (circa 3.000 la număr) mă 
aclamă frenetic în picioare. Seara, la banchet, 
reprezentanţii partidelor de opoziţie, alături de liberali, 
mă omagiază ca pe cel mai de seamă om politic al 

eneraţiei mele în Ardeal, de care se leagă speranţele 
tuturor, fără deosebire de credinţe politice. 
octombrie 1934. Luni la amiază plec la Bucureşti 
în vederea procesului Valea Agrişului contra Banca 
Ghikert. La Sinaia, doamna Cihosky ne vesteşte demisia 
întregului guvern. Sosit noaptea la 12, vorbesc la telefon 
cu Tătărescu, care îmi spune că situaţia e bună şi mă 
roagă ca a doua zi să-i stau la dispoziţie, în vederea 
constituirii noului guvern. 

2 octombrie 1934. Dimineaţa la Casaţie. Toată 
lumea mă felicită ca viitor ministru. Vaier Roman caută să 
aibă oarecari explicaţii cu mine. îi spun verde că s-a 
purtat în mod neleal şi neprietenesc faţă de mine şi, în 
acelaşi timp, nu şi-a servit nici 

Şedinţa Comitetului central se desfăşoară în linişte şi 
atmosferă de simpatie pentru mine. Deşi Maniu a dat 
cuvânt de ordine, după informaţiile ce mi-au parvenit, ca 
să nu fiu reales de preşedinte al AGRU-—ului, toate 
indiciile sunt pentru realegerea mea sigură. 

6 octombrie 1934. Dimineața, liturghia, 
cuminecarea în corpore a tuturor fruntaşilor mireni. 

Ora 10,30: deschiderea Congresului. Ţin o cuvântare 
scurtă, care însă a fost foarte aplaudată. La ora 11,30 se 
suspendă lucrările şi rămâne în continuare pe după- 
amiază. Conferinţă la episcop cu capii autorităţilor, pun 
ordine în măsurile de pregătire, fixez pentru orele 4,30 
repetiţia generală cu armata şi poliţia în vederea 
menţinerii ordinii şi a manevrării masselor mari ce sunt 
aşteptate. Renunţ la participarea masselor la procesiune 
şi o preconizez ca o participare mai redusă, care însă va fi 
cu atât mai frumoasă şi mai ordonată. Massele vor privi la 
procesiune, împărţite pe tot parcursul. Episcopul îmi 
arată proiectul de predică omagială, pe care o găsesc 
nepotrivită. îi dau indicaţiile cuvenite. Ora 4 p. m, 
continuarea Congresului, La ora 5 .plec cu generalul la 
repetiţia generală. Pun toate inconvenientele la punct, 
rămân cu convingerea că serbarea va reuşi bine sub 
aspectul ordinii şi al organizării. Ora 6, revin la Congres, 
unde dr. Tiberiu Mălai era în toiul unui fulminant discurs 
împotriva Bisericii Ortodoxe. La intrare, lumea mă 
primeşte cu aplauze şi pe urmă Mălai, stingherit de 
prezenţa mea, termină discursul absolut nelalocul lui. 

La 6,30 mă retrag să-mi scriu discursul pentru 
banchet, iar lumea pleacă întru întâmpinarea arhiereilor, 
unde vorbeşte pentru Comitetul central Valeriu Roman. 

7 octombrie 1934. Din zori de zi începe să 
forfotească o lume imensă (după informaţii ulterioare, 18 
trenuri a 60 de vagoane a 3.000 de persoane au sosit din 
depărtări). Fac o ultimă aruncare de privire, totul se 
prezintă bine. Plec la gară. La ora 10 soseşte Regele cu 
suita şi membrii guvernului. Regele este puternic aclamat 
pe tot parcursul până la biserica ortodoxă, unde episcopul 
Lăzărescu îl întâmpină pe Rege cu un scurt discurs 
complet deplasat (are aerul de a reproşa Regelui venirea 

la o serbare unită). Regele face un gest de nemulţumire, 
apoi intră în biserică de unde, după o scurtă rugăciune - 
public puţin - pleacă pe jos însoţit de suită şi de guvern la 
catedrala unită. Mulțimea face Regelui o manifetaţie 
delirantă, ce impresionează adânc. La catedrală este 
întâmpinat de episcopi în odăjdii şi îşi face intrarea 

în sunetele imnului regal cântat admirabil de cele trei 
coruri. Nicolescu rosteşte predica omagială, cu slab efect 
din cauză că nu o poate citi bine. Gheorghe Tătărescu îşi 
exprimă nedumeriri cu privire la participarea Regelui la 
procesiune (probabil Lapedatu şi mitropolitul Bălan să fi 
insistat). îi arăt că în mod normal nu poate supăra acest 
lucru pe ortodocşi că regele e hotărât să participe şi că, în 
definitiv, iau asupra mea toată răspunderea. De altfel, 
dacă vrea, poate să-l întrebe pe Rege. Regele, întrebat, 
răspunde că nu renunţă la procesiune decât dacă ar turna 
cu găleata. 

La ora 12 începe procesiunea: Crucea, fanfara şi 
rurile. 60 de copii şi fetiţe în costume naţionale, 100 de 
fetiţe în alb, 280 de preoţi în odăjdii, episcopii şi prelaţii 
latini episcopii uniţi, Sf. Cuminecătură purtată de 
episcopul Frențiu sub baldachin, Regele sub baldachin 
purtat de 8 mireni între care eu, Valeriu Roman, Al. 
Borza, etc., membrii guvernului. Comitetul AGRU-ului şi 
al Uniunii  Moriane. Procesiunea e splendidă, toţi 
bucureştenii rămân extrem de impresionați, copleşiţi, iar 
Regele este foarte plăcut impresionat, fericirea i se poate 
citi pe faţă, văzându-se frenetic aclamat cu toată adânca 
reculegere cu care asistă lumea până la trecerea Sf. 
Euharistii. La intrarea în catedrală, Regele trece printre 
fetiţele îmbrăcate în alb şi îngenunchiate pe două părţi. 
Pe unii îi podidiseră lacrimile de emoție. 

Regele se retrage pentru o jumătate de oră în vagon, 
iar lumea invitată trece la masa de la prefectură. 

Regele este salutat cu un ropot de aplauze; la masă 
sunt ce are mai de seamă biserica unită, în total 150 de 
persoane. La şampanie ţin următoarea cuvântare: 


7 


„Sire, 
Majestatea Voastră a binevoit a onora cu înalta Sa 
prezenţă marea sărbătoare de azi, care este o afirmare 

impunătoare a forţei spirituale şi creatoare a naţiunii. în 
această duminică de toamnă târzie s-au înfrățit din nou 
cele două biserici naţionale: Biserica ortodoxă şi Biserica 
română unită; s-au înfrățit în entuziasta lor mărturisire de 
credință fată de Tron şi neam. între cele două biserici 
naţionale pot să fie diferențieri de'dogme, în disciplină 
sau în organizare. Una suntem însă. Sire, în dogma 
dinasticismului şi în disciplina naţionalismului. 

După cum, în trecutul vijelios de crâncene suferinţe, 
cler şi norod au mers mână în mână, au înfruntat cot la 
cot toate vicisitudinile până la împlinirea vremilor: unirea 
tuturor românilor, înfăptuită de în veci slăvitul Rege 
Ferdinand I cel Leal, astfel şi 
în prezent cele două biserici naţionale înţeleg - la 
Augustul îndemn al Majestății Voastre - să lucreze în 
frăţească şi creştinească armonie la aşezarea temeliei 
spirituale care, singură, poate  înlesni descătuşarea 
tuturor forţelor creatoare ale naţiunii şi durarea solidă a 
vieţii naţionale între hotarele întregite. Una vom fi şi pe 
viitor, în vecii vecilor, slujind cu credinţă pe Majestatea 
Voastră şi nesfârşitul şir de vrednici urmaşi ai Majestății 
Voastre, în folosul strălucitului viitor hărăzit neamului 
românesc. 

La afirmarea naţională şi creştinească de azi a 
românismului, participă cu toată căldura şi Biserica 
catolică de rit latin, prin prezenţa activă a înalţilor ei 
prelați şi a unei delegaţii de mireni reprezentativi. Iau 
parte la sărbătoarea noastră şi reprezentanţii autorizaţi ai 
confesiunilor calvine, luterane şi ai cultului mozaic. Când 
prin vorbă şi fapte se face din nou mărturie în faţa lumii 
că minoritățile etnice şi confesionale din România sunt 
devotate Tronului şi Patriei, suntem în drept a sublinia 
semnificaţia acestei mărturii în Lugojul românesc, situat 
nu prea departe de graniţa apuseană. 


Sire, 

Această impresionantă unanimitate de sentimente 
dinastice şi patriotice mă îndrituieşte să arăt că populaţia 
provinciilor de peste munţi, cea din cuprinsul Ardealului, 
Crişanei, Maramureşului şi din falnicul Banat, fără 
deosebire de limbă şi confesiune, stă credincioasă în jurul 
Tronului şi, încrezătoare în înalta înţelepciune a iubitului 

ei Rege, este gata la orice efort pentru opera grea de 
consolidare şi la orice sacrificiu întru apărarea graniţelor 
pentru totdeauna intangibile. 

Adânc mişcat de a putea da expresie acestor 
sentimente, strig din toată inima, 

Să trăiţi Sire, Rege al consolidării noastre naţionale! 

Trăiască Măria Sa Mihai, Mare Voievod de Alba lulia! 

Trăiască Augusta Familie Regală! 

Trăiască România  întregită, una şi în veci 
nedespărţită!” 


Lumea, ca electrizată, subliniază cu aplauze frenetice 
fiecare frază, iar la urmă. Regele este sărbătorit în mod 
delirant. Regele, puternic impresionat şi răpit de caldul 
entuziasm, răspunde fără zăbavă, lumea îl ascultă în 
picioare. 

Regele, vădit inspirat, face un discurs improvizat 
minunat în formă şi neîntrecut în fond Mi se adresează 

ie cu o vădită căldură şi apoi dezvoltă ideile prinse din 
discursul meu. Lumea este în delir, miniştrii notorii 
aplâudă şi ovaţionează frenetic. 


Regele spune lui Inculeţ şi altor comeseni că eu l-am 
inspirat, nu precupeţeşte atenţia faţă de mine şi 
sentimentele sale de simpatie faţă de biserica unită. 
Episcopul Lăzărescu îmi exprimă simpatia sa, mă invită la 
el şi spune că doreşte din inimă colaborarea frăţească a 
celor două biserici. 

După-masă, Regele se întreţine foarte afabil cu toată 
lumea, cucerind respectul şi simpatia tuturor. Borza îmi 
comunică că au fost induşi în eroare asupra intenţiilor 
mele, dar acum, con- vingându-se de contrariu, alegerea 
mea se va face cu unanimitate. (Ulterior sunt informat că 
în comisia de candidare Borza şi dr. A. Banciu au încercat 
să pună condiţii la realegerea mea, însă în faţa dezavuării 
generale - prot. Stoica - au trebuit să renunţe la orice 
intrigă). 

Mareşalul general Ilassievici îmi comunică că Regele 
este extrem de fericit şi mulţumit, că a fost cea mai 
grandioasă, mai bine organizată şi mai entuziastă 
manifestaţie la care a luat parte şi că Regele i-a spus că 

numai mie mi-o poate mulţumi. Mă felicită pentru tactul şi 
generozitatea cu care am tratat Biserica Ortodoxă. 

La concursul de coruri Regele stă cu o oră şi jumătate 
peste program. La gară, după ce trece în revistă trupa şi 
dă mâna cu Tătărescu, Regele vine la mine, îmi prinde 
mâna cu amândouă mâinile şi îmi spune: „Dragă Pop, îţi 
exprim cele mai calde mulţumiri şi recunoştinţă pentru 
admirabila manifestaţie şi sărbătorire ce mi-ai organizat”. 
Răspund mişcat că sunt fericit de a fi putut dobândi 
aceste auguste cuvinte de mulţumire. 

Regele pleacă în undele mulţimii. 

Şedinţa festivă se deschide aproape de ora 8. Se ţin 
scurte cuvântări, între care două foarte aplaudate, în care 
arăt necesitatea de a da lupta pentru educaţia religioasă a 
tineretului. 

Se alege comitetul în unanimitate; înainte de a se 
putea face propunerea pentru alegerea mea de 
preşedinte, toată sala se ridică în picioare şi mă aclamă în 
mod frenetic de preşedinte. 

Masă la prefect, unde suntem aşteptaţi de ceilalţi 
membri ai guvernului, care mă felicită călduros şi îmi 
spun că nu pot înţelege cum de am reuşit să întrunesc şi 
sufragiile adversarilor politici. 

Sunt mulţumit la extrem de serbările de la Lugoj, pe 
care le consider ca încoronarea operei mele de cinci ani, 
tenace şi sistematică, în acelaşi timp extrem de grea şi 
anume: de a descătuşa Biserica unită din lanţurile unui 
servilism fără rost şi fără roade faţă de Maniu, de a 
conduce la o atitudine independentă în viața 
publică, a-i crea legături directe cu factorii de guvernare 
şi, în special, cu Coroana şi astfel a-i reda autoritatea, 
importanța şi simpatia ce i se cuvin, potrivit gloriosului ei 
trecut şi misiunii ei mari în viitor. 

în această acţiune am fost susţinut, de la început şi 
fără întrerupere, de mitropolitul V. Suciu, în marginile ce- 
i îngăduiau boala, câteodată şi timid de ceilalţi episcopi, 
înţeles şi secondat cu discreţie de Roma, prin Doici şi 
Valerio Valeri. 

După Lugoj, dacă nu vor veni greşeli şi obstacole din 
partea Bucureştiului - cum a fost cazul cu lorga în 

privinţa salariilor preoţeşti, când acţiunea mea a fost 
aproape zădărnicită - opera se va desăvârşi fără dificultăţi 
şi în mod normal. 

La 8 octombrie plec la Cluj de unde, în 9 octombrie 
1934, revin la Bucureşti. La plecarea din Cluj mi se 
comunică de către siguranţă asasinarea Regelui 
Alexandru al Iugoslaviei şi a lui Louis Barthou, ministru 
de Externe al Franţei. La Beiuş ştirea se confirmă şi se 
dau detalii. Rămânem zguduiţi de această întâmplare şi 
de perspectivele ce pot să se întrevadă. Dimineaţa la 
Bucureşti, găsim consternare generală şi durere sinceră. 

10-12 octombrie 1934. Toată activitatea 
guvernamentală suspendată şi mărginită exclusiv la 
măsuri de ordine şi pregătire la participarea la doliul 
Iugoslaviei şi al Franţei. 

13 octombrie 1934. La cererea lui Richard 
Franasovici, plec la Galaţi, pentru a reprezenta guvernul 
i a prezida Congresul general al AGIR-ului. La gară, 
imire solemnă. Facem o plimbare pe Dunăre cu iahtul 
Domnița Florica, pe care luăm şi masa, mergem până la 
Reni, unde vedem întâiul vapor sovietic intrat în apele 
româneşti. 

Prezidez Congresul ţinând o cuvântare foarte 
aplaudată. 

15 octombrie 1934. lau interimatul Ministerului 
Comunicaţiilor în timpul lipsei lui Richard Franasovici. 

16 octombrie 1934. Te Deum de ziua naşterii 
Regelui. 

18 octombrie 1934. Parastas la Domnița Bălaşa şi 
la biserica rusească pentru Regele Alexandru. 

20 octombrie 1934. Requiem pentru Raymond 
Poincare la catedrala Sf. losif. La orele 4, plecare la 
Sinaia pentru aşteptarea Regelui. Pe drum, am o 
explicaţie cu Alexandru Lapedatu, ceea ce dă oarecari 
speranţe în posibilitatea unei viitoare colaborări. 
Gheorghe Tătărescu mă asigură că Lapedatu e mai 
înţelegător şi că va aranja totul. De asemenea mă 
informează că săptămâna viitoare se vor preciza 
atribuţiile miniştrilor fără portofoliu. La 
orele 6,40 soseşte Regele vădit impresionat şi afectat de 

funeraliile Regelui Alexandru. Aghiotanţii spun că 
funeraliile au fost grandioase ca participare şi expresie de 
durere colectivă a unei naţii întregi. 

Seara la 11,35, plecare la Cluj. 

21—23 octombrie 1934. La Cluj, în seara zilei de 
22 fac o vizită lui Vaida-Voievod, cu care ne întreţinem 
asupra situaţiei politice şi diplomatice, în mod cordial şi 
fără rezerve. Rămân cu convingerea că Vaida nu mai 
crede în partide şi aşteaptă salvarea de la un guvern 
personal şi autoritar. 

24 octombrie 1934. Tătărescu e răcit şi nu îl poate 
primi pe Hossu. Seara îl văd pe Tătărescu, căruia îi store 
din nou promisiunea că îi va da episcopului Hossu 5 
milioane, arătându-i că, în caz contrar, îmi primejduieşte 
acţiunea începută. Promite că banii îi va da cel târziu la 1 
noiembrie 1934. Crede că a doua zi îl va putea primi pe 
Hossu. Spune că Regele ar dori să mă primească în 
audienţă, să-l văd înainte de a pleca. 

25 octombrie 1934. Telefonez la Sinaia pentru 
audienţă, care mi se fixează pentru sâmbătă, la orele 3,30 
p. m. Tătărescu tot răcit şi nu-l poate primi pe episcopul 
Hossu, ceea ce îl supără pe acesta. Cu greu îl împac. 

Seara ne întâlnim la Antonescu cu Franasovici, 
Dimitriu, Bentoiu şi Alexandrini, discutând asupra 
raportului. Se invocă mereu şi cu totul deplasat părerile 
Regelui, raportul e încă unilateral şi defectuos ca 
argumentare. Se vede din discuţii tendinţa că dacă Maniu 
nu este trimis în judecată, Madgearu să nu fie tras la 
răspundere, ci numai Popovici şi Boilă, pe chestii 
lăturalnice. Combat acest punct de vedere ca nepolitic şi 
nedrept. Arăt că e necesar să se facă o discriminare între 
rolul uzinelor Skoda şi reprezentantul Seletzky şi că 
documentarea trebuie completată. Nu se ajunge la nici o 
înţelegere. 

26 octombrie 1934. Se continuă discuţiile la 
Antonescu, se dă citire integral raportului în parte numai 
redactat. Nu se ajunge la unanimitate de vederi. 

Seara la orele 6 discut cu Gheorghe Tărărescu, care 
este împotriva dării în judecată a lui Madgearu, din 
motive politice şi crezându-l mai puţin vinovat decât 

Maniu. Face uluitoarea afirmaţie că din comisioanele 
Skoda s-au îmbogăţit numai ardelenii. Protestez şi pun la 
punct lucrurile, demonstrând vinovăția lui Madgearu şi, în 
orice caz, dacă în cazul Maniu interese dinastice şi faptul 
că Maniu a prezidat actul Unirii pledează şi justifică un 
act de clemenţă, dacă ar fi evidentă vinovăția lui, în ce îl 
priveşte pe 

Madgearu, nimic asemănător nu se poate invoca. Cred că 
pe chestia încheierii contractului nu se poate da în 
judecată numai un ostaş, generalul Cihosky, iar toţi 
oamenii politici să fie scoşi din cauză, chiar dacă sunt 
vinovaţi. Nu admit ca alături de Cihosky să fie daţi în 
judecată numai doi ardeleni, pe chestia unei vagi legături 
cu afacerea Skoda. Mă roagă să vin să-l văd după 
audienţă. 

27 octombrie 1934. Plec dimineaţa la Sinaia. 
Admirabilă zi de toamnă plină de soare. Fac o vizită lui 
lunian, care mă invită la dejun. Discutăm politică. îl întreb 

părerea sa în chestia Skoda. îmi arată că părerea sa e 
nesSshimbată: darea în judecată a lui Cihosky şi 
Madgearu, a căror vinovăţie e mai evidentă şi mai reală 
decât a lui Maniu. Darea în judecată a lui Maniu ar fi un 
act nepolitic şi primejdios. Discriminarea între Maniu şi 
Madgearu o crede posibilă, chit că lumea ar vedea un act 
de clemenţă, cu atât mai bine. Chestia Popovici şi Boilă e 
lăturalnică, evident n-au să scape fără sancţiuni. îmi arată 
toată vila, mă felicită cu multă căldură pentru succesul de 
la Lugoj, pe care îl consideră de o mare importanţă 
politică. Luăm dejunul împreună cu familia lunian într-o 
atmosferă de mare cordialitate. 

Am rămas foarte satisfăcut de această solidarizare a 
lui lunian cu părerea mea în ce priveşte pe Maniu. lunian 
devenise un adversar înverşunat al lui Maniu, era pe 
vremea aceea consilier juridic al Palatului. Regele îl 
aprecia foarte mult, deci ar fi putut încerca cu oarecari 
şanse influențarea Regelui pentru darea în judecată a lui 
Maniu. 

La orele 4,30 are loc audiența la Rege. Trecem la 
discutarea chestiunii Skoda. Expun rezultatele anchetei şi 
divergenţele de opinii din sânul guvernului, arătând în 

mod cinstit toate argumentele invocate de unii şi de alţii. 
Expun părerea mea şi considerentele pe care se sprijină. 
Conchid categoric la scoaterea din cauză a lui luliu 
Maniu. Regele, de la început până la urmă, împărtăşeşte 
şi aprobă părerile mele, apoi, rezumând, conchide clar şi 
categoric: Lipsa de sancțiuni înseamnă căderea 
guvernului, oricât ar vrea Suveranul să ne susțină. Nu 
admite ca pe chestia contractului să fie dat în judecată 
numai un ostaş, generalul Cihosky; nu este oportun şi 
politic a da în judecată pe luliu Maniu, chiar dacă logica 
concluziilor ar suferi. Deci, luliu Maniu să fie scos din 
cauză. Darea în judecată a lui Virgil Madgearu însă nu 
poate fi evitată. Chestia Mihai Popovici şi Boilă, oricât de 
interesantă, este lăturalnică. 

Revin asupra argumentului că darea în judecată a lui 
Madgearu 
ar putea aduce cu sine solidarizarea partidului şi, deci, 
eşuarea acţiunii de destindere. Regele, ridicându-se de la 
masă, ripostează apăsat şi categoric: Nu crede în această 
solidarizare, deoarece Madgearu este detestat în propriul 
partid: dacă însă această solidarizare s-ar produce, ar fi 
ultima dovadă că sunt ticăloşi de sus până jos şi, în acest 
caz. Suveranul nu mai vrea să ştie de Partidul Național- 
Țărănesc nici acum, nici în viitor, vreodată. 

Iau act de părerile regale cu satisfacția că a consimţit 
în mod definitiv la scoaterea lui luliu Maniu din cauză şi îl 
felicit pentru acest gest regal. 

Trecem la problema acţiunii mele politice în Ardeal. 
Arăt Suveranului că această acţiune a suferit o întârziere 
nevoită, deoarece Lapedatu mă vrea imobilizat, ceea ce 
evident nu se poate, iar Gheorghe Tătărescu, din cauza 
evenimentelor, numai luni-marţi va putea să încerce 
determinarea lui Lapedatu să nu mai facă obstacole. 
Regele întreabă ce cred, dacă e posibil acest lucru. 
Răspund că sunt gata la orice concesiuni în formă, care să 
nu primejduiască fondul, că şi personal voi încerca totul, 
dar că, în sinea mea, nu cred în putinţa unei sincere 
înţelegeri. Regele spune că îi urează lui Tătărescu să 
reuşească, iar dacă nu ar reuşi, va aviza El însuşi la 
înlăturarea acestor obstacole inadmisibile din calea 


72 VALERIU POP 


acţiunii mele, care este de cea mai mare importanţă 
pentru interesele superioare ale ţării. 

Trecem la cazul Dinu Brătianu. Suveranul este 
îngrijorat din cauza informaţiilor că tratativele cu G. 
Brătianu ar fi aproape încheiate. îi arăt toate informaţiile 
ce am de la Bebe Brătianu, că Dinu Brătianu e pentru 
înţelegere cu Gheorghe Tătărescu, că cere numai să i se 
arate consideraţia la care este. îndreptăţit, că e gata chiar 
a pregăti şefia viitoare a lui Tătărescu, că asemenea e 
dornic să  normalizeze raporturile cu factorul 
constituţional. Regele îmi spune că doreşte armonie în 
partidul liberal şi 'Tătărescu e bine să satisfacă aceste 
pretenţii rezonabile. Regele nu poartă nici un resentiment 
lui Dinu Brătianu, deşi acesta, în mod ostentativ, nu 
poartă Cordonul ce i-a fost conferit, iar de ziua naşterii nu 
l-a felicitat, spre deosebire de toţi ceilalţi şefi de partid. îl 
va invita în curând la o vânătoare, când se va putea crea o 
atmosferă mai cordială, iar după aceea - la sugestia mea - 
tva chema în audienţă. La orele 5, audienta ia sfârşit. 

a orele 9,30 îl văd la Bucureşti pe Tătărescu. îi arăt 
impresiile mele şi îi expun punctul de vedere principal şi 
definitiv la care s-a oprit Regele. Tătărescu nici nu vrea să 
audă de darea în 

judecată a lui Madgearu şi crede că îl va convinge pe 
Rege să consimtă să fie dat în judecată numai generalul 
Cihosky. Dacă nu va reuşi, preferă soluţia de a da în 
judecată întregul guvern Maniu, în temeiul răspunderii 
solidare. îmi cere părerea asupra acestei formule. Spun 
că, din punct de vedere formal, stă în picioare, dar din 
punct de vedere politic, nu mă pot pronunţa imediat, fără 
o matură reflecţiune. îi spun că, în orice caz, să se 
gândească la eventualitatea că nu îl va putea convinge pe 
Rege şi să nu-şi primejduiască situaţia de dragul lui 
Madgearu, care e păcătos, fiind unul din trinitatea 
sinistră Madgearu - Popovici - Lugojanu, îmi spune mereu 
că pe Madgearu îl crede nevinovat. Atitudinea e 
inexplicabilă, mai ales după acţiunea de duşmănie a lui 
Madgearu faţă de liberali în cei 10 ani de opoziţie. La 
mijloc trebuie să fie un aranjament ocult. Vrea să mă vadă 
înainte de a merge în audienţă la Rege. 

îi arăt că nu mai trebuie să meargă nici un membru al 
Comisiei în audienţă la Rege, că trebuie pregătită opinia 
publică prin presă şi că lucrările trebuie accelerate, astfel 
ca la deschiderea Corpurilor legiuitoare, discuţia să fie 
terminată în Comisie. Convine că măsurile preconizate de 
mine sunt binevenite. 

28 octombrie 1934. îl văd pe Franasovici, cu care 
discut afacerea Skoda, care este mai delicată decât se 
părea în ultimul timp. Franasovici este de părere că 
formula dării în judecată a întregului guvern este rea şi 
extrem de primejdioasă, fiindcă va solidariza întreg 
partidul. Spun că, în afară de formula dării în judecată a 
lui Cihosky - Madgearu, există numai o singură altă 
formulă viabilă: Comisia să stabilească toate faptele 
culpabile, toate probele, să indice toate textele de lege, 
iar răspunderile să le discute numai în principiu, lăsând în 
sarcina Adunării Deputaţilor precizarea persoanelor 
responsabile. Acest procedeu ne-ar permite ca, între timp, 
să facem o acţiune de presă pentru orientarea opiniei 
publice, ceea ce până acum, în mod regretabil, nu s-a 
făcut. Franasovici e încântat de această formulă. Rămâne 
să mai discutăm. 

După-masă, la orele 5,30, vine Bebe Brătianu la mine 
şi luăm ceaiul împreună. Discutăm afacerea Skoda, el 
împărtăşeşte întru toate părerile mele, este împotriva 
dării în judecată a întregului guvern. Discutăm situaţia 
din partid. îmi spune că Dinu Brătianu e afectat şi supărat 
de comentariile şi campania de presă ce se fac pentru 
diminuarea prestigiului său, în jurul remanierii şi în 
jurul întrunirii de la Iaşi, că are dovezi certe că această 
campanie e inspirată şi pusă la cale de Victor lamandi. 
Crede că stăruința pe lângă Dinu Brătianu de a merge la 
Congresul de la Iaşi e o nouă umilire şi chiar dacă Dinu 
Brătianu ar ceda, ar rămânea cu sufletul rănit şi aceasta 
ar produce o nouă distanţare faţă de Gheorghe Tătărescu. 
Crede că trebuie să premeargă armonizarea raporturilor 
cu Gheorghe Tătărescu şi răspândirea acestei normalizări 
a raporturilor în opinia publică, apoi va putea merge Dinu 
Brătianu fără nici o supărare la orice congres sau 
întrunire. împărtăşesc aceste vederi. Mă roagă stăruitor 

să-i vorbesc lui Gheorghe Tătărescu în acest sens şi să-i 
arăt că singura soluţie, bună pentru moment, e amânarea 
congresului de la Iaşi. 

îi vorbesc despre intenţia Regelui de a invita pe Dinu 
Brătianu la o vânătoare şi, pe urmă, de a-l chema în 
audienţă. îmi mulţumeşte cu efuziune. îi comunic părerea 
Regelui despre el. Este vădit mişcat. îi atrag atenţia că 
Dinu Brătianu nu poartă decorația conferită de Rege şi că 
nu l-a felicitat de ziua naşterii. Spune că a fost o simplă 
scăpare din vedere, deoarece Dinu Brătianu e încă puţin 
familiarizat cu protocolul, dar că pe viitor astfel de 
omisiuni şi acte nu se vor mai întâmpla. 

îmi spune că Dinu Brătianu şi doamnele din familia 
Brătianu nu lucrează pentru întregirea partidului cu 
Gheorghe Brătianu şi ştirile sunt interesate şi fanteziste. 

29 octombrie 1934. Vorbesc cu Tătărescu cu 
privire la congresul de la Iaşi. Crede că va aranja lucrurile 
cu bine, vechiul său optimism. Mă roagă să vorbesc cu 
Victor lamandi şi să văd dacă nu ar consimţi la amânarea 
congresului. 

Vorbesc după-masă cu lamandi, care îmi spune că 
însuşi Dinu Brătianu, în repetate rânduri, mai pe urmă în 
iunie, i-a confirmat tratativele cu Gheorghe Brătianu ca 
fiind»foarte înaintate. Admite că, între timp, lucrurile s-or 
fi putut schimba, crede însă că Dinu Brătianu, mai bine 
doamnele din familie, nu sunt sincere şi aşteaptă numai 
momentul oportun de a-l da peste cap pe Gheorghe 
Tătărescu. în orice caz, nu vrea să contracareze acţiunea 
de refacere a armoniei, preconizată de Gheorghe 
Tătărescu, că la congres se va arăta deferenţă şi 
devotament şefului partidului, că, însă, din cauza 
pregătirilor prea înaintate, îi e cu neputinţă să amâne 
congresul. Tătărescu, înainte de consiliu, mă roagă să 
accept delegaţia din partea guvernului de a conduce 
lucrările  simplificării aparatului de stat. Accept în 
principiu. 

30 octombrie 1934. La orele 10 sunt chemat la 
Tătărescu împreună cu Dimitriu. Discutăm chestiunea 
simplificări aparatului de stat. Mi se va pune la dispoziţie 
întreg materialul, pe care să-l studiez şi apoi, de luni 

începând, să stau de vorbă şi să căutăm să-l punem în 
practică prin decrete pentru fiecare minister în parte. 
Discutăm afacerea Skoda în trei, pe urmă în doi, cu 
Tătărescu. Rămâne morţiş la formula de a nu da în 
judecată pe Madgearu şi va stărui în acest sens şi pe 
lângă Rege. Caut să-l conving să nu ţină atât de grozav la 
o formulă care ar putea apărea pentru Rege şi opinia 
publică ca o indirectă muşamalizare. Nu izbutesc; se vede 
că trebuie să fie ceva adevărat din ce se zvoneşte; 
târguiala încheiată cu naţional-ţărănişti pentru scutirea 
de sancţiuni a oamenilor politici în schimbul pretinsei 
destinderi. 

La orele 11,30 la Dinu Brătianu, care mă primeşte cu 
multă bucurie, chiar cu o exuberanţă neobişnuită. îmi 
exprimă bucuria sa de a mă vedea ministru, neuitând de 
simpatia ce a avut pentru mine Vintilă Brătianu. în ce 
priveşte politica propriu-zisă, rezultatul este mai puţin 
satisfăcător; ar vrea să nu se producă vreo disensiune 
confesională în partid şi nici frământări în organizaţiile 
din Ardeal, ar vrea să activez deocamdată pe liniile mari 
ale politicii de stat şi să mă dezinteresez de bucătăria 
măruntă. Lucruri foarte frumoase, dar care nu cadrează 
deloc cu politica de partid. Dinu Brătianu este pornit 
împotriva grupului M şi îmi spune că a cerut categoric lui 
Gheorghe Tătărescu desfiinţarea acestuia. Nu poate 
tolera să continue acţiunea grupului. Rămâne să 
continuăm conversaţia, eu trebuind să mă duc la 
consfătuirea de la Ministerul Muncii, în chestia formulării 
decretului pentru Casele de Asigurări Sociale. 

Seara la 8 mă cheamă Tătărescu. îmi spune că Regele 
a acceptat formula cu scoaterea din cauză a lui 
Madgearu. Mă roagă să convin la această formulă şi să 
dau o mână de ajutor ca raportul să fie sobru, obiectiv şi 
documentat. Ar trebui mult scurtat. Rămâne ca mâine să 
discut cu Bentoiu. Mă roagă să caut să-l conving pe Victor 
lamandi să renunţe la congresul din 4, ceea ce este 
absolut necesar. 

31 octombrie 1934. Consiliu de Miniştri: 
Tătărescu mă felicită pentru comunicatul în chestia 
congresului F. O. R. de la Sibiu. Se discută chestii 

curente. Se dă comunicat arătând delegaţia acordată mie. 

Bentoiu îmi prezintă raportul. îl discutăm. îi arăt toate 
lipsurile de documentare şi precizare. Ia notă. Nu intru în 
discutarea concluziilor privitoare la  răspunderile 
personale. 

Dimitriu îmi aduce materialul pentru decrete, pe care 
mi-l predă cu mare greutate. Pădisanu îmi aduce copie de 
pe nota Lapedatu cu privire la Concordat. 

Vizita lui Zaharia Boilă, care spune că are misiunea de 
la luliu Maniu să-mi propună scoaterea din cauză a lui 
luliu Maniu în schimbul încetării campaniei contra 
Regelui şi Elenei Lupescu. îl asigur că luliu Maniu nu va fi 
pus în cauză. Nu e nevoie de nici un compromis din 
partea lui Maniu, compromis care este sub demnitatea 
unui bărbat de stat de talia lui Maniu. în ce priveşte 
campania contra Regelui şi Elenei Lupescu, este liber să 
acţioneze cum îl va îndemna patriotismul şi cavalerismul 
său. Regret în ce-l priveşte pe fratele său Romul, nu îi pot 
da aceeaşi asigurare. Romul Boilă singur şi-a tăiat craca 
de sub picioare cu ocazia interogatoriului în faţa Comisiei. 
Zaharia Boilă îmi mulţumeşte pentru asigurarea dată cu 
privire la luliu Maniu. 

Plec la Cluj. 

1 noiembrie 1934. lucrez la Cluj pentru 
pregătirea decretelor. Seara, iluminaţie de ziua morţilor. 

2 noiembrie 1934. Lucrez la decrete. 

3 noiembrie 1934. Audienţe nesfârşite. După-masă 
prezidez concursul hipic. 

La orele 5 Comitetul Central al A. G. R. U. Se adoptă 
ideile susţinute de mine pentru atitudinea de viitor şi 
pentru comunicat. Sunt asigurat că mi se va da un 
concurs nelimitat. 

La orele 8,30 prezidez consfătuirea grănicerilor, care 
se declară satisfăcuţi de explicaţiile mele şi prin Ionel Pop 
declară că au toată încrederea în soluţiile mele. 

4 noiembrie 1934. La 12,30 plecarea la Bucureşti. 
Roman îmi spune că profesorul Lupaş l-a informat că 
Lapedatu le-a afirmat că A. G. R. U. la Lugoj a insultat 
Biserica Ortodoxă şi apoi faptul că Lapedatu a făcut 
reproşuri lui Popovici, care vroia să demonstreze că la 
Lugoj nu a fost nimic. 

5 noiembrie 1934. Semnăm la Banca Naţională 
pentru împrumut (50.000 lei). Plătăşcanu îmi arată că 
acţiunea grupului „Prin noi înşine“ se face din iniţiativa şi 
cu aprobarea familiei Brătianu. 

La orele 5 p. m., conferinţă la Sassu, cu Negură şi 
Oanea. Se adoptă în întregime cele susţinute de mine. 
Negură este îndemnat să vină la mine pentru a redacta 
din nou jurnalul Consiliului de Miniştri. 

6 noiembrie 1934. La orele 10 sunt chemat la 
Gheorghe Tătărăscu. Discutăm împreună cu Dimitriu 
chestia simplificării. îl 
pun la curent pe Tătărescu cu manevrele lui Lapedatu, pe 
care le taxează de infame. Mă invită la dejun pe miercuri, 
când urmează să tranşăm definitiv diferendele cu 
Lapedatu. 

De la 11-14 lucrez la redactarea antreproiectului de 
decret. 

De la 17-19,30 asist la şedinţa Consiliului de avocaţi la 
Externe, prezidată de Savel Rădulescu. Le dau lămuriri în 
legătură cu acordul de la Roma. Avocaţii, în frunte cu 
Pantazi, rămân surprinşi de cele expuse de mine în mod 
documentat şi arătarea textelor. în cursul conversaţiilor, 
avocaţii dau dovada fie că n-au cunoscut nici măcar 
superficial Acordul, fie că sunt cu totul străini de 
chestiunile istorice şi juridice soluționate prin Acord. 

De la 19,30-21 conferință interministerială la 
Preşedinţie în chestia decretului. Miniştrii - excepţie 
făcând Franasovici şi Ma- nolescu-Strunga, care dau 
dovadă de o înţelegere rapidă şi de bun simţ - sunt 
absolut ignoranti în materie şi de o timiditate puerilă. Din 
care cauză, Gheorghe Tătărescu amână discuţia pe vineri 
dimineaţă, până când miniştrii urmează să se 
documenteze. 

7 noiembrie 1934. Dejun la Tătărescu. Au loc 
explicaţii între mine şi Lapedatu, care este agitat şi 
emoţionat, considerându-se situat în postură de acuzat. 
Contestă toate manevrele, în special cele în legătură cu 
Sibiul, căutând să spună că, dacă ar fi fost de faţă la 
atacuri, ar fi ripostat. Mă asigură de simpatia lui şi de 
dorinţa de a colabora cu mine în prietenie şi armonie, îmi 
reproşează de ce primesc pe cei ce îl duşmănesc. Mă 
asigură că dacă se păstrează formele unei aparente şefii a 

lui, nu face nici o piedică activităţii mele, iar dacă şefii ar 
crede că nu mai este util, e gata a se retrage. îi arăt că nu 
am nici o pornire împotriva lui, că el poartă vina 
raporturilor glaciale, că eu nu pot refuza intrarea la mine 
nici unui membru al partidului, că asta însă nu înseamnă 
că toţi care vin la mine îmi sunt prieteni şi colaboratori, 
că sunt gata a încerca din nou o prietenească colaborare. 
Tătărescu intervine deseori pentru netezirea căii de 
apropiere, arată că Lapedatu m-a propus în ziua 
precedentă la şefia organizației de Satu-Mare. 
Conversaţiile se termină în atmosferă de cordialitate, 
rămâne să se verifice sinceritatea lui Alexandru Lapedatu. 

După-masă, Consiliu de Miniştri. Seara discuţii cu 
delegaţia grănicerilor năsăudeni, care, deşi principial 
simt împotriva regiei cooperative, sunt mulţumiţi de 
soluţiile la care ne-am oprit. 

8 noiembrie 1934. Orele 10,45. Te Deum pentru 
Marele Voievod Mihai. La 11,30 aşteptarea şi primirea 
Regelui la gara Cotroceni. 

După-masă, excursie la Giurgiu şi Rusciuc. 

9 noiembrie 1934. Consiliu de Miniştri în chestia 
reorganizării aparatului de stat Miniştrii sunt timizi şi 
necunoscători ai problemei. Se decide amânarea 
armonizării salariilor pentru bugetul viitor, în scopul de a 
nu face perturbații în mersul împrumutului. Decretul se 
va face numai pentru ierarhizarea  funcţiunilor, 
organizarea serviciilor şi alte chestiuni diverse. Gheorghe 
Tătărescu face aspre reproşuri miniştrilor că nu se 
pregătesc, că discută în aer şi nu iau chestiunea 
reorganizării Statului în serios. Examinarea problemei se 
amână pentru a doua zi. 

Dejunul grupului „Păreri libere“ în onoarea miniştrilor 
tineri. Aznavorian vorbeşte pentru mine. Răspund arătând 
legăturile de afecţiune personală ce am avut cu Vintilă 
Brătianu şi Duca, încurajarea din partea lor pentru 
activitatea mea politică, cum şi comprehensiunea şi 
concursul dezinteresat ce mi l-a arătat grupul, de când 
sunt în partidul liberal. O dată cu mulţumirile pentru 
trecut, îmi exprim convingerea că colaborarea noastră va 
fi tot mai intensivă, pentru binele ţării şi întru întărirea 
partidului. 

La orele 3 Consiliu de Miniştri. Tătărescu expune 

proiectul de mesaj. Titulescu face expozeul de politică 
externă: 1) Arată cum a reuşit să fie admisă România în 
pactul oriental. 2) Polonia a torpilat pactul prin nota în 
care cerea să nu fie obligată a lua atitudine împotriva 
Germaniei, refuzând să recunoască  fruntariile 
Cehoslovaciei înainte de rezolvarea problemei Dunărea 
(revizuirea), cerând admiterea Ungariei, etc. şi refuzând 
de a da vreo asistenţă sau a lua vreun angajament faţă de 
Lituania (anexiune). 3) S-a ratificat convenţia militară 
secretă cu Turcia. 4) Sunt probe grave şi irefutabile 
contra Ungariei şi Italiei în legătură cu asasinatele de la 
Marsilia. Se caută devierea răspunderilor numai asupra 
Ungariei. Gombos şantajează Italia din acest motiv. 5) 
Problema Saar este o primejdie de război. 

Arată sistemul nostru de alianţe şi politica noastră 
externă, care e numai românească. Datoria noastră de 
aliată este exclusiv de a ţine pe loc Ungaria, nu avem 
obligaţii de a ne bate contra Germaniei sau altcuiva! 
Franţa, în schimb, trebuie să se bată pentru noi. Consiliul 
aprobă şi îi mulţumeşte. Titulescu arată că la Ankara 
Karahan a stăruit pentru o alianţă formală ruso-română. 

După consiliu, Titulescu îmi spune că, informat de 
Savel Rădulescu, înclină pentru prezentarea Acordului de 
la Roma în Parlament, cu concursul meu. 

10 noiembrie 1934. Lucrăm în consfătuire 
ministerială pentru decret, care este admis în redactarea 
mea cu mici modificări. Seara, plecare la Caracal. 

11 noiembrie 1934. Primire la orele 9 în gară; 
răspund eu şi Titeanu. Primire în catedrală: răspund eu, 
impresionând mult. Defilare foarte reuşită în faţa 
Clubului. Adunare de circa 3-4.000 oameni. Ţin un discurs 
foarte aplaudat. Banchet de 200-250 tacâmuri. Deschid 
seria toasturilor, vorbind pentru Rege, apoi pentru 
Gheorghe Tătărescu şi pentru Dinu Brătianu. în cadrul 
discursului vorbesc despre chestia Skoda, în care rolul 
partidului liberal este să fie judecător drept şi obiectiv, şi 
despre destindere, arătând că destinderea nu înseamnă 
nici complicitate, nici muşamalizare. Discursul este mereu 
subliniat de aplauze furtunoase. Cunoscuţi şi necunoscuţi 
îmi spun în tot cursul zilei că am făcut o impresie 
excelentă şi covârşitoare. 

12 noiembrie 1934. Tătărescu mă cheamă 

dimineaţa, îmi spune că aprobă proiectul de decret fără a- 
l] mai examina în detalii, că renunţă a mai convoca 
Consiliul de Miniştri şi mă însărcinează să-l prezint 
Regelui a doua zi la Crişul Alb. Se transcrie decretul. Plec 
cu rapidul Dacia. 

13 noiembrie 1934. După sosirea la Crişul Alb, 
Regele mă primeşte imediat, foarte prietenos. Prezint şi 
expun decretul. Convenim asupra a două modificări de 
detaliu: termenul legal de ocupare a postului în caz de 
transferare 5-20 zile şi măsura atribuirii unei funcţii 
inferioare gradului, măsură tranzitorie. Regele lasă în 
seama mea redactarea. 

Regele mă însărcinează cu verificarea celor ce 
urmează să fie decoraţi cu Ordinul „Regele Ferdinand“ în 
locurile vacante. De asemenea îmi vorbeşte de agitația pe 
chestia funcţionarilor ardeleni, pe care o recunoaşte, în 
parte, întemeiată. Mă însărcinează să aranjez chestia cu 
Inculeţ. 

Regele afişează o mare încredere în guvernarea 
noastră, şi găseşte că e bună măsura la care ne-am oprit 
de a depune raportul Skoda după deschiderea 
Parlamentului. în fond nu discutăm nimic asupra 
raportului. 

Regele plecând la vânătoare, redactez modificările şi 
le transmit prin telefon Preşedinţiei. 

Plec la orele 10,00 cu trenul, sosesc la Bucureşti cu 
simplonul la orele 11,35 seara. 

14 noiembrie 1934. Primirea Regelui la orele 10 
în halta Cotroceni. Orele 12. Consiliu de Miniştri la Palat. 
Regele aprobă decretul cu două modificări: privitor la 
Regina Mărioara (un text mai inimos) şi cu privire la 
Soviete (un pasaj prea expansiv, se suprimă). Regele 
subliniază cu căldură că până şi opoziţia recunoaşte 
că s-a muncit mult. Regele se întreţine afabil cu toţi 
miniştrii. Dejun cu Tătărescu, Franasovici şi Pordea. 
Convenim asupra alegerii lui Pordea ca vicepreşedinte, al 
doilea T. Moşoiu, la Senat eventual Bănescu. Tătărescu 
îmi dă delegaţie pentru executarea decretului. Mâine voi 
primi delegaţia scrisă. 

La 7,30 întâlnire cu Stelian Popescu. Discutăm 
acţiunea an- tirevizionistă şi naţională în general, cum şi 

intenţiile mele de a favoriza cu orice preţ elementul 
românesc în cadrul reorganizării serviciilor publice. 
Stelian Popescu îmi oferă tot concursul ziarului 
„Universul”. Mulţumesc. Discutăm politică în general, 
apoi afacerea Skoda. Spun că nu pot arăta decât impresii 
personale, neavând guvernul nici un amestec în 
redactarea raportului. Scot în relief că Maniu nu poate fi 
învinuit de necinste, cel mult colaboratorii lui au abuzat 
de buna lui credinţă, că Maniu a fost veşnic absent în ce 
priveşte partea materială a vieţii şi că este complet greşit 
când atribuie Regelui vreo acţiune îndreptată contra 
onoarei lui. 

Ne despărţim la 8,30 în termeni foarte călduroşi. 

N. B. După-masă (orele 5) Adam Popa îmi spune că 
Vaida a telefonat foarte alarmat lui V. V. Tillea pe chestia 
implicării lui Mihai Popovici în răspunderi în legătură cir 
descinderea la reprezentanța Skoda care, fiind întâmplată 
sub guvernul Vaida, l-ar constrânge pe Vaida la atitudini 
de solidarizare. Arăt că Vaida era până acum (vezi 
conversaţia cu Tillea) de altă părere. Adam Popa spune că 
Vaida nu ar avea nimic de zis dacă Mihai Popovici ar fi 
tras la răspundere pe chestia încheierii contractului şi ar 
fi foarte vesel şi satisfăcut dacă ar fi dat în judecată 
Madgearu, care este vinovat fără doar şi poate. Răspund 
că voi vedea ce se poate face, mai ales că eu ca şi 
guvernul nu avem nici un rol direct în ce priveşte 
concluziile. 

15 noiembrie 1934. Deschiderea Parlamentului. 
Regele este aclamat şi sărbătorit ca niciodată şi rămâne 
foarte impresionat. 

La orele 2 vine Popa care stăruie din nou să poată 
preda mesajul lui Vaida către Tătărescu. La orele 4, 
Tătărescu mă însărcinează din nou pe mine să iau în 
primire mesajul. Popa îmi comunică încă o dată apelul lui 
Vaida de a nu fi dat în judecată Mihai Popovici pe chestia 
descinderii care implică indirect răspunderea politică a 
lui Vaida. Afacerea Skoda nu îl interesează şi pe chestia 
încheierii contractului poate fi dat în judecată oricine, va 
rămânea impasibil. 

Comunic lui Gheorhge Tătărescu, care rămâne prost 

impresionat şi crede că intervenţia lui Vaida se datoreşte 
exclusiv stăruinţelor 

de ordin familial. Crede că în stadiul în care se află 
afacerea, nu se mai poate schimba nimic şi că cel mult, se 
poate lăsa comisiei sarcina să examineze dacă e de 
atribuţia ei să judece chestia descinderii şi comisia însăşi 
să tragă concluziile de responsabilitate personală. Se mai 
poate accentua caracterul izolat şi personal al actului lui 
Mihai Popovici. Gheorghe Tătărescu crede că în orice caz 
e necesar să-i refer Regelui. 

Regele mă primeşte la orele 5. îi expun mesajul şi 
intervenţia lui Vaida, cum şi părerea lui Tătărescu. Regele 
crede că raportul nu se poate nici amâna, nici modifica. 
Ar da naştere la interpretări eronate. Nu vede posibilă 
desesizarea comisiei, rămânând astfel în raport singură 
armata în joc. Răspunderea lui Madgearu este evidentă şi 
raportul trebuie să fie aşa redactat, încât Camera să aibă 
posibilitatea de a da în judecată pe Madgearu. îmi 
comunică şi că Titulescu, într-o conversaţie de 4 ore, a 
stăruit pe lângă Maniu să nu se solidarizeze cu Cihosky şi 
Boilă, în care caz şi el, Titulescu, îl crede iremediabil 
pierdut politiceşte şi blamat. Maniu a rămas ferm pe 
poziţie, însă a plecat foarte zdrobit. Regele crede că Vaida 
nu ar av” nici un motiv să se considere vizat şi să se 
solidarizeze cu Mih3itPopo^ici, în ca”e caz s-ar diminua 
şi ar pierde foarte mult. Ar fi necesar să i se comunice 
cele de mai sus şi să se exercite toate mijloacele de 
convingere ca să rămână pe loc. Auzind că plec la Cluj şi 
Turda, Regele crede că este absolut necesar să-i vorbesc 
eu lui Vaida. Accept însărcinarea. Regele crede că e bine 
să se facă o notă discriminatorie între actul lui Popovici şi 
guvernul Vaida. 

Regele este încântat de manifestaţia ce i s-a făcut. 

Consfătuirea majoritarilor. Tătărescu ţine un discurs 
strălucit. După consfătuire mă ia Tătărescu cu el acasă. îi 
comunic cele vorbite cu Regele. Este de acord să mă duc 
la Vaida şi să-i vorbesc în sensul părerilor Regelui. 

La 8,30 Tătărescu mă cheamă din nou. Sunt de faţă 
Inculeţ şi Bentoiu. Cădem de acord în ce priveşte izolarea 
lui Mihai Popovici de guvernul Vaida. 

16 noiembrie 1934. Consfătuirea prealabilă a 
ardelenilor şi a majoritarilor. Voturi de probă. Lapedatu 
lipseşte şi de la Cameră şi de la Senat. Lumea e revoltată 
că i-a lăsat baltă. Guvernul e supărat că nu i-a urmat 
sugestiile. La Senat iese Bănescu faţă de Boeriu, iar la 
Cameră Augustin Pordea şi Moşoiu faţă de St. Bogdan şi 
Comeanu. 

Plecarea la Cluj. 

17 noiembrie 1934. întâlnire cu Vaida-Voievod la 
4,30. Discutăm politică în general şi situaţia creată prin 
raportul Skoda în special. Nu cunoştea în amănunt 
raportul. îl intrigă numai darea în judecată a lui Popovici, 
pe care îl crede nevinovat, deoarece ar fi telefonat numai 
în urma însărcinării date de Vaida. îi atrag atenţia că din 
toate probele rezultă că Popovici a telefonat cu 2 ore 
înainte de însărcinarea dată lui de Vaida-Voievod. Acesta 
din urmă rămâne şocat de acest amănunt, spune că va 
medita şi va examina situaţia. Nu l-ar fi supărat darea în 
judecată a lui Madgearu şi speră că asupra lui Popovici se 
va rveni. La urmă, Vaida mă asigură că nu va mai face 
nici un act public înainte de hotărârea comisiei de 
anchetă sau de întrunirea Biroului Partidului şi că nu va 
admite cu nici un preţ o acţiune cu repercusiuni sau 
insinuaţii la adresa Coroanei. în cursul lungii conversații 
de trei ori a revenit asupra credinţei lui bine fixate că 
partidele sunt în descompunere, şi-au pierdut rostul de a 
fi, fac imposibilă guvernarea bună şi că numai un guvern 
personal şi autoritar va putea remedia situaţia. Crede însă 
că în prealabil trebuie epuizată formula Mihalache pe 
care, de altfel, îl crede incapabil. 

18 noiembrie 1934. Conferinţă antirevizionistă la 
Turda cu mare succes. 

19 noiembrie 1934. înapoierea la Bucureşti. 

21 noiembrie 1934. întâlnire cu Gheorghe 
Tătărescu, discuţii asupra situaţiei politice, schimb de 
vederi asupra celor discutate cu Vaida. 

Vizită la generalul Ilassievici. îi fac comunicări în 
legătură cu situaţia politică. 

Delegaţie pentru executarea decretului de 
simplificare. 

22 noiembrie 1934. Sunt desemnat ca lider al 
guvernului la Senat. Se semnează jurnalul redactat de 
mine pentru corn, averilor grănicereşti. 

24 noiembrie 1934. Sunt chemat la Gheorghe 
Tătărescu în chestia presei din Ardeal. Intrând în birou, 
dau peste Lapedatu care pleacă furios fără să salute. 
Gheorghe Tătărescu îmi spune că Lapedatu ameninţă cu 
demisia, deoarece eu aş fi pus la cale la Cluj un memoriu 
către Dinu Brătianu împotriva lui. Gheorghe Tătărescu e 
plictisit de această nouă încurcătură. îi spun că în astfel 
de condiţii de suspiciune şi copilăreşti răfuieli continue, 
mi-e imposibil să mai continui. Neputându-mi îndeplini 
promisiunea faţă de Rege în ce priveşte o acţiune politică 
în Ardeal, prefer 
să iau o însărcinare în serviciul diplomatic, decât să-mi 
cheltuiesc energia în mod inutil cu fleacuri. Gheorghe 
Tătărescu protestează şi spune că va aranja lucrurile» dar 
să caut să vorbesc şi eu cu Lapedatu punându-mi din nou 
la contribuţie tactul diplomatic. Refuz să fac în acest sens 
vreo încercare. 

Seara la orele 6 îl văd pe Franasovici la minister, mă 
pune în curent cu toate chestiunile importante. îmi 
comunică, în cea mai strictă confidenţă că e grav bolnav 
de cord, merge să se consulte la Paris, crede că va 
absenta multă vreme, probabil se va retrage din fruntea 
ministerului, pentru care caz s-a înţeles cu Regele - nici 
lui Tătărescu nu i-a spus - ca eu să iau Ministerul 
Comunicaţiilor, iar el, Franasovici, să rămână ministru 
fără portofoliu în locul meu. îl asigur că, dacă sănătatea i- 
ar reclama chiar 3-4 luni de concediu, îi ţin cu plăcere 
interimatul, fără să fie nevoie să se retragă. îmi dă mână 
liberă în conducerea ministerului. 

25 noiembrie 1934. Parastas la Florica pentru Ion 
şi Vintilă Brătianu. Convorbire cu Argetoianu şi Goga 
care, amândoi, sunt foarte bătăioşi pe chestia Skoda 
contra naţional-ţărăniştilor. Goga va conchide la darea în 
judecată a lui Maniu şi a lui Madgearu. 

26 noiembrie 1934. Preluarea Ministerului 
Comunicaţiilor. 

Bebe Brătianu îmi spune că Dinu Brătianu s-a hotărât 

definitiv să-mi ofere şefia de la Satu Mare. 

27 noiembrie 1934. Vizită la CER, discuţie cu 
Tabacovici şi Mereuţă asupra lucrărilor cuprinse în 
programul militar. 

La Externe consiliu interministerial în chestia 
minorităţilor (Şimleul Silvaniei), Lapedatu şi Anghelescu 
susţin un punct de vedere nejuridic şi copilăresc. Se 
hotăreşte suspendarea procesului şi tratative cu Sf. 
Scaun. Chestia Acordului se rezervă pentru şedinţa de 
martea viitoare. 

Plecarea Regelui la vânătoare. Regele reţine vreo 10 
minute trenul interesându-se de la mine de părerile 
opoziţiei, în special a celei naţional-ţărăniste în chestia 
Skoda. 

29 noiembrie 1934. Tillea îmi comunică: Maniu 
caută prin Costică Angelescu să determine pe Vaida la o 
solidarizare activă cel puţin cu Mihai Popovici, că Vaida 
este expus la presiuni şi stăruinţe continue. îi expun 
necesitatea de a contrabalansa aceste tendinţe şi presiuni 
şi a determina la rezervă pe Vaida în interesul prestigiului 
şi viitorului lui politic. Tillea spune că va pleca la Cluj şi 
apoi îmi va referi. Mihalache este nehotărât, şi-a călcat 
cuvântul în ce priveşte data întrunirii sfatului parlamentar 
şi 
solidarizarea cu Boilă. Aceasta va produce o mare reacţie 
din partea lui Vaida dacă se confirmă. Regele ar ţine 
foarte mult la mine şi vrea să fiu decorat cu o decorație 
rarissimă străină. 

Vorbesc cu Tătărescu, care e nerăbdător să afle 
atitudinea definitivă a lui Vaida. 

30 noiembrie 1934. Vizită la lorga, în prezenţa 
unui ziarist francez, căruia lorga îi explică problema 
Statusului. îmi aduce mari elogii pentru inteligenţa şi 
integritatea mea. Vorbeşte cald despre Rege. După 
plecarea francezului, îmi exprimă dorinţa de a vorbi la 
Senat, după discursul la mesaj al lui Maniu la Cameră. 
Vrea să-i răspundă lui Maniu şi roagă pe Tătărescu să-i 
faciliteze acest lucru. Condamnă pe ortodocşii de la Sibiu. 
Crede că în afacerea Skoda sunt suficiente sancţiunile 
politice şi morale. 

1 decembrie 1934. La 8,30 vine Tillea să mă vadă 
direct de la gară. îmi expune presiunile zilnice la care 
este expus Vaida. A zădărnicit un interviu violent, 
manuscrisul l-a adus cu el. Vaida face apel pentru 
scoaterea din cauză a lui Popovici din motive tactico— 
politice şi familiale. în acest caz, va fi stăpân pe situaţie şi 
va împiedica orice solidarizare a partidului. 

La 10,30 primirea Regelui. Generalul Ilassievici îmi 
comunică faptul că înainte de masă voi fi chemat în 
audienţă. 

La 11,30, convorbire cu Tătărescu. îi expun cele 
auzite de la lorga şi Tillea. Este de acord să satisfacem pe 
lorga: mă însărcinează să i-o comunic, cum şi admiraţia 
lui şi dorinţa de a-l vedea îndată ce chestia Skoda se va fi 
dezbătut. îi va cere o întrevedere, în ce priveşte 
comunicările lui Tillea, stăruie să-l văd imediat pe Rege. 
Formula scoaterii din cauză a lui Popovici ar avea-o: 
comisia şi-a depăşit mandatul. 

La 12,30, audienţă la Rege. îi expun Regelui 
informaţiile primite de la Tillea şi apelul lui Vaida cu 
privire la Popovici. Regele dă guvernului completă 
libertate de apreciere şi acţiune în ce-l priveşte pe 
Popovici. Cineva să aibă însă şi libertatea de judecată în 
ce-l priveşte pe Madgearu. 

După-masă şedinţă de comemorare a Unirii la 
Cameră. Vorbeşte admirabil Tătărescu. Incinta slab 
populată, naţional-ţărăniştii se abţin, celelalte partide 
trimit la tribună oameni de a doua mână. Atmosferă de 
zăpăceală şi de răceală. 

Delegaţia permanentă: se hotărăşte solidarizarea 

partidului cu raportul Bentoiu, guvernul rămâne în 
atitudine rezervată, va riposta numai când va fi pus în 
cauză direct. Se cooptează pentru Ardeal: 
Valeriu Roman şi C. Vidican. Lapedatu susţine pentru 
Banat pe Comeanu. Cade propunerea în urma protestelor 
parlamentarilor bănăţeni, aduse la cunoştinţa Camerei 
încă înainte de şedinţă. 

Comunic lui Tătărescu răspunsul Regelui. îmi spune 
că chestia s-a complicat din cauza intransigenţei lui Dinu 
Brătianu, care este intratabil pe chestia Popovici. Rămâne 

să mai aşteptăm. 

Seara plec la Chişinău. 

2 decembrie 1934. Chişinău-Tighina. Primire 
călduroasă, cu manifestări de simpatie mişcătoare din 
partea tuturor. Toţi îmi urează succes în acţiunea în 
Ardeal, luarea şefiei provinciale şi spontan mă asigură de 
tot concursul şi devotamentul lor ce este şi în 
asentimentul lui Ion Inculeţ. 

Starea de lucruri în ce priveşte căile de comunicaţii 
este deplorabilă. Simt multe de făcut. Rămân cu impresia 
că acţiunea de refacere a drumurilor - afară de mici 
excepţii - a rămas fără ecou şi rezultate vădite în cele 
două judeţe basarabene. 

4 decembrie 1934. Plecarea la Cluj pentru 
Năsăud. 

6 decembrie 1934. La Năsăud, primire mare şi 
entuziastă la gară. întrunire de mare succes, cu toate 
încercările puse la cale de Comşa-Anhauch. 

Seara, plecarea la- Bucureşti. Lobonţiu află de la 
Lapedatu că este hotărât să mă combată cu toate 
mijloacele. 

7 decembrie 1934. Audienţă de lucru la Rege, care 
nu admite proiectul lui Franasovici cu privire la fuziunea 
celor două societăţi de navigaţie fluvială, considerându-le 
ca spoliatoare pentru stat. Rămân cu impresia că Regele e 
contrariat de faptul că acţiunea politică a guvernului în 
Ardeal lâncezeşte. Regele se interesează foarte mult de 
raporturile pe care le am cu Goga şi lunian, spunând că 
problemele generale de stat le vedem la fel. Regele e 
foarte prietenos şi afabil cu mine. 

9 decembrie 1934. Vizită la Iaşi. Inaugurarea 
depoului. Lumea mă sărbătoreşte cu multă căldură. 

11 decembrie 1934. Plecarea Regelui la 
vânătoare: se întreţine mult cu mine. 

13 decembrie 1934. Succes la Cameră în privinţa 
decretelor-legi, mă aplaudă majoritatea şi opoziţia. 
Fierbere în culise din cauza cazului generalului 
Antonescu, înlocuit cu generalul Samsonovici în fruntea 
Marelui Stat Major. Articolul lui Stelian Popescu din 
„Universul!*, care prezenta cazul ca o ispravă a forţelor 
oculte, a fost în întregime cenzurat. Alexandru Popescu- 

Necşeşti a anunţat o comunicare primului ministru, iar 
Dinu Brătianu a hotărât să se 

asocieze, convocând în prealabil, la el acasă, pe 
inspectorii de armată. Necşeşti îmi spune că va utiliza la 
tribună convorbirea particulară ce a avut cu Tătărescu. 

Comunic lui Tătărescu informaţiile primite: mă 
însărcinează cu misiunea de a determina pe Necşeşti să 
renunţe la intenţia de a invoca convorbirea particulară, al 
cărei conţinut îl contestă. Necşeşti renunţă la intenţia 
iniţială. Tătărescu este foarte pornit împotriva lui Dinu 
Brătianu şi declară că e hotărât să provoace o ruptură 
făcând apel la majoritate să-l urmeze, dacă Dinu Brătianu 
ar interveni ostil în discuţie. 

Discuţia în Cameră se amână, deoarece biroul 
(preşedintele), înainte de comunicări, a constatat că 
adunarea nu întruneşte numărul. 

14 decembrie 1934. Deşi se convenise ca Dinu 
Brătianu să nu vorbească - aşa îmi spune lamandi - 
acesta totuşi intervine în discuţie şi este primit foarte 
glacial de majoritate, care-l aplaudă numai când asigură 
guvernul de concursul său. Tătărescu pare a fi fost slab, 
din cauza emoţiei. Impresiile simt împărţite. Nu am nici o 
impresie personală, eu lipsind de la Cameră. 

La Senat am avut succes prin simplitudinea cu care 
am răspuns la trei comunicări. Preşedintele Tony Iliescu 
mă omagiază, iar Senatul mă ovaţionează. 

15 decembrie 1934.  Constantinescu-Bordeni 
atacă, în discursul la mesaj, pe toţi miniştrii personal. Pe 
mine mă atacă spunând că am ajuns pe banca ministerială 
fără stagiu în partid, ceea ce ar fi contra tradiţiei liberale. 
îi răspund improvizat, cu foarte mare succes. Majoritatea 
îmi face călduroase ovaţii. 

Regele şi Regina Maria sosesc la Bucureşti. Primire la 
gară la orele 10,30. 

16 decembrie 1934. Sfinţirea bisericii Sf. Maria 
din cartierul Griviţa, în prezenţa M. S. Regina Maria. 
Reprezint guvernul. 

18 decembrie 1934. Prezentarea adresei la 
Mesajul Tronului. Audienţă la Rege. Discutăm apropierea 
de atitudine Gheorghe Tătărescu - Maniu, situaţia la 

naţional—ţărănişti (conflictul Vaida- Maniu, nehotărârea 
lui Mihalache) şi acţiunea mitropolitului Bălan. Regele are 
cuvinte aspre pentru Bălan şi critică pe Lapedatu pentru 
încurajarea ocultă ce dă acţiunii. îi spun că am indicii că 
averile erau destinate catolicilor fără deosebire de rit, 
deci uniţii vor beneficia de ele. Regele îmi spune că astfel 
s-ar realiza o dorinţă intimă a sa. 

Discuţii cu Bebe Brătianu, care e îngrijorat de 
atmosfera greoaie din opinia publică, de isprăvile 
cenzurii, de discursul lui lamandi 
şi de uşurinţa lui Tătărescu. îmi mărturiseşte că 
Alexandru Lapedatu caută să pună bețe în roate în toate 
soluţiile cu şefia la Satu Mare. 

Cina la Eugen Savu cu doamna şi domnul Octavian 
Goga. Goga îmi vorbeşte de situaţie, de planurile sale, de 
apropierea de Tătărescu, conversațiile pentru un viitor 
apropiat de a întări guvernul, dorinţa şi convingerea unei 
colaborări cu mine la guvern şi în acţiunea din Ardeal. 
Crede că Regele va merge de astă dată înainte pentru 
clarificarea situaţiei politice, cu ajutorul unui guvern 
primenit şi curăţat de toate elementele incapabile 
(Lapedatu, Antonescu, etc.). Se declară contra nebuniilor 
lui Bălan, Ghibu, Puşcariu şi e pentru oprirea acţiunii lui 
Stelian Popescu şi a Ligii antirevizioniste. Cina a aranjat-o 
cu Savu ca să ne vedem şi să putem discuta. Crede că 
Maniu poate fi lichidat politiceşte în Ardeal printr-o 
acţiune serioasă. 

20 decembrie 1934. Tătărescu îmi spune că nu 
este adevărat zvonul demisiei lui Titulescu. Maniu se 
retrage din delegaţia permanentă naţional-ţărănistă. 

22 decembrie 1934. Tillea îmi comunică hotărârea 
lui Vaida de a forţa clarificarea situaţiei în P. N. Ţ. până la 
eliminarea lui Maniu din partid. 

întâlnire cu Richard Franasovici. îl pun în curent cu 
cele petrecute. Vine Inculeţ. Discutăm în trei situaţia 
politică. Cădem de acod că guvernul trebuie să 
soluţioneze chestia naţională şi cea economico-financiară. 
Pe chestia lamandi, în urma agitaţiilor se vede necesară şi 
urgentă o manifestaţie publică a guvernului prin primul 
ministru, de preferinţă la Cluj sau alt oraş ardelean, 


90 VALERIU POP 


manifestaţie care va trebui să aibă loc între Crăciun şi 
Anul Nou. 

Plecare la Cluj. 

24 decebrie 1934. Plecare la Stâna din Vale. 

27 decembrie 1934. Revin la Cluj, în vederea 
conferinţei ministeriale din 28, la care nu am primit 
invitare directă de la Tătărescu. 

28 decembrie 1934. Conferinţa ministerială. Eu nu 
simt în program. Vorbesc în afară de program despre 
românizarea oraşelor, cu un succes excepţional. 
Tătărescu îl consacră din nou ca şef al Ardealului pe 
Lapedatu, iar pe mine mă indică drept succesor. Lapedatu 
ia iniţiativa reluării raporturilor personale, asigurându-mă 
de consideraţie, prietenie şi sinceritate. 

30 decembrie 1934. întoarcere la Bucureşti în 


vederea Anului Nou. 
1935 


1 ianuarie 1935. Te-Deum la Patriarhie. La orele 
11,30, întreg guvernul, în frunte cu Gheorghe Tătărescu, 
se prezintă la Dinu Brătianu pentru a-i face urări. 
Constantin Brătianu rămâne vădit impresionat. Spune că 
guvernul mai are trei hopuri de trecut, nu precizează 
nimic. 

Recepție la Palat la orele 12. Toată oficialitatea 
prezentă. Noua sală a Tronului, admirabilă. Regele 
recunoaşte cu mulţumire realizările guvernării din trecut: 
în special conversiunea. Pentru viitor exprimă credinţa că 
este nevoie de o profundă înnoire în administrarea şi 
gospodărirea ţării. Spune că locul legiferării trebuie să-l 
ia guvernarea propriu-zisă. 

Decorarea miniştrilor mai vechi de un an. 

2 ianuarie 1935. Vizită la Dinu Brătianu, care îmi 
comunică aderarea lui Lapedatu la schimbarea şefiei la 
Satu Mare şi facerea formalităţilor îndată după 
Bobotează. Insistă asupra insuficienţei conducătorilor 
oştirii şi pledează călduros pentru generalul An- tonescu. 

4 ianuarie 1935. Audienţă la Rege la Sinaia. 
Prezint tabloul celor ce ar putea fi decoraţi cu Ordinul 
„Ferdinand“. Vorbim politică. Regele mă întreabă de 

discursul de Anul Nou, de situaţia în Ardeal, de Maniu, 
Vaida, Mihalache, de zvonurile despre un guvern naţional. 
Expun tot ce ştiu, fără reticenţe. Observațiile Regelui se 
pot rezuma la următoarele: discursul de Anul Nou nu a 
tintit la nici o schimbare de regim, că guvernul este 
mulţumit şi doreşte ca acest guvern să realizeze 
programul din cuvântarea de Anul Nou: schimbări de 
persoane ar fi de dorit, cum şi o mai bună divizare şi 
raţionalizare a muncii, în special la finanţe (Slăvescu). 
Ştie că unii împing la dictatură. Maniu, de rea-credinţă, 
crezând că odată cu dictatura ar cădea şi monarhia, alţii, 
în mod interesat, şi de bună-credinţă ca eventuali 
beneficiari, chiar şi Vaida, însă după epuizarea formulei 
Mihalache - spune Regele râzând. Evident că o formulă 
personală este un fel de „ultima ratio“, când orice altă 
soluţie ar fi imposibilă şi dăunătoare pentru interesele 
superioare de stat: crede că Maniu ar vrea să fie rezervat, 
dar că anturajul îl împinge la acţiuni mai nesăbuite. 
Regele e convins că toate zvârcolirile se fac în cadrul unui 
număr restrâns de politicieni şi că marile mase sunt 
liniştite şi încrezătoare; guvern 

naţional sau combinaţie Titulescu este considerată ca 
imposibilă şi de nedorit în actualitatea de acum. Comunic 
lui Tătărescu impresii de la audienţă. 

5 ianuarie 1935. Tillea mă vede. Se interesează de 
situaţie, deoarece cu două zile în urmă îmi comunicase 
veşti alarmante, schimbare de regim, formulă Titulescu, 
etc. îi spun că nimic nu părea serios şi întemeiat. Se 
linişteşte, crede că lor le trebuie cel puţin un an pentru a 
se reface şi a se consolida. Vaida forţează lămurirea 
completă, îmi confirmă demonstraţia proiectată de 
manişti pe 7 sau 8 crt., la Bădăcin. 

6 ianuarie 1935. Sărbătoarea Bobotezei. Asistă 
Regele. Ger mare. Defilare foarte frumoasă. 

Convorbire cu Alexandru Lapedatu asupra chestiilor şi 
situaţiei din Ardeal. îmi arată foarte mare prietenie şi 
amabilitate, însă afişează o concepţie care este diametral 
opusă concepţiei mele: 1) nici o acţiune serioasă, ci o 
încremenire pe poziţie cu vechile cadre absolut precare şi 
insuficiente; 2) credinţa că Maniu este ţara, de nedislocat 
în Ardeal, că trebuie lăsat să activeze nestingherit şi că 

orice progres şi întărire a lui Maniu (în detrimentul lui 
Vaida) nu poate fi decât folositor partidului liberal, 
întărindu-i poziţia, mai ales în guvern (!?). 

Seara plecare la Şimleu în vederea congresului. 

8 ianuarie 1935. Congresul la Șimleu. Lume multă 
şi entuziastă. Manifestări impresionante pentru mine şi 
pentru Emil Lobonţiu. Mare reuşită cu discursul politic şi 
cu toastul la banchet (primatul credinţei, al factorului 
spiritual în viaţa publică şi privată). 

9 ianuarie 1935. Vizită ministerială la Satu Mare, 
declaraţiile şi discursurile ce lămuresc programul de 
naționalism constructiv al guvernului şi necesitatea unei 
afirmări solidare a românismului la graniţă, însufleţesc 
lumea, ridică moralul. Persoana mea este obiectul unei 
călduroase sărbătoriri. 

10 ianuarie 1935. Vizita la Baia Mare. 
Manifestaţia din ajun se repetă şi la Baia Mare. La orele 
13 plecam la Cluj. 

Seara la 10 întâlnire cu luliu Haţiegan. După explicaţii 
îmi recunoaşte că a fost greşit faţă de mine, că e hotărât a 
relua raporturile de reciprocă susţinere şi interes general. 
Reproba tactica lui Maniu, pe care îl găseşte însă gata a 
accentua mişcarea, spune şi mă informează că 
propaganda adepților lui Maniu faţă de Coroană nu 
cunoaşte margini şi frână, că atmosfera ce o creează în 
pătura intelectuală este detestabilă. 

12 ianuarie 1935. Vizita din partea lui Bebe 
Brătianu care, în rezumat, îmi spune: nu este nici o 
legătură între guvern 

şi partid, guvernul este un guvern personal al Regelui, 
partidul este la o parte; partidul nu poate să se 
aventureze intr-o acţiune contra lui Maniu; este nevoie de 
o detentă între Coroană şi Maniu pentru normalizarea 
vieţii publice. Arăt că nu pot fi de acord cu acest fel de a 
vedea lucrurile, urmând să continuăm conversaţia după 
înapoierea lui de la Dej. 

13—19 ianuarie 1935. Mai multe şedinţe ale 
Consiliului de Miniştri şi delegaţiei economice, nici o 
hotărâre definitivă în ce priveşte situaţia economico- 
financiară. Mi se dau depline puteri pentru punerea în 
aplicare a decretelor de simplificare. Prima şedinţă a 
comisiei centrale, completată cu toţi directorii de 
personal. 

Dinu Brătianu îmi comunică faptul că Tibil a renunţat 
la şefia în Satu Mare şi şi-a luat angajamentul să aranjeze 
proclamarea mea. Vine Tibil la mine şi stabilim 
convocarea delegaţiei permanente judeţene pe 29 crt. 

22 ianuarie 1935. Audienţă la Regina Elisabetai, 
care mă primeşte cu o aleasă curtoazie. Discutăm 
generalităţi politice. Rămâne ca într-o viitoare audienţă să 
discutăm actualități. 

23-25 ianuarie 1935. Şedinţe zilnice ale delegaţiei 
economice fără vreun rezultat practic. Situaţia devine 
intenabilă în faţa opiniei publice din cauza nehotărârii în 
ce priveşte regimul de import-export. 

Dinu Brătianu îmi vorbeşte pe larg de necesitatea 
înzestrării armatei prin industria naţională, de necesitatea 
discutării urgente a afacerii Skoda, etc. Stăruiesc pentru 
limpezirea chestiunii regimului de export-import. 

26 ianuarie 1935. Conferinţa prefecţilor. După- 
masă expun la conferinţă - în ovaţiile prefecţilor - 
programul de naţionalizare a serviciilor publice şi 
simplificarea aparatului de stat. 

Telegramă despre decesul mitropolitului Vasile Suciu. 

Seara am temperatură mare. 

26-31 ianuarie 1935. Gripat, din care cauză simt 
nevoit a  contramanda participarea la funeraliile 


t Este vorba de fosta regină a Greciei, sora regelui Carol al 
11-lea. 

mitropolitului Vasile Suciu. Trimit un scurt mesaj, pentru 
a fi citit de Alexandru Borza, care însă nu-l citeşte. Trimit 
o coroană admirabilă. Aranjez prin telefon difuzarea 
ceremoniei. 

31 ianuarie 1935. Criza Slăvescu la punctul 
culminant. Tătărescu, Franasovici, Inculeţ, cu care 
vorbesc, sunt de părere că până mâine chestia trebuie 
tranşată, situaţia lui Slăvescu o consideră 
ca aproape definitiv pierdută. Eventuali succesori: 
Antonescu, dr. Costinescu, combinaţia de a trece eu, fie la 
Justiţie, fie la Sănătate. 

Tillea îmi face vizită. îmi confirmă că Regele susţine 
guvernul, că M. S. în Ardeal vrea să se sprijine pe mine şi 
pe el. La ei, Mihalache e deplin câştigat pentru lămurirea 
situaţiei prin eliminarea maniştilor şi eventual a lui 
Maniu. Acţiunea în Ardeal va continua. 

1 februarie 1935. încep să primesc felicitări pentru 
trecerea în fruntea Ministerului Justiţiei. La orele 10,30 
mi se raportează de la Preşedinţie că s-a primit ordin să 
se facă decretul. La orele 12,30 îmi comunică Vlahide 
semnarea decretului regal şi îmi prezintă felicitări. Mă 
cheamă Tătărescu care îmi face comunicarea oficială şi 
mă îmbrăţişează şi felicită, arătând numirea ca pe dorinţa 
sa iniţială, pe care în octombrie nu a putut-o realiza din 
pricina amenințărilor lui Lapedatu, care însă, între timp, 
s-ar fi schimbat complet faţă de mine. 

După-masă, Senatul îmi face o caldă manifetaţie de 
simpatie. La orele 5, Consiliu economic, sub preşedinţia 
Regelui. Miniştrii nu prea se arată la înălţime. Regele face 
o profundă impresie prin documentarea puţin obişnuită 
de care dă dovadă. Regele are aprecieri foarte 
măgulitoare pentru mine şi pentru importanţa operei de 
înnoire a aparatului de stat, pe care o expune. Regele 
acceptă toate concluziile şi stăruie pentru oprirea pe cel 
puţin 1 ana tuturor numirilor. 

2 februarie 1935. Consiliu de miniştri plin la orele 
9. Se discută despre concluziile ce se desprind pentru 
buget din consiliul de ieri. Tătărescu anunţă că s-a 
hotărât pentru sistarea de noi numiri. Se hotărăşte 
echilibrarea bugetului prin economii şi sporiri de venituri. 
Consiliu în continuare marţi; obiect: bugetul. 

La 10,30 la Dinu Brătianu care îşi arată satisfacția 

pentru trecerea mea la Departamentul Justiţiei şi mă 
felicită. Dinu Brătianu nu e prea mulţumit de hotărârile 
luate cu privire la regimul de export. îmi comunică ideea 
lui de a tranşa radical chestia şefiei de la Satu Mare. 

La orele 5 după-masă, vizită la nunțiul papal şi 
episcopul Frențiu cu care mă întreţin asupra chestiei 
alegerii de mitropolit la Blaj. 

3 februarie 1935. Dejun la Regina Maria: doamna 
şi domnul Tătărescu, doamna şi domnul Robeff, ministrul 
Planului al Bulgariei, noi, colonelul Urdăreanu, etc. 

4 februarie 1935. Preluarea Ministerului Justiţiei. 

5 februarie 1935. Audienţă la Rege. M. Sa, căruia 
îi mulţumesc pentru numire, îşi exprimă încrederea în 
puterea mea 
de muncă încercată. Vorbim de acţiunea politică din 
Ardeal, pe care o doreşte făcută de mine, de acord cu 
Vaida, Goga, pe care îl apreciază călduros. 

în legătură cu comunicarea colonelului Băleanu 
asupra unor rapoarte secrete ale armatei austro-ungare 
cu privire la căsătoria Prințului Carol şi alte chestiuni 
privind dinastia, Regele mă însărcinează să examinez 
putinţa reclamării acelor acte, după care va aviza asupra 
măsurilor de luat. Luăm în cercetare chestia simplificării 
aparatului de stat, căreia Regele îi acordă o excepţională 
importanţă. Discutăm situaţia din Partidul Național- 
Ţărănesc. ° 

La 13,15 vizită la înalta Curte de Casaţie. 

6 februarie 1935. Vizită la Consiliul Legislativ. 

8 februarie 1935. Plecarea la Cluj. 

9 februarie 1935. Primire solemnă la gară: 
magistratura şi autorităţile civile. Participă şi oamenii lui 
Lapedatu, în frunte cu prefectul Dunca, care îmi ţine o 
cuvântare. 

Vizită la Curtea de Apel. 

Seara întâlnire cu Vaida. Discuţii incidentale în 
legătură cu oprirea manifestaţiei de simpatie ordonată de 
generalul Motaş. Vaida e hotărât să meargă înainte cu 
concepţia de dreapta (Numeros Valachicus), va ţine 
conferită la Cluj şi întruniri în întreaga ţară. Când 
mişcarea va fi suficient de puternică, îşi va putea permite 
să înlăture, respectiv să treacă peste Mihalache, e convins 

că Mihalache nu va cuteza să forţeze nota faţă de el 
(Vaida). Pe Maniu crede a-l putea lichida cu ajutorul 
generaţiei tinere. Vaida îmi istoriseşte tot ce s-a întâmplat 
la Comitetul Executiv: nerozia programului, contradicţiile, 
lipsa de hotărâre, oscilaţiile neputincioase ale lui 
Mihalache, perplexitarea corifeilor în faţa concepţiilor 
naţionaliste şi incapacitatea organică a Partidului 
Naţional-Ţărănesc. 

10 februarie 1935. înmormântarea prietenului dr. 
Octavian Rusu. 

11 februarie 1935. Sosirea la Bucureşti. Dejun la 
Tancred Constantinescu. Se discută politică şi chestia 
Skoda cu Dinu Brătianu, Inculeţ, Franasovici, C. Dimitriu, 
Xeni, cei din „Păreri libere”, etc. 

12 februarie 1935. Audienţă la Rege: după 
lucrările curente, raportez Regelui asupra celor 
întâmplate şi vorbite la Cluj, arătând că este în interesul 
generalului Motaş (militar demn) să plece din mediul 
manist unde, datorită unor vechi şi intime prietenii, îşi 
poate compromite cariera prin aparențele ce creează, 
făcând şi 
dificultăţi politice. Regele crede că trebuie să i se 
adreseze de guvern mustrări, e hotărât să-l mute la alt 
comandament. Discutăm politică şi situaţia generală. 
Regele îl află pe Goga foarte cuminte şi vede că trebuie să 
lucrez mână în mână cu Vaida şi cu Goga în chestiile mari 
politice din Ardeal. Regele înclină ca Hossu să fie 
mitropolit la Blaj şi Nicolescu să treacă la Cluj. 

14 februarie 1935. Vizită la Titulescu. Mă felicită 
şi îmi mulţumeşte cu efuziune pentru prietenia şi 
afecțiunea ce i-am arătat (aluzie la scrisoarea adresată 
Astrei pentru sărbătorirea lui Titulescu). în cursul 
conversaţiei, subliniază că sunt singurul om politic cu cap 
şi comprehensiune pentru politica externă din întreg 
guvernul. Discutăm chestia Acordului cu Vaticanul şi alte 
puncte litigioase. Titulescu recunoaşte franc că Acordul 
este o soluţie foarte bună, însă l-ar susţine şi dacă ar fi 
dezavantajos: 1) pentru că nici 2-3 miliarde nu ar fi mult 
pentru conservarea bunelor relaţii cu Vaticanul şi 2) 
deoarece politica noastră faţă de revizionişti este 

respectarea tratatelor şi angajamentelor internaţionale. 
Prin urmare, e hotărât să ceară şi să aibă mână liberă în 
politica externă (y compris Acordul şi relaţiile cu 
Vaticanul) şi nu este dispus a ţine cont de injoncţiunile 
unor oameni ca Ghibu, Puşcariu, mitropolitul Bălan sau 
chiar toată mulţimea indusă în eroare prin demagogie. 
între timp vine nunțiul, căruia îi comunică în faţa mea că 
va aranja personal toate litigiile. Plec, chemat la Senat, cu 
invitaţia afectuoasă din partea lui Titulescu de a ne mai 
vedea. 

16 februarie 1935. Vizita episcopului Hossu, care 
îmi declară că ar primi numirea de mitropolit, însă are 
teamă că noul regulament proiectat, ce asigură 
arhidiocezei Blajului 60% din delegaţi, dă clicii maniste 
putinţa de a fixa candidat contrar intereselor obşteşti: ar 
fi de dorit să rămână de astă dată vechea orânduială în 
vigoare, care repartizează mai proporţional delegaţii pe 
provincia mitropolitană. 

17 februarie 1935. înmormântarea lui D. Bianu. 

18 februarie 1935. Consiliu de Miniştri: se discută 
chestii bugetare: raportează Manolescu-Strunga despre 
tratativele de la Londra şi Paris: ne informează primul 
ministru despre mersul tratativelor cu Skoda: s-a acceptat 
de către Skoda reducerea de preţ, reducerea cu 40% a 
volumului comenzii, se discută încă valuta plăţilor de 
viitor. 

19 februarie 1935. Masă la Titulescu în onoarea 
ministrului Germaniei care pleacă. - 

La 4,30 audienţă la Rege. Regele aprobă în mod 
excepţional numirea lui Sescioreanu ca secretar general 
la Justiţie. în ce priveşte chestia mitropolitului de Blaj, 
Regele aprobă expunerea mea în ce priveşte 
regulamentul de alegere. Discutăm chestiunea reuniunii 
cavalerilor Ordinului „Ferdinand“; Regele crede că ar fi 
mai bine ca reuniunea să aibă loc la Alba lulia cu ocazia 
serbărilor de aniversare a revoluţiei lui Horea: sunt de 
acord, ideea fiind admirabilă. Discuţii cu privire la Codul 
Penal şi mişcarea avocaţilor. 

20 februarie 1935. Conferinţă la Titulescu în 
chestia Acordului de la Roma şi litigiile cu ordinele 

călugăreşti. Expun cuprinsul Acordului şi rezultatele ce se 
pot obţine. Dr. Angelescu, Lapedatu, regretă că s-au lăsat 
induşi în eroare, recunosc că Acordul este excelent. 
Titulescu, într-un magistral expozeu, conchide la 
ratificarea prin decret. Titulescu este însărcinat să obţină 
o scrisoare de la Vatican, prin care să se confirme, încă o 
dată, textul Acordului privitor la garantarea destinaţiei 
iniţiale. Problema astfel elucidată va fi supusă Consiliului 
de Miniştri. 

22 februarie 1935. Masă la Externe în onoarea lui 
Ev. Pfeiffer, vicepreşedinte al Partidului Radical din 
Franţa. 

23 februarie 1935. Cuvântarea mea la discuţia 
generală a Codului Penal. Cuvântarea este des întreruptă 
şi subliniată cu aplauze unanime, expunerea asupra 
avortului întruneşte, în aplauze furtunoase, atât pe 
senatorii medici, cât şi băncile înalţilor prelați. La urmă 
sunt ovaţionat şi aplaudat de întregul Senat. Luarea în 
considerare a proiectului cu unanimitate. 

25 februarie 1935. îmi face vizită nunțiul Valerio 
Valeri. Mă informează că la cererea lui Titulescu va da 
imediat scrisoarea de interpretare în chestia Acordului de 
la Roma. Discutăm alegerea de mitropolit la Blaj: suntem 
de acord să fie un preot demn viitorul mitropolit, 
candidaţi acceptabili numai Hossu şi Nicolescu. în ce 
priveşte regulamentul de candidare, convenim: 1) noul 
regulament să fie provizoriu, urmând ca în cel definitiv, 
Blajul să nu aibă mai mult de 40% din voturi: 2) fiecare 
delegat să aibă numai un singur vot şi 3) candidaţii să nu 
aibă o ordine de preferinţă conform cu numărul voturilor. 
Dacă nici cu aceste (condiţii) nu s-ar ajunge la rezultate 
satisfăcătoare, se va invoca textul Concordatului, care nu 
prevede candidarea. 

Seara mă vede V. V. Tillea. îmi expune cele întâmplate 
la Cluj, succesul strălucit al lui Vaida. Mihalache i-a trimis 
o scrisoare lui Vaida, în care îi cerea moderaţiune la 
conferinţă şi domolirea lui Tillea la Sibiel. Vaida l-a 
refuzat printr-o scrisoare drastică. 

Ei au abandonat definitiv formula Mihalache şi vor să facă 
o înţelegere fermă cu Tătărescu pentru viitor. Evident îi 
interesează opinia şi aprecierea Regelui în ce priveşte 

acţiunea. îmi comunică aprecierea extrem de elogioasă a 
Regelui la adresa mea. 

26 februarie 1935. Audienţă la Rege pe care îl 
informez asupra acţiunii vaidiste. Regele este bine dispus 
şi aprobă mişcarea, cum şi tendinţa de clarificare din 
partid. Este curios ce va zice Mihalache în audiența de 
după-masă. Crede că acum ar fi momentul cel mai potrivit 
pentru înlăturarea facțiunii Maniu din Partidul Național- 
Ţărănesc, nu este însă sigur de sinceritatea şi hotărârea 
lui Mihalache. Arăt Regelui rezultatul conversaţiei cu 
nunțiul, de care este satisfăcut. 

Expun modalităţile redobândirii naţionalităţii române 
pentru Regina Elisabeta. Regele este de acord cu formula 
propusă. 

Vorbim despre progresul ce îl face discutarea Codului 
Penal. 

Seara mă vede Tillea, cu care examinăm situaţia 
politică. Stăruie să ajungă cu Tătărescu la un acord politic 
în ce priveşte formula Vaida. 

28 februarie 1935. Comemorarea lui Horia, Cloşca 
şi Crişan. Vorbesc la Senat în numele guvernului. Senatul 
mă ovaţionează în picioare. 

La Titulescu, cu Lapedatu. Formulăm jurnalul şi textul 
scrisorii pentru nunțiu, cu privire la Acordul de la Roma. 
Vine şi nunțiul, care este de perfect acord în fond, însă 
are oarecari ezitări din cauza presiunilor ungurilor, care 
se ridică împotriva eventualităţii trecerii uzului averilor, 
în parte, în favoarea uniţilor, aşa după cum pare a rezulta 
din actele de donaţie şi fundaţie. 

2 martie 1935. Comisia de naturalizări opinează 
pentru recunoaşterea naţionalităţii române a Reginei 
Elisabeta; se semnează jurnalul. Anunţ pe Regia 
Elisabeta, care îmi fixează audienţă pentru miercuri orele 
12. 

Expunerea lui Tătărescu asupra noului contract 
Skoda. Goga şi lunian felicită guvernul şi subliniază 
importanţa actului. Generalul Popovici şi mareşalul 
Prezan vorbesc elogios în numele armatei. Madgearu 
rămâne izolat şi într-o situaţie penibilă. 

3 martie 1935. Prezidez şedinţa cercului de studii 

penale, de faţă fiind Ugo Sola, ministrul Italiei. După 
conferinţa reuşită a profesorului Rădulescu, rostesc o 
scurtă cuvântare, arătând că Lombroso, Garofalo şi Ferni 
sunt nu numai o fală a ştiinţei italiene, ci simt şi ai noştri, 
ei reprezentând geniul latin. Publicul îmi face ovaţii. 

Dejun în onoarea mea, dat de Institutul superior de 
ştiinţe penale. 

5 martie 1935. Audienţă de lucm la Rege: îi prezint 
jurnalul de naturalizare pentru Regina Elisabeta. Vorbim 
politică. Regele nu-şi ascunde simpatia pentru acţiunea 
Vaida, pe care o găseşte justificată în formă şi în fond. 

6 martie 1935. Audienţă la Regina Elisabeta, căreia 
îi iau legitimul jurământ de cetăţenie. îmi mărturiseşte cât 
este de fericită că a redevenit formal din nou româncă, 
ceea ce nu a încetat nici o clipă de a fi, având de la 
început şi până la sfârşit o profundă aversiune faţă de 
greci. Are însă o mare consideraţie faţă de Venizelos, pe 
care îl crede capabil şi forte. în ordinea internă, socoteşte 
că  învrăjbirea  Maniu-Vaida este dăunătoare, iar 
alunecarea lui Maniu în direcţia  antimonarhică, 
regretabilă. 

7 martie 1935. Vorbesc la Senat în chestia 
avortului. Se votează Codul Penal cu mare entuziasm şi 
ovaţii. 

8 martie 1935. Depun Codul Penal la Cameră unde 
mi se fac călduroase ovaţii. 

9-10 martie 1935. în Comisia de legislaţie trece 
legea de prelungire a stării de asediu. Inculeţ este slab în 
susţinerea proiectului. 

Seara îl vizitez pe Tillea, care este bolnav. îmi expune 
întreaga situaţie a acţiunii Vaida: va adera Mironescu, 
Costăchescu este nesigur, D. R. loaniţescu ar avea nevoie 
de o indicație de sus, în Ardeal se bizuie pe 11 organizaţii 
complete, pe celelalte parţial: la Alba, lănci Pop se va 
retrage din viaţa politică, rămâne manist numai judeţul 
Sălaj cu Satu Mare. 

12 martie 1935. D. R. loaniţescu îmi comunică 
faptul că a aderat definitiv la acţiunea Vaida, va lua 
secretariatul general, ar dori să se amâne alegerea de la 
Ilfov, în care caz Vaida ar candida şi el (D. R. se face forte 
de a bate în alegeri pe mihalachişti). 

Audienţă la Rege: prezint bugetul, de faţă fiind şi 

Gheorghe Tătărescu, Antonescu. Bugetul este admis fără 
nici o observaţie. Discutăm extinderea cărţilor funduare 
în Vechiul Regat şi clădirea de edificii publice în Capitală 
cu cele circa 600 milioane chirii ce se cheltuiesc anual. 

Masă la nunțiul papal. 

13 martie 1935. Audienţă la Rege: îl informez 
despre acţiunea Vaida. Regele nu îşi ascunde simpatia, 
spune că nu vrea să dea aparenţa unui amestec în toată 
afacerea, să nu se spună din nou că lucrează la 
fărâmițarea partidelor. Iau notă de aceste declaraţii cu 
satisfacţie şi sfătuiesc pe Rege să rămână la acest 
punct de vedere. Arăt că, deşi ziarele şi unii oameni 
politici caută să diminueze importanţa acţiunii Vaida, 
informaţiile îmi permit să spun că acţiunea va lua mari 
proporţii, care vor ţinea cumpănă lui Mihalache-Maniu. 

Discutarea legii pentru prelungirea stării de asediu: 
asistă şi intervine în discuţie şi Gheorghe Tătărescu: 
Maniu rosteşte un discurs de câteva ore, e răsuflat şi 
anodin, nu atacă direct şi pe şleau chestia Lupeasca. 
Provocat de Tătărescu, declară că acţiunea sa este 
patriotică şi o va continua. Mihalache, întrebat direct, 
rămâne în echivoc, naţional-ţărăniştii sunt derutaţi. lunian 
şi Goga pun în situaţie dificilă pe Maniu şi pe Madgearu. 
Discuţia se termină la orele 1,30 noaptea printr-o scurtă 
cuvântare a mea care electrizează Camera. Impresie 
generală; Gheorghe Tătărescu, deşi bine, însă prea nervos 
şi nu a exploatat situaţia favorabilă faţă de Mihalache şi 
Partidul Naţional— Ţărănesc, ci numai faţă de Maniu: 
Maniu a rămas bătut şi diminuat în faţa opiniei publice, 
ieşind din mutism, fără a fi putut spune ceva important şi 
grav, apologia searbădă a democraţiei a rămas fără efect: 
opoziţia a rămas divizată, majoritatea disciplinată: un 
succes net pentru guvern. 

14 martie 1935. Discuţie în Senat în şedinţa de 
dimineaţă. Vorbeşte lorga cu ironii la adresa lui Maniu, cu 
simpatie pentru guvern şi cu multe amabilităţi faţă de 
mine. Răspuns la discuţia generală prin tangenţă 
criticilor, discursul abil place mult. La orele 2 Senatul 
votează proiectul. Tătărescu îmi cere să prezint Regelui 
personal decretul şi să culeg impresii. 

După-masă la orele 6, audienţă la Rege: prezint 

decretul spre promulgare, informez pe Rege de cele 
petrecute. Regele e foarte mulţumit şi satisfăcut de cum 
s-au petrecut lucrurile, citise de altfel stenogramele. Are 
cuvinte calde pentru lunian, Goga. Cere o mai bună 
practică a cenzurii, care, în multe cazuri, este stupidă. 
Sunt de aceeaşi părere şi nu o ascund. 

La Tătărescu, îl informez de atmosfera bună de la 
Rege, se linişteşte. Promite că va reorganiza cenzura. 

Tillea vine seara la mine, mă informează de mersul 
lucrurilor, arată că marţi se va lansa manifestul către 
ţară, va apărea şi un ziar în capitală şi vor fi publicate 
mulţimea adeziunilor. Este sigur că vor debarca pe 
Mihalache şi în scurt timp îl vor lichida. 

17 martie 1935. Congresul de la Ploieşti, participă 
vreo 12.000 de aderenţi. Manifestaţia este foarte 
impresionantă. 

Martie 1935. Discuţie generală în Cameră asupra 
raportului Skoda. Se remarcă lunian printr-o cuvântare 
tăioasă, documentată 
şi foarte, foarte duşmănoasă faţă de guvernul naţional— 
ţărânesc, în special faţă de Madgearu, demonstrează 
vinovăția acestuia, cuvântare expusă cu mult talent, 
făcând o mare impresie. Goga, pătimaş faţă de Maniu, 
cere sancţiuni severe împotriva tuturor vinovaţilor. 
Deputaţi liberali susţin darea în judecată a vinovaţilor. 
Național- "Ţărăniştii nu reuşesc să spulbere acuzaţiile şi să 
determine un curent favorabil tezei lor de nevinovăție. 
Guvernul păstrează o totală rezervă. Discuţia ia sfârşit; în 
şedinţa de după-amiază urmează să se facă votarea. Dinu 
Brătianu anunţă că va conduce personal votarea şi vrea să 
obţină o majoritate foarte masivă (peste 2/3 prevăzute de 
regulamentul Camerei). Guvernul, la rândul său, trebuie 
să ia o hotărâre fixându-şi atitudinea. 

La orele 12, Tătărescu convoacă o consfătuire intimă 
la locuinţa lui Ion Nistor, pentru a evita orice indiscreţie. 
Ne întrunim: Tătărescu, Inculeţ, Franasovici, Ion Nistor şi 
eu. Tătărescu arată că ancheta Skoda şi-a atins scopul 
principal: modificarea contractului Skoda prin reducerea 
de preţuri şi a volumului cu 40%. Darea în judecată a 
fruntaşilor P. N. Ţ. ar însemna să se întindă coarda prea 

mult, tensiunea politică s-ar accentua, ceea ce nu ar fi nici 
în interesul Coroanei, nici al ţării şi nici al guvernului. 
Conchide la scoaterea din cauză a oamenilor politici. Mă 
asociez, accentuând în special la scoaterea din cauză a lui 
Mihai Popovici. După un scurt schimb de vederi, se 
hotărăşte scoaterea din cauză a fruntaşilor politici din P. 
N. [., cei prezenţi vor lua contact discret cu deputăţii 
prieteni, Inculeţ cu basarabenii, Ion Nistor cu bucovinenii, 
eu cu ardelenii, Tătărescu cu exponenţii grupului H. Petre 
Ghiaţă urmând să prezideze şedinţa de după-amiază, cu 
toţii să voteze contra dării în judecată. Dinu Brătianu să 
nu afle nimic, deoarece acţiunea noastră ar putea provoca 
conflict şi ruptură. 

Se pune întrebarea; ce va zice Regele aflând de 
rezultatul votului, contrar punctului său de vedere 
constant că nu admite ca numai un ostaş să fie dat în 
judecată, iar oamenii politici să fie scutiţi de răspundere. 
S-ar putea produce un conflict între Rege şi guvern, care 
îl va pune în faţa unui fapt împlinit, fără a-i fi cerut avizul 
şi consimţământul prealabil. Se face apel la mine şi mi se 
dă delicata misiune de a mă prezenta imediat după vot în 
audienţă, de a expune temeiurile hotărârii noastre, 
imposibilitatea materială de a-l fi informat în prealabil şi 
de a înlătura supărarea Regelui cu consecinţe serioase 
pentru situaţia guvernului. 

Mergem la Cameră cu o oră înainte de deschiderea 
şedinţei, facem apel discret la prietenii noştri, fără ca 
Brătianu să prindă 
de veste. începe votarea: se pare că, pentru mai multă 
siguranţă, Petre Ghiaţă s-a îngrijit ca un pumn de bile 
negre să fie aruncat pe neobservate în uma albă. Se 
despoaie scrutinul. Votul este nul, neîntrunind quorumul 
necesar pentru trimiterea în judecată a lui Madgearu şi 
Mihai Popovici. Se dă în judecată generalul Cihosky 
pentru încheierea contractului oneros şi Romul Boilă, 
pentru trafic de influenţă. Cihosky, Popovici şi Boilă sunt 
trimişi la controlul averii. 

Imediat după vot plec la Palat. Fac o lungă şi motivată 
expunere Regelui asupra hotărârii consfătuirii de la 
amiază, asupra acţiunii noastre pe lângă deputaţi, asupra 

votării şi a rezultatului, demonstrând că ceea ce s-a făcut, 
s-a făcut în interesul Coroanei şi al ţării, pentru 
normalizarea vieţii politice. Termin, cerând în numele 
guvernului scuze că l-am pus în faţa unui fapt împlinit. 
Regele ascultă expunerea, la început cam nervos, apoi 
calm şi înţelegător, la urmă se ridică de la birou, mă bate 
pe umăr şi îmi spune râzând: „Dragă Pop, lumea mă 
acuză că sunt purtat de nas de către camarilă, ei bine, de 
astă dată voi aţi fost camarila mea. Spune-i lui Tătărescu 
că înţeleg atitudinea şi hotărârea voastră, o accept şi o 
aprob şi nu sunt deloc contrariat sau supărat*!. 

îl informez pe Tătărescu de această înţelegătoare 
ratificare şi de sentimentele neschimbate ale Suveranului. 


Epilog 

Rătescu, preşedintele Secţiunii a Ii-a a Curţii de 
Casaţie şi Justiţie, delegat pentru cercetarea justificării 
averii lui Mihai Popovici, se prezintă la mine. Spune că se 
găseşte într-o situaţie penibilă. A constatat că între 
veniturile declarate şi averea lui Mihai Popovici există un 
decalaj vădit. Aprofundând cercetarea, probabil că 
decalajul ar fi mai accentuat şi ar trebui să conchidă la 
nejustificarea unei părţi a averii lui Mihai Popovici. 
Popovici i-a fost însă şef ca Ministru al Justiţiei şi a fost 
foarte gentil faţă de el, cumpărându-i diferite cărţi şi 
lucrări pentru minister şi instanţele judecătoreşti, îi cade 
greu să facă un raport nefavorabil. Dacă ţin ca controlul 
averii să fie dus înainte fără menajamente, roagă să fie 
desărcinat de delegaţia pe care o are. îi răspund că 
înţeleg situaţia lui şi motivele indicate, nu consimt însă la 
desărcinarea lui: să procedeze cum îi dictează inima şi nu 
cum îi cere raţiunea. îmi obiectează că ce va zice 
guvernul şi partidul liberal - al cărui aderent credincios 
este - dacă va acoperi şi scoate din cauză pe Mihai 


Popovici. îl liniştesc şi îl asigur că nu va avea nici o 
neplăcere, mă însărcinez să-l acopăr şi să-l apăr în faţa 
guvernului şi al partidului. Rătescu a făcut un raport 
favorabil şi Curtea a închis dosarul, găsind averea lui 
Mihai Popovici justificată. 

Instrucţia împotriva lui Romul Boilă s-a făcut la 
Tribunalul Ilfov. Din probele adminsitrate în cursul 
anchetei Skoda, din declaraţiile făcute de Romul Boilă, 
dar, mai ales, din corespondenţa ridicată de la Albini 
(senior), corespondenţă purtată între acesta şi dr. Groza 
(ginerele său), rezultă că Romul Boilă a făcut numeroase 
intervenţii pe lângă luliu Maniu în chestii de comenzi 
importante, primind sau stipulându-se şi comisioane. Era 
deci extrem de dificil de a-l salva. Aveam însă formula 
salvatoare. Din toate probele rezultă că traficul de 
influenţă a fost săvârşit la Cluj şi nu la Bucureşti. Ori, 
potrivit Codului Penal din Transilvania, traficul de 
influenţă nu constituia un delict şi deci nu era pedepsit, 
cum era în Codul Penal român. Deci, constatând 
instrucţia acest lucru, putea şi trebuia să-l scoată de sub 
inculpare şi să se desesizeze. Când era să punem punctul 
pe i, guvernul s-a reconstituit, eu am trecut de la Justiţie 
la Ministerul Industriei şi Comerţului, iar urmaşul meu, 
Djuvara, un exponent al lui Dinu Brătianu, a schimbat 
mersul lucrurilor, a făcut ca Romul Boilă să fie dat în 
judecată, judecat şi condamnat. Numai sub guvernul 
generalului Antonescu, Boilă a fost scos din cauză. 


11. ABDICAREA 
REGELUI 
CAROL AL II-LEA 


ituatia dup 
Arbitrajul” de Ia Viena 


Arbitrajul** de la Viena a produs în opinia publică a 
ţării efectul unui trăsnet din senin. Pierderea unei treimi 
a Transilvaniei, fără nici un corectiv, a fost o brutală 
trezire la realitatea crudă, neaşteptată. 

Dacă cedarea Basarabiei şi a Bucovinei de Nord a 
zdruncinat regimul politic din România, pierderea 
Ardealului de Nord l-a zguduit din temelie, condamnându- 
l iremedial. După acceptarea ultimatumului sovietic, prin 
schimbarea guvernului s-au mai putut salva aparențele şi 
temporiza deznodământul, după arbitrajul de la Viena era 
învederat însă că de astă dată era în joc însăşi Coroana, 
Regele Carol al II-lea. 

Prin introducerea dictaturii regale în primăvara anului 
1938, Regele Carol II a luat în mână, personal şi făţiş, 
guvernarea României, asumându-şi întreaga răspundere, 
la care, la început cel puţin, nu a voit, iar mai în urmă nu 
a reuşit să-şi asocieze pe nimeni, în mod real. Frontul 
Renaşterii Naţionale, cu uniforme şi milioane de adeziuni, 
a fost numai o formulă factice, fără consistenţă. 
Adeziunile au fost numai atitutini de oportunitate, lipsite 
de convingere. Exponenţii vechilor partide democratice 
au rămas pe dinafară, dedându-se de la început la acţiuni 
de criticism şi subminare a regimului politic, elementele 
naţionaliste au fost ţinute la distanţă, urmărite şi 
persecutate. Exponenţii noului regim nu aveau nici o 
convingere, nici o credinţă, ci erau stăpâniţi de ambiţii 
personale de parvenire cu orice preţ. Situaţia s-a agravat 
şi mai mult o dată cu transformarea Frontului Renaşterii 


Naţionale în partid unic, totalitar - Partidul Națiunii - cu 
Regele şef de partid şi Emest Urdăreanu, şef de Stat 
Major al partidului a desăvârşit 


*, ** Dictatul. 


100 VALERIU POP 


divorţul între Rege şi Națiune şi a accentuat și mai mult 
răspunderea personală a Regelui. încercarea târzie de 
captare a Mişcării Legionare pentru noua formulă 
totalitară a rămas zadarnică, soklându-se doar cu 
rămânerea în minister a câtorva fruntaşi legionari socotiți 
disidenţi şi astfel privaţi de înrâurire asupra mişcării 
însăşi. Parlamentul instituit sub regimul Frontului 
Renaşterii Naţionale nu reprezenta nimic şi astfel nu 
constituia un suport real pentru Rege şi regim. Cu drept 
cuvânt caracterizasem regimul în memoriul prezentat 
Regelui la 23 iulie 1940 drept „formulă /ară conţinut, mai 
mult o parodie decât o realitate”. 

în ce priveşte interesele superioare ale ţării, Regele în 
repetate rânduri s-a pronunţat prin declaraţii şi cuvântări 
pentru intangi- bilitatea fruntariilor şi apărarea lor cu 
ajutorul brâului de fier şi foc peste care nu se va putea 
trece. în ochii ţării, Regele îşi asumase astfel răspunderea 
pentru pregătirea politică şi militară a României faţă de 
furtuna a cărei apropiere era simțită instinctiv de toţi 
românii. Dacă politica externă a României ne ducea la 
război, iar brâul de foc (linia de fortificaţii Carol II) nu ne- 
ar fi pus la adăpost de invazie, răspunderea pentru lipsa 
de pregătire politică şi militară urma să cadă întreagă 
asupra Regelui Carol II-lea. Ţara, vrând-nevrând, a 
abdicat de la orice control şi orice înrâurire asupra 
acţiunii politice şi militare a României, însă era de 
prevăzut că în caz de nereuşită, va trage la răspundere pe 
acela care acumulase toate puterile în mâna sa. Țara 
însăşi nu îşi dădea seama de situaţia reală, România, în 
marea ei majoritate, nu dorea o schimbare a orientării 
noastre externe, ea era aproape toată, trup şi suflet, 
alături de Franţa şi Anglia, iar în clipa prăbuşirii frontului 
din Apus, nu şi-a pus întrebarea cum şi prin ce miracol ar 
putea rămânea România neatinsă când întregul edificiu 
construit la Conferinţa de Pace de la Paris se năruia. Cei 
mai mulţi nici nu şi-au pus întrebarea, şi mai puţini însă 
au dat un răspuns la întrebare. Răspunsul era însă unul 
singur România nu putea scăpa de urmările prăbuşirii 
statutului teritorial creat la Versailles, decât dacă se 
înțelegea cu Germania în timp util. înţelegerea putea să 

consiste într-o atitudine de neutralitate sinceră şi 
definitivă, după cum rezultă din propunerile făcute de 
mareşalul Goering în cursul anilor 1936-1937. Această 
înţelegere însă ar fi trebuit să se realizeze până cel mai 
târziu în primăvara anului 1939. După pactul germano- 
sovietic, integritatea tuturor hotarelor României nu mai 
putea fi asigurată printr-o înţelegere cu Germania, însă 
sacrificiile teritoriale la Apus şi Miazăzi puteau fi încă 
înlăturate 
sau reduse la un minimum. Până la capitularea Franţei, 
opinia publică românească - în marea ei majoritate - nu 
şi-a dat seama că integritatea hotarelor României este în 
funcţie de o înţelegere cu Germania, pe care nu a agreat- 
o şi nici nu a cerut-o. Regele Carol al II-lea până în clipa 
ultimatumului sovietic a făcut o politică externă susţinută 
de fruntaşii politici - cu foarte puţine excepţii - şi de 
majoritatea opiniei publice. Regele Carol II însă nu şi-a 
asociat la acfiunea sa şi la răspunderi în mod efectiv ţara. 
Trezirea la realitate a fost urmată fulgerător de pierderea 
Ardealului de Nord. Astfel s-a putut întâmpla ca toată 
opinia publică să se întoarcă împotriva Regelui Carol II, 
făcându-l răspunzător, pe el singur şi personal, de 
pierderile teritoriale masive şi insuportabil de dureroase. 
La această întorsătură a contribuit fără îndoială şi 
antipatia pe care au provocat-o şi stâmit-o cei din 
nemijlocita apropiere a Regelui care, şi ei, încet dar sigur 
au contribuit la transformarea entuziasmului delirant din 
anii restauraţiei în adânca vrăjmăşie a zilelor de abdicare. 
A doua zi după Arbitrajul de la Viena, deci a pierderii 
Ardealului de Nord, Maniu, Brătienii, naţional-ţărăniştii şi 
național- liberalii bătrâni, Stelian Popescu credeau că a 
sosit momentul pentru lichidarea definitivă a tuturor 
vechilor socoteli cu Regele Carol II şi erau categoric 
pentru detronare, mişcarea legionară era în pragul 
rupturii cu Suveranul. Armata însăşi - în urma 
retragerilor umilitoare - era puternic clătinată în credinţa 
către Suveran. Ţara îndurerată şi sfâşiată clocotea toată 
de revoltă şi mânie: manifestații zgomotoase împotriva 
Regelui personal se produseseră în diferite oraşe, mai 
ales la Cluj şi în Transilvania. Situaţia era extrem de 

critică: criza monarhică împreunată cu perspectiva de 
război civil bătea la poartă, iar anarhia amenințătoare 
punea din nou în joc existenţa ţării. Numai hotărâri şi 
măsuri imediate şi eroice puteau salva situaţia. 


întâia întrevedere cu 
generalul Antonescu 


în aceste împrejurări, conştient pe deplin de situaţie 
şi de primejdii, am solicitat în seara de 31 august 1940 
audiența la Rege pentru a provoca cu orice preţ o 
clarifiare, încă în timp util. 

Regele mi-a acordat audiența solicitată, fără ezitare, 
însă nu a fixat ora. De aceea, la ieşire îi atrag atenţia lui 
Urdăreanu asupra urgenţei şi importanţei comunicărilor 
ce am de făcut Suveranului, 


asupra necesităţii de a-l vedea neapărat a doua zi. 
Urdăreanu însă, pretextând oboseala şi extenuarea 
Suveranului şi a întregii Curți, pricinuite de vârtejul 
evenimentelor dramatice ce s-au desfăşurat în zilele 
precedente, mă roagă să renunţ de a-l vedea pe Suveran 
a doua zi, duminică, rezervată ca zi de odihnă. Stăruinţa 
mea în sens contrar nu a putut să determine o mai justă 
apreciere a lucrurilor şi a situaţiei care cerea ca grija 
Curţii să se îndrepte către conjurarea catastrofei 
amenințătoare, iar nu spre nevoile de repaos şi somn. 

A doua zi, duminică, doamna Eugen Barbul, al cărei 
fiu mă ajutase în timpul Conferinţei de la Tumu-Severin şi 
la Viena în calitate de al doilea secretar, m-a informat că 
generalul Ion Antonescu, eliberat de la Mănăstirea 
Bistriţa unde fusese internat, s-a înapoiat în Bucureşti, 
unde a ajuns de îndată centrul atenţiei oamenilor politici 
şi a militarilor, preocupaţi de a provoca schimbări 
radicale în situaţia devenită atât de tulbure; generalul 
Antonescu a refuzat să se pună în fruntea unei insurecţii 
militare, însă nu prea ştie ce ar fi de făcut: Antonescu 
este un om de mare autoritate în faţa opiniei publice, 
strălucit ostaş, însă nu posedă calităţile necesare unui om 
politic, mai ales în vremuri atât de grele. Domnul Barbul 
crede că o înţelegere şi colaborare între generalul 
Antonescu şi mine ar fi cea mai fericită idee care ar putea 

constitui instrumentul indispensabil pentru înlăturarea 
marilor primejdii ce ameninţă pacea şi ordinea internă şi 
deci existenţa însăşi a ţării. l-am răspuns doamnei Barbul 
că nu am nimic de obiectat împotriva unei colaborări cu 
generalul Antonescu în lămurirea situaţiei, dacă, bine 
înţeles, generalul Antonescu doreşte acest lucru, 
revenindu-i lui, în acest caz, iniţiativa unei întâlniri. Nu 
ştiu dacă doamna Barbul mi-a vorbit din propriul îndemn, 
cu ştirea prealabilă a generalului Antonescu. Nici nu m-a 
interesat acest amănunt. Ştiam însă că familia Barbul - 
din cel mai intim cerc al regretatului Octavian Goga şi 
doamnei Veturia Goga - era în excelente raporturi de 
prietenie cu generalul Antonescu. Pe general îl 
cunoşteam personal de când fusese subşef al Marelui Stat 
Major. Energia şi claritatea de vederi mi-au făcut o bună 
impresie, pe care nu a întunecat-o conflictul de ordin 
personal care a dus la scoaterea lui din fruntea Marelui 
Stat Major. Am rămas străin de acest fapt care, totuşi, a 
provocat la timpul său frământări în lumea politică, 
mergând până la conflicte acute între şeful guvernului, 
Gh. Tătărescu, şi şeful Partidului Naţional-Liberal, Dinu 
Brătianu. Aceste frământări au avut un ascuţiş vădit la 
adresa Regelui Carol II, iar plecarea însăşi 

a generalului Antonescu a creat o tensiune între Rege şi 
acesta. Totuşi, Octavian Goga l-a avut prieten pe 
generalul Antonescu care şi cu Comeliu Zelea Codreanu 
întreținea excelente raporturi personale, socotite în 
lumea politică ca expresie a intimelor legături ale 
generalului cu însăşi mişcarea legionară. Octavian Goga 
în decembrie 1937 - la formarea guvernului - a stăruit 
pentru reconcilierea Regelui cu generalul Antonescu, cu 
succes, astfel că generalul Antonescu a luat Ministerul 
Apărării Naţionale în cabinetul Octavian Goga. Prin 
aceasta s-a subliniat sinceritatea reconcilierii, deoarece 
titularul Ministerului Apărării Naţionale era prin tradiţie, 
totdeauna un general de mare încredere, ridicat de Rege. 
Către sfârşitul scurtei guvernări a lui Octavian Goga, 
generalul Ion Antonescu era pe cale de a realiza o 
perfectă înţelegere între Octavian Goga şi Comeliu Zelea 
Codreanu (adică mişcarea legionară). înţelegerea aceasta 

iminentă însă, în loc de a consolida situaţia guvernului, a 
provocat demiterea sa fulgerătoare, precum şi lovitura de 
stat, concretizată în prorogarea fără termen a alegerilor 
şi, deci, suspendarea Constituţiei. Generalul Antonescu 
nu s-a solidarizat cu Octavian Goga în demisie, ci a 
păstrat portofoliul în noul minister cu aparenţa de Uniune 
Naţională şi noua Constituţie octroiată de Rege purta şi 
semnătura sa. Pe urmă, a părăsit Ministerul Apărării 
Naţionale pe chestia înarmării, vroind să schimbe radical 
de metodă, iar în calitate de comandant al Corpului de 
Armată din Chişinău, în urma atitudinii luate împotriva 
represiunii faţă de legionari, a ajuns din nou în conflict cu 
directivele politice curente şi a părăsit armata pentru a se 
retrage la vila sa din Predeal, de unde întreținea legături 
mai mult sau mai puţin strânse cu lumea politică şi, mai 
ales, cu Stelian Popescu, care a fost un permanent şi cald 
susţinător al generalului Antonescu. în vara anului 1940, 
printr-o scrisoare adresată Regelui şi socotită mai mult 
decât ireverenţioasă şi sub bănuiala că nu ar fi străin de 
anumite acţiuni ostile Suveranului, â fost internat la 
Mănăstirea Bistriţa, sub guvernul lui Gigurtu, fără ştirea 
acestuia şi fără ca acesta, deşi şef al guvernului, să fi avut 
sau să fi putut obţine ridicarea măsurii luate peste capul 
lui. Această toleranţă din partea lui Ion Gigurtu explică 
ruperea relaţilior de strânsă prietenie, care erau de 
notorietate publică, între acesta şi generalul Antonescu. 
Se ştia că în timpul internării, legația Germană şi, în 
special colonelul Gerstenberg, s-au interesat de aproape 
de soarta generalului Antonescu. în ajunul arbitrajului de 
la Viena, internarea a fost ridicată. Autoritatea mare a 
generalului Antonescu, mai ales în 
oştire, simpatiile cercurilor oficiale germane şi legăturile 
sale cu mişcarea legionară, sau cel puţin, consideraţia de 
care se bucura la legionari după constatările făcute de 
mine în convorbirile cu Horia Sima, îl indicau ca potrivit 
de a juca un rol important pentru clarificarea urgentă şi 
paşnică a situaţiei grele. Aceste considerante m-au 
îndemnat să dau răspunsul pe care l-am dat doamnei 
Barbul. 

în timpul vizitei lui Alexandru Vaida-Voievod (1 


AMINTIRI POLITICE 105 


septembrie, ora 18), secretarul meu Gheorghe Barbul îmi 
aduce din partea generalului Antonescu comunicarea că 
doreşte o întâlnire cu mine şi îmi solicită să fixez locul şi 
ora, Vaida-Voievod, pus la curent de mine despre ce este 
vorba, m-a sfătuit şi el să accept întâlnirea cu generalul 
Antonescu şi să-i fac eu o vizită. l-am răspuns deci tot 
prin Barbul că, după cuvântarea ce voi rosti la radio la 
ora 21, îi voi face o vizită la locuinţa sa. 

La ora 21 am rostit cuvântarea mea la radio în 
legătură cu Arbitrajul de la Viena. Când ies din cabina 
microfonului, văd personalul plângând şi numaidecât toţi 
- în frunte cu personalul din conducere - mă înconjură. 
îmi strâng mâna adânc emoţionaţi şi spun în gura mare că 
aşa ar trebui să vorbească guvernul ţării, deschis şi 
bărbăteşte. Presupun că impresia va fi aceeaşi la toţi care 
m-au ascultat şi că, deci, înrâurirea va fi profundă şi 
generalizată. Am convingerea că cuvântarea mea 
răspicată a contribuit într-o largă măsură la domolirea 
valurilor şi la judecarea realistă a situaţiei şi, astfel, la 
înlăturarea ideii de rezistenţă cu arma în mână faţă de 
Arbitrajul de la Viena, ceea ce în împrejurările de atunci 
ar fi fost echivalent cu o catastrofă totală a ţării. Cred şi 
astăzi că această convingere nu a fost exagerată. 

De la studio am plecat de-a dreptul la locuinţa 
generalului Antonescu. Acesta m-a întâmpinat în vestibul 
cu multă curtenire. Retrăgându-ne imediat, Antonescu - 
fără nici o provocare din partea mea - mi-a arătat că bine 
s-a făcut ceea ce s-a făcut la Viena, adică nu se putea 
respinge arbitrajul, deoarece el cunoştea mai bine decât 
oricine dezorganizare morală şi materială a armatei şi 
ştie că în cazul unui conflict armat s-ar fi expus unei 
debandade umilitoare, iar ţara mergea spre o catastrofă 
sigură. (Memoriul asupra stărilor din armată, publicat în 
toamna anului 1940 de generalul Antonescu nu face decât 
să confirme aprecierile generalului Antonescu exprimate 
în această conversaţie cu privire la pregătirea armatei). 
Personal, nu am împărtăşit nici arunci şi nici astăzi aceste 
aprecieri, deoarece convingerea mea este că nu lipsurile 
morale 
şi materiale, peste măsură exagerate de generalul 

Antonescu (care în interesul superior al ţării nu ar fi 
trebuit să vadă lumina tiparului şi să fie date publicităţii 
spre deliciul şi satisfacția duşmanilor noştri ungurii, după 
cum am putut constata în timpul misiunii mele la 
Budapesta), ci izolarea completă a României şi 
disproporţia depăşind orice închipuire a forţelor militare 
în faţă şi certitudinea ocupaţiei sovietice ne interziceau 
acceptarea luptei. 

Generalul Antonescu s-a declarat în continuare pentru 
executarea Arbitrajului de la Viena şi sprijinirea noastră 
pe Berlin, în mod sincer şi din plin. 

Din parte-mi, i-am arătat generalului Antonescu 
acţiunea mea politică de la 23 iulie începând şi formula 
consecventă cu ajutorul căreia eram convins că se putea 
salva situaţia: o totală schimbare de metodă şi de oameni, 
întemeind guvernarea şi radicala primenire pe doi factori 
- țara şi armata. Ţara poate să fie asociată prin 
concentrarea tuturor forţelor naţionaliste al căror gros îl 
formau legionarii, iar armata putea fi câştigată prin 
elementele de mare autoritate, între care generalul 
Antonescu ocupa un loc de frunte. Am remarcat în 
continuare că între timp situaţia a devenit mult mai 
gravă, deoarece soluţia nu s-a dat în timp util şi astfel 
ciopârţirea ţării a produs o mare exasperare şi revoltă 
care se răsfiânge mai ales asupra Regelui. Ceea ce cu 
câteva săptămâni sau zile în urmă putea fi socotit ca 
sigur, devenise acum o probabilitate numai, mai mult sau 
mai puţin aleatorie. Sper - am continuat - să am mâine o 
audienţă, când voi pune din nou Regelui problema fără 
reticenţe şi în modul cel mai hotărât. Pe Horia Sima nu l- 
am mai văzut după întoarcerea de la Viena, însă un 
emisar al său mi-a tmsmis comunicarea că, până după 
audiența mea, îşi menţine atitudinea cunoscută de 
conciliaţiune în ce priveşte soluţionarea crizei, însă de 
marţi încolo înţelege să-şi reia libertatea de acţiune. 

Generalul Antonescu, la rândul său, mi-a arătat 
suferinţele morale pe care le-a îndurat în ultimii doi ani 
şi, mai ales, în urma ultimei audienţe. Arestarea lui s-ar fi 
făcut pe motiv că ar fi îndemnat pe oamenii politici să 
forţeze o audienţă colectivă: mareşalul Prezan ar fi fost 
schimbător ca vântul, s-au certat, apoi s-au împăcat de 
formă, însă nu mai vrea să ştie de mareşalul Prezan într-o 


AMINTIRI POLITICE 107 


fromulă şi acţiune de salvare a ţării. Generalul Antonescu 
m-a asigurat în continuare că a uitat tot ce a fost până 
azi, nu păstrează nimănui nici duşmănie, nici ură, nu vrea 
să-l preocupe alt ceva decât salvarea ţării şi a Regelui: 
vrea sincer să-l salveze pe Rege, însă astăzi nu mai are 
certitudinea, 

ci numai speranţa. Guvernul viitor trebuie să aibă mână 
liberă: personal nu are nici o ambiţie şi nici o veleitate: 
vrea să fie numai util ţării.- Mi-a expus apoi felul lui de a 
vedea lucrurile, care era identic cu concepţia mea: 
concentrarea tuturor forțelor naţionaliste, mai ales 
colaborarea strânsă cu mişcarea legionară, câştigarea 
armatei şi orientarea politicii noastre externe către 
Germania. La urmă, generalul Antonescu m-a rugat să 
stăruiesc din răsputeri pe lângă Rege ca să ia o hotărâre 
imediată înlesnind astfel suprema încercare de a se salva 
pe el şi ţara. Am rămas înţeleşi - la dorinţa sa - ca după 
audienţă să ne vedem din nou. 

Acasă, pe ai mei i-am găsit sub impresia profundă a 
cuvântării rostite de mine la radio. încep să curgă 
felicitări şi cuvinte de admiraţie la telefon: cel dintâi a 
fost Mitiţă Constantinescu care s-a topit formal de 
admiraţie şi n-a mai contenit cu elogiile şi superlativele la 
adresa mea. 

Din Cluj însă au început să vină ştiri rele. Lumea era 
aţâţată de elemente iresponsabile şi demagogice - 
arhicunoscute - împotriva mea, iar în cadrul unor mari 
manifestații de stradă, se cerea rezistenţă armată şi 
detronarea Regelui. Sosirea lui Maniu era anunţată şi 
aşteptată cu înfrigurare pentru a declanşa marea acţiune 
de rezistenţă politică şi militară, anunţată de oamenii săi. 
Ulterior am aflat de la profesorul Grigore Popa că Maniu 
care a lansat lozinca de rezistenţă, a îndemnat la 
înarmarea populaţiei - el, Popa, a organizat o ceată de 
circa 4.000 de oameni înarmaţi cu puşti şi mitraliere la 
care urmau să se asocieze unităţile din armată care vor fi 
refuzat executarea ordinului de retragere - s-a dat jos din 
tren la Apahida, a intrat în Cluj pe neştiute - mulţimea 
imensă îl aştepta la gară - s-a dus direct la casa Romul 
Boilă, de unde, după măsurile de evacuare luate pentru ai 
săi, a plecat iarăşi pe furiş, părăsind Clujul definitiv. De 
altfel, şi alţi pretinşi mari patrioţi ar fi făcut la fel; 

profesoul Onisifor Ghibu a rostit de pe un balcon din Piaţa 
Unirii o fulminantă cuvântare cerând - în aclamaţiile 
delirante ale mulţimii - împotrivirea cu arma în mână 
contra iminentei ocupaţii ungare, iar după terminarea 
cuvântării sale s-a urcat în camionul care aştepta în dos, 
încărcat cu mobilierul profesorului şi nu s-a mai oprit 
până la Turda, lăsând populaţia incitată să se descurce 
cum o putea cu urgia tiranică. 


Audienţa la Rege 


în cursul nopţii şi în dimineaţa următoare s-au 
înmulţit  chemările telefonice de la cunoscuţi şi 
necunoscuţi. Cuvântarea mea a produs o profundă 
impresie. Unii îmi reproşau însă că am rostit la urmă 


cuvântul „Rege“, de care ţara n-ar mai vrea să ştie. Era 
învederat că cei mai mulţi nu au înţeles tâlcul frazei! Mai 
ales în dimineaţa zilei de luni, prieteni, cunoscuţi care m- 
au vizitat şi telefoane care mi s-au dat fără întrerupere 
mi-au confirmat impresia profundă şi generalizată a 
cuvântării mele, precum şi efectul salutar de trezire la 
realitate pe care l-a produs. 

La orele 12 am trecut pe la Palat să-l văd pe 
Urdăreanu. l-am schiţat lui Urdăreanu expunerea ce 
intenţionam să o fac Regelui şi audiența solicitată: 
situaţia extrem de încordată şi gravă pentru Rege şi ţară, 
soluţia cunoscută a crizei şi, mai ales, urgenţa extremă a 
soluţiei. Am ţinut să-l informez pe Urdăreanu în prealabil, 
pentru ca Regele să nu fie nepregătit în privinţa celor ce 
va auzi. Am stăruit apoi asupra necesității inexorabile ca 
noul guvern să aibă mână liberă, iar Regele, deocamdată, 
să treacă pe planul al doilea. Pe urmă i-am cerut lui 
Urdăreanu să-l consilieze şi el pe Rege în acest sens. 
Urdăreanu mi-a zâmbit cu amărăciune, arătându-mi, 
documentat, câte eforturi a depus pe lângă Rege ca să-l 
reţină de la concentrarea întregii puteri în mâna sa, de la 
asumarea întregii răspunderi asupra persoanei sale şi de 
la luarea de măsuri care, în caz de criză, trebuiau să ducă 
fatal la un deznodământ grav. Nu a izbutit. Când părea că 
el sau alţi devotați l-au convins pe Rege, ajungeau două 
vorbe ale Elenei Lupescu ca totul să fie dat peste cap. 

Urdăreanu mi-a arătat de câte ori şi-a înaintat demisia, ca 
totuşi să revină, iarăşi şi iarăşi căutând să creeze 
aparenţa - pentru a acoperi pe Rege - că el, Urdăreanu, 
ar fi izvorul tuturor relelor. A fost totdeauna şi este şi 
acum gata să ia tot odiul asupra lui, să fie ţapul ispăşitor, 
numai pentru a putea salva pe Rege. 

I-am replicat că ani de-a rândul şi eu am fost de 
convingerea că el este spiritul rău al Regelui şi poartă în 
mod exlusiv răspunderea tuturor gravelor erori care s-au 
produs şi au creat situaţia aproape inexplicabilă în care 
ne zbatem; în ultimele două luni m-am convins însă de 
contrariul, altfel nu aş fi consimţit să stau de vorbă cu el 
pentru lămurirea situaţiei. L-am încurajat apoi din 
răsputeri să persiste în hotărârea patriotică de a se 
sacrifica pe altarul împăcării Regelui cu ţara şi l-am 
asigurat că va veni o dată vremea când se va putea spune 
adevărul fără prejudicii pentru Rege; atunci nu mă voi da 
îndărăt de a restabili adevărul în ce priveşte rolul lui, în 
măsura în care îl cunosc. Am pus încă o dată chestiunea 
Elenei Lupescu, mai arzătoare şi vitală decât oricând, 
Urdăreanu mi-a replicat însă, ca şi colonelul Rusescu 
înainte de plecarea la Viena de altfel, că nu poate fi nici o 
speranţă de ruptură a acestei legături sentimentale, nici 
măcar nădejdea unui simulacru de ruptură deoarece 
Regele nu vrea să audă de o despărţire, orice s-ar 
întâmpla. Am plecat de la această întrevedere aproape 
descurajat, fiindcă refuzul Regelui de a rupe cu Elena 
Lupescu făcea situaţia Coroanei aproape de nedezlegat. 
Regele nu mi-a fixat ora de audienţă în cursul înainte- 
amiezii. 

La ora 17 aghiotantul de serviciu mi-a telefonat că 
Regele mă primeşte în audienţă, fără întârziere, fără 
ţinută protocolară, pentru a nu mai pierde timp. Am 
plecat numaidecât la Palat, unde am fost imediat introdus 
la Rege. Am început expunerea mea arătându-i Regelui 
situaţia aşa după cum ea a evoluat de la ultimatumul 
sovietic şi cedarea Basarabiei şi Bucovinei de Nord, 
agravându-se până la explozie prin Arbitrajul de la Viena, 
care a dus la pierderea Ardealului de Nord. Opinia 
publică - am rezumat - este împotriva Regelui, în Ardeal 

se strigă în gura mare pe străzi: „Jos Regele”; am ilustrat 
atmosfera cu reproşurile ce le-am primit de la cunoscuţi 
şi necunoscuţi pentru întrebuinţarea cuvântului „Rege“ în 
cuvântarea mea rostită la radio, apoi am subliniat 
nemulţumirea şi ostilitatea crescândă a armatei, odiul 
profund acumulat asupra anturajului nepotrivit al 
Coroanei şi, mai ales, asupra lui Urdăreanu şi Elenei 
Lupescu. Am conchis că singura salvare este 
reconcilierea instantanee a Suveranului cu fara, iar 
aceasta nu se poate realiza decât prin măsuri imediate şi 
eroice: întreg anturajul odios trebuie să se eclipseze, 
guvernul trebuie să facă loc unui minister cuprinzând 
toate elementele nafionaliste, inclusiv legionarii, singura 
formulă care poate acoperi pe Rege şi înăuntru şi în 
afară. Gigurtu nu mai poate fi menţinut, nici Berlinul nu-l 
socoteşte indispensabil. De altfel, după angajarea 
conversaţiilor directe cu Bulgaria şi Ungaria, plecarea lui 
Giugurtu nu mai constituia un inconvenient, dacă ar fi 
fost înlocuit cu un guvern de concentrare naționalistă. I- 
am reprodus Regelui conversaţia avută cu generalul 
Antonescu care - după părerea mea - trebuie asociat 
noului minister şi am stăruit ca Regele să-l cheme în 
audienţă pentru a pecetlui astfel reconcilierea. Regele a 
refuzat categoric ideea convocării în audienţă cu 
observaţia că generalul Antonescu n-are decât să solicite 
el singur o audienţă. Legionarii - am încheiat - nu se 
consideră angajaţi decât până azi, iar după expirarea 
acestui termen înţeleg să-şi reia libertatea de acţiune. 
Această eventualitate era extrem de gravă şi 
primejdioasă. 
alături de acţiunea Maniu care împingea cu prietenii săi 
şi alţi oameni politici la abdicare; acţiunea găseşte un 
teren foarte prielnic. 

în cursul expunerii am făcut repetate apeluri patetice 
către Rege, l-am implorat să se hotărască imediat, dacă 
vrea să-şi salveze tronul, dinastia şi, poate chiar, regimul 
monarhic, dacă vrea să înlăture perspectiva războiului 
civil, a anarhiei şi a prăbuşirii ţării. în urma acestor 
inimoase apeluri, în cursul audienței am avut de câteva 
ori impresia că era gata să zică „da“, pentru ca apoi totuşi 

să recurgă la subterfugii, tergiversări şi argumente de 
ordin dialectic. Astfel, de exemplu, mi-a ripostat că şi sub 
Regele Carol I se lipeau afişe ireverenţioase pe zidurile 
Palatului şi se manifesta zgomotos pentru alungarea 
Regelui, fără ca aceste incidente, în aparenţă grave, să fi 
zdruncinat serios situaţia Suveranului care a putut 
încheia glorios o domnie lungă de aproape cinci decenii. 
I-am replicat că aşa a fost într-adevăr, însă Regele Carol 1 
se întemeia pe un război victorios care a dat României 
indepedenţa şi regatul, pe urmă un progres remarcabil în 
toate domeniile, iar austeritatea personală a Suveranului 
nu îngăduia nici o umbră de bârfeală, necum de critică 
serioasă; acum situaţia este alta, s-a predat fără luptă o 
treime din teritoriul naţional; toată ţara este zguduită din 
temelii. Cuza a abdicat, deşi mulţimea şi armata erau cu 
el: a fost însă suficient ca o mână de oameni politici cu 
trecere, împreună cu ofiţerii de gardă să vrea alungarea 
domnitorului şi lovitura a reuşit: dar acum, ce perspective 
se desemnează când masele populare sunt aţâţate 
împotriva Regelui pe chestiuni de interes vital pentru 
neam, când armata şi ofiţerimea - inclusiv aceea a diviziei 
de gardă - sunt amărâţi şi porniţi împotriva Suveranului? 
Ce poate urma dacă Regele, chiar în clipa ultimă, nu face 
nici un gest de reconciliere, nu schiţează nici o acţiune 
pentru a da ţării satisfacția aşteptată, dacă nu are curajul 
sau tăria să aducă un sacrificiu sentimental sau de amor 
propriu, când ţara a jertfit o parte din trupul său? Regele 
obiectează că legionarii nu ar fi în stare să guverneze şi 
să conducă ministere, deoarece le lipseşte pregătirea 
pratică şi tehnicitatea. îi arăt că momentan nu contează 
decât politicul şi factorul armată, tehnicitatea este pe 
ultimul plan. De altfel, nu poate fi vorba de constituirea 
unui guvern legionar, ci de un minister de concentrare a 
tuturor forţelor naţionaliste, în care ar fi încadraţi şi 
legionarii; în plus, pe lângă fiecare ministru legionar la 
departamentele solicitate - departamente în realitate de 
ordin secundar - se poate numi un subsecretar de stat 
sau un secretar general experimentat care să 

contribuie cu competenţă şi tehnicitate la buul mers al 
departamentelor respective. în chestia Elenei Lupescu, 

Suveranul a rămas neclintit pe poziţie. La urmă, şi-a 
rezervat facultatea de a aviza. La sfârşitul acestei 
audienţe de două ore l-am implorat încă o dată cu toată 
căldura şi energia să nu piardă nici o clipă pentru a lua o 
hotărâre bărbătească, în interesul său şi al ţării. 

La ieşire am întâlnit pe Urdăreanu şi pe colonelul 
Rusescu, cărora le-am comunicat zădărnicia eforturilor 
făcute de mine. I-am rugat stăruitor să nu-l slăbească pe 
Rege din sfaturi şi stăruinţe: în cursul nopţii, cel mai 
târziu până a doua zi dimineaţa. Regele trebuie să ia o 
hotărâre. Până atunci voi face tot ce îmi mai stă în putinţă 
pentru a ţine pe loc, în expectativă, pe legionari. Ceea ce 
înainte de Viena era o certitudine, adică salvarea Regelui, 
în urma tergiversărilor fără rost acum nu mai este decât o 
speranţă redusă, atârnând de un fir de păr, în funcţie de 
hotărârea imediată, bărbătească, a Regelui. Amândoi 
erau foarte îngrijoraţi, aproape alarmaţi; mi-au făgăduit 
că vor face şi imposibilul pentru a determina pe Rege să 
ia hotărârea pe care i-am cerut-o. 

La mine am găsit pe Ion Inculeţ şi Alexandru Stârcea, 
consilier la înalta Curte de Casaţie. Le-am arătat pe scurt 
strădaniile mele şi le-am schiţat în câteva fraze şi mersul 
audienței, considerând că mai sunt speranţe de rezolvare 
a crizei, dacă Regele, cel puţin în extremis, acceptă 
propunerile mele. Stârcea era foarte impresionat de 
cuvântarea mea la radio şi, mai ales, de scrisoarea 
adresată Regelui la 15 august, de care a luat cunoştinţă 
în cursul conversaţiei. 

Prin I. Pădureanu, omul de legătură din ultimele 
săptămâni cu Horia Sima, i-am trimis acestuia îndemnuri 
şi stăruitoare sfaturi de răbdare şi aşteptare, sprijinite pe 
nădejdea unei iminente hotărâri regale. 

3 septembrie 1940, marţi 

în dimineaţa zilei de 3 septembrie (marţi) am cerut lui 
Ion Gigurtu să convoace imediat pe miniştrii Mihail 
Manoilescu, Gheorghe Leon şi pe guvernatorul Băncii 
Naţionale a României, Mitiţă Constantinescu, pentru 
soluţionarea unor chestiuni de extremă urgenţă în 
legătură cu Ardealul de Nord. Celor prezenţi - Mitiţă 
Constantinescu nu a dat urmare convocării - le-am făcut 

următoarele propuneri: 

Toţi românii să rămână pe loc; funcţionarilor, 
preoților, învăţătorilor să li se dea avansuri însemnate, 
pentru a avea fonduri de rezistenţă; să se asigure tuturor 
respectarea drepturilor câştigate, oricând ar fi nevoiţi să 
treacă în ţară; să se dea fonduri speciale 
însemnate episcopilor români; sâ se cumpere prin Albina 
şi celelalte bănci româneşti orice bunuri ar vrea românii 
să înstrăineze, iar bunurile cumpărate astfel să se 
conserve numai pentru români. Statul să renunțe la toate 
restantele de impozite, să se declare achitate prețurile 
restante ale loturilor de împroprietărire; transferurile de 
proprietate asupra românilor să fie scutite de taxe şi 
impozite până la evacuarea efectivă a teritoriului cedat. 

Propunerile mele decurgeau logic din convingerea că 
noul statut teritorial creat prin hotărârea de arbitraj de la 
Viena este arbitrar şi vremelnic de o parte, iar de altă 
parte se întemeiau pe îndatoririle asumate de guvernul 
ungar însuşi, de a respecta drepturile şi libertăţile 
populaţiei româneşti, precum şi pe obligația morală şi 
formală contractată de puterile Axei prin von hRibentropp 
de a proteja pe românii din teritoriul ocupat. 

în vederea dărâmării arbitrajului de la Viena şi 
revendicării Ardealului de Nord socoteam că este o 
necesitate absolută de a păstra toate poziţiile româneşti 
din teritoriul cedat, de a întări cât de mult economiceşte 
elementul românesc, de a le lăsa suficiente fonduri de 
rezistenţă şi de a forţa statul ungar, fie să respecte 
această stare de lucruri foarte avantajoasă elementului 
românesc, fie de a se face vinovat de o încălcare cât mai 
flagrantă şi mai revoltătoare a obligaţiilor solemn 
asumate, dacă ar trece la politica tradiţională maghiară 
de pauperizare şi deznaționalizare. 

Toate propunerile făcute de mine au fost acceptate 
fără discuţie şi obiecţiuni, urmând să se ia dispoziții 
imediate în consecinţă. în executarea măsurilor hotărâte 
însă nu a mai fost păstrată unitatea de vederi, de 
comandă şi de acţiune, fie în urma lipsei de coordonare în 
guvern, fie în urma precipitării evenimentelor interne şi a 
schimbărilor ce s-au produs. în special în ce priveşte 

slujbaşii statului de toate categoriile, ordinele şi 
contraordinele care se băteau cap în cap au determinat 
un adevărat exod al păturii intelectuale din Ardealul de 
Nord, văduvind astfel aceste ţinuturi româneşti de 
majoritatea clasei conducătoare. Nici chiar episcopii nu 
au rămas toţi pe loc, astfel episcopii ortodocşi de Sighet şi 
Oradea, precum şi episcopul unit de Oradea şi-au părăsit 
reşedinţele din teritoriul ocupat, ceea ce pe unii i-a 
împiedicat de a se întoarce ulterior la reşedinţă, sau le-a 
înlesnit expulzarea, ori le-a făcut imposibilă rămânerea în 
teritoriul ocupat. Astfel s-au pierdut câteva poziţii de 
rezistenţă românească de cea mai mare importanţă. 

Cu Mitiţă Constantinescu, care a lipsit, am luat 
întâlnire pentru ora 12,30 la Banca Naţională. 

Acasă mă aşteptau Asnavorian, Floroiu, Frigator, 
Lobonţiu şi alţi cunoscuţi. Le-am citit scrisoarea din 15 
augusti, adresată Regelui, scrisoare care i-a impresionat 
adânc. Toţi mi-au confirmat adânca înrâurire pe care a 
produs-o cuvântarea mea ţinută la radio. 

L-am pus în curent pe Alexandru Vaida-Voievod, care 
a venit să mă vadă, cu cele discutate în audienţă şi 
impresiile vagi cu care m-am ales. Vaida-Voievod era 
foarte îngrijorat, s-a declarat de acord cu punctul meu de 
vedere şi cu propunerile făcute Regelui şi m-a rugat să 
stăruiesc cu toată hotărârea pe lângă Suveran pentru a 
obţine un rezultat imediat. 

între timp am chemat de mai multe ori la telefon 
Palatul, de unde am primit răspunsul invariabil că Regele 
încă nu a luat nici o hotărâre. 

Pe la orele 12,30 am trecut pe la Banca Naţională, 
Mitiţă Constantinescu mi-a ieşit întru întâmpinare, m-a 
condus în birou, m-a îmbrăţişat, apoi, făcându-mă să mă 
aşez într-un fotoliu, el în picioare, mi-a adresat o 
alocuţiune patetică şi ditirambică, în care abundau 
superlativele (cel mai distins, cel mai înţelept, cel mai 
mare şi mai curajos bărbat de stat), m-a asigurat de 
devotamentul său neclintit, mi-a jurat că va fi soldat 
credincios la ordinele mele, că este cel mai înţelegător 
om pentru nevoile Ardealului, pentru care este gata să 
facă totul. Cunoscând duşmănia surdă - prin nimic 


+ La sfârşitul capitolului 3. ADDENDA în Anexa 1. 

motivată - ce mi-a purtat în ultimii 3 ani şi lucrăturile 
nedemne la care s-a dedat împotriva mea (controlul 
repetat al întrebuinţării fondului contingentării, fără a 
putea găsi vreun cusur), i-am tăiat cu dezgust cascada 
exuberantelor elogii şi jurăminte de credinţă, punând net 
şi categoric chestiunea concursului Băncii Naţionale a 
României pentru teritoriul cedat. Am căzut repede de 
acord ca Banca Naţională a României să deschidă un 
credit nelimitat Băncii Albina, pentru ea şi pentru 
celelalte instituţii financiare şi economice româneşti din 
Ardealul de Nord, în scopul finanţării vieţii economice din 
teritoriul cedat, precum şi pentru cumpărarea şi 
conservarea oricăror bunuri româneşti care ar urma să 
fie lichidate de actualii proprietari; contravaloarea 
bunurilor româneşti astfel achiziţionate se va putea plăti 
prompt şi în România liberă. Până a doua zi instrucţiuni 
confidenţiale în consecinţă urmau să fie date sucursalelor 
B. N. R. prin inspectorii băncii de emisiune. Din hotărârile 
luate s-a realizat practic înzestrarea Băncii Albina din 
Cluj cu un fond de peste 200 milioane şi cu predarea 
întregului portofoliu de conversiune. Chiar şi acest sprijin 
limitat a fost de nepreţuită importanţă pentru românii 
ajunşi în robie. 

De la B. N. R. am chemat din nou la telefon Palatul; 
colonelul Rusescu m-a informat că Regele tot nu a luat 
nici o hotărâre. 

Acasă mă aştepta I. Pădureanu cu mesajul din partea 
lui Horia Sima că dacă Regele nu ia în cursul zilei nici o 
hotărâre, legionarii vor da drumul manifestelor pregătite 
şi vor începe o acţiune în consecinţă: după apariţia 
manifestelor va fi cu neputinţă orice contact şi colaborare 
cu Regele; hotărârea Suveranului va veni astfel prea 
târziu pentru a mai putea îndrepta ceva. Am transmis 
iarăşi îndemnuri la calm şi aşteptare. 


însărcinarea generalului 
Antonescu 
cu formarea guvernului 
La ora 16,30 am făcut o nouă vizită generalului 


Antonescu. Pentru a-l informa complet asupra acţiunii 
mele politice, i-am citit scrisoarea mea din 15 august 


116 VALERIU POP 


către Rege, apoi l-am pus în curent cu audiența mea din 
ajun; rezumând impresiile culese i-am arătat că mi-am 
păstrat încă o rază de speranţă că voi obţine o hotărâre în 
timp util, speranţă care însă s-a redus în mod treptat pe 
măsură ce vremea trecea fără ca Regele să fie în stare de 
a lua o hotărâre. Am recapitulat în continuare felul nostru 
de a vedea şi judeca situaţia, precum şi soluţiile posibile, 
constatând că suntem de perfect acord, inclusiv asupra 
faptului că fără legionari nu se poate concepe o formulă 
viabilă, iar fără mână liberă în guvernare nu sunt 
perspective de reuşită. Generalul Antonescu, accentuând 
cu tărie hotărârea lui de a încerca salvarea situaţiei 
Regelui, a făcut un nou şi călduros apel la mine, să mai 
încerc un ultim efort pe lângă Suveran ca să pună capăt 
nehotărârii şi temporizării fatale. I-am făgăduit, arătându- 
i că ţin să ştie că, după cum în ultimele două luni nu am 
urmărit nici un scop sau situaţie personală, ci numai 
salvarea ţării şi a Coroanei, tot astfel şi în clipa de faţă, 
aceasta este singura mea ţintă şi, dacă îmi va reuşi să 
împing lucrurile la acest rezultat, voi fi fericit să-mi pot 
vedea de sănătate, din nou şubrezită, (în primăvara 
anului 1940 am suferit de o gravă trichinoză cu efecte 
prelungite, astfel că evenimentele tragice din vara anului 
1940 m-au prins încă în plină convalescenţă influenţată în 
rău de frământările sufleteşti şi eforturile fizice la care m- 
am supus). 

Către orele 19, comunicându-mi Urdăreanu la telefon 
că nici o hotărâre nu s-a luat din partea Regelui, am 
plecat la Palat, 


unde într-o conversaţie dramatică, i-am arătat tot regretul 
şi toată amărăciunea mea că Regele nu a ajuns la nici o 
hotărâre. La rândul său, mi-a exprimat deznădejdea lui şi 
a celorlalţi devotați din jurul Regelui din cauza acestei 
inexplicabile şi catastrofale temporizări. Regele nefiind în 
apartamentul său şi astfel neputându-l vedea personal, i- 
am dictat lui Urdăreanu o notă care să fie transmisă de 
urgenţă  Suveranului: Regele neluând în timp util 
hotărârea reclamată de gravele împrejurări, cu toate 
stăruințele şi apelurile disperate făcute de mine, consider 
misiunea pe care mi-am asumat-o de a împăca pe Rege cu 

țara zădărnicită şi, deci, terminată; pentru orice s-ar 
putea întâmpla, declin de la mine orice răspundere, 
Regele însă - am mai adăugat - nu mă va găsi printre 
duşmanii săi, nici în viitor, oricare ar fi cursul 
evenimentelor. 

Urdăreanu mi-a remarcat că era sigur de sentimentele 
mele de lealitate indiscutabilă: i-a spus acest lucru şi 
Regelui cu un an şi ceva în urmă, când am solicitat an 
împrumut de la Banca de Credit (în fruntea căreia era 
Mircea Cancicov), împrumut ce nu putea fi acordat fără 
avizul Suveranului (ca şi toate împrumuturile de oarecare 
importanţă, de altfel). Am rămas dureros surprins de 
mărturisirea unui amestec atât de hotărâtor şi nelalocul 
lui în operaţiunile curente ale unei bănci particulare, 
oricare ar fi fost participarea ca acţionar a Regelui, de 
altfel şi aceasta cu desăvârşire criticabilă. 

L-am părăsit pe Urdăreanu cu o fermă, dar şi 
dureroasă strângere de mână; dureroasă, că atâtea 
eforturi oneste şi sincere făcute în curs de două luni şi 
chiar acum, când totul ameninţă de a se prăbuşi, nu au 
izbutit să urnească din loc pe Rege. 

în drum spre casă, mi-au revenit în minte pasagii din 
memoriile lui Maurice Paleologue care destăinuiau toate 
strădaniile concertate ale ambasadorilor puterilor 
prietene şi aliate, ale marilor duci, ale generalilor, 
miniştrilor şi fruntaşilor politici leali şi clarvăzători nu au 
putut birui inerția şi încăpăţânarea caracteristică omului 
timid în fond, a ţarului Nicolae n. Aceeaşi situaţie tragică, 
aceeaşi neputinţă de a lua o hotărâre, aceleaşi 
perspective sumbre şi în cazul Regelui Carol n. Ce ne vor 
aduce orele şi zilele ce vor urma? Mi se strângea inima de 
durere şi de amărăciune, pentru ţara căreia m-am devotat 
fără reticenţe şi pentru Rege pe care l-am iubit sincer şi 
fără interes şi pe care am vrut să-l salvez! 

Abia am ajuns acasă că C. C. Petrovici şi Ionel 
Tomaziu îmi şi aduc în grabă ştiri şi informaţii despre 
acţiunea legionară care 
s-a dezlănţuit prin manifestații zgomotoase în faţa 
Palatului, şi prin focuri trase în Piaţă, manifeste lansate şi 
ciocniri violente şi sângeroase cu poliţia. Toate temerile 

mele se realizau deci brusc şi tragic. Numaidecât am pus 
mâna pe telefon, am cerut la Palat pe Urdăreanu şi pe 
colonelul Rusescu şi am stăruit în cuvinte de o energie 
brutală să obţină o hotărâre imediată a Regelui şi, în 
orice caz, să cheme de îndată în audienţă pe generalul 
Antonescu care, singur, mai poate înlătura transformarea 
manifestaţiilor în lupte de stradă şi război civil. 
Insistenţele mele le-am repetat şi continuat şi în cursul 
serii şi al nopţii. 

Având cunoştinţă de legăturile multiple ale 
legionarilor cu armata şi, mai ales, cu ofiţerii tineri, eram 
convins că numai generalul Antonescu, care unea 
autoritatea absolută faţă de armată cu o solidă influenţă 
asupra mişcării legionare, mai poate face faţă situației, 
înlăturând orice divizare a oştirii şi domolind pornirile 
legionare: numai generalul Antonescu mai putea, deci, 
opri cursul fatal al unui început de revoluţie sângeroasă, 
echivalentă cu sfârşitul României. Orice altă formulă 
personală, care ar fl fost posibilă şi chiar mai indicată 
înainte de  dezlănţuirea  fiirtunii, trebuia înlăturată 
acum /ară discuţie. 

La scurte intervale, am chemat mereu Palatul la 
telefon şi am continuat să depun stăruinţe asidue pentru 
determinarea Regelui să ia hotărârea ce i-am indicat. 

4 septembrie 1940, miercuri 

In sfârşit, la orele două din noapte, colonelul Rusescu 
mi-a făcut comunicarea că Regele a luat hotărârea să 
convoace fără întârziere pe generalul Ion Antonescu şi m- 
a rugat să-i spun unde poate fi găsit acesta şi să-l aduc 
numaidecât la Rege. l-am arătat adresa şi numărul de 
telefon al nepotului generalului Antonescu, Mihai 
Antonescu. Generalul Antonescu mă informase în ziua 
precedentă că acolo ar putea fi găsit în cursul nopţii, 
evitând să doarmă acasă din cauza unei eventuale noi 
măsuri de arestare care s-ar putea lua împotriva sa. Din 
parte-mi am luat numaidecât contactul telefonic cu 
locuinţa lui Mihai Antonescu. Aceasta m-a informat că 
generalul Antonescu şi nepotul său nu dorm acasă, 
probabil nici în oraş şi că până dimineaţa nu vor putea fi 
găsiţi. Colonelul Rusescu, căruia i-am transmis 

informaţiile culese, mi-a răspuns că situaţia între timp s-a 
calmat, astfel că generalul Antonescu va fi chemat 
dimineaţa la Palat. 

Manifestele legionare - pe care le-am văzut în cursul 
nopţii - erau de o agresivitate brutală, unele chiar 
vulgară, la adresa 
Regelui: nu mai încăpea nici o îndoială că o colaborare 
între Rege şi mişcarea legionară devenise imposibilă; 
acuzaţiile şi insultele la adresa Suveranului erau 
ireparabile; ruptura se produsese astfel în mod definitiv şi 
lupta pentru înlăturarea Regelui se dezlănţuise formal şi 
făţiş. Pentru caracterizarea situaţiei reproduc aceste 
manifeste la documentele anexe. 

Miercuri dimineaţă la orele 9 am cerut o întrevedere 
imediată lui Wilhelm Fabricius, ministrul Germaniei. Se 
impunea - înainte de luarea unei hotărâri din partea 
Regelui, lămurirea atitudinii Germaniei faţă de criza 
acută internă din România, cu repercusiuni indiscutabile 
de ordin extern. L-am rugat pe Fabricius - fără înconjur - 
să mă lămurească asupra atitudinii oficialităţii germane 
faţă de Rege, deoarece circulă insistent zvonul în public, 
mai ales în cercurile legionare, că Germania încurajează 
acţiunea de înlăturare a Regelui şi stă la spatele 
campaniei  dezlănţuite de legionari. Fabricius mi-a 
răspuns că Germania nu se amestecă în trebile interne 
ale României şi în criza care s-a dezlănţuit; Germaniei îi 
este indiferent dacă Regele va fi menţinut, înlăturat sau 
făcut inofensiv („kaltgestellt”). 

Ce zice Germania de generalul Antonescu? l-am 
întrebat în continuare. Fabricius mi-a răspuns cu 
întrebarea: „Ce crede generalul Antonescu despre 
Arbitrajul de la Viena, despre orientarea externă a 
României şi despre misiunea militară germană, solicitată 
de guvernul român?” 

l-am arătat lui Fabricius ce mi-a spus generalul 
Antonescu la întâia întrevedere, spontan, şi anume că 
generalul Antonescu s-a declarat pentru executarea 
hotărârii de arbitraj, pentru colaborarea leală cu Berlinul 
şi favorabil ideii de a reorganiza şi instrui armata română 
cu concursul unei misiuni militare germane. Fabricius mi- 

a declarat numaidecât că în astfel de condiţii Germania 
nu are nici o obiecţiune de jacut împotriva generalului 
Antonescu cu care, de altfel, Fabricius are cele mai bune 
relaţii personale. Am cerut apoi consimțământul 
ministrului Germaniei să informez pe Rege de toate cele 
discutate şi lămuririle primite. Fabricius a consimţit fără 
ezitare, adăugând că, dacă va fi întrebat, va confirma şi 
personal cele spuse; altfel, nu doreşte să dea impresia că 
s-ar amesteca în chestiunile noastre interne. în ce 
priveşte legionarii - a spus în continuare Fabricius - după 
actele săvârşite şi atitudinea luată faţă de Rege, nu vede 
nici o posibilitate ca ei să intre într-un guvern constituit 
de Regele Carol II, România însă ar trebui să înţeleagă că 
factorul legionar, care a jertfit nenumărate vieţi pentru 
ideea 

naționalistă şi apropierea de Germania, nu numai că nu 
este indiferent Germaniei, ci consituie cea mai puternică 
garanție a  sincerităţii orientării României spre Axă; 
Gigurtu nu poate fi socotit ca indispensabil, a fost numai 
după vizita la Fiihrer şi până la începerea negocierilor 
directe cu Ungaria şi Bulgaria; Manoilescu, în schimb, ar 
fi de dorit să-şi păstreze locul şi în noul guvern, mai ales 
că el a semnat Arbitrajul de la Viena. 

I-am mulţumit lui Fabricius pentru lămuririle clare şi 
deschise pe care mi le-a dat. La plecare, Fabricius a 
exclamat: De ce nu înţelege Regele că ar trebui să rupă 
cu doamna Lupescu? Cu totul altele ar putea fi atunci 
relaţile sale cu Fiihrerul şi Germania.', Nu pot să-i dau 
nici un răspuns şi plec cu o mare nedumerire în ce 
priveşte putinţa Regelui de a se menţine pe tron, fără 
prejudicii pentru interesele României. Era de presupus că 
Fiihrerul, care nu admitea compromisuri pe chestia 
evreiască şi masonică, nu numai că nu va face nimic 
pentru salvarea Regelui, ci dimpotrivă. 

De acasă am telefonat colonelului Rusescu că vreau 
să-l văd pe Rege imediat; Rusescu însă mi-a arătat că 
Regele are în audienţă pe generalul Antonescu, încă de la 
orele 10. Am trecut deci pe la Palat, am dictat colonelului 
Rusescu o notă cuprinzând informaţiile şi lămuririle 
primite de la Wilhelm Fabricius şi am trimis-o Regelui 

prin colonelul Rusescu. Mai târziu, generalul Antonescu 
mi-a mărturisit că Regele a primit nota în cursul 
audienței, a citit-o, apoi a dat-o generalului Antonescu să 
o vadă şi el. 

La ora 1, generalul Antonescu mi-a comunicat prin 
telefon că a fost însărcinat de Rege cu formarea 
guvernului, că va trece întâi pe la Externe şi Marele Stat 
Major, după care îmi va face o vizită acasă. La 16,30, i-am 
transmis prin Gheorghe Barbul câteva rânduri în care îi 
arătam că, date fiind dificultăţile ce le va întâmpina, sunt 
gata - în mod cu totul dezintersat - să-i dau concursul la 
acţiunea de constituire a guvernului, mai ales pe lângă 
fruntaşii legionari (Horia Sima, cu câteva zile în urmă, m- 
a încredinţat că, orice s-ar întâmpla, voi fi pentru el şi ai 
lui un părintesc sfătuitor, de care vor asculta). 

La orele 18 l-am pus în curent pe Alexandru Vaida- 
Voievod cu evoluţia crizei, iar pe I. Pădureanu, venit şi el 
să mă vadă, l-am reţinut până la sosirea generalului 
Antonescu, care era însoţit de Mihai Antonescu. Acesta, 
cu servieta generalului în mână, făcea impresia unui 
secretar oarecare. Generalul Antonescu mi l-a prezentat 
cu observaţia că pot vorbi deschis în faţa lui, fiindu-i 
confident 
şi astfel cunoscându-i toate gândurile şi planurile. Apoi, 
generalul mi-a expus că nu a găsit nici un sprijin, nici la 
Marele Stat Major, nici la Maniu şi Dinu Brătianu (??), 
pentru constituirea guvernului. Din informaţii ulterioare, 
am constatat că generalul Antonescu s-a văzut în mare 
taină, după eliberarea sa, cu Maniu, Stelian Popescu, 
Dinu Brătianu, etc. în aceste tainice convorbiri, generalul 
Antonescu ar fi căzut de acord să se facă o acţiune 
comună pentru răsturnarea Regelui, luându-şi 
angajamente ferme în ce priveşte viitorul regim politic. 
Maniu şi ceilalţi au pretins că, în afară de vizitele arătate 
mai sus cu caracter vag, generalul nu şi-a respectat 
angajamentele luate şi astfel i-a tras pe sfoară. 

Toţicer înlăturarea Regelui; vrea să ia contact şi cu 
mişcarea legionară, înainte de a putea lua vreo hotărâre. 
I-am prezentat pe I. Pădureanu, emisarul lui Hora Sima. 
Generalul Antonescu i-a făcut numaidecât o lecţie de 

moderaţiune şi cuminţenie la adresa mişcării legionare, 
cerându-i la urmă să-i facă posibil imediat contactul 
personal cu Horia Sima. 

Apoi, generalul Antonescu plecă, făgăduind că mă va 
ţine în curent cu mersul lucrurilor. 

Am aflat că la Braşov şi Constanţa, acţiunea legionară 
a îmbrăcat caracterul unei rebeliuni cu oarecari succese 
iniţiale. 

După orele 21, generalul Antonescu m-a informat că 
vrea să depună mandatul şi doreşte să merg cu el 
împreună la Palat. Trecând fără întârziere pe la locuinţa 
sa, am examinat împreună situaţia, remarcând din parte- 
mi că refuzul lui Maniu, Dinu Brătianu, Stelian Popescu, 
etc. nu are nici o semnificaţie, deoarece concursul lor 
activ în împrejurările actuale nu poate fi luat în 
considerare; acest concurs ar constitui un act de 
provocare la adresa Germaniei. Numai elementele 
naţionaliste şi mişcarea legionară sunt indicate de 
realităţile interne şi externe pentru a face parte din 
guvern. Generalul Antonescu mi-a spus că i-a fost cu 
neputinţă să întâlnească pe Horia Sima. L-am sfătuit să 
nu depună mandatul, deoarece acest lucru ar însemna 
dezlănţuirea războiului civil, ceea ce ar echivala cu 
prăbuşirea totală a ţării. 

între timp se prezentară mai mulţi legionari, unii 
anunțând iminenta sosire a lui Horia Sima, alţii afirmând 
că nu este încă în Bucureşti, ci în drum, undeva între 
Braşov şi Bucureşti. Am aşteptat zadarnic pe Horia Sima 
până la orele 23, când am plecat singur la Palat, 
rămânând ca generalul Antonescu să mai aştepte o 
jumătate de oră şi apoi să mă urmeze. La Palat am văzut 
mai întâi pe Emest Urdâreanu, căruia i-am arătat intenţia 
generalului 
Antonescu - nesusţinută şi neconsiliată de mine - de a 
depune mandatul primit de la Rege. l-am mai spus în 
continuare că, înainte de a vedea pe Rege, aş vrea să-i 
vorbesc lui Fabricius şi să-i cer o sugestie personală. 
Urdăreanu a fost numaidecât de acord, iar Fabricius mi-a 
acordat-o prin telefon imediat întrevederea cerută. 

Deplinele puteri 


Lui Fabricius i-am cerut să precizeze mai clar 
atitudinea germană faţă de Rege. Fabricius îmi repetă că 
Germania nu se amestecă în soluţionarea crizei, însă mă 
lasă să înţeleg că socoteşte situaţia Regelui aproape 
intenabilă: faţă de legionari nu se mai poate concepe o 
represiune sângeroasă. Aşa ceva nu pot concepi şi 
niciodată nu aş admite - l-am întrerupt pe Fabricius. m 
continuare i-am arătat intenţia generalului Antonescu de 
a depune mandatul, deoarece nu a putut obţine concursul 
nimănui. Deoarece depunerea mandatului o socotesc un 
act fatal ţării, cer omului şi reprezentantului certificat al 
Germaniei o idee, un sfat personal. Fabricius nu vede altă 
soluţie decât dictatura încredinţată generalului 
Antonescu; generalul Antonescu, investit cu puteri 
dictatoriale, dacă va vorbi ţării răspicat şi autoritar, este 
cu neputinţă să nu găsească sprijini şi raliere. De altfel, a 
şi făcut generalului Antonescu, în cursul după-amiezii, 
această sugestie - prin doamna Maria general Antonescu, 
care a venit să-l vadă şi se miră că generalul Antonescu 
nu mi-a comunicat nimic în această privinţă.* 

Expunerea făcută la<radio de generalul Antonescu,a 
confirmat în parte aceste destăinuiri, şi anume hotărârea 
sa .luată de la început : 

* Mai târziu, în, timpul misiunii mele la Budapesta, venind 
odată la Bucureşti, generalul lon Antonescu mi-a făcut 
următoarele destăinuiri: încă la mănăstirea Bistriţa a fost vizitat 
de colonelul Gerstenberg, ataşatul aeronautic al Germaniei la 
Bucureşti, care i-a făcut propunerea să înlăture pe Rege printr-o 
lovitură de stat, să ia conducerea României şi să realizeze alianţa 
României cu Germania. Generalul Antonescu i-a replicat 'că nu 
poate face alianţă decât cu o Germanie care ar fi convins că va 
rămânea învingătoare; Germania însă nu poate ieşi biruitoare din 
războiul în curs, dacă nu doboară Rusia Sovietică. Condiţia 
prealabilă a fost deci hotărârea Germaniei de a face război 
Sovietelor. ' 

Colonelul Gerstenberg a plecat la Berlin, de unde i-a adus 
răspuns afirmativ şi satisfăcător, în urma acestui răspuns, au 
căzut de acord în mod definitiv pentru înlăturarea Regelui şi 
încheierea alianței  româno-germane. Generalul Antonescu 
pretindea că a fost de la început şi “invariabil pentru detronarea 
Regelui: iar în timpul crizei a jucat teatru, dând aparența că vrea 
să salveze pe Rege, ceea ce a reuşit în plin,- inducând în eroare 
pe toți în ce priveşte intențiile lui intime, până după abdicarea 

Regelui. 


de a înlătura pe Rege. în cadrul acestei expuneri, 
generalul Antonescu a mărturisit că o singură dată a 
minţit intenţionat şi conştient în viaţă, şi anume atunci 
când a jurat credinţă Regelui Carol II în noaptea numirii 
sale de preşedinte de Consiliu şi a investirii cu depline 
puteri. 

Generalul Antonescu, în continuare, mi-a mai 
mărturisit că în timpul acelor zile critice, s-a văzut în 
taină cu Horia Sima cu care s-a înţeles pentru 
continuarea manifestaţiilor anticarliste în scopul de a 
putea determina pe Rege să abdice; manifestaţiile 
ulterioare legionare din 5 septembrie seara nu au avut în 
realitate un caracter grav, revoluţionar, ci au fost mai 
mult convenţionale, concertate între el şi Horia Sima. 
Chiar şi adevăratul motiv al amânării constituirii imediate 
a guvernului, care ar fi putut opri în loc acţiunea de 
înlăturare a Regelui, a fost tot urmarea hotărârii sale 
nestrămutate, însă nemărturisite, de a forţa pe Rege să 
abdice. 


La urmă, Fabricius mi-a atras atenţia - de astă dată cu 
titlu oficial - că restabilirea instantanee a ordinei şi liniştii 
constituie un interes vital pentru România. Atacul decisiv 
împotriva Angliei este iminent; Anglia va încerca să se 
apere şi să riposteze oriunde va crede că poate lovi în 
interesele germane, deci, probabil, va pune la cale şi o 
acţiune împotriva regiunii petrolifere de la Ploieşti. 
Starea tulbure internă ar putea provoca şi facilita această 
acţiune ostilă Germaniei. Dacă şi România continuă 
starea haotică şi revoluţionară, este de datoria lui să ne 
atragă atenţia că Germania nu va putea privi cu brafele 
încrucişate primejduirea intereselor sale vitale, ci va lua, 
ea însăşi, măsurile de rigoare socotite necesare pentru 
apărarea acestor interese. Din această comunicare se 
contura, fără putinţă de controversă, amenințarea unei 
ocupații militare, cel puţin parţiale, a teritoriului naţional 
şi se punea din nou în joc existenţa ţării, salvată cu 
sacrificiile aduse la Viena. 

5 septembrie 1940, joi. înapoindu-mă la Palat 

după miezul nopţii, am comunicat generalului Antonescu 
şi lui Urdăreanu întreaga întrevedere avută cu Wilhelm 
Fabricius şi, în concluzie, am făcut propunerea să i se 
încredinţeze generalului Antonescu dictatura. Generalul 
Antonescu pare că ar ezita, sfârşeşte însă prin a se lăsa 
uşor convins de necesitatea şi utilitatea formulei pe care 
o acceptă, punându-mi însă condiţia ca să-l conving eu pe 
Rege ca să consimtă. 

Lrcăm toţi trei la Rege, căruia îi expunem rând pe 
rând 
situaţia: îi arăt şi întrevederea cu Fabricius. Generalul 
Antonescu stăruie asupra greutăților insurmontabile pe 
care le-au întâmpinat în toate cercurile în încercările lui 
de a constitui guvernul, din cauza persoanei Suveranului. 
Conchid cu propunerea de a investi pe generalul 
Antonescu cu dictatura, singura formulă care ar putea 
pune capăt dintr-o dată stării de anarhie şi mişcărilor 
revoluţionare care se desemnează. Regele manifestă 
preferinţă pentru formula acordării de depline puteri 
preşedintelui de Consiliu şi îmi cere imaginea situaţiei 
Coroanei în noua stare de lucruri care s-ar crea prin 
acordarea deplinelor puteri. Răspund fără ezitare că 
situaţia Coroanei în noua stare de lucruri ar fi 
aproximativ aceea a lui Victor Emanuel III din Italia 
fascistă. Regele face obiecţiunea că prin aceasta s-ar 
zdruncina prestigiul Coroanei. Acum este vorba întâi - 
replic eu - de salvarea Coroanei: odată Coroana salvată 
poate fi refăcut şi prestigiul ei. Regele sfârşeşte prin a 
accepta principial formula propusă. Trecând apoi la 
examinarea condiţiilor de punere în aplicare practică a 
formulei, generalul Antonescu face propunerea să 
redactăm un proiect şi apoi să revenim la Rege, 
supunându-i spre examinare un text concret. Regele este 
de acord. 

Am întrerupt deci discuţiile şi am trecut cu generalul 
Antonescu şi Urdăreanu în biroul acestuia din urmă. lau 
creion şi hârtie şi redactez trei proiecte de decrete. 

1. Suspendarea Constituţiei şi dizolvarea Corpurilor 
Legiuitoare. 
2. Numirea generalului Antonescu de preşedinte al 

Consiliului de Miniştri şi investirea lui cu depline puteri 
pentru conducerea statului şi 
3; Limitarea şi precizarea prerogativelor regale. 
Proiectele astfel formulate asigurau mână liberă 
pentru acțiunea de guvernare, însă, în acelaşi timp, legau 
pe preşedintele de Consiliu şi pe membrii guvernului de 
Suveran prin jurământul pe care urmau să-l depună în 
mâna lui şi faţă de el, neatingându-se principiul 
revocabilităţii preşedintelui de Consiliu şi a deplinelor 
puteri acordate lui. Această formulare presupune însă 
sinceritate şi lealitate şi de o parte şi de alta. Redactarea 
mea a fost găsită bună de cei prezenţi şi a fost acceptată 
fără nici o observaţie. Mihai Antonescu, sosit între timp, a 
trecut în biroul vecin ca să le dicteze unei dactilografe, 
pentru a fi transcrise pe formularele consacrate, aduse 
între timp de M. Vlahide, secretarul general al 
Preşedinţiei. Cu proiectele de decrete transcrise, am 
trecut iarăşi în camera de lucru a Regelui. Regele, 
examinând proiectele, face 
câteva observaţii formale fără importanţă, apoi se opreşte 
la chestiunea prerogativei regale de a conferi gradele şi 
comandamentele în armată pe care Suveranul nu o mai 
păstra şi noua precizare a prerogativelor Sale. Regele 
rezistă cu încăpățânare la această ştirbire a drepturilor 
Sale regale şi nici eu, nici generalul Antonescu, care 
condiţionează întreaga formulă de această renunțare din 
partea Regelui, nu-l putem determina să cedeze. 
Ajungându-se astfel la un punct mort, Urdăreanu, - într- 
un colţ al vastei încăperi - îi vorbeşte Regelui la ureche, 
limg şi stăruitor. La urmă, Regele revine la masa sa de 
scris şi, fără să mai zică vreo vorbă, semnează cele trei 
decrete. Dau la anexe textul celor trei decrete apărute în 
ziua de 5 septembrie în „Monitor”. La orele 4 dimineaţa 
coborâm cu toţii în sala tronului, unde generalul 
Antonescu depune jurământul. Formula de jurământ 
tradiţională: Jur credinţă Regelui, jur să  păstrez 
Constituţia şi legile ţării, etc.“ este modificată; generalul 
Antonescu rosteşte ferm şi hotărât, cu mâna pe Cruce, 
noul legământ în faţa lui Dumnezeu, a Regelui şi a ţării: 
„Jur credinţă Regelui Carol II, etc.“. Deosebirea este 

vădită şi esenţială: în trecut jurământul se făcea 
impersonal faţă de Coroană; generalul Antonescu s-a 
legat cu jurământ de credinţă faţă de Regele Carol II 
personal. 

De la Palat, generalul Antonescu a plecat la 

Preşedinţie, iar eu, acasă, după ce Mihai Antonescu mi-a 
cerut voie să mă deranjeze dimineaţa ca să-mi arate 
proiectul de manifest al generalului Antonescu către ţară 
şi să-mi ceară avizul. 
. La orele 6,30 Mihai Antonescu m-a trezit din somn cu 
proiectul de manifest. L-am examinat şi am constatatat cu 
oarecare surprindere că manifestul nu cuprinde nici o 
profesiune de credinţă naționalistă, absolut 
indispensabilă în împrejurările date. La observația mea, 
Mihai Antonescu se scuză cam încurcat cu oboseală şi că 
e o simplă scăpare din vedere, rugându-mă să fac 
completarea cuvenită. Am intercalat deci în text câteva 
fraze clare, inimoase şi hotărâte în acest sens. Notez că 
redactarea era a lui Mihai Antonescu, după cum, de altfel, 
toate manifestaţiile oratorice sau şj scrise, ulterioare, ale 
generalului Antonesecu poartă pecetea indiscutabilă a 
paternităţii lui Mihai Antonescu. 

La orele 12 am avut o întrevedere cu generalul 
Antonescu la Preşedinţie. Antonescu m-a informat că, 
deocamdată, constituirea guvernului va merge greu din 
cauza obstacolelor cunoscute; va păstra deci un timp 
oarecare guvernul actual „tale-quale“; astfel nu va fi 
nevoit să se adreseze la voia întâmplării unora sau altora. 
(Din aceasta am putut face constatarea că generalul 
Antonescu a 
acceptat pe de-a-ntregul sugestiile lui Fabricius şi este 
hotărât a le pune aidoma în practică). Nu am putut fi de 
acord cu acest punct de vedere care nu ţinea cont de 
toate realităţile. Situaţia tulbure cerea clarificare 
imediată, iar păstrarea unui evident provizorat ascundea 
multe şi grave primejdii. înţelegeam că Maniu şi Brătianu 
refuză colaborarea la un guvern supus Regelui Carol II. 
Concursul lor activ, însă, nu numai că nu era necesar, ci 
ar fi constituit un mare neajuns, mai mult, un prejudiciu 
grav pentru Tară: acest concurs ar fi însemnat reeditarea 

echivocului în orientarea politică internă şi externă, ceea 
ce nu se poate admite. Concursul elementelor naţionaliste 
nu putea fi pus la îndoială; excepţie făcea numai mişcarea 
legionară în urma manifestelor lansate şi a de- 
monstraţiilor violente făcute în faţa Palatului, însă 
legăturile intime ale generalului Antonescu cu căpitanul 
suprimat, Comeliu Zelea Codreanu, şi ascendentul 
generalului asupra legionarilor mă făcea să cred că nici în 
privinţa aceasta totul nu este încă pierdut, că, procedând 
repede şi cu hotărâre, nu este cu neputinţă a găsi o ieşire. 
Sprijinul armatei era în afară de orice discuţie. Cel puţin 
însă o clarificare parţială imediată se cerea imperios: 
departamentele politice şi militare trebuiau să aibă de 
urgenţă titulari definitivi, reclamaţi de noua orientare 
externă şi internă a ţării, celelalte ministere la rigoare 
mai puteau aştepta/ L-am sfătuit deci pe generalul 
Antonescu, invocând considerentele de mai sus, să pro- 
cedeze la remanierea guvernului în aceste limite. 
Generalul Antonescu nici nu mi-a respins sugestiile, nici 
nu şi le-a însuşit în mod explicit. La urmă l-am pus în 
curent cu aranjamentele şi măsurile acceptate de 
guvernul Ion Gigurtu şi Banca Naţională a României în 
privinţa românilor din Ardealul de Nord şi i-am remis un 
număr de decrete care cuprindeau dispoziţiile legale 
pentru ducerea la îndeplinire a acestor măsuri. Decretele 
urmau să fie supuse de îndată Consiliului de Miniştri, 
aprobate şi publicate pentru a produce toate efectele 
scontate. Decretele însă au apărut unele cu întârziere, 
altele deloc, iar măsurile discreţionare şi confidenţiale 
necesare de asemenea au venit unele cu întârziere, 
întârzierea a facilitat ungurilor situaţia şi le-a dat putinţa 
de a nu le recunoaşte. 

La orele 15 m-a vizitat Mihail Manoilescu, care nu 
cunoştea şi deci nici nu înţelegea desfăşurarea 
evenimentelor. L-am pus în curent cu întreaga situaţie. 
Ion Inculeţ, venind de asemenea să mă vadă la orele 18, 
s-a arătat satisfăcut de evoluţia crizei, a stăruit însă 
pentru urgentarea completei clarificări a situaţiei politice 
şi 
pentru necesitatea să continuăm a îndruma politiceşte pe 

general, căruia şi de astă dată îi contestă orice calitate de 
prevedere şi perspicacitate politică. 

I. Pădureanu era foarte nedumerit de faptul că nu i-a 
reuşit să dea de urma lui Horia Sima care dintr-o dată s-a 
făcut nevăzut; mi-a demonstrat însă că legionarii nici nu 
pot, nici nu mai vor să dea îndărăt pe chestia Regelui 
Carol II. Către seară, Mihai Antonescu, în cadrul unei 
vizite, mă întreabă - din partea generalului - ce preferinţe 
am personal în cadrul noului guvern care urmează să fie 
constituit de generalul Antonescu. îi răspund că până la 
investirea generalului Antonescu eram ferm hotărât să 
nu-mi asum nici un rol activ în noul guvern: mersul 
evenimentelor m-au constrâns însă să iau asupra mea o 
răspundere morală în faţa istoriei pentru însărcinarea 
dată generalului Antonescu şi astfel lucrurile s-au 
schimbat: nu mă pot da la o parte de a contribui la reuşita 
noului regim. Vreau să duc la bun sfârşit şi chestiunea 
asigurării drepturilor populaţiei româneşti din Ardealul 
de Nord, drepturi garantate prin Arbitrajul de la Viena şi 
prin angajamentele lui von Ribentropp şi contelui Ciano. 
în guvern cer un minister liniştit, condus în trecut de 
mine, unde să-mi pot cruța sănătatea şi să am timp şi 
pentru acţiunea necesară în legătură'cu Ardealul de 
Nord. La rigoare, dacă nu s-ar putea altfel, aş accepta şi 
Ministerul Internelor pentru un timp oarecare, ceea ce 
mi-ar da chezăşia că acţiunea guvernamentală se 
îndreaptă pe calea consolidării urgente a nevoilor 
dinăuntru; în general însă mă satisface complet să fiu un 
sfătuitor ascultat al generalului, pentru buna îndrumare a 
lucrurilor. Mihai Antonescu m-a părăsit cu încrediţarea 
cea mai categorică că generalul Antonescu va avea în 
vedere orice dorinţă sau sugestie din partea mea. 


Abdicarea Regelui 


La orele 19,30 am trecut pe la Preşedinţie. Generalul 
Antonescu era plecat la Palat cu generalul David Popescu, 
Ministrul Internelor, pentru audiența de lucru, cu care 
prilej au făcut expuneri optimiste asupra situaţiei, 
raportând că totul s-a calmat, iar ordinea şi liniştea sunt 
restabilite şi complet asigurate. în sala de aşteptare era 

multă lume de cele mai contradictorii credinţe politice: 
generalul Gavril Marinescu intenționa să-şi ofere 
serviciile generalului Antonescu, legionarii moderați - 
socotiți disidenţi - Bidianu şi Noveanu îngrijoraţi, însă 
gata a continua exercitarea puterii, generalul Dom- 


brovschi, primarul Capitalei, bine dispus şi dornic, dar 
sigur, de a rămânea părintele Capitalei. în fine, generalul 
Coroamă, de la amiază trecut din funcţia de comandant al 
diviziei de gardă la demnitatea de comandant militar al 
Capitalei, şi mulţi alţii. Generalul Coroamă era încruntat 
şi închis. Generalul Antonescu s-a întors la orele 20 de la 
Palat şi mi-a cerut voie să stea câteva clipe de vorbă cu 
Nichifor Crainic, ministrul Propagandei, înainte de a mă 
primi pe mine, cu care ar avea de discutat mai îndelngat. 
Am continuat câteva momente să stau de vorbă cu cei 
aflaţi în hali, când Ionel Tomaziu m-a chemat la telefon de 
la locuinţa mea şi mi-a comunicat foarte agitat că în Piaţa 
Teatrului s-a dezlănţuit o mare demonstraţie, se trage cu 
arma şi mitraliera şi demonstranţii vor să înainteze către 
Palat. Concomitent se aude un viu foc de armă şi 
mitralieră prin uşile deschise ale balconului din direcţia 
Palatului. Intru fără protocol în cabinetul generalului 
Antonescu şi îl informez în câteva fraze scurte despre 
cele auzite de mine la telefon. Generalul Antonescu cere, 
la rândul său, numaidecât relaţii de la Interne, Poliţie, 
Siguranţă şi Comandamentul militar. Nimeni nu ştie ce s- 
a întâmplat şi ce se petrece. Ministrul Internelor şi 
Prefectul Poliţiei nu au fost găsiţi în birourile lor. 
Generalul Antonescu dă ordin prin telefon să nu se tragă, 
deoarece nu admite represiunea sângeroasă şi cheamă pe 
generalul Coroamă din sala de aşteptare. îi cere, fără 
precizare, să ia măsurile de pază şi ordine dictate de 
împrejurări. Generalul Coroamă ezită să dea un răspuns, 
având un aer de stinghereală. Generalul Antonescu mă 
roagă să trec pentru o clipă în încăperea alăturată: după 
o aşteptare de câteva clipe, mă cheamă din nou în cabinet 
şi îi cere generalului Coroamă să repete în faţa mea ceea 
ce i-a spus cu câteva momente în urmă între patru ochi. 
Generalul Coroamă, livid la faţă şi cu ochii în lacrimi, 
declară: „Nu pot trage nici pentru apărarea viefii 

Suveranului; ar fi o crimă împotriva naţiunii". Intervin 
arătându-i că nu-i vorbă de aşa ceva, nici noi nu admitem 
o represiune sângeroasă; viaţa Regelui însă trebuie 
apărată; n-are decât să multiplice cordoanele de soldaţi la 
infinit astfel prin masa soldaţilor să oprească năvala 
mulţimii către Palat. Generalul Antonescu aprobă măsura 
preconizată de mine, iar generalul Coroamă liniştindu-se, 
pleacă să ia măsuri şi să dea ordine în consecinţă, între 
timp sosesc rapoarte din toate părţile despre proporţiile 
şi caracterul grav şi agresiv al demonstraţiei de stradă. 
Rapoartele au fost însă toate mult exagerate, după cum 
m-am convins ulterior. Ion Gigurtu îl cheamă pe 
Antonescu la telefon şi îi cere energic 
să tragă în demonstranți, însă generalul Antonescu refuză 
şi respinge intervenţia în termeni violenţi şi brutali. 
Generalul Antonescu, adresându-se către mine, fără 
introducere şi fără motivare, îmi spune că vrea să mă 
roage să merg numaidecât la Palat şi să fac un raport 
Regelui asupra situaţiei. îi răspund că nu pot face ceea ce 
îmi cere, deoarece nu am nici o calitate oficială şi, deci, 
nici o răspundere pentru dominarea situaţiei; el este 
preşedinte de Consiliu, investit cu puteri dictatoriale şi, în 
această calitate, are dreptul, dar îi incumbă şi datoria să 
raporteze Suveranului, să facă propunerile şi să ia 
măsurile dictate de necesitate; dacă însă doreşte, sunt 
gata să-l însoțesc la Rege. Generalul Antonescu se 
hotărăşte să mergem imediat împreună la Palat. Urcăm 
într-un automobil, generalul Antonescu mă pofteşte să mă 
aşez în dreapta lui, locotenent-colonelul Elefterescu ia loc 
lângă şofer. Străbatem până la Palat, fără a întâlni 
oameni masaţi în Calea Victoriei, nestingheriţi decât de 
patrule militare care ne legitimează, apoi ne dau drumul. 
Se aud mereu focuri răzlețe de armă. Porţile curţii 
Palatului sunt închise. Până când se deschide poarta, un 
agent de siguranţă ne informează că o parte din 
demonstranți a vrut să atace Palatul pe din dos, însă 
garda din aripa dreaptă ar fi tras cu mitraliera în aer şi, 
după primele rafale, mulţimea s-a risipit. Generalul 
Antonescu dă ordin ca garda să nu tragă decât în cazul în 
care s-ar încerca forțarea uşilor Palatului: trimite pe 

locotenent-colonelul Elefterescu cu automobilul la faţa 
locului să culeagă personal informaţii, apoi urcăm scările 
cu colonelul Mihăilescu - foarte îngrijorat şi deprimat - 
spre camera de lucru a ministrului Palatului, unde găsim 
pe colonelul Rusescu, singur. Urdăreanu demisionase în 
cursul dimineţii. Cerem audienţă imediată Regelui, care 
ne primeşte numaidecât, coborând din apartamentul său. 

Generalul Antonescu începe să expună situaţia. După 
câteva minute, Regele întrerupe această expunere şi 
cheamă prin telefon pe Urdăreanu care apoi asistă la 
toată audiența, fără a provoca prin prezenţa lui vreo 
observaţie din partea generalului Antonescu. Acesta arată 
în continuare că nu găseşte sprijin la nici un factor de 
importanţă, toţi cerând abdicarea Regelui; situaţia nu mai 
poate fi stăpânită decât scurtă vreme şi termină brusc, 
arătând că Regele trebuie să ia o hotărâre urgentă, după 
ce va asculta însă şi expunerea mea. Generalul a fost 
reverenţios, scurt, foarte rezumat şi s-a complăcut în 
generalităţi. Nu a conchis la abdicarea Regelui şi nici nu 
a făcut procesul domniei de zece ani, cum a pretins 
câteva zile mai târziu în expunerea care i-a fost citită la 
radio. Din expunerea sa se subînţelege foarte vag că 
Regele ar urma să aleagă între represiunea violentă şi 
abdicare. 

Regele îmi dă cuvântul fără să reflecteze ceva la 
expunerea lui Antonescu. încep să vorbesc grav şi adânc 
mişcat. Arăt Regelui că acţiunea mea pentru salvarea 
Regelui şi a ţării şi soluţia mea, preconizată în mod 
statornic, s-a întemeiat pe trei factori socotiți de mine 
indispensabili; armata cu generalul Antonescu, 
elementele naţionaliste cuprinzând neapărat şi mişcarea 
legionară şi fruntaşii ardeleni. Hotărârea regală luată la 
timp util - înainte de Arbitrajul de la Viena - ar fi salvat 
fără greş situaţia; încă marţi - înainte de dezlănţuirea 
demonstrațiilor de stradă - credeam ferm în putinţa de a 
salva pe Rege. Acum situaţa este pe de-a-ntregul 
schimbată; cu legionarii s-a produs ruptura definitivă şi 
ireparabilă, iar ardelenii nu pot fi câştigaţi să patroneze 
evacuarea Ardealului de Nord, neîndrăznind să braveze 
opinia publică. Rămâne deci numai armata. Nu mă simt 

autorizat să interpretez sentimentele şi atitudinea 
armatei, neavând legături intime cu ofiţerimea şi trupa; 
sunt însă dator să-i arăt o scenă petrecută în faţa mea, 
completându-o cu o informaţie culeasă în cursul zilei. 
Istorisesc scena cu generalul Coroamă şi vorbesc despre 
ostilitatea ofiţerilor tineri, chiar şi a celor de gardă faţă 
de Rege, apoi adaog că, dacă generalul care până la 
amiază a comandat divizia de gardă are această atitudine, 
Regele e dator să tragă cuvenitele concluzii în privinţa 
devotamentului corpului ofițeresc. La urmă arăt că, dacă 
şi armata este nesigură şi se prezintă astfel, după părerea 
mea, Regele este ţinut să aleagă în faţa următoarei 
alternative: 

1. Riscul vieţii, primejduirea dinastiei şi prăbuşirea 
țării, dacă se încăpățânează să-şi păstreze tronul; 

2. Salvarea sa fizică, asigurarea continuității dinastice 
prin Jiul său şi mântuirea ţării prin evitarea războiului 
civil, dacă se hotărăşte să abdice. 

Aceste concluzii, neconcertate cu nimeni, îmi 
cauzează o adâncă durere. L-am iubit pe Rege, sincer şi 
dezinteresat, şi am încercat tot ce mi-a stat cu putinţă 
pentru salvarea domniei sale şi îndrumarea ei pe calea 
cea bună. Acum nu-mi mai rămăsese altă datorie de 
îndeplinit decât evitarea prăbuşirii totale a ţării şi 
salvarea vieții  Suveranului. Represiunea sângeroasă 
contra mişcării legionare a fost posibilă cu doi ani în 
urmă, când fruntariile ţării erau neştirbite, iar Regele se 
bucura de plenitudinea puterii şi autorităţii în faţa ţării; 
totuşi ţara a fost zguduită din temelii. Acum răzvrătirea 
legionară se sprijinea pe durerea şi revolta întregii ţări 
stârnită de pierderea succesivă a Basarabiei, Bucovinei 
de Nord şi a Ardealului de Nord. Represiunea făcută în 
astfel de împrejurări ar fi dus inexorabil la război civil, 
vărsare de sânge şi la prăbuşirea ţării. Nu mă gândesc o 
clipă la primejdia în care ne găsim cu generalul 
Antonescu, izolaţi în faţa Regelui, înconjurat de devotaţii 
lui, care ne pot socoti de convenienţă şi asociaţi cu 
adversarii care vor să-l răstoarne. 

După ce am rostit cuvântul de abdicare, urmează o 
tăcere lungă, tragică. Regele stătea nemişcat, calm şi 

demn, însă palid la faţă, la masa sa de lucru. După câteva 
momente nesfârşite, Regele se ridică de pe scaun şi 
spune cu voce sugrumată că ar dori să rămână numai cu 
generalul Antonescu: îmi întinde mâna pe care i-o strâng 
cu căldură, apoi părăsesc camera. Nu l-am mai revăzut pe 
Rege. La plecare, generalul Antonescu m-a rugat să-l 
aştept la Palat. 

6 septembrie 1940, vineri 

Trec la colonelul Rusescu pentru a aştepta pe 
generalul Antonescu: îi expun pe scurt situaţia şi 
alternativa în faţa căreia se află Regele; îl sfătuiesc să 
stăruie pe lângă Rege pentru abdicarea imediată. 
Colonelul Rusescu deplânge întârzierile fatale şi că 
sfaturile mele nu au fost ascultate. După 20-30 minute 
maximum mă cheamă generalul Antonescu care, în drum 
spre legația Germanei îmi spune că a cerut Regelui - 
după plecarea mea - abdicarea, i-a cerut să se hotărască 
până la orele 4, că Regele i-a replicat că nu are unde să 
se refugieze, iar el i-a promis să vorbească cu Fabricius. 
Părăsind pe Rege, a trecut pe la Marele Voievod Mihai, 
pe care l-a găsit deznădăjduit şi în lacrimi: i-a spus câteva 
cuvinte de îmbărbătare şi l-a asigurat de devotament şi 
afecțiunea sa. 

La legația Germană rămân cu Klugkist, iar generalul 
trece cu Fabricius în camera vecină. După câteva minute 
părăsim legația şi generalul Antonescu îmi comunică că 
Wilhelm Fabricius în numele Germaniei a acordat azil 
Regelui, însă fără Elena Lupescu. Plecarea urmează să 
aibă loc dimineaţa, cu avionul. Trecem la Preşedinţie, 
unde vine şi doamna Antonescu care ne aduce sand- 
viciuri, apoi plec acasă pentru o jumătate de oră. Acasă 
dau peste multă lume, familie, prieteni, cunoscuţi; toţi 
sunt neliniştiţi şi nedumeriti, neştiind ce se petrece. îi 
liniştesc, spunându-le că lucrurile vor sfârşi prin a se 
aranja cu bine, fără să precizez cele ce s-au petrecut. Mi 
se arată că demonstraţia nu a fost serioasă 
şi că nu ar trebui să impresioneze pe Rege şi pe guvern, 
că situaţia poate fi încă dominată cu hotărâre şi energie. 

lau pe Gheorghe Barbul cu mine şi îl pun să 
istorisească aceste informaţii împărtăşite şi de el 

generalului Antonescu, pentru a-l pune la încercare şi a 
mă lămuri definitiv asupra gândurilor şi hotărârilor sale 
intime! Antonescu îmi spune - rămaşi între patru ochi - 
că rămâne ferm pe lângă soluția abdicării şi că la orele 3 
îi va mai trimite o scrisoare Regelui în acest sens. 

La orele 3 plec acasă, în aşteptarea deznodământului. 
La orele 4, generalul David Popescu îmi telefonează de la 
Preşedinţie că Regele încă n-a dat nici un răspuns, iar el a 
fost invitat urgent la Palat. îl rog să comunice Regelui că 
sunt gata a-i arăta şi mai pe larg situaţia şi a examina 
starea de lucruri momentană, în interesul unei hotărâri 
cât mai urgente. - 

La orele 7 dimineaţa îmi telefonează locotenent- 
colonelul FElefterescu că Regele a abdicat şi Marele 
Voievod Mihai va depune jurământul la orele 8,30: mă 
întreabă dacă doresc să fiu de faţă. Răspund că, neavând 
nici o calitate oficială, prefer să nu fiu prezent. 

Mai târziu, am auzit că în noaptea fatală, Regele a 
făcut apel la Manoilescu, apoi la Gheorghe Brătianu 
pentru formarea unui guvern de rezistenţă. Amândoi au 
refuzat. Apoi generalii Argeşanu, Mihail şi Paul 
Teodorescu s-au oferit să ne aresteze, să restabilească 
ordinea cu orice preţ, cu ajutorul armatei, că, însă, până 
la urmă, şi acest plan a căzut. Acceptarea şi punerea în 
practică a acestui plan ar fi fost un act de disperare care 
nu ar fi salvat situaţia Regelui, ar fi compromis însă 
independenţa şi existenţa ţării. în adevăr, Regele avea 
împotriva sa: opinia publică, vechile partide, mişcarea 
legionară, o parte cel puţin a armatei şi Germania 
atotputernică pe continent. O rezistenţă eficace faţă de 
toţi aceşti factori era de neimaginat. Ţara însă ar fi fost 
sfâşiată de sângeroase lupte interne, mergând până la 
război civil, ar fi fost supusă ocupaţiei unor forţe militare 
străine şi, după toate probabilitățile, dezmembrată de 
vecinii săi; sovieticii şi ungurii în special scontau cu 
înfrigurare şi neastâmpăr anarhizarea României, ceea ce 
le-ar fi oferit prilejul şi pretextul intervenţiei dorite. 
Regele Carol II a fost mult mai patriot decât să expună 
ţara sa pe care a iubit-o cu pasiune la astfel de primejdii 
mortale. Oricare ar fi fost greşelile săvârşite de Suveran 

şi defectele sale, trebuie să i se recunoască fără rezerve 
înaltul patriotism de care a dat din nou dovadă prin actul 
de sacrificiu al abdicării. 

în cursul acestei seri şi nopţi hotărâtoare şi plină de 
primejdii ascunse, nu l-am văzut pe Mihai Antonescu: 
ulterior am aflat de la Gheorghe Barbul că a lipsit din 
Bucureşti, afirmativ trimis într-o oarecare misiune la 
Braşov. 

Dimineaţa la orele 9, Inculeţ, informat de mine în 
amănunt despre cele petrecute în cursul nopţii, deplânge 
lipsa de prevedere şi de hotărâre în timp util a Regelui şi 
recunoaşte că s-a ajuns la cea mai bună soluţie posibilă în 
situaţia dată; este de dorit o înţelegere cu mişcarea 
legionară şi absolut necesar ca să continuu a îndruma 
politiceşte pe generalul Antonescu care, în această 
privinţă, nu ar atinge măsura inexorabilelor necesităţi şi 
crudelor necesităţi. Anii ce au urmat au confirmat 
judecata lui Ion Inculeţ, însă au scos la iveală şi alte trei 
mari defecte ale generalului: egocentrismul morbid, 
precum şi lipsa de sinceritate şi de lealitate. 

„Universul” lui Stelian Popescu a publicat un editorial 
de o necunoscută şi neîngăduită vulgaritate la adresa 
Regelui abdicat, tatăl Regelui Mihai urcat pe tron. 

La orele 12, legionarii în număr de 10-15.000, toţi în 
uniforma verde, au făcut o impunătoare manifestaţie, 
ordonată şi disciplinată, trecând prin Calea Victoriei, în 
faţa Palatului Regal. 

La orele 16,30 a venit la mine Alexandru Vaida- 
Voievod: aprobă tot ce s-a făcut. în cursul conversaţiei îmi 
spune că Regele Ferdinand - cu ocazia renunţării la 
succesiune a lui Carol, în ianuarie 1926 - plângând cu 
hohote, i-a mărturisit lui Vaida că fiul său cel mai mare - 
cu toate calităţile ce le are - suferă şi de un defect 
iremediabil, şi anume de „moral insanity“: de atunci, 
adeseori a meditat asupra acestei destăinuri şi a ajuns la 
concluzia că această scădere de ordin moral poate da 
explicaţia multor lucruri petrecute sub domnia Regelui 
Carol II, mai ales în ultimii ani. 

Aud cu surprindere şi stupoare de la Vaida-Voievod ci 
e chemat de Regele Carol II în audienţă pentru orele 

17,30 şi că deci Regele încă nu a plecat. Cunoscând 
pornirea opiniei publice, aţâţată şi mai mult de 
incalificabilul atac al lui Stelian Popescu, dar, mai ales, 
inversarea crescândă din oră în oră a legionarilor contra 
Regelui Carol II, înverşunare care descoperă instigaţii şi 
anumite intenţii, încep să cred că viaţa Regelui este în 
primejdie şi să am temeri serioase de deznodământ 
sângeros. Nu-mi pot da seama pentru care motiv Regele 
nu a părăsit ţara, aşa după cum se convenise. 

Caut deci să văd imediat pe Wilhelm Fabricius. îi spun 
fără înconjur că trebuie să facă posibilă plecarea imediată 
a Regelui 
din ţară, altfel el şi Germania s-ar putea încărca cu o 
răspundere morală îngrozitoare. Fabricius îmi răspunde 
că Germania i-a oferit azil Regelui la Sigmaringen şi 
trebuia să plece încă în cursul dimineţii cu avionul, însă 
Regele Carol II a refuzat să plece fără Elena Lupescu, pe 
care însă Germania nu o poate admite şi tolera pe 
teritoriul său; Guvernul român a cerut Elveţiei să 
primească pe Regele abdicat, Consiliul Federal a fost 
convocat pentru orele 19, atmosfera însă nu pare a fi 
prielnică unei hotărâri favorabile. Stăruiesc din răsputeri 
şi cu o energie aproape brutală ca Regele să poată pleca 
numaidecât, iar la nevoie să aştepte l-2 zile în Italia 
clarificarea lucrurilor şi hotărârea în ce priveşte aşezarea 
sa definitivă. Fabricius - impresionat - cheamă pe 
ministrul Italiei, Chigi, la telefon, îi comunică temerile şi 
stăruinţele mele, precum şi propunerea făcută de mine. 
Chigi se arată favorabil sugestiei făcute de mine, însă are 
nevoie de o cerere formală din partea guvernului român 
în acest sens. Cum propunerea mea era a unui particular, 
fac sugestia prin Fabricius lui Chigi ca să cheme el la 
telefon pe Manoilescu, să caute să-l tragă de limbă şi să-i 
smulgă prin  dibăcie formularea unei cereri 
corespunzătoare. încercarea era necesară pentru a nu 
pierde nici o clipă în plus. Chigi acceptă, se execută şi 
peste aproximativ zece minute ne telefonează că i-a reuşit 
să aibă din partea lui Manoilescu o cerere 
corespunzătoare. Odată plecarea hotărâtă şi făcută 
posibilă, propun în continuare ca Regele să nu treacă prin 

Banat, unde pornirea contra lui din cauza pierderii 
Ardealului de Nord era mai mare decât în Vechiul Regat, 
ci de la Tumu-Severin până la Belgrad să facă drumul cu 
vaporul. Propunerea aceasta nu prinde şi, până la urmă 
cade, deoarece generalul Antonescu comunicase că vrea 
să însoţească personal pe Rege până la frontieră şi prin 
prezenţa sa să pună la adăpost pe Suveran de orice 
incident sau primejdie. Trag la îndoială că generalul 
Antonescu ar putea lipsi în împrejurările date din 
Capitală. Nici acest argument nu este luat în considerare. 
La despărţire, Wilhelm Fabricius se arată foarte mulţumit 
de soluţia la care s-a ajuns şi îşi exprimă părerea că nu 
este posibilă constituirea guvernului definitiv fără 
concursul legionarilor. 

Regele a plecat în cursul nopţii, împreună cu 
Urdăreanu şi Elena Lupescu, cu un tren special, însoţit de 
colonelul aghiotant Filitti şi o gardă militară, însă, după 
cum prevăzusem, Jară generalul Antonescu. Recunoscut 
la Lugoj, trenul regal a fost atacat de legionari cu focuri 
de armă, cei din tren au fost nevoiţi să se refugieze sub 
canapele de primejdia bătăii gloanţelor, iar la Timişoara 
au scăpat cu viaţă din atacul legionarilor ieşiţi la gară în 
aşteptarea trenului, numai datorită prezenţei de spirit a 
personalului şi a mecanicului care au făcut să treacă 
trenul prin gară şi prin Jimbolia fără oprire, în plină 
viteză, până pe teritoriul Iugoslaviei. Astfel legionarii 
urcați în autocamioane au dat greş cu urmărirea. O 
întârziere de încă câteva ore ar fi fost fatală şi poporul 
român s-ar fi încărcat cu odiul oribil al unui regicid. 

Am rămas stăpânit şi astăzi de o adâncă mulţumire 
sufletească că am putut împiedica prin intervenţia mea o 
astfel de groaznică şi inutilă crimă. 

Acasă mă aşteptau mulţi prieteni şi cunoscuţi care toţi 
se interesează cu privire la modul cum s-au desfăşurat 
evenimentele. Toţi s-au bucurat că România a străbătut 
grava criză fără zguduiri şi vărsări de sânge şi se felicitau 
de soluţia la care s-a ajuns. Criticile exagerate se înteţeau 
la adresa Regelui abdicat, chiar şi din partea acelora care 
nu au avut decât atenţii şi binefaceri din partea Lui. A 
fost o grăitoare dovadă la ce se reduce recunoştinţa 

omenească. Am dat urmare cu mare întârziere (abia la 
orele 23) invitaţiei lui Alexandru Vaida-Voievod de a cina 
cu el şi cu Neubacher la un restaurant din şosea. 

Neubacher părea a fi jucat un însemnat rol în aţâţarea 
legionarilor împotriva Regelui Carol II şi la montarea 
întregii acţiuni de înlăturare a Suveranului. Această 
presupunere se confirmă ulterior pe deplin. De altfel, 
Neubacher, trimis în România cu titlu de ministru 
plenipotenţiar, însărcinat cu chestiile economice, era pre- 
destinat prin trecutul său la un astfel de rol; fusese unul 
dintre fruntaşii mişcării naţional-socialiste din Austria şi 
s-a distins atât prin abilitate, cât şi prin energia 
revoluţionară la realizarea An- schluss-ului. După 
Anschluss a îndeplinit un timp oarecare funcţia de primar 
al Vienei. 

Alexandru Vaida-Voievod îmi comunică că în cursul 
audienței, Regele Carol II s-a arătat calm şi resemnat; l-a 
rugat stăruitor să poarte grijă şi să vegheze asupra fiului 
său, tânărul Rege Mihai I: sugestia lui ca Suveranul 
abdicat să se întâlnească şi cu mine a rămas fără răspuns. 
Pun în curent pe Vaida şi pe Neubacher de intervenţiile 
mele pentru accelerarea plecării Regelui Carol II din ţară 
şi de convingerea mea că prin plecarea imediată a 
Regelui s-a înlăturat primejdia unei agresiuni cu urmări 
fatale împotriva persoanei Suveranului. Alexandru Vaida- 
Voievod rămâne adânc impresionat. 

M-am înţeles cu Neubacher să-i fac o vizită a doua zi 
la 
orele 11. Conversaţia s-a prelungit apoi cu comentarea 
evenimentelor din ultimele zile. . 

La 6 septembrie au reapărut decretele din noaptea de 
4/5 septembrie, modificate esenţial şi semnate de astă 
dată de Regele Mihai I, Preşedintele de Consiliu, investit 
cu depline puteri, devine Conducătorul statului, 
prerogativele regale se reduc şi mai mult, miniştrii nu mai 
depun jurământul în faţa Regelui, etc. 

Statul legionar a 
constituirea noului (Guvern 


7 Septembrie 1940. Inculeț stăruie din nou ca să- 
mi asum neapărat un rol important pentru îndrumarea lui 
Antonescu, lipsit de simţ politic. 

La orele 10,30 am făcut o vizită generalului 
Antonescu, la Preşedinţie. M-a întâmpinat cu mare 
afecţiune. Generalul Antonescu mi-a mulțumit solemn în 
numele său şi în acel al ţării pentru concursul 
neprecupeţit şi dezinteresat pe care l-am dat, fără de care 
dezlegarea crizei nu ar fi fost cu putinţă fără zguduiri, 
primejdii şi poate grele sacrificii; ţine să-mi arate că va 
stabili şi preciza el însuşi rolul covârşitor pe care l-am 
jucat în faţa ţării şi pentru istorie. Mă asigură la urmă de 
recunoştinţa lui statornică şi nepieritoare. l-am mulţumit 
generalului Antonescu pentru sentimentele ce-mi 
manifestă, adăugând că ceea ce am făcut, nu am făcut 
nici pentru a culege mulțumiri, nici de dragul 
recunoştinței, ci numai îndemnat de conştiinţa mea şi 
simţul datoriei către ţară. Xa urmă, generalul Antonescu 
m-a rugat să determin pe reprezentanţii Germaniei să nu 
se lege de anumite persoane pentru constituirea noului 
guvern (cum ar fi Mircea  Cancicov,  Mitiţă 
Constantinescu, Mihail Manoilescu şi alţii); ar dori ca 
Germania să aibă încredere deplină în el. 

La orele 11 am avut întrevederea convenită cu 
Neubacher. Comentăm evenimentele din trecut şi, mai 
ales, din ultimele zile, vorbim despre viitor. Neubacher 
felicită România că a ştiut să înlăture regimul şi pe 
Regele Carol II, cu care Germania nu mai putea colabora; 
formula de viitor nu poate fi decât statul legionar şi, deci, 
o colaborare organică cu mişcarea legionară. 
Transformarea nu trebuie să fie bruscă, ci ar urma să se 
facă în etape, fără zdruncinarea vieţii economice. Crede 
că legionarii să se mulţumească cu departamentele 
educaţiei, propagandei, internelor şi nu organizarea 
politică a naţiunii; ar fi de dorit ca Horia Sima să nu-şi 
asume 

nici un rol efectiv în guvernare; în generalul Antonescu 
Germania are încredere, nu-i impune nici o persoană, însă 
colaborarea cu legionarii este o condiţie absolută. 

La ora 17,30 m-am văzut cu Manoilescu la Externe; 
am discutat chestii politice interne şi externe. M-a 
consultat asupra rechemării şefilor de misiuni din 
străinătate, cunoscuţi ca adversari ai noii orientări 
externe a României; am verificat cu uşurinţă atitudinea 
fiecăruia; Gafencu urma să fie rechemat de la Moscova; 
cum însă Gafencu era agreat de Soviete şi Germania nu 
dorea momentan o înăsprire a raporturilor noastre, la 
dorinţa Berlinului - ce stranie susţinere! - Gafencu va fi 
fost menţinut şi-şi va fi păstrat postul până la izbucnirea 
războiului cu Rusia Sovietică. I-am spus lui Manoilescu că 
am impresia că generalul Antonescu nu va face apel la el 
pentru constituirea noului guvern. 

La orele 19,15 am făcut o vizită lui Horia Sima, la 
sediul legionar din str. Gutenberg, redeschis. Foarte 
multă lume legionară în uniformă era într-o continuă 
forfoteală. Am constatat mai puţină ordine şi disciplină 
decât pe vremea generalului Cantacuzino şi Comeliu 
Zelea-Codreanu, în toamna anului 1937, când fusesem 
mai pe urmă la acest centru al mişcării. Trecem în revistă 
evenimentele ultimelor zile. Horia Sima îmi mărturiseşte 
că până marţi la amiazi a aşteptat şi a vrut în mod sincer 
să salveze pe Rege; după această dată, nu a mai fost cu 
putinţă o rezistenţă faţă de presiunea legionarilor, iar 
după lansarea manifestelor şi dezlănţuirea 
demonstrațiilor, salvarea Regelui a fost o imposibilitate, 
în privinţa continuării acţiunii de înlăturare a Regelui a 
fost de perfect acord cu generalul Antonescu cu care s-a 
văzut şi înţeles în acest scop. 

Am bănuit acest lucru de miercuri noaptea, iar joi 
seara bănuiala mi s-a întărit. Atunci mi-am dat seama 
încotro se îndreaptă mersul evenimentelor şi cum acest 
mers nu mai putea fi oprit, mi-am concentrat eforturile 
pentru salvarea vieţii Regelui şi a continuității dinastiei. 

în continuare, l-am pus pe Horia Sima în curent cu 
formula auzită de la Neubacher, cu care se declară în 
principiu de acord. Horia Sima acordă deplină încredere 

generalului Antonescu, îl recunoaşte de conducător al 
țării, nu şi însă al mişcării legionare; statul legionar nu 
revendică însă în mod exclusiv guvernarea. Cu generalul 
va negocia în spirit de încredere şi largă înţelegere, fără 
târguială; speră că înţelegerea se va face. îl sfătuiesc la 
moderaţiune şi stăruiesc asupra urgenţei clarificării 
definitive a situaţiei. 

Două săptămâni mai târziu, venind de la Budapesta, 
am avut o întrevedere cu generalul Antonescu asupra 
chestiunilor ce se puneau tot mai dureros şi tragic în 
legătură cu soarta românilor din Ardealul de Nord. La 
întrevederea din sufrageria improvizată la Preşedinţie a 
asistat un timp oarecare şi doamna Maria general 
Antonescu. Generalul Antonescu, la un moment dat, mi-a 
repetat din nou că vrea să constituie un Consiliu de Stat, 
alcătuit dintr-un număr redus de membri de mare 
autoritate şi experienţă: acest Consiliu va fi adevăratul 
guvern chemat să hotărască şi să îndrume miniştrii în 
concepţia sa reducându-se la rolul de simpli executanţi ai 
hotărârilor luate de Consiliu. Mi-a destinat un loc de 
frunte în acel Consiliu de Stat şi vrea să mă roage să 
accept şi misiunea de reprezentant diplomatic al 
României la Berlin. în orice caz, mă asigură că el, 
generalul Antonescu nu va fi niciodată ingrat fa fă de 
mine. Ce vor fi însemnat aceste încredinţări de 
recunoştinţă şi gratitudine, se va vedea mai târziu. După 
doi ani de colaborare lăturalnică, când am căutat să 
îndrept în măsura posibilului incon- venienţe, greşeli şi, 
mai ales, incoerenţa acţiunii diplomatice a guvernului în 
interesul refacerii graniţelor României Mari, lucrând 
adeseori în condiţii incompatibile cu trecutul meu politic 
şi fără nici o remuneraţie, Mihai Antonescu a crezut că a 
sosit momentul să se debaraseze de o colaborare şi un 
control socotit incomod. 

în plină polemică cu luliu Maniu ce se desfăşura 
printr-un schimb de scrisori succesive, Mihai Antonescu a 
intervenit din senin şi, sesizându-se de o frază în care, 
după ce îi imputam lui Maniu că ceea ce am jacul 
împreună cu generalul Antonescu în primele zile ale lunii 
septembrie 1940, putea face el cu mai multă uşurinţă, mi- 

a adresat o scrisoare jignitoare şi în desăvârşită 
contradicţie cu adevărul istoric. Acest act insolit şi 
caracteristic a determinat un schimb de scrisori între 
mine şi Mihai Antonescu şi între mine şi generalul 
(mareşalul Antonescu), pe care le reproduc în întregime 
în anexă. 

Trebuie să menţionez, pentru a preciza întregul 
adevăr că, după informaţii primite ulterior, mareşalul 
Antonescu a refuzat un timp oarecare semnătura care i s- 
a cerut pe scrisoare şi numai doamnei Veturia Goga şi 
doamnei Maria Antonescu le-a reuşit să-i smulgă 
semnătura indispensabilă. Scrisoarea a fost apoi an- 
tedatată şi remisă mie după mai multe zile de la data ce o 
purta. Prin acest act de elegantă gratitudine a luat sfârşit 
orice colaborare şi contact între mine şi cei doi 
Antonescu. Mihai Antonescu nu s-a dat îndărăt de la 
încercarea de a monta intrigi şi cabale 
împotriva activităţii mele în cadrul delegaţiei româno- 
ungare, scotocind arhivele ministerelor pentru a găsi 
urme de profituri băneşti în sarcina mea; încercare sortită 
insuccesului, pentru simplul motiv că în viața publică am 
exclus cu desăvârşire orice interes pentru avantaje 
materiale. 

8 septembrie 1940. La orele 12,30 am trecut pe la 
Preşedinţie unde am dat numai de Mihai Antonescu care, 
de pe acum, făcea şi dregea toate, agreat fiind cu titlul de 
ministru, deşi nu avea nici o calitate oficială. I-am atras 
atenţia asupra primelor greşeli de ordin personal, 
săvârşite din necunoaşterea oamenilor şi dedesubturilor 
politice. Astfel, consilierul Meculescu fusese numit într-o 
comisie de control, acelaşi Meculescu pentru a cărui 
transferare la Curtea din Bucureşti sub ministeriatul meu 
din 1931 Elena Lupescu s-a făcut luntre şi punte, 
recurgând chiar la intervenţia Regelui. Am refuzat; alţii 
însă au fost mai docili! E straniu ca noul regim să recurgă 
din prima zi la un protejat al Elenei Lupescu. Nici Vântu 
nu era potrivit pentru demnitatea de primar general al 
capitalei: Vântu a fost omul tuturor deţinătorilor puterii şi 
al tuturor credințelor politice, cu credinţa naționalistă nu 
a avut însă nimic comun. Mihai Antonescu s-a scuzat că 

Vântu îi este coleg şi prieten personal, iar că Meculescu a 
făgăduit că va face verificarea cuvenită. 

După-masă, Ia orele 16,30 am primit vizita lui Ionel 
Pop care, prin dr. I. Buia, şi-a exprimat dorinţa să mă 
vadă. Ionel Pop este nepotul lui Maniu, inteligent, foarte 
instruit, însă intrigant, nepolitic şi tot aşa de negativ şi 
steril ca şi luliu Maniu. Ionel Pop mi-a arătat că şi Juliu 
Maniu este pentru orientarea către Berlin, însă trebuie 
protestat cu indignare contra hotărârii de arbitraj; Maniu 
este gata să dea concurs generalului Antonescu la 
guvern, în care scop are de pe acum desemnaţi doi 
delegaţi ai Partidului Naţional-Ţărănesc; aşteaptă vizita şi 
propunerile gneralului Antonescu. Ionel Pop mă autoriză 
să transmit cele de mai sus generalului Antonescu, nu 
însă ca hotărâri ale lui luliu Maniu, ci ca informaţii din 
partea lui Ionel Pop, informaţii care s-au desprins 
neîndoielnic din conversațiile lui cu luliu Maniu. l-am 
răspuns fără zăbavă: „Juliu Maniu ar trebui să rămână la 
vechea lui orientare externă, adică cu Anglia: altfel, 
nimeni nu va crede, nici în ţară, mai ales însă peste 
hotare în sinceritatea convertirii, ceea ce va crea mari 
inconvenienţe ţării. România trebuie să facă o politică 
realistă, acum a sunat ora acelora care au militat pentru 
colaborarea cu Germania, avem însă nevoie şi de rezerve. 
Dacă _ 
soarta războiului s-ar Întoarce, ceea ce eu personal nu 
cred, eu aş fi cel dintâi care să cer ca luliu Maniu să ia 
puterea. Până atunci însă, luliu Maniu nu poate aduce 
mai mare serviciu ţării, decât dacă stă liniștit şi păstrează 
o completă rezervă. Mai ales un om de talia lui Maniu 
trebuie să înţeleagă că nu poţi face toate politicile. Când 
o concepţie politică se năruie, exponenţii concepţiei 
perimate nu pot fi şi oamenii politicii diametral opuse. 
Convertiri din Saul în Paul sunt minuni, deci fenomene 
excepţionale care nu pot fi generalizate în viaţa politică 
fără prejudicii grave pentru ţară“. 

Ionel Pop nu prea a vrut să înţeleagă acest simplu 
adevăr Maniu vroia puterea, cel puţin în parte, şi dacă nu 
o poate avea, nu-l mai satisface nimic. 

L-am informat în continuare de cele petrecute la 

Viena şi asupra evenimentelor ultimelor zile. Ionel Pop îşi 
exprimă nemulţumirea că în ţară se trece cu prea mare 
uşurinţă peste pierderea Ardealului. Tineretul naţionalist 
este beat de fericire din cauza victoriei în politica internă 
şi uită de ciuntirea teritoriului naţional. 

Răspunzând, îi arăt că patriotic este să afirmi cu tărie 
drepturile româneşti, nu însă să manifeşti indignare şi, 
mai puţin, să îndemni la rezistenţă armată populaţia civilă 
din Ardeal, ceea ce nu poate duce decât la masacrarea 
românilor fără rost şi fără folos. Pare însă că luliu Maniu 
ar fi renunţat la această acţiune nebunească, după ce însă 
el şi oamenii lui la Cluj au aţâţat mulţimea în acest sens. 
Ionel Pop replică vag şi încurcat la aceste puneri la punct. 

9 septembrie 1940, luni 

în cursul dimineţii l-am întâlnit pe  generatul 
Antonescu la Preşedinţie: la întrevedere a luat parte şi 
Mihai Antonescu. Reamintesc greşelile remarcate ieri. 
Mihai Antonescu recunoaşte că am avut dreptate în cazul 
Meculescu, însă îl scuză că a avut numai o legătură 
trecătoare cu Elena Lupescu, la care a recurs în disperare 
de cauză că nu se putea altfel transfera la Bucureşti. 

Pun la curent pe generalul Antonescu cu întrevederile 
avute cu Neubacher şi Horia Sima. Mihai Antonescu este 
pornit şi iritat împotriva pretențiilor legionarilor care ar 
vrea să înlăture virtual pe generalul Antonescu. 
Restabilesc adevărul, subliniind bunele dispoziții 
manifestate de Horia Sima faţă de generalul Antonescu şi 
hotărârea sa de a ajunge la o înțelegere leală, fără 
pretenții exagerate şi fără târguială. Generalul Antonescu 
face observaţii lui Mihai Antonescu - cu aer de reproş - 
că informaţiile lui ar fi exagerate şi necorespunzătoare 
realității. Generalul Antonescu se 
decide să reia contactul şi conversațiile cu Horia Sima, de 
astă dată personal: dă ordin lui Mihai Antonescu să-i 
aranjeze pentru a doua zi o întâlnire cu Horia Sima. 
Generalul Antonescu mărturiseşte că ar dori să formeze 
un guvern din oameni noi care nu au jucat nici un rol 
până acum. îmi vorbeşte despre misiunea mea la Berlin 
pe care ar dori să mi-o încredințeze. Pentru negocierile 
de la Budapesta îmi dă mână liberă, deoarece aş cunoaşte 

chestiile şi problemele mai bine decât oricine. Mihai 
Antonescu insistă pentru necesitatea şi utilitatea misiunii 
mele în străinătate. Rămân cu impresia netă că Mihai 
Antonescu este potrivnic înţelegerii cu legionarii, iar pe 
mine vrea să mă vadă cât mai repede peste graniţă, într-o 
misiune cu caracter statornic şi prelungit. Nu mai încape 
nici o îndoială că vrea să scape de orice concurenţă pe 
lângă generalul Antonescu, în îndrumarea politică a ţării. 
înainte de a ne despărţi, îl sfătuiesc pe generalul 
Antonescu să se înţeleagă cu Horia Sima în condiţii lipsite 
de exagerări, mai ales că înţelegerea este susţinută cu 
tărie şi de cercurile germane. 

10 septembrie 1940, marţi 

Dimineaţa. Ion Inculeţ a venit să se informeze asupra 
situaţiei; nu se împacă deloc cu plecarea mea în 
străinătate şi a insistat să iau cel puţin Externele. 

La orele 11 am făcut o vizită lui Chigi. M-a primit cu o 
căldură puţin obişnuită; exprimă aprecieri ditirambice la 
adresa mea şi îmi spune că s-ar considera foarte onorat 
dacă l-aş considera ca pe un prieten. Se plânge de 
resentimentele pe care le arată toţi românii faţă de Italia, 
din cauza Arbitrajului de la Viena. îl liniştesc că această 
stare de lucruri va fi trecătoare şi se va risipi dacă Italia 
în viitor ne va susține şi, mai ales, ne va da un concurs 
categoric pentru stabilirea şi respectarea drepturilor 
populaţiei româneşti din Ardealul de Nord. îmi promite 
tot concursul Italiei pentru misiunea mea de la 
Budapesta; apoi trece la perspectivele de viitor ce le 
poate avea România în Balcani, în colaborare cu Italia şi 
cu concursul acesteia. Mă menţin într-o desăvârşită 
rezervă în privinţa sugestiilor balcanice. 

La orele 12 am trecut pe la legația Germană. 
Fabricius îmi promite formal concursul Germaniei la 
Budapesta. Pot face oricând apel la ministrul Germaniei 
din Budapesta, von Erdmannsdoriff, care va primi 
cuvenitele instrucţiuni în acest scop. Dacă nu ne vom 
putea înţelege cu guvernul ungar, Germania - prin 
Arbitrajul 
prevăzut şi în actul de la Viena - va impune acelaşi statut 
în favoarea românilor, pe care l-a obținut pentru germanii 

din Ungaria. 

La orele 13 am văzut pe generalul Antonescu între uşi, 
fiind grăbit să plece. Are o ieşire violentă împotriva 
ardelenilor care trădează resentimente pasionate, 
reținute. Refuză să acorde mijloace financiare pentru 
ziarul românesc „Tribuna”, care apare la Cluj. La 
insistența mea însă, mă autoriză să fac cum voi crede de 
cuviință, un aranjament provizoriu, urmând ca la Cluj, la 
faţa locului, să soluționez şi această chestie. (Planul 
nostru era ca, după deschiderea Conferinței de la 
Budapesta, să cerem mutarea ei la Cluj, pentru a fi în 
mijlocul populației româneşti şi a o asista cu mai multă 
eficacitate). Generalul Antonescu nu are încredere în Emil 
Haţieganu, care a fost proclamat la Cluj conducător al 
românilor din teritoriul ocupat; ar vrea să fie înlocuit. îi 
atrag atenția că ar fi greşit ca noi să ne amestecăm 
deocamdată în organizarea internă a românilor din 
Ardealul de Nord şi să înlăturăm persoane în jurul căreia 
românii înţeleg să se grupeze. Rolul României libere nu 
este să dezbine, ci să-i unească într-un singur mănunchi. 
După aceste observaţii, generalul Antonescu acceptă 
punctul meu de vedere. 

La orele 17 m-am dus la nunțiul Andrea Cassulo. 
Nunţiul îmi transmite binecuvântarea Papei şi a sa pentru 
acţiunea chibzuită, patriotică şi înţeleaptă pe care am 
întreprins-o şi am desăvârşit-o, precum şi pentru 
misiunea mea nouă la Budapesta. Nunţiul îmi promite 
concursul Vaticanului pentru aranjarea satisfăcătoare a 
situaţiei Bisericii Unite din Ungaria. Ar vrea ca Biserica 
Unită să fie grupată şi organizată într-o provincie 
metropolitană, fără nici o legătură cu episcopia maghiară 
de Hajdubrog. 

Seara, dr. I. Buia mi-a cerut concursul ca să-l vadă pe 
generalul Antonescu, căruia i-a adus scrisori şi informaţii 
de la doamna Goga, Emil Haţieganu şi alţi fruntaşi 
români. 

11 septembrie 1940, miercuri 

La 10,30 l-am văzut din nou pe Neubacher, care îmi 
expune din nou concepţia şi sugestia germană în ce 
priveşte definitiva aşezare a noului regim. Această 
concepţie se rezumă în formula: Stat legionar cu 
generalul Antonescu ca şi conducător! înţelegerea cu 

legionarii este o necesitate. în viitor - dacă se clarifică 
lucrurile în acest sens - România poate conta pe 
concursul cvasinelimitat al Germaniei. Germania doreşte 
ca armata română să fie întâia în Europa, după cea 
germană, o armată de şoc de prim ordin. în ce priveşte 
relaţiile economice, Germania nu vrea o Românie 
exploatată,  sărăcită şi nemulțumită, ci o Românie 
prosperă şi satisfăcută. Germania este numai împotriva 
industriilor parazitare, în schimb, favorizează crearea 
industriilor cu baze naturale în România. în comerţul 
extern, țăranul român trebuie să-şi valorifice produsele 
tot aşa de bine şi remunerator ca şi agricultorul german 
şi să-şi procure articolele industriale de care are nevoie, 
cu aceleaşi prețuri scăzute ca şi germanul. 

La 11,30 am trecut pe la dr. C. Angelescu. 
Informându-l de cele petrecute la Viena şi la Bucureşti 
până la abdicarea Regelui, mă îmbrăţişează şi-mi spune 
că am adus cele mai patriotice servicii care se pot cere 
unui om politic. 

La orele 12 am stat de vorbă cu Mihail Manoilescu la 
Externe asupra misiunii mele la Budapesta. Am căzut de 
acord ca să storc maximum de avantaje în favoarea 
românilor din Ardealul de Nord pentru perioada de 
provizorat care putea să fie de mai scurtă sau mai lungă 
durată. Ministrul Ungariei, Ladislau Barodssy, venise şi el 
la Ministerul Afacerior Străine să se intereseze de 
plecarea mea, credea că voi găsi o bună şi prielnică 
atmosferă la Budapesta. Ne reproşează că slujbaşii 
români, în marea lor majoritate, au plecat din teritoriul 
cedat. Guvernul ungar ar fi dorit să rămână şi să-i 
menţină pe toţi (?). Reclamă pe prefecţii de Târnava-Mare 
şi Braşov care ar fi expulzat pe toţi ungurii originari din 
Nordul Transilvaniei. 

Tot la Externe am stat de vorbă cu colonelul Rusescu, 
care îmi arată că el şi Urdăreanu au prevăzut de luni de 
zile că lucrurile evoluează către deznodământul abdicării; 
au căutat să-l pregătească pe Rege, din bună vreme, 
pentru această eventualitate. Au încercat zadarnic în 
ultimii ani să reţină pe Suveran de la măsuri şi atitutini 
care i-au fost adânc dăunătoare; nimeni nu l-a putut 
influenţa în bine. Singura care a avut înrâurire reală în 

rău a fost Elena Lupescu. El, colonelul Rusescu, a fost un 
înfocat admirator al Regelui, a lucrat şi s-a expus pentru 
reuşita restaurării, însă de când a fost detaşat la Palat şi 
a văzut ce se petrece, mereu i-au sunat în urechi 
cuvintele lui lonaş Grădişteanu, care îl avertizase că toate 
strălucitele calităţi ale Prințului Carol sunt 
contrabalansate de un defect fatal, şi anume că Prințul 
Carol alege întotdeauna dintre soluțiile posibile pe cea 
mai rea şi dintre cele mai rele pe cea mai încurcată. 

La orele 10,30 am trecut pe la Preşedinţie. Generalul 
Antonescu refuză să-l primească pe doctorul Buia, care i-a 
adus informații şi scrisori de la doamna Goga, Emil 
Haţieganu şi alți fruntaşi, 
precum şi o cutiuţă cu pământ de pe mormântul lui 
Octavian Goga. îl găsesc iarăşi enervat şi pornit împotriva 
ardelenilor care i-ar cere mereu bani. Caut din nou să-l 
potolesc şi să-l fac să «înţeleagă că rezistența românilor 
din Ardealul de Nord este în Juncţie şi de fondurile 
băneşti pe care numai guvernul român poate şi trebuie să 
le acorde foră precupeţire. Cu Horia Sima încă nu a avut 
întrevederea personală proiectată. 

După-masă am consacrat-o lucrărilor pregătitoare în 
vederea negocierilor de la Budapesta. 

Seara am dat dispoziţii prin telefon directorului 
Băncii Albina din Cluj, Marius Peculea, ca să avanseze lui 
Emil Haţieganu de îndată toate sumele necesare pentru 
asigurarea apariţiei ziarului „Tribuna Ardealului”. Măsura 
am luat-o pe răspunderea mea personală. Marius Peculea 
- înţelegător al rostului ziarului - mi-a promis că încă în 
acea seară va face plata. 

12 septembrie 1940, joi 

Dimineaţa am continuat cu adunarea şi 
sistematizarea materialului documentar pentru 
Conferința de la Budapesta, a cărei deschidere a fost 
fixată de cele două guverne pe ziua de 14 septembrie. 

La orele 11,30 am trecut pe la generalul Antonescu, 
unde întâlnesc pe mitropolitul Bălan. Generalul 
Antonsecu îl califică în faţa mea de important factor şi 
fruntaş al Ardealului. Mitropolitul Bălan îmi anunţă vizita 
sa pentru după-masă. 

Vorbim cu generalul Antonescu despre iminentele 
negocieri de la Budapesta. îi arăt felul meu de a vedea 
lucrurile şi îi schiţez în linii generale obiectivele pe care 
trebuie să le urmărească guvernul român, precum şi 
ierarhizarea lor. Generalul Antonescu este de acord întru 
toate, fără nici o observaţie: doreşte ca până deseară să 
schiţez în scris programul de acţiune, fiind necesar ca în 
probleme aşa de importante şi dificile să rămână o urmă 
scrisă necontroversată. Luăm întâlnire pentru orele 20. 

La orele 16, Alexandru Vaida-Voievod îşi exprimă 
regretele că plec şi cu melancolie se întreabă cui să se 
adreseze în lipsa mea şi cine o să-l mai pună în curent cu 
cele ce se petrec. La despărţire îmi urează emoţionat 
succes. 

Mihai Manoilescu, trecând pe la mine, crede că îşi va 
păstra locul în noul guvern. Nu îl încurajez în această 
credinţă, impresiile mele fiind altele. 

La orele 17 vine mitropolitul Bălan care se informează 
la început de evenimentele mai recente. Exprimă 
nedumerire şi 
neîncredere faţă de Germania. în legătură cu abdicarea 
se arată sever la adresa Regelui şi vrea să-şi dea aere de 
a fi jucat un rol important. îl readuc imediat la realitate. îi 
reamintesc că am apelat la mitropoliți şi alţi fruntaşi ai 
Ardealului, cu două luni în urmă, pentru o acţiune 
comună pe lângă Rege, în scopul de a-l debarasa de 
anturaj şi a-l salva pe Rege şi ţara, că deşi el, mitropolitul 
Bălan la început a fost de acord, până la urmă s-a 
eschivat de la acțiune, pe care astfel a zădărnicit-o, sub 
pretextul că încă nu a sosit momentul, că nu e încă 
oportun, că înalta ierarhie trebuie să rămână o rezervă 
pentru cazuri excepţionale, că a rămas această poziţie, 
deşi i-am demonstrat că evenimentele excepţionale şi 
grave nu se anunţă cu mult înainte dând răgaz pentru 
ţinerea de sfaturi şi parasfaturi în timp util. Din cauza 
zădărnicirii acţiunii colective, am activat de unul singur şi 
pe cont propriu, iar dacă nu am reuşit pe deplin, cum aş fi 
dorit, cel puţin am conştiinţa împăcată că mi-am fâcut 
datoria întreagă faţă de tron şi ţară, fără ezitări şi calcule 
mărunte. Mitropolitul Bălan a înţeles lecţia şi nu a mai 

insistat. 

în continuare, mi-a arătat cum a cutreierat Ardealul 
de Nord şi a îndemnat pe toţi să rămână pe loc, 
încurajându-i şi împărțind episcopilor şi preoţilor 
fondurile obţinute de la guvern. Episcopilor şi preoţilor 
ortodocşi, plecaţi de la reşedinţe, le-a dat ordin categoric 
să se întoarcă la postul lor de îndrumători ai turmei 
credincioase, îl felicit pe mitropolit pentru atitudinea sa. 
Fiindcă însă are aerul de mă face să înţeleg că el este 
autorul acordării de fonduri pentru rezistenţa clerului, îl 
infomez că inițiativa şi propunerea au fost ale mele, 
făcute a doua zi după întoarcerea de la Viena. Guvernul a 
aprobat-o de îndată şi a luat măsurile dictate de 
împrejurări. Socotesc că guvernul a avut o bună inspiraţie 
adresându-se unui înalt ierarh pentru distribuirea 
fondurilor la faţa locului, însă era de dorit să se adreseze 
şi mitropolitului unit de la Blaj, deoarece majoritatea 
românilor din teritoriul cedat (70-80%) aparţin bisericii 
unite. Mitropolitul Bălan a înghiţit şi această nouă lecţie 
care, însă, nu cred să fi sporit simpatia sa pentru mine 
care, de altfel, nu am fost cruțat de lucrăturile lui izvorâte 
din resentimente confesionale nici în trecut. 

Pe urmă îl informez pe mitropolitul Bălan asupra 
problemelor de viitor, mai ales asupra celor interne. îi 
arăt necesitatea colaborării generalului Antonescu cu 
mişcarea legionară. Mitropolitul nu are nici o obiecţiune 
sau nedumerire. De altfel, aceasta a fost continua notă a 
atitudinii sale: docil şi linguşitor faţă de deţinătorii puterii 
şi ai fondurilor, indiferent şi aspru în judecată faţă de cei 
căzufi sau înlăturafi de la putere. 

La orele 20,30 am întâlnit din nou pe generalul 
Antonescu, căruia îi prezint proiectul meu scris pentru 
programul Conferinţei de la Budapesta care cuprinde şi 
condiţia mâinii libere în conducerea negocierilor. 
Generalul Antonescu a acceptat proiectul şi l-a semnat. 

Din acest act se vede că toate aranjamentele erau 
subordonate acordului politic privind statutul populaţiei 
româneşti din Nordul Ardealului. Ulterior am mers şi mai 
departe, până la încetarea totală a raporturilor şi 
schimburilor economice cu Ungaria,  condiţionând 
reluarea lor de acordarea unui statut agreat de guvernul 

român pentru conaţionalii din Ardealul de Nord şi 
respectarea efectivă a acestui statut. Această linie de 
conduită, însoţită de prompta, automata aplicare de 
măsuri de represalii faţă de ungurii din România, ar fi 
constrâns guvernul ungar să se cuminţească şi să 
respecte viaţa, libertatea şi averea românilor din 
teritoriul vremelnic cedat. Ce împrejurări şi cine au 
zădărnicit punerea în practică a acestei concepţii, se va 
vedea în capitolele următoare. 

Generalul Antonescu mi-a comunicat că are de gând 
să formeze un guvern de simpli executanţi. Guvernarea 
propriu-zisă şi legiferarea vrea să le facă cu ajutorul unui 
Consiliu de Stat. Se gândeşte să-mi ofere un loc în acest 
Consiliu de Stat sau postul de ministru plenipotenţiar la 
Berlin. în cuvântarea sa de azi la radio a subliniat rolul 
meu în chestia abdicării Regelui’. Va face acest lucru mai 
pe larg în istoricul ce-l va da în curând publicităţii. A ţinut 
însă să facă, de pe acum, o primă precizare, deoarece 
sunt mulţi care caută să răstălmăcească lucrurile şi rolul 
jucat de mine: mai ales, unii ardeleni au încercat să-l 
pună în gardă împotriva mea, deoarece m-aş erija în 
exponent al întregului Ardeal, deşi am multe adversităţi 
între ardeleni, mai ales la „ortodocşi”. El le-a răspuns 
tuturor că nu am acţionat în numele Ardealului, ci pe cont 
propriu şi în mod dezinteresat. înţeleg numaidecât că 
luliu Maniu şi mitropolitul Bălan au fost neprihăniţii 
exponenţi ai acestei acţiuni de otrăvire a raporturilor 
mele cu generalul Antonescu. 

îi replic generalului Antonescu că încă o dată ţin să se 
ştie că nu aştept nici recunoştinţă, nici demnități şi funcţii 
pentru ceea ce am făcut. Aş prefera să-mi caut de 
sănătate. Dacă am acceptat să plec la Budapesta, o fac 
numai fiindcă anume garanţii şi 
declaraţii s-au dat sau s-au făcut faţă de mine, că sunt în 
curent mai mult decât alţii cu toate problemele care se 
pun şi vreau să ajut pe românii căzuţi în robie. Cu aceasta 
însă, misiunea mea s-a terminat. 

Generalul Antonescu protestează cu tărie împotriva 


§ Din aceasta expunere se poate constata cât de vagă şi 
incompletă este darea de seamă a generalului Antonescu, cel 
puţin în ce priveşte rolul jucat de mine. Peste câteva zile, darea 
de seamă a fost republicată; ea este caracterizată de aceeaşi lipsă 
de sinceritate şi lealitate. 

eventualei mele retrageri din activitatea politică, el şi 
ţara neputându-se lipsi de mine. Va şti să mă determine la 
o altă hotărâre şi să mă rețină. îmi urează apoi cel mai 
deplin succes şi mă roagă să-i vorbesc direct lui prin 
telefon, oricând voi crede de cuviinţă. 

Acasă, profesorul Coriolan Tătaru şi doctorul 
Constantin Stanca refugiați de la Cluj, îmi istorisesc cu 
adâncă emoție despre ultimele zile ale stăpânirii 
româneşti în capitala Ardealului. 

13 septembrie 1940, vineri 

La orele 6,45 dimineaţa, însoţit de o numeroasă 
delegaţie, am plecat la Budapesta.” 


** în arhiva familiei sc mai află trei dosare voluminoase cu 
copii ale schimbului de telegrame descifrate şi rapoarte, 
prilejuite de misiunea de la Budapesta şi Berlin. 


111. CORESPONDENIA 
CU ION şi MIHAI 
ANTONESCU 

PREŞEDINŢIA CONSILIULUI DE MINIŞTRI 
VICEPREŞEDINTELE CONSILIULUI DE MINIŞTRI 
Nr. 859 Cab/942 

Bucureşti, 21 iulie 1942 


STIMATE DOMNULE POP, 

Vă mărturisesc prin aceasta surprinderea mea că n-aţi 
primit numirea de Consilier Technic pe lângă Ministerul 
de Externe. 

Din convorbirea pe care am avut-o cu D-vs. când v-am 
spus că sunt împotriva numirei de înalt comisar al 
refugiaților pe care mi-aţi propus-o şi la care mi-aţi 
răspuns că atunci să vă dau titlul pe care-l cred, ca şi din 
relatările personale ale d-lui ataşat de legaţie Gh. Barbu, 
care m-a informat că Dvs. primiţi calitatea de Consilier, 
eu am crezut că numirea pe care o fac este 
corespunzătoare dorinţei Dvs. 

Dacă Dvs. doriţi, deci, să lucraţi - şi presupun acest 
lucru, pentru că m-aţi ajutat atât de mult în acţiunea 
pentru refugiații din Transilvania de Nord şi constatarea 
tratamentului românilor din Transilvania de Nord - vă rog 
să comunicaţi d-lui secretar general Davidescu, punctul 
Dvs. de vedere în această privinţă. 

Primiţi, vă rog, Domnule Ministru, asigurarea stimei 
mele. 

VICEPREŞEDINTELE CONSILIULUI DE MINIŞTRI, SI 
MINISTRUL AFACERILOR STRĂINE, 

ss/M. 
Antonescu DOMNIEI SALE 
DOMNULUI VALER[IU] POP 

PREŞEDINŢIA CONSILIULUI DE MINIŞTRI 
VICEPREŞEDINTELE CONSILIULUI DE MINIŞTRI 
Bucureşti 23 iulie 1942 
Nr. 5022 Cab. i 
„Primit la 28.VIL 1942 ora 11'2 VP“ 


Domnule Vaier Pop, 

Am citit scrisorile Dvs. adresate d-lui Maniu, prin 
care încercaţi să lămuriţi poziția Dvs. morală din 1940. 

Fără a intra în considerarea tuturor argumentelor 
Dvs. privitoare la explicarea pe care o daţi poziţiei 
morale a Regelui Carol al II-lea, a guvernului Tătărescu 
şi a Dvs. personală, în legătură cu evenimentele 
internaţionale ce au urmat în septembrie 1940 - fiindcă 
asupra acestui lucru nu toate datele au fost publicate şi 
cunoscute, pentru ca să se poată rosti o judecată - mă 
simt totuşi obligat să intervin în această corespondenţă 
pentru a o adnota cu o lămurire necesară adevărului şi 
istoriei. 

La pagina Il-a a uneia din scrisorile Dvs., adresată d- 
lui Maniu, afirmaţi: 

„Eraţi dator să răsturnaţi Rege şi guvern şi să luaţi în 
mână răspunderea rezistenţei“*. 

„Ceea ce am făcut împreună cu generalul Antonescu 
peste câteva zile puteaţi să faceţi Dvs. din prima clipă a 
cunoaşterii Arbitrajului, fără nici o dificultate*?. 

Domnule Vaier Pop, afirmaţia aceasta a Dvs. - v-o 
spun deschis - o găsesc pretențioasă, lipsită de adevăr 
istoric şi de natură să legitimeze răspunsul care vi se 
cuvine. 

Nu intru în discuţia problemei, dacă oricine - fie chiar 
şi Dvs. - puteaţi să faceţi o lovitură de stat şi să 
răsturnaţi regimul de atunci, „fără nici o dificultate“. 

Istoria va judeca mai bine împrejurările loviturei de 
stat din septembrie 1940, atunci când toate datele 
acestui act naţional şi istoric vor ajunge să fie cunoscute 
şi va stabili dacă lucrul a fost chiar atât de simplu cum îl 
credeţi Dvs. 

Mă ţin însă dator să lămuresc formula Dvs.: „Ceea ce 
am fiicut împreună cu generalul Antonescu “. 

Dvs. ştiţi bine că în împrejurările loviturei de stat din 
septembrie 1940, n-aţi apărut decât în ultimul moment. 

Aţi apărut ca om de încredere al Regelui Carol al II- 
lea, dar nu al generalului Antonescu. 

N-aţi avut nici un amestec cu lovitura de stat, ci în 
calitatea Dvs. de om de încredere al Regelui Carol al II- 
lea aţi făcut unele legături între fostul Suveran şi 
generalul Antonescu ca şi faţă de legația germană, de 
unde vă amintiţi că aţi primit răspunsul care se cuvenea 
şi Regelui şi Dvs. (răspunsul acesta va rămâne în notele 
mele diplomatice); 

Că în această calitate de om de încredere al lui Carol 
al II-lea, dar nu al generalului Antonescu, Dvs. veţi fi 
stabilit, prin comunicările ce aţi făcut, o contribuţie pe 
care istoria o va judeca, aceasta rămâne să fie examinat 
de cercetătorii de mâine. 

Dar în nici un caz lovitura de stat nu este opera Dvs. 
şi la ea n-aţi contribuit cu nimic, decât cel mult în spatele 
perdelelor şi al uşilor, dar nu în faţa istoriei şi a ţării. 

Am aflat că Dvs. vă complăceţi în a vă pretinde că 
sunteţi acel „singur om“ la care face aluzie generalul 
Antonescu într-una din proclamaţiile sale către ţară - iar 
textul din scrisoarea Dvs. către d-l Maniu mi-o confirmă. 

Ceea ce pot să vă asigur este că în nici un caz nu 
sunteţi Dvs. acel „singur om“ la care face aluzie 
generalul Antonescu, acoperind actul său de un anonimat 
care poate fi înţeles. 

Ceea ce pot să vă amintesc este că în momentul când 
am redactat, în noaptea de 5 spre 6 septembrie, deplinele 
puteri, pe care generalul Antonescu le smulsese Regelui 
Carol al II-lea, în acel moment Dvs. continuaţi să fiţi omul 
de încredere al lui Carolal II-lea şi al lui Urdăreanu, 
căruia i se treceau textele redactate de mine pentru a 
vedea dacă pot să fie sau nu acceptate. 

în asemenea condițiuni, şi când alţii, care au lucrat 
efectiv pentru lovitura de stat din septembrie 1940, au 
tăcut până azi, nu cred că este prudent, domnule Vaier 

Pop, ca, înainte ca aceştia să fi murit, Dvs. să vă stabiliţi, 
în monoloage, contribuţiuni istorice pe care nu le-aţi dat. 

Acţinea Dvs. din septembrie 1940 l-a ajutat pe 
mareşalul Antonescu în stabilirea contactelor cu Palatul, 
în perioada pregătitoare a loviturii de stat, dar Dvs. n-aţi 
dat lovitura de stat împreună cu generalul Antonescu - 
cum afirmaţi - şi n-aţi avut nimic 
comun cu toată acţiunea de pregătire şi de dezvoltare a 
loviturei de stat din septembrie, în afară de comunicările 
făcute în nopţile acelea tragice, în numele Palatului. 

în faţa istoriei, a viitorului şi a propriei Dvs. conştiinţe 
am ţinut să arăt adevărul ca răspuns la pretenţiunea Dvs. 
că ati ficut lovitura de stat şi mai ales la încercarea Dvs. 
de a vă aşeza, într-un act public, chiar înaintea 
generalului Antonescu, drept autor al loviturei de stat din 
septembrie. 

Primiţi, vă rog, Domnule Vaier Pop, sentimentele ce vi 
se cuvin. 

ss/ M. 
Antonescu DOMNIEI SALE 
DOMNULUI VALER[IU] POP 


P. S. Scrisorile Dvs. conţin însă unele afirmaţiuni şi 
date privitoare la D-l von Ribbentrop, care ar fi foarte 
folositor cred să fie consemnate în arhiva Ministerului 
Afacerilor Străine. 

Pentru aceste lucruri cu care puteţi servi foarte mult 
ţara, pentru a se cunoaşte împrejurările din 1940, sunt la 
dispoziţia Dvs. să dispun să se înregistreze orice 
declaraţie aţi face. 

STIMATE DOMNULE VICEPREŞEDINIE, 

în uima lipsei mele prelungite din Bucureşti, am 
primit abia azi adresa Dvs. No. 2585 se. Cab. Din 26 iulie 
a. c. 

Nu voi întârzia să pun la dispoziţia Ministerului 
Afacerilor Străine notele mele şi documentaţiunea pe 
care o am asupra evenimentelor din vara anului 1940. 
Voi face uz de un stenograf al Preşedinţiei, de îndată ce 
voi fi terminat aranjarea şi clasarea materialului 
documentar. 

Primind scrisoarea Dvs. cu atât de mare întârziere, 
regret că notele şi documentaţiunea nu vor putea fi 
predate înainte de 1 septembrie a. c. 

Primiti, stimate Domnule Vicepreşedinte, 
încredințarea deosebitei consideraţiuni ce vă păstrez. _ 

ss/Valeriu Pop 

DOMNULE VICEPREŞEDINTE, 

Am citit scrisoarea Dvs. din 23 iulie 1942, pe care am 
primit-o abia la 28 iulie a. c. 

Prin această scrisoare Dvs. interveniţi în polemica 
mea cu dl. luliu Maniu pentru a adnota unele fraze ale 
mele, privitoare la lovitura de stat din septemvrie 1940. 

Substratul real al polemicei cu dl. luliu Maniu este 
orientarea politicei externe a României înainte şi după 
arbitrajul de la Viena. Eu am arătat că orientarea fianco- 
engleză ne-a dus la prăbuşirea hotarelor, am demonstrat 
că orientarea germană ne-a făcut cu putinţă, în ceasul al 
12-lea, înlăturarea unui dezastru total şi am susţinut că 
colaborarea cu Germania ne asigură existenţa şi ne va 
îngădui şi realizarea tuturor drepturilor noastre în spaţiul 
vital românesc. Dl. I. Maniu a rămas partizanul orientării 
fianco-britanice pentru trecut şi susţine orientarea anglo- 
americană pentru prezent şi viitor. 

Am lămurit şi poziţia mea personală în legătură cu 
evenimentele din 1940, în măsura în care atacurile 
personale pătimaşe, cuprinse în scrisorile d-lui luliu 
Maniu, m-au silit să o fac. 

De lovitura de stat din sept. 1940 m-am ocupat numai 
în mod incidental, pentru a demonstra nesinceritatea sau 
lipsa de hotărâre a d-lui I. Maniu în clipele tragice ale 
predării Ardealului de Nord. Atât şi nimic mai mult. Nu 
am făcut istoricul loviturii de stat, nu am precizat şi nu 
am ierarhizat rolurile în desfăşurarea evenimentelor şi 
nici nu am contestat alte contribuţii cunoscute sau 
necunoscute de mine. 

Din fraza reprodusă de Dvs. rezultă neîndoielnic că 
pretind de a fi contribuit la dezlegarea crizei care 
ameninţă să degenereze în dezastru. 

Ce m-a îndrituit însă să fac această afirmaţie? 

Invoc următoarele fapte: 

1/ în ziua de 7 septemvrie 1940 ora 10'? dl. mareşal 

Antonescu - primindu-rmă la Preşedinţie - mi-a mulţumit 
pentru concursul ce i l-am dat: în continuare mi-a spus că 
va stabili el singur în faţa ţării şi a istoriei rolul ce l-am 
jucat. 

2/ în ziua de 12 septemvrie 1940, dl. mareşal 
Antonescu, la 

radio, a făcut o expunere a evenimentelor în legătură cu 
lovitura de Stat şi în cadrul acestei expuneri a schiţat 
sumar şi contribuţia mea, rostind numele meu în două 
rânduri. 

La aceasta m-am referit şi nu la alte comunicări cari 
nu aminteau numele meu. 

3/ în lucrarea editată de Preşedinţia Consiliului de 
Miniştri, de asemenea sunt amintit cu numele în legătură 
cu lovitura de stat. 

Aceste fapte, care nu pot fi bănuite de subiectivism, 
justifică îndeajuns afirmaţia mea, deoarece despre dl. 
mareşal Antonescu nu se poate presupune că dă 
certificate de complezenţă sau că evidenţiază în faţa ţării 
și a istoriei concursuri date „în spatele perdelelor sau ale 
uşilor”. 

Dacă n-am fost „omul de încredere al generalului 
Antonescu” în evenimentele de la începutul lui sept. 1940 
- ceea ce n-am susţinut niciodată - n-am fost însă nici 
omul de încredere al Regelui Carol II şi mai puţin al lui 
Urdăreanu. în zilele zbuciumate din aug. şi sept. 1940 am 
fost numai omul - românul - preocupat exclusiv de soarta 
țării sale şi hotărât a face, în mod dezinteresat, tot ce 
este omeneşte cu putință pentru înlăturarea unei 
catastrofe. 

Nu voi expune acţiunea mea politică desfăşurată cu 
începere de la 1 sept 1940, când a avut loc întâia 
întâlnire cu dl. mareşal Antonescu, pentru a Vă 
demonstra cât de greşit sunteţi informat asupra celor ce 
s-au petrecut. Dacă însă aţi întreba pe dl. mareşal 
Antonescu asupra convorbirilor avute cu Domnia-Sa 
asupra audienţelor comune din nopţile din 4 spre 5 sept 
şi 5 spre 6 sept 1940 - dacă aţi consulta însemnările Dv. 
precum şi ciornele decretelor redactate în noaptea din 4 
sau 5 sept. 1940, dacă v-aţi infoma asupra cuprinsului 
conversaţiilor cu dl. Fabricius, ministrul Germaniei de 
atunci, Dvs. singur aţi rectifica afirmaţiunile din 
scrisoarea ce mi-aţi adresat şi aţi ajunge la constatări şi 
concluzii identice cu cele ale d-lui mareşal Antonescu, pe 
care le-am indicat mai sus. 

Veţi înţelege însă, Domnule Vicepreşedinte, că 
scrisoarea Dvs. şi mai ales tonul acesteia, face imposibilă 
colaborarea mea pe care scrisoarea Dvs. din 21 iulie 

1942 o socotea folositoare cauzei Ardealului de Nord. 
Aceasta însă nu mă va împiedeca de a pune la 
dispoziţia Dvs., pentru arhiva Ministerului Afacerilor 
Străine, o notă cuprinzând declaraţiile d-lui von 
Ribentropp, făcute în zilele de 29 şi 30 august 1940. 
30 iulie 1942. 
ss/Valeriu Pop 


Anexa 5 
PREŞEDINŢIA CONSILIULUI DE MINIŞTRI 
VICEPREŞEDINTELE CONSILIULUI DE MINIŞTRI 
Bucureşti, 13 august 
1942 933 Scris. Cab/942 
„Primit 14. VIII. 942 ora 2012“ 


DOMNULE VALER[IU] POP, 

Am primit scrisoarea Dvs. din 30 iulie. 

Nu vreau să prelungesc nefolositor un schimb de 
scrisori cu Dvs. 

Mă surprinde însă că Dvs. mă sfătuiţi să mă informez 
la mareşalul Antonescu şi să-mi cercetez însemnările 
pentru a stabili realitatea faptelor dintre 4-7 septembrie 
1940. 

Dvs. cunoaşteţi foarte bine raporturile de încredere 
absolută cu care m-a onorat domnul mareşal Antonescu 
cu mult înainte de 1940 şi care au constituit şi constituie 
însuşi temeiul vieţii mele: 

După cum cunoaşteţi foarte bine prezenţa mea în 
împrejurările din septembrie 1940, pentru simplul motiv 
că în afară de întâlnirea din 4 septembrie 1940, când de 
asemenea eram în casa domnului mareşal Antonescu, la 
toate celelalte întrevederi, ca şi la împrejurările de la 
Palatul Regal din noaptea de 4 spre 5 septembrie, ca şi la 
redactarea deplinelor puteri obţinute de domnul mareşal 
Antonescu de la fostul Rege Carol al II-lea, precum şi la 
redactarea primei proclamaţiuni către ţară, ca şi a 
tuturor actelor din primele zile ale guvernării mareşalului 
Antonescu, eu am fost prezent. 

Pentru mine deci, realitatea faptelor dintre 4-7 
septembrie 1940, este un lucru pe care l-am trăit şi a 
cărui informare o găsesc în conştiinţa şi experienţa mea, 
astfel că nu am nevoie să o caut în afară de mine. 

Totuşi, pentru a vă îndeplini dorinţa şi în convingerea 
că trebuie să slujesc adevărul istoric, pentru a vedea 
dacă mi-a rămas ceva necunoscut, am întrebat pe domnul 
mareşal Antonescu, aşa cum m-aţi consiliat să fac prin 
scrisoarea Dvs. din 30 iulie 1942. 

Domnul mareşal Antonescu m-a informat că l-aţi 
sesizat şi pe Domnia Sa cu corespondenţa dintre noi şi că 
vă va da personal răspunsul care vi se cuvine şi pentru 
informarea definitivă a Dvs. 

asupra adevărului, şi pentru a pune capăt unei 
corespondente pe care aţi prelungit-o prea mult. 

Mi-am făcut datoria în acelaşi timp să verific 
afirmaţiile Dvs. din scrisoarea din 30 iulie, astfel că îmi 
fac datoria să vă informez: 

1. - Că domnul mareşal Antonescu n-a făcut nici o 
declaraţie la Radio în septembrie 1940; 

2. - Domnia-Sa a dat într-adevăr un comunicat la 16 
septembrie 1940, în care vorbeşte şi de Dvs. 

în acel comunicat relatează împrejurările în care 
fostul Suveran a consultat pe domnul general Mihail şi g- 
ral Teodorescu, care au fost contra abdicării, cât şi pe 
domnii G. Brătianu. A. C. Cuza, Manoilescu şi generalul 
David Popescu, care l-au sfătuit să abdice. 

Alături de aceştia, domnul mareşal Antonescu vă 
menţionează în comunicatul din 16 septembrie 1940, 
arătând că şi Dvs. aţi fost pentru abdicarea monarhului şi 
că în două ocaziuni l-aţi sfătuit să renunţe la tron. 

Aceasta este contribuţia Dvs. pe care a recunoscut-o 
domnul mareşal Antonescu prin acel comunicat, în afară 
de legătura pe care aţi făcut-o cu domnul mareşal 
Antonescu ca om de încredere al fostului Suveran. 

Nu mi-a trecut niciodată prin minte ca să neg acest 
rol al Dvs. şi această contribuţie şi regret că afirmarea 
Dvs. că aţi făcut lovitura de stat împreună cu generalul 
Antonescu” m-a obligat, în interesul restabilirii 
adevărului istoric şi a proporţiunilor contribuţiei Dvs., să 
vă spun deschis că n-aţi avut nici o legătură cu domnul 
mareşal Antonescu niciodată, în afară de împrejurările 
din 4-7 septembrie, ceea ce explică de altfel şi faptul că 
domnul mareşal Antonescu nu v-a chemat să faceţi parte 
nici din guvernul din septembrie 1940, nici din guvernele 
sale următoare. 

3. - Nu m-a preocupat nici de a vă micşora meritul şi 
nici de a mă introduce în polemica dintre domnul Maniu 
şi Dvs. care nu mă interesează: m-a preocupat ca 
adevărul istoric asupra loviturei de stat din septembrie 
1940 să nu fie alterat. 

Asupra loviturei de stat din septembrie 1940, în afară 
de relaţiile date prin comunicatele din septembrie 1940, 
domnul mareşal Antonescu însuşi n-a vorbit prea mult. 

Am socotit şi eu de datoria mea să tac asupra acestor 

împrejurări, cu atât mai mult cu cât tot ceea ce am 
săvârşit atunci, a fost pentru ţara noastră, atât de 
ameninţată în toamna anului 1940, pentru viitorul 
neamului nostru, în care cred cu neînfricare, şi pentru 
mareşalul Antonescu în a cărui misiune istorică cred de 
asemenea cu îndârjire. 

Deşi am fost prezent în acele evenimente, atât de 
mult încât n-am nevoie să mă informez de la alţii, ci pot 
să informez eu pe alţii, despre aceste împrejurări, nu m-a 
preocupat niciodată să vorbesc despre acţiunea mea de 
atunci, pentru că rolul ce l-am jucat atunci nu a urmărit 
nici un scop personal, ci numai îndeplinirea unei 
îndatoriri faţă de ţară. 

Doresc deci, ca corespondenţa dintre noi să înceteze 
Domnule Vaier Pop. 

Fiindcă eu n-am urmărit să încep cu Dvs. o discuţie 
nefolositoare. 

Am constatat pur şi simplu că Dvs., care nu 
cunoaşteţi toate împrejurările loviturei de stat din 1940, 
vorbiţi cu atâta simplitate despre condiţiile în care 
aceasta a fost săvârşită, dând impresia că ori cine şi ori 
cum şi chiar Dvs. aţi fi putut să faceţi lovitura de stat: 

Că deci orice om, nu numai omul care a avut 
prestigiul moral şi încrederea întregei armate, cum a 
avut-o mareşalul Antonescu, ar fi putut să facă lovitura 
de stat şi mai ales să scoată lovitura de stat din faza 
revoluţionară şi de dezlănţuire generală în care intrase, 
pentru ca, fără vărsare de sânge, s-o aşeze deîndată pe 
linia unei ordine absolute: 

Că lovitura de stat din 1940,.s-a desfăşurat între trei 
conversații şi două sfaturi care vă aparţin, atunci când, 
Domnule Vaier Pop, această lovitură de stat are multe 
adâncuri de care aţi fost străin, dar pe care nu puteţi să 
le ignoraţi atunci când vreţi să vorbiţi despre adevărul 
istoric. Altfel, nu aţi lăsa să se rostească cuvinte neexacte 
sau incomplete. 

Nu-mi luaţi deci în nume de rău, dacă mai ales cu 
conştiinţa dascălului care respectă istoria, am voit să 
lămuresc acest lucru. 

Am făcut-o însă provocat de Dvs. şi nu din proprie 
iniţiativă şi regret dacă îi daţi o altă interpretare. 

Mi s-a părut că Dvs. oferiţi istoriei o afirmare şi o 

ierarhizare de roluri, pe care sunt fericit că prin 
scrisoarea Dvs. din 30 iulie o dezminţiţi în parte şi nu mai 
ţineţi ca rolurile să fie stabilite numai în monoloage. 

Atât şi nimic mai mult. 

Primiti, vă rog, Domnule Vaier Pop, salutările mele. 

ss/M. 
Antonescu DOMNIEI SALE 
DOMNULUI VALER[IU] POP 


Anexa 6 


DOMNULE VICEPREŞEDINTE, 

Scrisoarea Dv. din 13 august 1942, diferită într-o 
măsură oarecare de cea din 23 iulie 1942, mă sileşte 
totuşi să Vă scriu, de încheiere, aceste rânduri, deşi nu 
urmăresc continuarea unei discuţii pe care n-am iniţiat-o 
şi pe care nu doresc să o prelungesc. 

V-am arătat că n-am făcut şi nici nu vreau să fac 
istoricul loviturei de stat din septemvrie 1940. Cei cari au 
avut un rol activ în aceste evenimente, nici nu pot scrie 
istorie. Istoria rămâne în sarcina cercetătorilor de mai 
târziu cari - după coroborarea amintirilor subiective şi a 
documentelor referitoare - vor putea stabili obiectiv 
desfăşurarea evenimentelor şi contribuţia fiecăruia. Nu e 
timpul nici pentru aştemerea pe hârtie a amintirilor 
personale. Evenimentele în curs, de uriaşe proporţii şi cu 
hotărâtoare înrâuriri pentru veacuri viitoare, impun 
preocupări mai arzătoare. 

Dacă V-am îndemnat să întrebaţi pe dl. mareşal I. 
Antonescu asupra rolului ce am jucat, în zilele de 1-6 
septemvrie 1940, acest îndemn se explică prin faptul că 
la întrevederile cu dl. mareşal I. Antonescu din 1 şi 3 
septemvrie 1940 nu aţi fost prezent şi nici la audienţele 
comune din nopţile de 4 spre 5 septemvrie şi de 5 spre 6 
sept. 1940 nu aţi fost de faţă. în noaptea abdicării, după 
cum ştiu, nici nu aţi fost la Bucureşti, ci aţi fost plecat în 
provincie, într-o importantă misiune. Astfel despre cele 
petrecute în acele întrevederi şi audienţe, nu puteaţi 
avea amintiri personale şi directe. Nici despre 
întrevederea mea cu dl. Fabricius din 4 sep. 1940 ora 9 
dim. şi nici despre nota trimisă de mine Regelui Carol II 
în cursul audienței d-lui mareşal I. Antonescu, notă 
arătată de Rege d-lui mareşal, nu puteaţi avea cunoştinţă 
personală. 

între 3 şi 6 septemvrie 1940 nu am fost în audienţă 
particulară la Rege şi nici nu m-am prezentat în 
audienţele comune, din inițiativa Regelui Carol II, ci 
totdeauna am însoţit pe dl. mareşal I. Antonescu, la 
dorinţa şi invitaţia sa. 

în noaptea de 5 spre 6 septemvrie 1940, după ce în 
audiența comună s-a pus făţiş şi hotărât chestia abdicării, 
am plecat de la palat la legaţiunea germană, însoţind 
iarăşi pe dl. mareşal I. 

Antonescu care dorea să asigure azil în Germania Regelui 
Carol II. De la legaţiunea germană ne-am înapoiat la 
Preşedinţie. La ora 4 dimineaţa dl. gen. David Popescu, 
Ministrul Internelor, mi-a comunicat, prin telefon, că este 
chemat la Rege. I-am spus că, dacă Regele doreşte, sunt 
gata a-i expune încă o dată punctul meu de vedere, 
exprimat clar şi ferm, în audiența comună ce am avut-o 
împreună cu dl. mareşal I. Antonescu. O nouă consultare 
a mea însă nu a mai avut loc. Către ora 7 dimineaţa dl. 
col. Elefterescu mi-a comunicat abdicarea Regelui şi m-a 
întrebat, dacă doresc să asist la depunerea jurământului 
M. S. Regelui Mihai I. Răspunsul meu a fost că nu, 
neavând nici o calitate oficială pentru a participa la acest 
act de stat. 

Date fiind faptele de mai sus, cum se poate susţine, cu 
temei că între 4-6 septemvrie 1940 am activat ca om de 
încredere al fostului Suveran? 

Nu ştiu, dacă dl. mareşal Antonescu a vorbit în 12 
sept, sau peste tot în cursul lunei septemvrie 1940, 
personal, la Radio. 

Ştiu însă că la 12 septemvrie 1940 ora 20!? dl. 
mareşal Antonescu, cu ocazia semnării deplinelor puteri 
şi a programului pentru conferinţa de la Budapesta, mi-a 
comunicat că a făcut o expunere a evenimentelor în 
legătură cu abdicarea Regelui Carol II şi că a subliniat şi 
rolul meu în aceste evenimente. D-sa a mai adăogat că a 
ținut să facă acest lucru chiar atunci, deoarece unii 
căutau să răstălmăcească rolul jucat de mine. Pe urmă 
numai am văzut expunerea sub semnătura general I. 
Antonescu în ziare (ziarele de seară cu data de 13 şi 
ziarele de dimineaţă cu data de 14 sept 1940). Aceeaşi 
expunere s-a republicat însă o dată sub forma de 
comunicat al Preşedinţiei Consiliului de Miniştri în 16 
sept. 1940 (apărut în ziarele de dimineaţă cu data de 18 
sept. 1940). Această republicare a comunicatului mi-a 
rămas necunoscută, deoarece eu, în ziua de 13 sept. 1940 
ora 9 dim., am plecat, însoţit de delegaţia română, la 
Budapesta. 

în ultima scrisoare Dv. nu contestaţi că am avut un rol 

şi un merit în legătură cu abdicarea Regelui Carol II. 
Măsura acestei contribuţii, o va stabili posteritatea. în 
orice caz, ceea ce am făcut, nu am făcut în vederea unor 
mulţumiri sau recunoştinţe. Am activat aşa cum am 
activat, pentru că aşa mi-a dictat dragostea de neam şi 
conştiinţa de român. De altfel am spus acelaşi lucru d-lui 
mareşal Antonescu, în ziua de 7 septemvrie 1940, când - 
în mod cavaleresc - mi-a mulţumit pentru concursul pe 
care i l-am dat. Tot atât de dezinteresat am mai colaborat 
aproape doi 

ani la acţiunea grea şi spinoasă pentru Ardealul de Nord. 
Este adevărat însă că Ja scrisori casante şi ofensatoare, 
tocmai, din partea celui mai intim colaborator al d-lui 
mareşal Antonescu, pe chestia abdicării, nu m-am 
aşteptat. Regret că m-am înşelat în această privinţă. 

Lovitura de stat din septemvrie 1940 nu a fost o 
acţiune uşoară şi nici nu putea fi făcută de oricine. Dl. I. 
Maniu o putea face cu mai multă uşurinţă, cu lozinca 
repudierii arbitrajului de la Viena şi a rezistenţei armate 
față de unguri. Că o astfel de lovitură de stat însă ar fi 
avut consecinţe similare cu cele ale loviturii de stat date 
de generalul Simovici în Iugoslavia, deci o catastrofă 
pentru ţară nu încape nici o îndoială. Lovitura de stat 
însă, cu respectarea şi executarea arbitrajului de la 
Viena, cu evitarea războiului civil şi a anarhiei a fost o 
acţiune foarte delicată şi extrem de dificilă, oricât de 
mare a fost prestigiul şi autoritatea generalului 
Antonescu. Acesta a fost sensul adevărat al frazei mele 
din corespondenţa cu dl. luliu Maniu. 

Mă surprinde afirmaţia Dv. că polemica mea cu dl. I. 
Maniu nu Vă intereseasză. Dacă partea de polemică 
personală nu prezintă un interes pentru Dv., la rigoare o 
înţeleg: susținerea riguroasă şi motivată a actualei 
orientări externe a României şi combaterea hotărâtă şi 
documentată a curentului anglofil răspândit de unele 
cercuri, nu vă poate lăsa însă indiferent. Lipsa de interes 
exprimată de Dv. nu poate reda deci exact părerea Dv. 

închei cu o informaţie. Prietenii d-lui luliu Maniu 
pretind că D-sa (dl I. Maniu) ar fi în posesiunea unei copii 

a scrisorii ce mi-aţi adresat la 23 iulie 1942. Dvs. sunteţi 
în măsură de a stabili cine a săvârşit această indiscreţie. 
Primiţi, vă rog, Domnule Vicepreşedinte, salutările 
mele. 17.Vffl.1942. 
ss/Valeriu Pop 


Anexa 7 


Bucureşti, 22 august 1942. 


DOMNULE VALER[IU] POP, 

N-am timp de polemici şi nu mă interesează să vă 
măsor toate exactităţile şi inexactităţile Dvs. 

De altfel, domnul mareşal Antonescu v-a trimis 
răspunsul care se cuvine pentru restabilirea lucrurilor. 

în ce priveşte polemica Dvs. cu d-l Maniu, dacă mă 
interesează sau nu, acesta este un lucru care îmi aparţine 
şi nu primesc lecţiuni de la Dvs. în această privinţă. 

Vă rog de acum înainte să nu-mi mai scrieţi, fiindcă 
nu vă mai răspund. 

Primiţi, vă rog, salutările mele. 

ss/M. Antonescu 

STIMATE DOMNULE MAREŞAL, 

Cu regret mă văd silit să vă aduc la cunoştinţă 
schimbul de scrisori care a avut loc între dl. Mihai 
Antonescu, Vicepreşedintele Consiliului de Miniştri, 
ministru al Afacerilor Străine, şi între mine. 

Această comunicare cu caracter informativ nu are 
decât un singur scop, şi anume acela de a vă demonstra 
că scrisoarea d-lui Vicepreşedinte al Consiliului şi mai 
ales tonul acestei scrisori îmi fac cu neputinţă să mai 
păstrez însărcinarea cu care m-aţi onorat în vederea 
reprezentării şi apărării drepturilor şi intereselor 
româneşti la masa verde, însărcinare care nu poate fi 
îndeplinită cu folos, fără o strânsă şi continuă colaborare 
cu Ministrul Afacerilor Străine. 

Primiţi, vă rog, mult stimate Domnule Mareşal, 
încredințarea înaltei consideraţiuni ce vă păstrez. 

Bucureşti la 30 iulie 1942. 

ss/Valer[iu] Pop 

Primit la 22 august 1942 . e 
CONDUCATORUL STATULUI ROMAN 
9.VUI.1942 


D-LE VALER[IU] POP, 

Am primit scrisoarea D-voastră. 

Nu mă interesează polemicile. Timpul meu este prea 
preţios. 

Sunt însă de perfect acod cu conţinutul scrisoarei D- 
lui Vicepreşedinte. 

Lovitura de stat am pregătit-o doi-trei ani şi am dat-o 
cu dl. Mihai Antonescu. 

Alţii au fost numai unelte pe care i-am făcut să intre 
în joc, şi care au intrat conştient sau inconştient, şi pe 
care i-am folosit în ultimul moment, cu mai multă sau 
mai puţină abilitate. 

Istoria singură va judeca. 

ss/M-şal Antonescu 

Articol publicat în ziarul „Limpul” 


Cum a abdicat Regele Carol II 


„Cer ca de acum înainte să se înconjoare Tronul cu 
respect, iar Trecutul cu tăcerea condamnatoare şi loială“ 
- a spus d. general Ion Antonescu, conducătorul statului, 
în comunicatul privitor la condiţiile abdicării. 


Pentru a pune capăt tuturor zvonurilor care circulă în 
ţară şi în străinătate în privinţa modului în care s-au 
desfăşurat evenimentele în ziua de 5 şi 6 septembrie 
trecut, cât şi pentru precizarea adevărului istoric, se 
comunică următoarele: 

1. în ziua de 5 septembrie, ora 12, am fost chemat de 
M. S. Regele - care, după o lungă, limpede şi deschisă 
prezentare a situaţiei ţării, pe plan intern şi pe plan 
extern, mi-a încredinţat guvernul. 

2. La ora 21 în aceeaşi zi, m-am prezentat Regelui 
pentru a depune mandatul, fiindcă toți cei consultați mi- 
au dat concursul numai cu condiția abdicării Regelui. 

3. Regele neavând altă soluţie, şi la insistența mea şi 
a d-lui Vaier Pop, mi-a încredințat, după lungi ezitări, la 4 
dimineața, în ziua de 5 septembrie, conducerea 
guvernului, cu puteri dictatoriale, pe baza următorului 
înalt Decret Regal: 


CAROL AL II-lea 

Prin graţia lui Dumnezeu şi voinţa naţională 

REGE AL ROMANIEI 

La toţi de faţă şi viitor sănătate. 

Având în vedere Decretul-Lege nr. 3052 din 5 

septembrie 1940, AM DECRETAT şi DECRETAM: 

ART. I. - Investim pe domnul general Ion Antonescu, 
preşedintele Consiliului de Miniştri, cu depline puteri 
pentru conducerea statului român. 

ART. 2. - Regele exercită următoarele prerogative 
regale: 
a) El este capul oştirii; 
b) El are dreptul de a bate monedă; 

c) El conferă decoraţiunile române; 

d) El are dreptul de grațiere, amnistie şi reduceri de 
pedepse; e) El primeşte şi acreditează ambasadorii şi 
miniştrii plenipotenţiari; 

f) El încheie tratate; 

g) Modificarea legilor organice, numirea miniştrilor şi 
subsecretarilor de stat se va face prin Decrete Regale 
contrasemnate de preşedintele Consiliului de Miniştri. 

ART. III. - Toate celelalte puteri ale statului, se 
execută de preşedintele Consiliului de Miniştri. 

Dat în Bucureşti, la 5 septembrie 1940. 

ss/CAROL 

Preşedintele Consiliului de 

Miniştri ss. General Ion Antonescu 4. în tot cursul zilei de 

5 septembrie, am căutat să formez un guvern capabil să 

domine situaţia care se agrava din secundă în secundă. 
încercările mele au dat greş. 

Prevăzând acest lucru şi cunoscând starea de spirit 
din ţară şi capitală, avertizasem pe fostul Suveran că 
fiecare situație cere o nouă soluţie. Era indicația discretă 
pe cafe i-o dam că poate voi fi nevoit, dacă situația se va 
agrava, să-i cer abdicarea. 

5. La ora 21 fiind la Preşedinţie, personalul 
cancelariei mă anunță că se aud focuri de armă în jurul 
Palatului Preşedinţiei. 

în aceeaşi clipă, toate telefoanele mă anunță că 
mulțimea a atacat Prefectura Poliției unde căzuse trei 
jandarmi, că se trag focuri în Piaţa Teatrului şi că 
manifestaţia înaintează către Palat. 

Prima mea deciziune a fost să mă duc în mijlocul 

manifestanţilor şi să-i opresc. Fiind deconsiliat de toți din 
jurul meu, am hotărât să mă mărginesc a mă duce la 
Rege, ca să-i cer abdicarea. 
6. La ora 21,30 am fost la Rege. După o lungă şi 
dramatică discuțiune cu Regele, în care am făcut tot 
procesul guvernării din ultimii 10 ani, am cerut Regelui 
să abdice şi i-am dat termen de gândire până la orele 4 
dimineata. 

A susţinut cererea mea şi d. Vaier Pop. 

Adjutanţii regali consultaţi de mine în prealabil, erau 
de aceeaşi părere. 

7. La ora 23 am părăsit pe Rege şi i-am dat voie să se 

consulte până la 4 dimineaţa cu cine doreşte. 


8. leşind de la Rege, am cerut să văd pe Voievod, 
căruia i-am supus textual: 
„MĂRIA VOASTRĂ, 


Am voit să mă prezint Măriei Voastre încă de ieri; 
evenimentele 
din aceste 48 ore s-au desfăşurat însă cu atâta 
repeziciune, încât nu am avut nici o clipă liberă. 

Situaţia este foarte gravă. 

Măria Voastră să nu fie însă îngrijorată; Vă dau 
asigurarea că generalul Antonescu îşi va sacrifica viaţa 
pentru îmbunătăţirea acestei situaţii. 

Să trăiţi MĂRIA VOASTRĂ”. 

9. Regele a consultat pe d-nii: general Teodorescu 
Paul şi general Mihail, cari l-au sfătuit să nu abdice, şi pe 
d-nii general Baliff. De asemenea, a consultat pe d-nii 
George Brătianu, A. C. Cuza, Manoilescu şi general David 
Popescu, care au fost de părerea mea. 

10. La ora 4 fără zece minute dimineaţa, văzând că 
Regele ezită, i-am trimis prin locot.-col. Elefterescu, 
scrisoarea următoare: 

„SIRE, 

M-am angajat să apăr cu trecutul, cu cinstea şi cu 
viaţa mea, Ţara şi Tronul. 

încercările mele de a găsi oameni cu adevărat patrioţi 
şi pricepuţi, cu care să fac o echipă nouă de redresare a 
statului şi de reînftăţire a Majestății Tale cu ţara au 
eşuat. 

Toţi cer abdicarea Majestății Tale. 

în faţa acestei situaţii şi a agitaţiilor pe care eu nu pot 
să le înec în valuri de sânge, pentru a arunca Ţara într-un 
război civil şi a determina ocupaţia străină, mă simt dator 
să supun şi în scris Majestății Tale, glasul Ţării. 

Cine afirmă altfel, face o crimă. 

Atrag însă serios atenţiunea Majestății Tale în 
privinţa răspunderilor grave care vor apăsa pe vecie 
asupra Majestății Tale, dacă nu dă ascultare imediat şi 
fără ezitare, cererii mele, care este a Armatei şi a Țării”. 

Lt. col. Elefterescu a avut ordinul meu să comunice 
Regelui că aştept răspunsul său, cel mai târziu până la 
ora 6 dimineaţa. 

A fost gestul determinant, Regele copleşit sub greaua 

povară a evenimentelor şi răspunderilor s-a decis să 
abdice şi să treacă Tronul, Marelui Voievod. 

D-na Lupescu a intervenit pentru a lua în exil şi pe 
moştenitorul tronului. 

A fost o încercare de ultimă clipă de a se arunca ţara 
îh haos. 

Criminala încercare a eşuat sub presiunea 

aghiotanţilor. 
11. La ora 6,10 mi s-a prezentat abdicarea Regelui şi 
la ora 8 Voievodul Mihai a depus jurământul de credinţă 
naţiei, în faţa mea, a Patriarhului Ţării şi a d-lui Prim 
Preşedinte Lupu, după următoarea formulă: 

„Jur credinţă Națiunii Române. Jur să păzesc cu 
sfinţenie legile statului. Jur să păzesc şi să apăr fiinţa 
statului şi integritatea teritoriului României“. 

„Aşa să-mi ajute Dumnezeu**. 

ss/MIHAI 


Prin aceasta am vrut să subliniez că pe viitor, 

națiunea va trece întotdeauna înaintea Regelui şi Regele, 
atâta timp cât se va menţine şi încadra în interesele 
superioare ale naţiei, va avea sprijinul acesteia. 
12. Momentul fiind solemn, faţă de ţară şi de istorie şi 
dramatic faţă de ceea ce se petrecea alături de sala 
tronului, în apartamentele fostului Suveran, am găsit de 
cuviinţă să nu închei acest act al vieţii mele decât cu 
urarea ca: 

„Dumnezeu să ajute Naţiei, Majestății Voastre şi 
mie“. 
După aceste cuvinte am rugat pe Majestatea Sa 
Regele Mihai să-mi acorde prima mea audienţă la 
Majestatea Sa în care i-am spus textual: 

„SIRE, 

Acum, după ce aţi depus jurământul aţi păşit într-o 
viaţă nouă. 

Soluţiunea prin care s-a ajuns la situaţiunea de astăzi, 
a fost singura care ducea la salvarea ţării, neamului şi 
dinastiei. 

Două scopuri voi urmări în zilele ce mi-au mai rămas 
să le trăesc: 

„întâi, ridicarea morală a acestui popor din mocirla în 
care s-a sbătut atâţia ani cum şi unirea tuturor românilor 

împrejurul ideii de cinste, muncă şi dreptate. 

Vă asigur că acest rezultat îl voi obţine. 

în al doilea rând, repunerea ţării în drepturile ei 
veşnice**. 

Acesta este adevărul şi ordinea cronologică în care s- 
au desfăşurat evenimentele în cursul celor două lovituri 
de stat date în zilele de 5 şi 6 septembrie; lovituri care au 
înlăturat pentru totdeauna posibilitatea de a mai veni la 
cârma statului, un regim ca acela care a fost spulberat. 

Este timpul ca să înceteze orice vorbe de violenţă 
după o luptă care a fost încheiată. Dacă n-am putut să le 
opresc până azi, cer ca de acum înainte să se înconjoare 
TRONUL, cu respect, iar Trecutul, cu tăcerea 
condamnatoare şi loială. 

Conducătorul Statului Român şi Preşedintele 
Consiliului de Miniştri 

General ION ANTONESCU 


ADDENDA" 


După întoarcerea sa de la Sighet, în mansarda fără 
apă curentă din strada Şelari, Valeriu Pop a fost cuprins 
de dorința de a aşterne pe hârtie amintiri din întreaga sa 
viață închinată slujirii țării prin participarea la activitatea 
politică. 

El a umplut astfel două caiete cu scris mărunt, adesea 
ilizibil, pregătind viitoarele „Amintiri politice”. A aşternut 
pe hârtie fapte, atitudini, idei, pe măsură ce-i veneau în 
minte, pentru a nu le pierde din vedere. De aceea, aceste 
amintiri se prezintă sub forma unor simple notații, menite 
să fie reluate atunci când va termina înşirarea lor şi le va 
putea da o formă închegată. Dar firul vieții nu i-a mai dat 
răgaz. A mai trăit doi ani după ieşirea din închisoare, 
timp în care s-a străduit - făcând traduceri din germană, 
italiană, franceză, maghiară - să-şi poată întreţine familia 
compusă din soția (casnică) şi fiul cel mic, elev de liceu. 
Fiul cel mare era „în câmpul muncii” lucrând pe şantiere 
de construcţii. 

Considerând că, pentru viaţa politică a vremii, chiar şi 
aceste fraze disparate pot prezenta interes, m-am 
străduit şi eu să le copiez şi să le încredinţez tiparului. 
Ştiu că ar fi trebuit să pot prezenta şi note şi multe 
explicaţii, dar nu mi-a fost posibil acest lucru din cauza 
dispariţiei tuturor membrilor familiei şi a persoanelor din 
cercul de cunoscuţi, pe de o parte, şi din lipsa unor 
fonduri pentru a solicita un ajutor autorizat pe de altă 
parte. 

Sanda POP 


tt Fragmente din această parte au fost reproduse în lucrarea 
Bătălia pentru Ardeal, apărută la Editura Enciclopedică, 
Bucureşti, 1992. 

SCHIȚĂ 1956 


Copilăria 

Am văzut lumina zilei la 26 august 1892 (stil nou) în comuna 
Buduş, jud. Someş (Solnoc-Dobaca), Transilvania. Părinții: 
Alexandru şi Aurelia. Tata, originar din Lujerdin (jud. Someş), 
era preot greco-catolic (unit) dintr-o familie preoțească /în/ care 
însă - potrivit unei vechi tradiții - numai unul dintre copii 
îmbrățişa preoţia, iar ceilalți copii rămâneau la coamele 
plugului, deci ţărani. Mama, născută Karşai, familie veche 
nobilă, în parte alcătuită din funcţionari (intelectuali), iar alţii 
ţărani. Bunicul, Gavril Karşai, tribun în 1848/49, a luat parte la 
adunarea tribunilor de la Jibou, făcând deplasarea călare. La 
ducere şi întoarcere a fost găzduit în Recea Criştur, la familia 
preoțească Micu, înrudită cu familia Vasile Pop (mai târziu 
ridicat la demnitatea de viceguvernator al Transilvaniei, 
conferindu-i-se şi titlul de baron). Atunci a cunoscut pe bunica 
luliana. Din căsătorie s-au născut 7 copii (4 fete şi 3 băieţi). Ana, 
măritată cu Gavril Cherebeţiu, protopop în Someş-Odorhei (jud. 
Sălaj), mama, Estera, măritată cu Dumitru Baican, notar, apoi 
funcţionar de bancă (Baia Mare, Dej, Bistriţa), Hortensia 
măritată cu Vasile Bene (notar în Cupşeni, jud. Someş, după 
Unire - ofiţer de poliţie Cluj), Augustin, căsătorit cu Tarcuţia 
Erdos, preot în mai multe parohii din jud. Sălaj şi Someş, luliu 
care a absolvit teologia, apoi a făcut facultatea de matematici şi 
fizică, profesor la Blaj şi Gherla, mutat în timpul războiului în 
vestul Ungariei (Sumeg), după Unire - directorul unei şcoli medii 
la Cluj, căsătorit cu Victoria loanovici din Blaj, absolventă de 
conservator, soprană dramatică excepţională, Gavril, foarte 
talentat şi frumos, a făcut dreptul, însă s-a căsătorit curând cu 
Roza Tumer, de o rară frumuseţe şi foarte bogată, nu a mai 
continuat studiile, ci a dus o viaţă uşoară, de distraţii şi plăceri. 

Părinţii s-au căsătorit în 1877, îndată după moartea 
prematură a bunicului, Gavril Karşai. Bunica a rămas cu 5 cOpii 
încă necrescuţi şi cu puţină avere. Creşterea copiilor a fost astfel 
mai mult în sarcina părinţilor mei. 

Tata a avut o soră decedată tânără şi doi fraţi: Simion şi 
Teodor, amândoi ţărani. Deci, atât prin tata, cât şi prin mama, 
am avut numeroase rude de ţărani, sunt înrudit aproape cu 
întreg satul natal şi astfel am avut din copilărie şi până acum o 
legătură organică şi trainică cu pătura ţărănească din Ardeal. * 

Am avut doi fraţi: cel mai mare, tot cu numele de Valeriu, s-a 
stins din viaţă la vârsta de 12 ani, al doilea, Iulian (născut în 
1880), a fost avocat în Bistriţa (jud. Năsăud), iar după Unire, 
întâiul primar român al Clujului, căsătorit cu Veturia Petran (doi 


copii: Iulian, inginer la CFR Bucureşti şi Mircea, notar public în 
Şimleul Silvaniei) şi a decedat în 1923, în vârstă de numai 43 ani 
(scleroză renală); ar fi putut da, /datorită/ aleselor sale calităţi 
intelectuale şi morale, atât de mult pentru ai săi şi pentru neam. 

Tata a fost distins cu brâul roşu încă în 1892, apoi i s-a 
încredinţat îndată după aceea administrarea tractului 
protopopesc al Olpretului, iar după moartea titularului, bătrânul 
Orian, a condus protopopiatul ca titular până la pensionarea sa în 
anul 1923. După pensionare. Episcopul luliu Hossu l-a înălţat la 
treapta de arhidiacon pentru meritele câştigate pentru biserică şi 
lunga sa carieră preoțească. După pensionare, părinţii mei s-au 
mutat la Cluj, la mine, unde mama a decedat în 1925 în vârstă de 
70 ani, în urma unei congestii cerebrale, iar tata, în 1934, în 
vârstă de 85 ani, în urma unei sincope cardiace. Părinţii mei îşi 
dorm somnul de veci în cimitirul din Cluj, alături de fratele meu 
Iulian şi de fetiţa noastră, Ileana. Acolo doresc şi eu să am odihnă 
veşnică, când Atotputernicul va vrea să mi se curme firul vieţii 
pământeşti. 

Părinţii - ca şi fratele Iulian - au avut faţă de mine o dragoste 
de o duioşie şi intensitate rare. Nu au cruțat nici o jertfă 
materială sau spirituală în creşterea şi educarea mea. M-am 
străduit să răsplătesc sentimentele lor, atitudinea lor, jertfa lor 
printr-o dragoste filială adâncă, printr-o ţinută corespunzătoare, 
prin studii strălucite, profesionale şi de cultură generală, 
învăţarea de limbi străine (germana, franceză şi, mai târziu, 
italiana). Ei mi-au dat educaţia religioasă, morală, naţională şi 
intelectuală, care a format temelia solidă şi neştirbită a vieții- 
mele private şi publice. De aceea, dragostea mea adâncă şi 
fierbinte, recunoştinţa mea caldă şi respectuoasă a rămas 
neştirbită, anii mulţi care s-au scurs de la moartea lor nu le-a 
micşorat câtuşi de puţin aceste sentimente rămân arzând cu 
aceeaşi intensitate şi când încep schiţarea acestor amintiri, un 
irezistibil îndemn lăuntric m-a împins să încep ridicându-le prin 
cuvintele mele palide un meritat monument nepieritor de 
dragoste, recunoştinţă şi pietate filială. 

Satul, locuitorii, credinţa, biserica şi şcoala confesională, 
baronul Dioszegi şi familia. Rudele, badea Todor, badea 
Gheorghică şi lelea Mărie, badea lonaş, verii şi verişoarele 
Şandor, Ionică, Veronica, Regina, Anica şi Irina, nepoata Valeria, 
Anica, Viţa, Aurel, Alexandru. Familia notarului Szel Karoly, 
învățătorul Gavril Kindriş din leudul Maramureşului, fiica 
Măriuţa. Familiile ţărăneşti Karşai, doftorul Tyim. Primii ani ai 
copilăriei în familie şi în raport cu copiii sătenilor, începuturile de 
învăţătură la şcoala confesională de la vârsta de 4-5 ani. 
învăţătura însuşită de la dascălul Kindriş. Vizite la rude: Odorhei, 
Cupşani. Botezul copiilor unchiului Augustin (Malmoşd - Sălaj). 
Pelerinajul la Nicula. „Balurile” din Gârbou, familia Aurel Mezei. 

Plecarea - la 7 ani împliniţi - la şcoala din Dej, pentru a învăţa 
limba maghiară. La examinarea la care am fost supus, s-a 
constatat că ştiu scrie şi citi curent şi în limba ungurească, sunt 
primit direct în clasa a Il-a primară, învățătorul Budai Elek de la 
şcoala primară calvină (reformată). Găzduirea la mătuşa Estera şi 
unchiul Baican. Fiul lor, verişorul meu Virgil, mai tânăr cu 4 ani 
şi jumătate decât mine. Orele de religie la şcoala unită, 


168 VALERIU POP 


învățătorul Bacociu. Familiile româneşti din Dej: Teodor Mihali, 
Simion Rusu, Gavril Mezei, Micşa. Huza, protopopii I. Welle şi 
Herman, Brehariu, Pintea, Săndean, Anca Mureşan, Avram. 
Cooperativa „Mercur”, unchiul Opriş. Banca Someşana. Vacanţele 
de Crăciun şi de Paşti. Nostalgia căminului părintesc şi a satului 
natal. Am luat la toate materiile nota „eminent”. 

Vacanţele de vară. Vizite în cursul anilor şcolari Ia rudele din 
Câţcău (protopopul I. Cherebeţiu şi soţia Anica) şi din Gherla 
(profesorul luliu Karşai), iar o dată, la Cluj (unchiul Gavril şi 
Roza). Clasa a lIll-a şi â IV-a cu învățătorul Szabo Gyorgy. 
Toleranţa relativă din şcoală. Colegii români şi unguri. Toate 
clasele le-am absolvit cu nota „eminent”. Aşezarea fetei baronului 
D. la Buduş, cu doi copii, Anuşka şi Lacika (Leszay). Cunoştinţa şi 
prietenia cu copiii. Familia notarului Szel. Familiile Vaida din 
Olpret (Alexandru şi loan), administratorii moşiilor Galaczi 
(unguri) şi 
Nemeş (români)! Comasaieaa hotarului comunei, inginerii, 
Râzboiul anglo-bur. Asasinarea împărătesei Elisabeta la Geneva. 
Nunta de la Odorhei a verişoarei luliana cu Teofil Vama. Familia 
preotului A. Mureşan din Odorhei (Târguşor) şi Gos din Olpret. 

în 1902 m-am înscris la liceul de stat din Dej, nou înfiinţat 
Directorul Dr. Kârosy Gyorgy, profesorii Dr. Kalman Jânos 
(diriginte, promovat sub “auspiciis regis“. Szâdvâri, Husz. Am 
hiat la toate materiile „foarte bine“. în clasa a Ill-a, diriginte şi 
profesor de latină şi maghiară, cel mai bun pedagog dintre toţi 
profesorii pe care i-am avut în viaţă; mutat, după doi ani, la un 
liceu din Budapesta, Dr. Lâzăr Miklos. Inspecţiile directorului 
general Kintz Elek. 

în anul 1903 vine la liceu verişorul meu Iulian Bene, cu o 
clasă mai jos decât mine, găzduit tot la mătuşa Esteta. Am 
continuat studiile la liceul din Dej până inclusiv clasa a V-a, 
absolvindu-le pe toate cu nota „foarte bine“. Din clasa a IV-a am 
rămas doi la acest nivel, permanent rivali la studii: Văsârhelyi 
Jozsef (ungur) şi eu. 

Fratele Iulian ia în 1902 doctoratul în drept şi intră candidat 
de avocat în biroul lui Gavril Tripon din Bistriţa cu începere din 
octombrie 1903, face un an de armată la un regiment de vânători 
din Tirol (Innsbruck, Trient, Metan). în 1905 trece examenul de 
avocat şi se asociază cu Gavril Tripon. Se căsătoreşte cu Vetnria 
Petran. 

Viaţa românească din Dej. Câţiva ani lâncezeşte, mărginindu- 
se doar la contacte în familie; odată cu decretarea activităţii 
Partidului Naţional Român începu să se învioreze. Candidarea şi 
reuşita în alegerile generale din 1905 a lui T. Mihali la Ileanda. S- 
au ales în total cinci deputaţi naţionalişti, între care Dr. Aurel 
Vlad. Primul concert dat de corul format de Anton Domide 
(profesor la şcoala normală confesională din Gherla) din elevi şi 
tineretul familiilor de meseriaşi. Dr. I. Şlianu (fetiţele în gazdă 
Aurelia, Cornelia şi Bodea), şcoala de dans. Refuzul meu 
permanent de a purta cocarda tricoloră ungară la serbările şi 

festivalurile şcolare. 

Alegerile generale din 1907, în urma convulsiunilor politice 
de la Budapesta. Partidul liberal în destrămare, Kossuthiştii 
câştigă tot mai mult teren: încercarea de a face faţă situaţiei 
printr-un guvern de mână forte şi prin suspendarea autonomiei 
comitetelor care aveau dreptul de a refuza impozitele dacă 
bugetul nu era votat a dat greş. în alegeri, partidul liberal 
(exponent contele Ştefan Tisza) a fost complet înfrânt, iar 
partidele de opoziţie, în frunte cu Kossuthiştii, au repurtat o 
victorie totală. împăratul-rege a însărcinat cu formarea 
guvernului pe Dekarle (şvab de origine, liberal, om de încredere), 
care a format un guvern de coaliţie cu partidele biruitoare în 
alegeri, miniştri mai importanţi fiind Kossuth Ferenc, contele 
Apponyi, contele Andrassy, Văzsonyi (evreu) contele Zichy, 
Hierminy, etc. Partidul Naţional Român a repurtat un remarcabli 
succes, s-au ales 15 deputaţi, între care Teodor Mihali, Alexandru 
Vaida-Voievod, luliu Maniu, Vasile Goldiş, Valeriu Branişte, Aurel 
Vlad, Ştefan Cicio-Pop, prototopul Popovici, iar mai târziu Vasile 
Lucaciu, la alegerea parţială de la Beiuş. Slovacii au ales pe Milan 
Hodja, luriga şi alţii, iar sârbii, pe Mihail Polit. Deputăţii acestor 
trei naţiuni s-au unit la Clubul parlamentar al naționalităților sub 
preşedinţia lui Teodor Mihali şi au dus lupta politică în comun 
împotriva guvernului şi a măsurilor de asuprire şi 
deznaționalizare luate în continuare şi înăsprite şi mai mult de 
guvernul coaliției. Incidentul Vaida-Voievod din cauza 
reproducerii unei poezii' la adresa ungurilor. Dau textul unei 
strofe a acestei poezii: ' 


Hiâba minden, minden, El fogozveszni lehiito ăzsiai 
sopredik 

Hiâba alkudozol isteneddel Hogy oseid a jovot 
megbunhodâk. 


Traducere: 


Zadarnic este orice ai face. 

Vei părea nătâng gunoi asiatic, Zadarnic te 
tânguieşti cu Dumnezeul tău Că strămoşii 
tăi au ispăşit şi viitorul. 

Alexandru Vaida-Voievod a atacat politica de ură şi aţâţate a 
guvernului unguresc împotriva românilor, demonstrând că 
această politică duce la învrăjbirea celor două neamuri, la ură şi 
dispreţ reciproc, ireconciliabil; şi pentru ilustrarea demonstraţiei 
sale a citat două poezii, una a unui ungur la adresa românilor şi a 
doua - replica unui român, la adresa ungurilor, ultima strofă fiind 
reprodusă mai sus. De prima poezie, plină de insulte la adresa 
românilor, parlamentul maghiar fireşte nu s-a sesizat A doua însă 
a stârnit o extraordinară vâlvă. Vaida a fost înfierat de guvern, de 
partidele maghiare, înjurat şi insultat, apoi exclus de la şedinţele 

parlamentului, iar după expirarea termenului de excludere, ori de 
câte ori s-a prezentat în incinta adunării, a fost scos din incintă 
cu înjurături ordinare şi prin forţă. Vaida-Voievod nu a mai putut 
participa la lucrările adunării efectiv până în 1918, când la 12 
octombrie, din însărcinarea Partidului Naţional Român, a dat 
citire hotărârii românilor de a face uz de dreptul de 
autodeterminare. îndrăzneala lui Vaida-Voievod a avut o 
repercusiune puternică asupra poporului român, ridicându-i 
moralul, mai ales în sânul tineretului. Am tăiat dintr-o gazetă 
ungurească poezia la adresa ungurilor şi am purtat-o asupra mea 
în portofel, permanent, până după Unire, citind-o şi prietenilor şi 
cunoscuţilor, cu orice ocazie, când se discutau raporturile dintre 
români şi unguri. Incidentul s-a petrecut când eram în clasa a V-a 
de liceu. 

întărirea acțiunii de maghiarizare, Legea Apponyi, 
transformarea şcolilor confesionale în instrument de 
deznaționalizare. Rezultatul: menținerea elevilor în stare de lipsă 
de cunoştinţe şi cultură. Maghiarizarea C. F. din Croaţia, 
obstrucția deputaților sârbo-croați. Eşuarea obstrucției şi 
împotrivirii. Campanie de întruniri de protest împotriva legilor 
Apponyi. Acțiunea parlamentară a deputaților români şi a 
episcopilor români, în frunte cu cei doi mitropoliți. Compromisul 
între Viena şi Budapesta în privința armatei. Limba de comandă: 
germana; limba de serviciu: maghiara. în regimentele româneşti 
însă situația rămâne aproape neschimbată. Sub impulsul 
Partidului Naţional Român, condus de deputați, şi în urma 
activităţii lor parlamentare, acţiunea de emancipare naţională şi 
economică progresează şi se accentuează. Adunările Astrei şi ale 
Fondului de Teatru. Băncile româneşti. Treceri masive de 
latifundii ungureşti în mâna ţăranilor români cu ajutorul băncilor. 
Alarma dată de presa ungurească, în frunte cu „Ellenzeke** din 
Cluj. Contramăsura guvernului ungar „Altruista Bank**. Alegerea 
lui Lucaciu la Beiuş. 

Vacanţele de vară: Odorhei, Mediaş, Cupşeni, nunta Leontinei 
Cherebeţiu cu Pompiliu Tămaş. Prima vizită de 2 săptămâni la 
Bistriţa, în august 1906. Cunoştinţă cu familiile Mânu şi Poruţiu. 

După examene, în luna iunie 1907, stau 6 săptămâni la fratele 
iulian din Bistriţa pentru a mă familiariza puţin cu limba 
germană, cu ajutorul prietenului Olimpiu Ghiţă Studiul de limbi 
străine la şcolile maghiare inexistent învăţarea limbii germane, 
deşi studiu obligatoriu, redusă la zero. Profesorii şi elevii îşi 
făceau 


o datorie de onoare de a nu învăţa limba nemţească. Toată 
intelectualitatea şi clasa mijlocie maghiară vorbeau, aproape fără 
excepţie, numai limba maternă. Egocentrismul unguresc: 
națiunea maghiară întâia în lume; limba maghiară, mai presus de 
oricare alta; ştiinţa, literatura ungurească întreceau pe toate 
celelalte.  Dispreţul, nu numai față de  naţionalităţile 
conlocuitoare, ci şi faţă de germani, francezi, englezi, italieni, 
etc., pe care îi înfăţişau sub aspect caraghios, ca nătângi, proşti, 

demni de dispreţ. Ştiinţa şi cultura, literatura străine erau 
necunoscute şi  minimalizate.  Frecventarea şcolilor din 
străinătate, extrem de sporadică. Numai membrii familiilor 
aristocratice sau foarte bogate făceau excepţie, vorbeau limbile 
apusene. Călătoriile în străinătate erau extrem de rare. Foarte 
puţini au văzut Viena, iar cei care au putut vizita Parisul, Roma, 
Berlinul se puteau număra pe degete, iar Londra o vedeau numai 
cei din diplomaţie. Această izolare voită explică cum s-a putut 
ajunge la credinţa sinceră şi generalizată a poporului maghiar că 
națiunea maghiară şi Ungaria sunt buricul pământului, iar 
poporul maghiar, un fel de popor ales. Rolul evreimii în 
industrializarea Ungariei, în literatură, arte şi ziaristica Ungariei. 
După emanciparea evreilor, aceştia au devenit cei mai apreciaţi 
asociaţi în acţiunea de maghiarizare. Creează monopolul evreilor, 
în regiunile locuite de naţionalităţi, al debitelor de sare, alcool, 
tutun, acapararea notariatelor comunale, a profesiunilor libere, 
pătrunderea în viaţa politică şi în armată (honvezime). 
Magbhiarizarea numelor. 


Adolescenta 

La 1 septembrie 1907, m-am înscris în clasa a Vl-a de liceu la 
Evangelisches Obergymnasium A. B. din Bistriţa. Românii din 
Ardeal, spre deosebire de unguri, erau dornici de a învăţa şi o 
limbă străină, de întrebuințare mai generală şi de a face 
cunoştinţă cu cultura apuseană. Fac câţiva ani de şcoală germană 
la liceele săseşti din Ardeal cu însemnate sacrificii materiale, 
taxele şcolare fiind mult mai mari decât la cele de stat. Găzduit la 
fratele meu Iulian. 

în clasa a Vl-a, în total 18 elevi, între care 4 români 
(Alexandru Busiţie, Emil Mânăstueanu, Emil Rebreanu şi eu), 1 
maghiar, 1 evreu, 1 german şi 11 saşi. 

Viaţa de elev: până inclusiv în clasa a V-a, elevi (Schuler) 
clasele VI-VIII (Studenten), cu libertatea de a fuma în public şi pe 
stradă, de a umbla cu baston, de a frecventa petreceri, baluri, 
orice spectacol, etc. Relaţiile cu fetele din societate (Krănzchen), 
fără supraveghere din partea părinţilor, însă fără nici un abuz cu 
caracter sexual. Studenţii organizau trei petreceri anual: 
Studentenball (la începutul carnavalului). Maial -ul în 
Schiilerwald, iar seara, în continuare, în oraş, Abiturienball (după 
examenele de maturitate), carnavalul cu Maskenball şi sfârşitul 
de carnaval (în ajun de Aschenmittwoch). Educația la saşi: 
familiarizarea tineretului cu viața socială, studenții universitari 
fac studiile în Germania, pregătindu-se pentru cariera de 
profesori, medici, preoţi sau economişti, foarte puţini pentru 
cariera de funcţionari administrativi sau avocaţi, aceştia din urmă 
făcând studiile în Ungaria. îndrumarea tineretului spre cariere 
practice: meseriaşi, comercianţi, agricultori. Barieră după clasa a 
IV-a de liceu; în clasele inferioare 40-50, în clasele superioare 15- 
16. 

Configuraţia etnică a judeţului: 6020 români, 3520 saşi, 520 

alte naţionalităţi, unguri foarte puţini, câţiva funcţionari (în 
special în direcţia silvică) la căile forestiere. în oraşul Bistriţa, 
numeroşi evrei. în Bistriţa, numărul românilor în creştere vădită, 
al saşilor stagnant. 

Viaţa românească în Bistriţa mult mai interesantă, vioaie şi 
activă decât la Dej. Clasa intelectuală numeroasă, familii de 
intelectuali: Tripon, Pahone, I. Pop, Mânu, Linul, Longin, Scridon, 
V. Poruţiu şi St. Pletosu, Domide, Negruţ, Al. Pop.. 


(medic şi prim procuror), Curtean, Tarţa, Podoabă, Vârtic, Dr. A. 
Gherman, Dr. Pavel, Chifla, Baican, Onişor, etc. Astra. Fondul de 
Teatru, Reuniunea de  Cântări, Reuniunea de  Meseriaşi, 
Reuniunea de înmormântări, băncile bistriţene şi Coroana, Cor 
țărănesc, Românii în funcţii administrative (la judeţ şi comune), 
datorită înțelegerilor făcute cu saşii care se bucurau de o situaţie 
privilegiată faţă de alte minorităţi. Adunarea generală a Astrei, 
culturalizarea satelor prin conferinţe, petrecerile cu dans vara, 
probele de cor şi concertele sub conducerea lui Rohrbeck, apoi 
Klee. Primul Studentenball şi apoi Maialul (Schulfest). Reuşită la 
studii: la toate materiile, foarte bine, la germană, bine. Sportul de 
tenis. Ofițerii români: Băncescul, Macavei, Cotaţiu, Gambăr, 
Petrovici. Prietenie cu tineretul mai în vârstă decât mine. Intrarea 
în viaţa socială românească, ceaiurile. 

Vacanţa în 1908, la Buduş, Odorhei, Cupşeni. 

Clasa a VU-a. Profesorii: Bartelmăss, Bolger, Kisch. îndemnul 
lui Kisch de a frecventa mai mult societatea germană a fetelor 
(Krănzchen), Vaier Vicaş şi Gaby Mânu. Operația de apendicită a 
fratelui meu Iulian, naşterea nepotului Mircea (6 decembrie 
1907). 

La sfârşitul anului şcolar, iniţiativa înfiinţării unei societăţi 
studenţeşti (a elevilor) cu caracter cultural şi naţional. Redactez 
un proiect de statute şi de activitate, înglobând şi pe elevii clasei 
a V-a. Scopul societăţii: cultivarea sentimentului naţional şi 
moral, însuşirea culturii româneşti, pe tărâm individual, familial 
şi naţional. Această directivă mi-a fost apoi o călăuză permanentă 
în toată viaţa. Iniţiativa şi proiectele mele sunt acceptate de 
consfătuirea ţinută sub preşedinţia lui O. Ghiţă, singurul român 
abiturient (absolvent al liceului). Se înfiinţează societatea 
studenţească (liceală) care, în anul şcolar următor (1909/1910), a 
primit, la propunerea mea, numele de „Augustin Bunea“. După 
Unire, această societate s-a transformat în societatea academică 
„Dacia”. în iama 1908/1909, prima deplasare la Năsăud, cu ocazia 
unui bal. Năsăudul, centrul graniţei. Granița, istoric, grăniceri şi 
ţărani, fondurile  grănicereşti, liceul, burse. Administrarea 
pădurilor trecută la stat. Conflictul cu guvernul ungar pe chestia 
calităţii de grănicer. Cine să beneficieze de averile grănicereşti? 
Descendenții foştilor grăniceri sau şi străinii pripăşiţi ulterior pe 
respectivele meleaguri? Românii năsăudeni, viaţa intelectuală şi 
politică, oportunismul politic, deputaţi români guvernamentali. 

Criza în legătură cu anexarea Bosniei. Primejdia unui conflict 
armat cu Serbia şi Rusia. Mobilizare parţială Potolirea crizei 

datorită intervenţiei diplomatice a Germaniei. 

Vacanţa de vară, petrecerile cu dans din Lăpuş la 2 august în 
fiecare vară. Regiunea, locuitorii, Tg. Lăpuş, Mânăştur, Cupşeni, 
Lăpuşul românesc, familiile Cupşa, Buda, Paşca, Muşte 
(protopopul şi lancu de Coroieni), Petrovan, Pop din Cernești, 
doctorul I. Olteanu, N. Roman, Buzura, etc. 

Verişoarele din Odorhei şi Nadiş. Concert şi petrecere cu dans 
al teologilor din Gherla la Jibău. Concert la Dej, Zaharia Bârsan. 

Primul zbor al lui Bleriot la Budapesta. Anul şcolar 1909/10. 
Profesorii: G. Fischer, Berger, Kisch, Auner. Activitatea societăţii 
studenţeşti. Casina, seratele cu plăcinte, conferinţe. Nunta Geni 
Mânăstireanu-Traian Dragoş la Teaca. Noua simpatie: Biby 
(Alexandrina) Tripon; stau 2 luni la mătuşa Estera (Familia 
Baican mutată la Bistriţa) din cauza scarlatinei în familia Iulian şi 
Tripon. Simpatie faţă de mine a fetei profesorului de germană: 
Paula Kisch; când pleacă în iulie la Stuttgart (Germania), îmi dă 
un trifoi cu 4 foi, presat, drept porte-bonheur; l-am păstrat până 
prin 1940. Nu am revăzut-o până în 1940, când mi-a cerut 
intervenţia în justiţie pentru soţul său, Dr. Gondosch. 

Participarea în grup a elevilor din clasele a VIII-a şi a Vil-a la 
Maialul liceului din Năsăud, fraternizare. 

Guvernul de coaliţie creştni-democrat Revine în fruntea 
politicii din Ungaria contele Ştefan Tisza (preşedinte de consiliu 
deocamdată Kucu-Hâdervâry). Tisza preşedinte al noului Partid al 
Muncii Naţionale (în realitate, vechiul partid liberal sub altă 
etichetă). Dizolvarea parlamentului, alegeri generale. Partidul 
Naţional Român prezintă candidaţi în toate circumscripțiile 
româneşti. Mari perspective de reuşită în condiţii cvasi-normale. 
în circumscripţia Năsăud, candidează Victor Onişor. Primul debut 
în viaţa politică: participarea la campania electorală pe Valea 
Bârgăului. Entuziasmul între alegătorii români. Contracandidat 
profesorul Ciocan, guvernamental. La alegeri, Onişor rămâne în 
minoritate cu câteva voturi faţă de Ciocan. 

Alegeri de mână forte. Partidul Muncii Naţionale obţine mari 
majorităţi, partidele de coaliţie sunt înfrânte. Este înfrânt şi 
Partidul Naţional Român, prin teroare şi falsificare de voturi 
(trecerea unui număr de voturi în favoarea unui candidat fictiv cu 
nume identic cu cel al candidatului Partidului Naţional Român). 
Se aleg numai 5 deputaţi naţionalişti: Teodor Mihali la lleanda 
(fără contracandidat). Alexandru Vaida-Voievod la  Arpaş 
(circumscripţia lui Nicolae Şerban, cedată de acesta lui Vaida), 
Nicolae Şerban la Făgăraş, Ştefan Cicio-Pop la Sibiu şi protopopul 
Dămian la Brad. Cad luliu Maniu la Vinţ, Vaida-Voievod la Ighiu, 
Vasile Lucaciu la Beiuş, Vasile Goldiş la Rodna, Octavian Goga şi 
toţi ceilalţi candidaţi, inclusiv Aurel Vlad. în Banat nu se alege 
nici un deputat naționalist, la Caransebeş,  Siegescu 
guvernamental, care face liceu unguresc din fondurile 
grănicereşti. Tisza la preşedinţia Camerei şi trece cu forţa noul 
regulament al Camerei, care face pentru viitor imposibilă 
obstrucţia, mai ales cea tehnică, practicată în trecut de opoziţie. 

Ceva mai târziu, Tisza trece în fruntea guvernului. 

Examenul de maturitate îl iau cu „foarte bine“. Cu „foarte 
bine“ 6 inşi din 18, şi anume: doi saşi, doi români, un ungur şi un 
evreu. Ceilalţi doi români iau nota „bine**, corigent un sas. 
Abiturientenball-ui nostru. Kneipe (întrunire cu chef a unei 
asociaţii studenţeşti. N. T ), de adio, fotografia comună, 
angajament de a ne revedea peste 10 ani, vizita lui Pietro Cartelli, 
fost coleg la Dej, hoinăreli nocturne. 

Vacanţa: nunta Tinucăi la Nadiş cu Andrei Timbuş. Decesul 
lulianei din Odorhei, înmormântarea. 


Studentia 

Vizită la Bistriţa pentru vânzarea manualelor de şcoală. 
Pregătirea pentru Universitate. Mi-am ales cariera de avocat mai 
de mult, deoarece având o marcată înclinare pentru politică, eram 
convins că studiul dreptului era cea mai adecvată pregătire şi în 
această direcţie. 

înscrierea la Facultatea de Drept de la Universitatea din Cluj. 
Casa şi masa la unchiul Gabor Karşai, unde concomitent erau: 
Gabriel Tripon, Gavril Karşai (din Nadiş) şi Metania Karşai 
(verişoară, tot din Nadiş), toţi cu 3-5 ani mai tineri decât mine, 
elevi la liceul unitarian, respectiv la Marianum. Cursurile încep 
numai la 1 octombrie. Trei săptămâni la Cluj. luliu Vicaş, luliu 
Haţiegan, Coriolan Tătara, toţi doctori la clinici. Adunarea 
generală a Astrei la Dej. Cu un grup din Cluj, merg la această 
sărbătoare culturală. 

începerea cursurilor la Universitate. Profesorii Farkas Lajos, 
Ovari, Kiss. Seară de cunoştinţă a studenţilor români. Leon 
Bancu, tatăl său originar din Buduş. Prietenia cu Leon Bancu st 
cunoştinţele făcute pnn el (Sabin Nemeş, Valentin 
Poruţiu, Emil Folea, Octavian Rusu). Românii din Cluj: doctorul 
Aurel Isacu, grupul Frâncu-Dăianu. Băncile Economul ţi Vatra. 
Adversităţile între cele două grupuri. Neutrii: familiile Valentin 
Poruţiu, Orga, Docan, Pop, Căciulă, luliu Pordea, Simion Nemeş, 
Mandeal, Hossu, Ilea, Ciuta, Ranta. Meseriaşii: croitorul Radu, 
frizerul Teodor Târziu. Internatul Petreu, masa la parohia 
Bisericii catolice, protopopul Rosescu, preotul Simu. Studenţii şi 
societatea românească din Cluj foarte anemică, redusă la l-2 
petreceri cu dans, aranjate de studenţi. Viaţa de cafenea. Colegii: 
P. Nemoianu, Viţian, Damian, Matei Voileanu, Lemenyi, Eugen 
Banciu Deac, Hossu, Goia, Damina, I. Zaharia, Lupu, fraţii Stanca, 
Octavian Rusu, E. Folea, Stoichiţă, etc. 

Seara de cunoştinţă tradiţională la Biasini. Revederea cu Leon 
Bancu, funcţionar la Banca Economul. Introducerea mea la Talia 
şi în cercul ce frecventează această cafenea. Alegerea lui Remus 
Furdui ca preşedinte al Tinerimii universitare din Cluj. Pseudo- 
organizare a universitarilor români din Cluj. Scurt istoric al 
organizării tineretului universitar român. Societatea „Iulia“, 
profesorul Silaşi. Dizolvarea societăţii „Casina Română”, care a 
rămas în părăsire, mutată într-o cămăruţă de la Internatul Petreu 

şi redusă la o masă de biliard uzată şi inutilizabilă. în această 
cămăruţă, cu uşile larg deschise, se aduna tineretul o dată pe an, 
pentru a alege preşedintele şi comitetul. Activitatea comitetului 
se reducea la aranjarea a l-2 petreceri cu dans. Cunoştinţă cu 
familiile din Cluj. 

Primul semestru. Crăciunul. Seara de Silvestru la Bistriţa. 
Debutul la reprezentaţia de teatru de amatori, organizată de 
Fondul de teatru local, într-o piesă cu două persoane, având 
parteneră pe Ştefi Poruţiu. Prima manifestaţie a tineretului 
universitar, aranjarea unui concert urmat de bal în sala Redutei 
(sala Procesului Memorandului). Articolul lui Octavian Goga: 
Copiii nimănui. Marele ecou stârnit de articol, în opinia publică 
ardeleană. Curent pentru o participare numeroasă din toate 
ţinuturile româneşti. Concertul şi balul s-au transformat într-o 
mare manifestaţie de solidaritate românească: strălucită reuşită 
din punct de vedere moral şi material. Concertul urmat de bal s-a 
soldat cu un beneficiu net de peste 3.000 coroane. Fondul a fost 
depus la Banca Economul. Primul conflict cu colegii unguri. 
Incidentul studentului în medicină, Ştefan Hossu, fratele 
episcopului Hossu. Hossu citind un ziar românesc în cursul 
pauzei, un coleg ungur îi smulge ziarul, îmbrâncindu-l şi 
proferând cuvinte insultătoare împotriva românilor. Hossu 
pălmuieşte pe agresor, în urmă este scos cu forţa din sală după o 
împotrivire dârză, ajutat de colegii români, inferiori în număr. 
Hossu în urmă a trecut la Universitatea din Budapesta pentru a se 
pune la adăpost de duşmănia profesorului Apathy, reprezentantul 
şovinismului intolerant. Decizia Apathy din anii trecuţi, când, în 
calitate de rector, a interzis întrebuinţarea limbilor străine 
(româna, germana) în clădirea Universităţii şi a  Mensei 
studenţeşti. Vestea incidentului s-a răspândit cu iuţeala 
fulgerului. S-a hotărât spontan bravarea ungurilor prin arborarea 
de către toţi studenţii de ziare româneşti. Iniţiativa a fost luată de 
studenţii în drept, anul I (unde eram cei mai numeroşi români). 
Avea să aibă loc în pauza dintre orele 10 şi 11. Ungurii aveau un 
atlet, pe contele Teleky, iar noi românii, tot un atlet, pe Stan 
Șteflea îl puteam opune. Cei doi se măsuraseră adeseori, în 
concurs amical, în sălile de gimnastică, fără a se putea învinge 
unul pe altul. Fireşte au fost invitaţi toţi studenţii români de la 
toate facultăţile să asiste şi să dea ajutor în caz de nevoie. Toţi au 
răspuns entuziast la apel. încă de la orele 8-9, sala mare de 
cursuri a fost plină de studenţi români, care au ocupat în masă 
compactă mai bine de jumătate de sală, îndeosebi băncile din 
fiind care dominau toată sala. Niciodată sala nu a văzut atâta 
lume. La ora 10 toţi studenţii au scos ziarele româneşti „Lupta” şi 
„Tribuna” şi au 
început să le citească. Ungurii s-au sesizat imediat. S-a produs 
mare rumoare, apoi au început vociferări zgomotoase, la care 
răspundeam cu fermitate, afirmând dreptul nostru de a vorbi şi 
citi în limba noastră şi huiduind intoleranţa asiatică a 
adversarilor. Tumultul creştea incontinuu şi se propaga pe sălile 

facultăţii, unde se îngrămădeau studenţii unguri şi români care 
nu au încăput în sala de cursuri. Vacarmul devenise asurzitor, 
lecţia de la ora 11 nu se putea ţine. La încăierare însă nu s-a 
ajuns, deoarece ungurii nu au avut curajul să treacă de la 
vociferări, sudălmi şi ameninţări la fapte. După 12 şi-a făcut 
apariţia rectorul Szâdetsky care, în mod foarte autoritar, a somat 
studenţimea să se împrăştie, să părăsească clădirea Universităţii 
şi, pe viitor, să se abţină de la orice act de intoleranţă, brutalitate 
sau provocare, deoarece cei ce se vor face vinovaţi de astfel de 
abateri vor fi sancţionaţi fără cruţare prin eliminare, indiferent de 
ce naţionalitate ar fi. Intervenţia rectorului a potolit spiritele. 
Universitatea a fost evacuată, iar atitudinea sa energică şi 
obiectivă a avut drept urmare că, ulterior, niciodată nu a mai avut 
nici un student român vreun incident sau neplăcere pentru vorba 
românească sau pentru citirea de gazete româneşti în incinta 
Universităţii. După aceasta, măsurile profesorului Apathy au căzut 
în completă desuetudine. 

Procesul de presă al lui Octavian Goga, apărat de luliu 
Pordea, în faţa Curţii cu Juraţi, alcătuită exclusiv din unguri. 
Atitudinea lui Octavian Goga m-a decepţionat (a vorbit în 
ungureşte şi a căutat să câştige bunăvoința Curţii prin afişarea 
traducerilor din poeţi unguri). Apărătorul, luliu Pordea, a avut o 
atitudine foarte demnă şi fermă, impunând mai mult decât Goga. 
Participarea ca auditor la proces a studenţilor. Seara, masă 
comună în onoarea lui Goga. Cunoştinţă şi prietenie cu Eugen 
Bunea, Deac (studenţi în medicină) şi, prin ei, cu blăjenii. 
Pregătirea examenului, iau examenul cu distincţie. Vacanţa la 
Bistriţa, Cupşeni şi Buduş. Pregătirile pentru serbările Astrei la 
Blaj şi zborul lui Vlaicu pe Câmpia Libertăţii. Plecarea la Blaj, 
invitat de fratele meu Iulian şi de soţia lui Veturia să-i însoțesc. 
Urmează să stau la familia Vlasa (fetiţa Maria, medicul militar 
Florea, ginerele, şi soţia de la Sibiu), moşie bogată. 

Serbările. 50 de ani de la înfiinţarea ASTREI [Asociaţiunea 
Transilvană pentru Literatura şi Cultura Poporului Român], întreg 
Ardealul românesc este de faţă. Arhiereii celor două biserici, 
Mitropolitul Meţianu găzduit la Mitropolitul Mihali. Prezenţi toţi 
fruntaşii politici şi intelectuali din Ardeal, în frunte cu deputăţii 
naţionalişti. Mulţi intelectuali şi scriitori din Vechiul Regat şi din 
Bucovina. Comitetul de organizare a serbărilor prezidat de luliu 
Maniu. Guvernul din Budapesta este reprezentat prin Corniţele 
Suprem din judeţ. Şedinţele ASTREI. Liturghia solemnă, 
pontificală de Mitropolitul Mihali. Asistă toţi episcopii români, 
deci şi cei ortodocşi. Impresie înălţătoare de solidaritate 
naţională, seară de cunoştinţă. Concertul festiv: Erculanul şi 
Mănăstirea de Argeş; solişti principali mătuşa mea Victoria 
Karşai. Succes răsunător. Balul, banchetul festiv, cuvântarea lui 
Ştefan Cicio-Pop, zborul lui Vlaicu deasupra Câmpiei Libertăţii, 
întruchiparea geniului naţional şi triumfului  năzuinţelor 
Ardealului românesc spre emancipare, libertate şi unire. 
Profesorul Nicolae lorga la serbările de la Blaj. Este înconjurat cu 

admiraţie şi venerație neţărmurită, socotit ca un adevărat apostol 
al neamului. Pe lângă lorga, scriitorii Caragiale, Coşbuc, etc. 
rămân în umbră. Serbările jubiliare de la Blaj produc o mare 
impresie la unguri. 

înscriere pentru anul II. Iulian Bene pe anul I (întâi la drept, 
apoi la medicină). Nunta Geniei Vicaş de la Hidig. Sunt cavaler de 
onoare cu Biby Alexandrina Tripon. Vizită la Săseşti, la familia 
Bohaţiel, vizită la familia Lengyel la Oarţa. 

începutul anului şcolar (1 octombrie), alegerea mea în 
Comitetul de conducere 
a Tineretului universitar, prezidat de Octavian Rusu. 
Reorganizarea Casinei Române de către grupul doctorului Aurel 
Isacu. Local nou şi încăpător din str. Unio (după Unire, str. 
Memorandului), mobilier frumos. La etajul I, vestiar, o mare sală 
de lectură şi şedinţe, prevăzută cu toate ziarele şi revistele 
româneşti din Austro-Ungaria, ziarele şi revistele principale din 
România, ungureşti unul din capitală, unul local, un ziar german 
din Viena. O sală de biliard, joc de şah şi cărți, o cameră de 
restaurant cu prețuri moderate şi mâncăruri gustoase (întreţinut 
de un chelner român şi soţia, care aveau şi o cameră de locuit). 
Ulterior s—a achiziţionat şi o pianină pentru serate, etc. Casina 
astfel aranjată a fost pusă la dispoziţia studenţimii. Comitetul, 
alcătuit din grupul doctorului Isacu, avea drept casier-majordom 
pe unchiul meu Gavril Karşai. Casina a devenit astfel un local de 
intimitate românească pentru tineretul universitar şi a avut o 
importantă influenţă asupra formării generaţiei respective. 
Abţinerea fruntaşilor grupului Frâncu-Dăianu, încercarea lui 
Octavian Rusu de a legaliza organizarea studenţimii române prin 
înfiinţarea unei asociaţii „Cercul Eminescu“, cu caracter formal 
nestudenţesc. Statutele, înaintate prin forurile administrative, nu 
sunt aprobate de guvernul de la Budapesta. Primirea unei burse 
de 400 coroane din fondul Alexandru Şt. Şuluţiu din Blaj, bursă pe 
care am continuat-o până la doctorat. La Anul Nou, la Bistriţa - 
tradiționala seară de Silvestru (Revelion) cu Iulian Bene, familia 
Pletosu, familia Podoabă. Nunta Aureliei de la Nadiş cu dr. Petre 
Muscă. Melania s-a îmbolnăvit de scarlatină. Casa unchiului sub 
carantină. Ne mutăm cu lulian în oraş, camera din Vart-Utca. 
Serbările jubiliare ale societăţii „Petru Maior” din Budapesta. 
Reprezint studenţimea din Cluj pe cheltuiala mea (fratele Iulian). 
Şedinţă festivă (Vasile Stoica). Concert şi bal (familia Teodor 
Mihali, familia doctor Mureşan din Beiuş, familia Bianu - Comei, 
Gaby şi Zoe - invitaţii lui Valentin Poruţiu). 

Examenul de anul III cu distincţie. Iulian Bene se hotărăşte 
să-şi continue studiile la Budapesta. La Bistriţa şi Sângeorz, 
concertul şi balul de la Gârbou sub patronajul d-lui şi d-nei 
Teodor Mihali, societatea românească din Gârbou: Vartic, Mezei, 
Victor Pop. 

Războiul balcanic. Alegerea din nou a lui Octavian Rusu ca 
preşedinte, deşi luase doctoratul şi ieşise din cadrul Universităţii. 
Tratativele contelui Tisza cu Partidul Naţional Român prin 

delegaţii săi Teodor Mihali, luliu Maniu şi Valeriu Branişte; 
negocierile se termină fară rezultat, concesiunile contelui Tisza 
fiind minimale (câteva locuri şi Forispan-prefect, etc.). Dezbaterea 
chestiei româneşti în parlamentul din Budapesta - câteva 
cuvântări rezonabile. Ne pasionează rolul României în conflictul 
balcanic şi revendicările ce încep să se formuleze. Românii 
ardeleni urmăresc cu mare interes desfăşurarea evenimentelor. 
Câteva concerte la Casina Română, organizate din iniţiativa lui I. 
Hoşan, C. Stanca şi Valeriu Pop, cu concursul lui 1. Zaharia Lupu, 
Baltă, etc. Nemulțumirea faţă de lipsa de activitate a lui Octavian 
Rusu absorbit de nevoile profesionale, înţelegere cu N. Cristea, I. 
Damian, Goia, etc., pentru schimbarea comitetului. Octavian Rusu 
- informat prieteneşte - se retrage de bunăvoie. Alegerea noului 
Comitet: Nicolae Cristea preşedinte, eu vicepreşedinte, Goia 
secretar, Damian, Prună, etc. Prima şedinţă plenară a întregii 
tinerimi. Conferinţa mea despre Mihai Viteazul cu concluzia că 
soarta românismului fără fortăreaţa naturală a Ardealului este ca 
frunza bătută de vânt. Conferinţa stârneşte mare entuziasm. 
Propunerea doctorului Eugen Bianu de a edita o revistă politico- 
literară, mai ales pentru uzul tineretului intelectual. Propunerea 
este acceptată şi comitetul îndrumat să o realizeze împreună cu 
dr. Eugen Bianu. Legalizarea organizării tineretului universitar la 
propunerea mea se hotărăşte să ne înglobăm în Astra, ca 
despărţământ sui-generis al tineretului 

universitar. Redactez un statut special, care apoi este certificat de 
conducerea Astrei. Programul de activitate al noului comitet: 
pacificarea celor două grupuri antagoniste din Cluj, vast program 
politico-cultural (inclusiv editarea revistei „Noi”), manifestări 
artistico—culturale în provincie, acţiune de luminare a satelor. 
Pentru pacificarea clujenilor era nevoie de o conducere neutră la 
Casină. Vizite protocolare la toţi intelectualii din Chij, sondarea 
fruntaşilor, acceptarea ideii. Propun pe luliu Pordea care, pe 
lângă o strălucită situaţie profesională, începe să se bucure de 
multă consideraţie şi din punct de vedere naţional, în urma 
curajoasei şi răsunătoarei apărări pe care o făcuse în procesul 
celor din Moftinul Mic şi în procesul Goga. Propunerea este 
agreată de fruntaşii celor două grupări. luliu Pordea primeşte. 
Comitetul Casinei se reorganizează sub preşedinţia lui luliu 
Pordea. Conferințele săptămânale cu program artistic. 
Organizarea unui cor permanent şi a unei orchestre permanente 
(cu concursul lui Hozan, C. Stanca şi Cenariu). Conferinţa lui 
Horia Petre Petrescu, concerte la Turda, Huedin şi Dej. Echipe de 
conferenţiari studenţi pentru satele româneşti din apropierea 
Clujului. Activează simultan mai multe echipe în fiecare duminică. 
Constituirea redacţiei revistei „Noi“. Director Eugen Bianu; 
redactori: Nicolae Cristea, eu, C. Stanca, Prună, Nicolescu, 
tipărită la Barițiu. Acţiunea pentru clădirea unui cămin 
studenţesc în cadrul fundaţiei Petreu, memoriul meu. înfiinţarea 
bibliotecii. Fondul de aproximativ 4.000 coroane (aur) rezultată 
din balul din 1911 de care m-am ocupat mai sus. Luăm hotărârea 

de a-l utiliza pentru înfiinţarea unei biblioteci. Comandăm de la 
Bucureşti şi de la Cernăuţi toate cărţile de literatură şi traduceri 
din literatura clasică europeană, cum şi lucrările mai cunoscute 
de istorie a savanților români. Biblioteca este instalată la Casina 
Română şi încredinţată unui bibliotecar. înfiinţarea unui club 
sportiv, sub conducerea lui Sever Dan care, ca secretar al 
Partidului Naţional Român, îşi luase reşedinţa la Cluj. Turneul 
artistic al bursierilor Fondului de teatru: Ştefan Mărcuş, I. Crişan, 
Aca de Barbu şi Băilă. Primul număr din revista „Noi”. Examenul 
de anul III cu distincţie. 

Vacanţa. Intervenţia României în conflictul balcanic. Mare 
entuziasm şi efervescenţă în Ardeal, Bistriţa, Cupşeni, ultimul bal 
de la Lăpuş. Pregătirea în vederea examenelor de doctorat 
deoarce în primăvară am fost recrutat şi repartizat la Regimentul 
1 Artilerie Grea din Viena, astfel că iau absolutorul cu 7 semestre. 
Plec la Cluj cu hotărârea de a mă dedica numai studiului, 
renunțând la orice altă activitate în timpul examenelor de 
doctorat pe care intenţionez să le iau tot cu distincţie, pentru a 
cere promoţia sub „auspiciis regis“. La Cluj însă sunt insistent 
solicitat să accept preşedinţia sub motivul că nu pot abandona la 
jumătate de drum marea mişcare începută abia de o jumătate de 
an, tocmai eu care am fost sufletul acestei iniţiative şi al acţiunii. 
Până la urmă accept, însă numai pentru un semestru, cerând pe 
Goia ca vicepreşedinte care, apoi, să fie urmaşul meu după 
Crăciun. Revista „Noi” popularizează familia regală română. 
Intensificarea conferinţelor şi programelor artistice săptămânale, 
accentuarea propagandei culturale la sate. 

Dr. Aurel Isacu îmi retransmite propunerea rectorului de 
colaborare a tineretului universitar român cu ce) maghiar pe 
picior de egalitate. înscrierea studenţilor români la Egyetemi Kdr 
(Cercul Universitar), comitet maghiaro-român, cor, orchestră 
comună, programe de festivaluri în româneşte şi ungureşte, etc. 
Este o urmare a acţiunii începute de noi care, evident, nu a rămas 
neobservată şi un corolar al negocierilor duse de Tisza cu Partidul 
Naţional Român, mergând mult mai departe decât acesta, până la 
paritate. După o serie de lămuriri şi precizări, avute de mine şi 
date de rector prin dr. Isacu, - rectorul rezervând propunerile 
directe, după ce sondajul ar fi dat un rezultat pozitiv - răspunsul 
meu este negativ, cu motivarea 
că, atâta vreme cât tratativele guvernului cu Partidul Naţional 
Român nu se vor solda cu o înţelegere formală şi definitivă, 
studenţimea română riu poate crea aparenţa unei acţiuni 
disidente, de slăbire sau de rupere a solidarităţii naţionale, oricât 
ar fi de larg şi de înţelegătoare propunerile care i s-ar face. 

Campania României în Bulgaria, repercusiuni politice şi 
psihologice în Ardeal. Şezătoarea de la Bistriţa, balul de toamnă. 
Primul examen riguros de doctorat Unii profesori şovini se 
sesizează de perspectivele promoţiei mele sub „auspiciis regis“, în 
urma conferinţei mele despre „Mihai Viteazu)“, a acţiunii 
intensive întreprinse de studenţimea română reorganizată şi în 

urma refuzului dat rectorului, se creează o atmosferă ostilă 
intenţiilor mele. Unii profesori iau hotărârea de a împiedeca, 
după putinţă, aceste situaţii. Unul singur se angajează formal: 
Kiss Mor (evreu botezat) care, înlocuind pe titularul de catedră la 
dreptul comercial, se făleşte că mă va trânti la examen. Nu 
reuşeşte, însă îmi reduce nota de distincţie. Toate aceste 
maşinaţii sunt comunicate în mare taină unchiului meu şi 
doctorului Isacu, de un profesor prieten; în faţa acestei situaţii, 
renunţ să mai cer o nouă examinare, deoarece orice notă 
strălucită aş lua, recomandarea corpului profesoral era 
obligatorie pentru promoţia sub .puspiciis regis“, iar această 
recomandare nu o mai puteam obţine. Aleg deci alternativa de a 
trece toate examenele în timp record (tot la 4 săptămâni câte 
unul), ceea ce am şi făcut, astfel că la 28 martie am avut promoţia 
de doctor în drept. 

Turneul Teatrului Naţional din Bucureşti în Ardeal cu d-na 
Ciucurescu, lancu Brezeanu, etc., sub conducerea lui Victor 
Antonescu. Nu se dă autorizaţia de a da o reprezentaţie la Cluj. 
Primirea la gară, aranjarea unei mari mese comune cu 
intelectualii şi studenţii. Eludând opreliştea, artiştii români ne 
încântă cu numeroase dialoguri şi scene întregi din Scrisoarea 
pierdută şi O noapte furtunoasă. Sugestia lui Dăianu de a nu 
toasta şi pentru Victor Antonescu, ci numai pentru Ciucureasca şi 
Brezeanu. Rostesc o cuvântare foarte aplaudată, în numele 
tineretului şi al intelectualilor, exaltând cultura şi arta 
românească, iar la urmă închin pentru solii din Bucureşti în 
general, pentru Ciucureasca şi lancu Brezeanu ca mari maeştri ai 
artei, pentru Victor Antonescu ca neobositul organizator al 
acestui turneu. Astfel am reuşit să împac şi susceptibilităţile şi să 
nu nedreptăţesc prin tăcere pe nimeni. Seara s-a prelungit până 
târziu, într-o atmosferă de mare intimitate şi înălţare sufletească. 

Retragerea mea din funcţia conducerii, cu toată stăruința 
generală. Unanime regrete şi călduroase ovaţii. Goia îmi urmează. 
Scurtă vacanţă la părinţi. Seară intimă de revelion la Cluj. Vizita 
episcopului Vasile Hossu la Bistriţa de Bobotează (19 ianaurie). 
Liturghia solemnă, sfinţirea apelor. Masă de gală la familia 
Tripon, seara „Şezătoarea” de Brediceanu. 

Al doilea examen de doctorat la începutul lunii februarie, teza 
de doctorat (cauzele criminalităţii), al treilea examen de doctorat 
la mijlocul lunii martie. Bal aranjat de Clubul sportiv. Promoţia 
mea de doctor la 28 martie 1914. înscrierea mea ca stagiar 
(candidat de avocat) la 5 aprilie, în baroul de Târgu Mureş pe 
lângă avocatul dr. Gavril Tripon din Bistriţa, care are birou comun 
cu fratele meu lulian. Rămas bun de la colegii din Cluj, cu urări 
de continuare a activităţii. Participarea a doi delegaţi - între care 
Lazăr Isarcu - la congresul studenţesc de la Iaşi. Excluderea lor 
din universităţile din Ungaria. 

La Bistriţa. începutul activităţii profesionale la instanţele din 
Bistriţa, Năsăud, Rodna şi Gârbou. Debuturi promițătoare. Curte 
serioasă Alexandrinei (Biby) Tripon. Pregătiri pentru a petrece o 

vacanţă de vară de o lună în Regat. Bilet de parcurs gratis pe C. F. 
R. Predeal - Bucureşti - Constanţa - Tumu Severin - laşi, proiectat 
pentru luna august. Fratele meu Iulian cu familia şi familia 
Tripon fac vacanţa la Sângeorz-Băi. Proces la Zalha (Jud. 
Gârboiu), la TI iunie 1914. De acolo trec pe la părinţi la Buduş. !n 
ziua de 29 plec prin Dej la Bistriţa. La sosirea în Dej aflu de 
asasinarea arhiducelui moştenitor Franz Ferdinand şi a soţiei 
/sale/ în Sarajevo. Prima impresie între români, care legau mari 
nădejdi de cel dispărut; dintre susţinătorii politicii de unire 
făceau parte şi oameni reprezentativi ai românilor, îndeosebi 
Alexandru Vaida-Voievod, luliu Maniu, Miron Cristea. 
Dezorientarea momentană, mai ales că ungurii nu-şi ascundeau 
bucuria de a fi scăpat de viitorul monarh, care era un adversar 
ireductibil al hegemoniei maghiare şi plănuia federalizarea 
statelor autonome naţionale, în cadrul Austriei Mari. începe 
campania de presă împotriva Serbiei. Nici o măsură militară 
vizibilă, nici o concentrare, în 25 iulie, sâmbătă, plec cu trăsura 
împreună cu Victor Man pentru a petrece duminica la Sângeorz- 
Băi cu familiile Pop, Tripon, Man. Minunată zi de vară, dimineaţa 
tenis, concert la amiază. Teodor Mihali şi doamna îşi fac cura la 
băi. După-masă, către şase, notarul Marțian (român), care îşi avea 
biroul peste drum de vila Tripon, ne anunţă că trebuie să se fi 
petrecut ceva grav, deoarece a primit ordin urgent să distribuie 
urgent chemări individuale de concentrare parţială. După ora şase 
începe distribuirea chemărilor de mobilizare (regimentul 63 avea 
un batalion detaşat în Bosnia). începe să se vorbească despre 
războiul iminent cu Serbia, fără a avea o precizare. Serată 
dansantă cu concert, obişnuită în fiecare duminică. Puţină 
agitaţie, deoarece lumea, în general, nu se aştepta la ceva grav. 
Totuşi Iulian se hotărăşte să mă însoţească la Bistriţa pentru 
orientare şi pregătirea plecării mele în concediu. Plecăm 
dimineaţa la ora 5 cu trenul, la Bistriţa ajungem la ora 8. Aflăm 
de ultimatumul adresat Serbiei, de ruperea relaţiilor diplomatice. 
încep să sosească rezerviştii, în număr nu prea mare, căci nu este 
mobilizat întregul regiment.  Rezerviştii sunt îmbrăcaţi în 
uniforma.de campanie. Sosesc primele ziare din Cluj şi Budapesta 
cu articolele foarte războinice. Ne hotărâm să aducem familiile de 
la Sângeorz-Băi la Bistriţa, pentru a nu rămânea izolate, în caz de 
mobilizare generală. Plec cu două trăsuri, marţi 28 iulie la 
Sângerez. La amiază, chef mare - ingineri silvici, saşi şi unguri, cu 
lăutari într-o fraternizare zgomotoasă închină pentru război, 
pentru armată, pentru împărat (sic), pentru fraternitatea de arme 
germano-maghiară. Se cântă imnul maghiar, marşul Prinz Eugen, 
se sparg pahare. Seara la Bistriţa. Se confirmă mobilizarea 
parţială a 8 corpuri de armată. Se declară război Serbiei. Ziarele 
de Bucureşti. Bombardarea Belgradului. Se aşteaptă în 24 ore să 
fie ocupat Belgradul. 


Războiul 
Nici o acţiune militară serioasă. Ziarele din Budapesta aduc 

ştiri despre agravarea situaţiei internaţionale. încep să am 
impresia că nu voi mai putea pleca în Regat. Sâmbătă dimineaţa 
(1 august 1914) se afişează pe toate zidurile mobilizarea generală. 
Nu sunt în clar, dacă mă priveşte şi pe mine. Iau informaţii la 
Cercul de recrutare. Mi se spune că am fost mobilizat pe ziua de 
27 iulie, chemarea s-a trimis la Buduş. Primesc îndrumarea să 
plec la regiment (Viena), unde fusesem repartizat. îmi depozitez 
toate lucrurile la fratele meu. Toţi ofiţerii activi îmbracă uniforma 
de campanie, foarte entuziaşti (inclusiv românii). Spre seară 
încep demonstraţii pentru război. Cete de ucenici şi muncitori 
unguri aclamă războiul (Eljdu a Hâboru). Seara, retragere cu 
torţe şi muzică militară. Serenadă în faţa locuinţei colonelului 
comandant de regiment. Demonstraţie războinică. Românii 
rezervaţi, fără entuziasm. Privesc din geam de la familia Tripon, 
împreună cu Biby. Despărțirea de Biby, ne vom scrie. Plec 
dimineaţa la 5 spre Viena, după o despărţire duioasă 


de fratele meu şi familia sa. La Dej întrerup călătoria şi, cu o birjă 
comandată telegrafic din ajun, mă îndrept spre Buduş ca să-mi 
văd părinţii înainte de a pleca la oaste. La viile Dejului mă 
încrucişez cu părinţii mei care, primind chemarea mea de 
concentrare şi neavând nici o ştire recentă de la mine, plecaseră 
la Bistriţa să mă vadă. Mergem cu toţii la Buduş, unde este şi 
bunica care ţinea foarte mult la mine. Toate satele în fierbere, 
vestindu-se mobilizarea generală. La Buduş toţi flăcăii şi bărbaţii 
rezervişti se pregăteau de plecare la oaste. Primarul trebuie să-i 
pornească în grup la amiază spre unităţi, cei mai mulţi la 
regimentul 63, unii - puţini - la batalionul de honvezi din Dej. 
Toţi, serioşi şi reţinuţi, pleacă fără împotrivire, disciplinaţi, dar 
vădit fără tragere de inimă. Despărțirea de părinţi şi de bunică. 
Tot satul în faţa bisericii şi casei parohiale. Spre Olpret ajung din 
urmă pe rezerviştii buduşeni. Iau în trăsura mea pe câţiva. Trec 
prin satele pline de lume rămasă emoţionată în urma plecării 
flăcăilor şi bărbaţilor mobilizați. Gara din Dej geme de lume, tot 
români mobilizați, în aşteptarea trenului. Nici un entuziasm, nici 
o manifestaţie, toată lumea însă disciplinată. O companie de 
honvezi din localitate, în ţinută de campanie, menţine ordinea, o 
secţie comandată de un fost coleg de şcoală (Dej) recent promovat 
Kadettaspirant (Drăgan). Pe peron, deputatul Teodor Mihali cu 
doamna privesc lumea. Mihali, cu lacrămi în ochi, îmi spune că 
este îndurerat de plecarea atâtor bărbaţi tineri la moarte pentru o 
cauză care nu este a lor. Cuvintele lui Mihali aveau o semnificaţie, 
când ziarele maghiare dădeau ca sigură intrarea în război, alături 
de Austro-Ungaria, a Italiei şi României. Soseşte cu întârziere 
trenul dinspre Bistriţa, ticsit. Din tren coboară Iulian şi Veturia 
însoţiţi de Anuţa Colceru, prietenă a familiei. Vroiau să mă vadă 
încă o dată înainte de plecare. Mă grăbesc să-mi rezerv un loc în 
compartimentul în care dau peste colegii de liceu Monasterian, 
Rebreanu, Kretihmayer. Mai stau de vorbă 1/2 oră cu ai mei, apoi 
trenul se pune în mişcare spre Cluj. Monasterian pleacă la un 
regiment de pionieri, într-un orăşel situat pe Dunăre lângă Viena, 

Rebreanu la un regiment de dragoni în Bucovina, Kretihmayer 
(medicinist), la Innsbruck, la un regiment de vânători, având grad 
de plutonier sanitar. Colegii rămân în gară să ocupe locuri în 
trenul de Budapesta (ora 21), iar eu merg în oraş să-l văd pe 
unchiul Gavril. Străzile gem de lume, manifestaţiile se ţin lanţ 
pentru război, pentru împărat, pentru Germania şi împăratul 
Wilhelm, pentru Italia şi zgomotos, pentru România şi Regele 
Carol „fidel în aliaţi“. Nu ştiu ce să mai cred. Ziarele de 
Budapesta se pronunţă pentru război cu Rusia. La ora 9 trenul 
pleacă supraîncărcat spre Budapesta. Târziu adormim până într-o 
localitate în care Rebreanu se desparte de noi. După intrarea în 
pusta Ungariei, încep să răsune în noapte prin gări şi din 
trenurile militare cu care ne încrucişăm primele cântece 
războinice ungureşti şi manifestații războinice. în Budapesta 
lume enormă, veselă şi entuziastă. Asist la plecarea ultimului 
Orient Expres spre Paris. Luăm apoi acceleratul de Viena, unde 
sosim la ora 3 p. m. Ne despărţim, iau masa în restaurantul gării 
Ostbahnhof, apoi mă îndrept spre Arsenal, unde este dislocat 
regimentul de artilerie grea. Regimentul fusese mobilizat la 27 
iulie şi partea activă şi rezerva sunt plecate deja în campanie, cum 
s-a aflat mai târziu, cu baterii motorizate de 305 şi 150 mm, care 
au participat la zdrobirea fortificațiilor belgiene şi franceze în 
primele săptămâni de aparente succese până la bătălia de la 
Mama. Partea sedentară şi Objekt V, comandant Petrik. Mă 
prezint, sunt dat în grija Zugsfuhrerului Puhr să mă îmbrace şi să 
mă  cazeze. Dormitor comun de 20-30 voluntari. Primele 
cunoştinţe: între peste 400 de voluntari, 2 români (Bejan din 
Bucovina şi Leonida Pop din Năsăud), numeroşi unguri, cehi, 
ruteni, vienezi, germani şi foarte mulţi evrei cu nume unguresc. 
Cantină bună şi ieftină pentru 

ofiţeri şi subofiţeri. Instrucţia. Viena, România Jună, Schonbrunn, 
Baden. Se anunţă dispersarea numărului prea mare de voluntari. 
Cer mutarea la Regimentul 63 din Bistriţa. Corespondenţă cu cei 
de acasă. Prima scrisoare de dragoste de la Biby. Atmosferă de 
victorii şi de sfârşit apropiat al războiului. Mutarea mea la 
Batalionul 7 artilerie grea din Komarom cu alţi 19 camarazi (4 
unguri, 2 şvabi, 1 polonez, 4 secui, majoritatea evrei vienezi sau 
pestani). Prezentarea la Komarom, căpitanul Schneider, furierul 
Kostaki Sandberg, constituirea detaşamentului de voluntari: 
comandant kadetul Grossmann, instructori caporalii Herman 
Eugen şi Hart. Cazare în cazarma din centrul fortăreței. Instrucţia 
două luni, completarea numărului cu doi nou-veniţi, Lanczis şi 
Freud. Oprirea ofensivei germane în vest, vagi zvonuri despre 
bătălia de la Mama, dezastrul din Galiţia, nimicirea armatei 
generalului Bruderman, pierderea Lembergului. Incursiunea la 
Sighet Armata rusă se opreşte în faţa Carpaţilor, ca şi lipsiţi de 
orice apărare. Fortificarea febrilă a Budapestei, Komaromului, 
etc. O contraofensivă desperată despresoară Przemislul, dar se 
opreşte pe râul San. Prima clasificare, eu al doilea, promoţia de 
fruntaşi (Vormeister). Familia Tripon se refugiază la Șercaia 

(Făgăraş), apoi în Regat (Balş, Craiova, Tumu Severin). Vizita lui 
G. Tripon la Komarom, mă informează că România va intra curând 
în război împotriva Puterilor Centrale şi va ocupa şi anexa 
Transilvania. Mobilizarea fratelui meu la serviciul auxiliar este 
numit comandant militar al clinicilor din Cluj. Banchetul în 
onoarea căpitanului Schneider. Trimiterea noastră la Şcoala de 
ofiţeri de rezervă, care se ţine la Regimentul 6 artilerie grea din 
Komarom. Cameră închiriată la Komarom. Şcoala: cel mai de 
seamă profesor locotenent Freysing, profesor de politehnică din 
Graz, comandant de cavalerie. Peste 200 de voluntari-elevi. Vizita 
lui Iulian şi a Veturiei. îi însoțesc până la Budapesta. Marea 
înfrângere austro-ungară la Veljevo în Serbia, evacuarea Serbiei şi 
a Belgradului. Destituirea generalului Potiorek. 

Mare depresiune morală, marea ofensivă rusească. 
Compresorul cu aburi. Stagnarea pe frontul de vest: cei doi 
adversari epuizați. De Crăciun suntem promovați la gradul de 
caporali. Vizită la familia camaradului Lanczos la Szekesfehervâr. 
Examenul teoretic de ofiţer de rezervă: clasificat al 30-lea, 
revenirea la unitate. Căpitanul Schneider menţine detaşamentul 
sub comanda lui Grossmann. Arestarea temporară a lui Szibesz. 
Prezentarea celor recrutaţi la revizii: numeroşi voluntari, avocaţi, 
oameni de bancă şi de afaceri din Budapesta. Utilizarea noastră 
ca instructori. Ofensiva rusească în Carpaţi, pentru invadarea 
Ungariei. Armata austro-ungară la capătul puterii de rzistenţă, 
pierderea culmilor carpatice, retragerea lentă şi continuă spre 
Kassa. Examenul practic pe teren, înaintarea la gradul de 
Feuerwerker Kadettaspirant. Concediu de primăvară la Cluj 
(Iulian, Veturia, Iulian Bene, doctorul Muscă, unchiul Gabor, la 
părinţi la Buduş). 

Intrarea Serbiei în război. La  Komarom, dizolvarea 
detaşamentului de voluntari, utilizarea noastră ca instructori: 
locot. Vanro (slovac), subloc. Sramek (evreu), Venka (ungur) 
activ. Ofensiva austro-ungară de la Gorlice. înfrângerea armatelor 
ruseşti, retragerea continuă. Beţia victoriei, constituirea unei 
baterii de campanie care să fie înzestrată cu tunuri modeme. 
După câteva săptămâni părăsesc bateria pentru a merge în 
concediu de vară (Ernteurlaub) la Buduş. Familia Tripon revine la 
Bistriţa. Scurtă vizită la Bistriţa, întâlnirea cu Biby. Din Komarom 
duc un detaşament de completare la bateria grea Tschiirtsch de 
pe frontul rusesc. Aspectul Galiției, al Lembergului, ruteni 
spânzurați. Pe Bug la Kamionka-Strumilova (Zoltanca) Ilosvây- 
Molzer - la familii poloneze din Kammionka. înapoierea la 
Komarom, repartizarea la kadettaspiranţi de la artileria de câmp: 
Bianu Comei, Varo, Gross, curs de călărie. Oprirea ofensivei în 
Rusia, ofensiva contra Serbiei. Dezastrul Serbiei, 
în urma intervenţiei Bulgariei, capitularea Muntenegrului. Scurta 
deplasare la Bistriţa, citat ca martor într-un proces. Iulian este 
mutat la Regimentul 63. Atacul contra Verdunului. Mari pregătiri 
pentru o ofensivi împotriva Italiei. Pariul meu că Verdunul nu va 
fi ocupat Ofensiva de la Verdun nu face progrese hotărâtoare şi se 

transformă într-o luptă de uzură. Declanşarea ofensivei din Tirol, 
mari succese iniţiale. însărcinat să duc un detaşament de soldaţi 
pe frontul italian. Căpitanul Schneider mă sfătuieşte să încerc să 
rămân pe front deoarece toţi kadettaspiranţii vor fi trimişi. Nu se 
ştie unde, şi ce condiţii. Iulian şi soacră-sa, leliţa Cornelia, la 
Viena să consulte un doctor. fRinsoţesc pentru a-şi cumpăra 
lucruri necesare pentru front Când pleacă spre Cluj, le predau 
toate lucrurile mele ce nu pot lua cu mine. Plecarea prin Viena - 
Innsbruck - Trient (30 mai) şi atmosferă de mare victorie. Scurtă 
pauză a ofensivei care se urmează să fie reluată peste câteva zile. 
Cesare Battisti, deputat austriac, căpitan în armata italiană, 
capturat şi identificat de un denunţător, condamnat la moarte şi 
împuşcat Demonstrația ruşinoasă împotriva lui Battisti, când este 
dus la supliciu. Participarea unei părţi a populaţiei italiene din 
Trento la această manifestaţie. Plecarea din Tione la Pinzolo. 
Prezentarea la colonelul Seyfried, care mă reţine fără să mai cer 
eu. Sectorul se găseşte în plină reorganizare pe linia Care-Alto - 
Ospedale - Stavai - Roca - Ragada - Tresanella. O luptă grea şi 
costisitoare pe gheţarele de dincolo de Como di Lares şi 
retragerea prin pasul Furgorida (2.800 m) şi Val Lares şi 
Seniciaga. Repartizarea la bateria de poziţie (două obuziere de 
câmp de 10 gm), deservită de oamenii rămaşi în viaţă din vechea 
baterie pierdută şi detaşamentul adus de mine. Comandant, 
sublocotenentul activ Mates, ceh. Echiparea de munte. 
Transportul tunurilor demontate la 2100 m înălţime, cu ajutorul 
prizonerilor ruşi şi al populaţiei din satul Carisolo. Furierul, dr. 
Silviu Maior de la o baterie de munte, care urmează să se 
îngrijească de alimentarea noastră. Ordonanţa: Babicz losif, pe 
care l-am păstrat până ce am fost capturat. Pe Campo Trentino 
aşezarea bateriei, aranjarea de adăposturi, câteva zile dormim pe 
zăpadă în jurul focului. Sublocotenentul Mates la postul de 
observaţie, eu la baterie. Ofensiva ruşilor în Galiţia, dezastrul 
armatei austriece, oprirea ofensivei din Tirol. Atac nocturn italian 
în punctul Ragada, incendiată de noi prin bombardament. 
Ofensiva de pe Somme. La odihnă în Carisolo. Trecerea 
arhiducelui moştenitor Karl Franz losef prin sector. Facem de 
pază la podurile înspre Madonna di Campiglio (frumoasă staţiune 
climaterică). Chef la Pinzolo, antrenez pe dr. Maior la cântece 
româneşti (războinice). Soseşte o baterie de munte cu oameni din 
jurul Sibiului, aproape toţi români. Horă în piaţa din Carisolo. 
Plecarea pe front Intrarea României în război. 


Intrarea României în război 

Mare depresiune morală, înverşnare la câţiva ofiţeri unguri, 
simpatia ofiţerilor cehi, cei mai numeroşi. Pe Gruberspitze cu 
Mates şi Finger, amândoi cehi. Turtucaia. Avansarea mea la 
gradul de Făhnrich (sublocotenent n. e.), după exact 4 luni de 
serviciu pe front. Coborând spre Pinzolo, aflu pe Campo Trentino 
de înfrângerea armatei române în bătălia de la Sibiu. Revin la 
observatorul de pe Gruberspitze. Construirea unei barăci speciale 

de adăpost pentru 3 ofiţeri. începe să cadă zăpadă abundentă. 
Căile de comunicație încep să se înzăpezească, viscole 
excepţionale, înzăpezirea în fiecare noapte a barăcii. Singurul 
mijloc de comunicare, un funicular de mână. Primul concediu. 
Plecarea cu ajutorul funicularului de mână pe Campo Trentino, 
apoi, pe jos, prin nămeţi de zăpadă. Plecarea spre casă prin Viena, 
Budapesta, de unde dau o raită la Hajduszoboszlo, unde se află 
fratele Iulian cu regimentul 63. evacuat în Ardeal Atmosfera de 
deprimare a românilor, ocuparea 


Bucureştiului. Sosirea la Cluj unde petrec o noapte. Plec cu trenul 
de dimineaţă, ticsit de ofiţeri în drum spre frontul din Bucovina. 
La Bistriţa, apoi la Buduş. Decepţia românilor, un sentiment de 
ruşine pentru uşurinţa cu care armata română a putut fi înfrântă. 
înapoierea pe front. De la Trient până la Tione fac două zile cu 
camionul care, numai cu greu, străbate prin troiene. De la Tione, 
nici un mijloc de locomoţiune, fac drumul pe jos, zăpezi enorme, 
cum nu s-au mai pomenit din bătrâni. Avalanşe uriaşe care 
acoperă şi zdrobesc adăposturi şi baracamente. Urc la bateria 
înzăpezită, cursul de schi la San Antonio, apoi, la scurtă vreme, 
cursul de artilerie la Trient. Fac cunoştinţă cu Aurel Neguş, Nicu 
Hozan, Voronca, Bologa, iar prin ei şi cu italienii civili. După 
câteva zile apare în Monitorul armatei avansarea mea la gradul de 
sublocotenent cu vechimea şi solda de la 1 ianuarie 1916. 
Cafeneaua „Specchi”, excursie de studii în Val Lugano. Lago di 
Caldonazzo (noul sistem al detaşamentului de şoc), excursii de 
plăcere la Bozen. întoarcerea pe front. Pe Stavel la observator. 
încasez solda şi echiparea retroactiv, în sumă de peste 3.000 
coroane. Mutarea bateriei pe Rohbeck (aproape 3.000 m). Dr. 
Popovici comandant de baterie. 

Războiul submarin. Revoluţie în Rusia Intrarea Americii în 
război. 

Concediu la Cluj, unde se mutase între timp fratele Iulian cu 
regimentul 63. Aflu prin telegramă de moartea bunicii. 
înmormântarea la Buduş. Preoţii şi intelectualii foarte sceptici, în 
urma revoluţiei din Rusia. Susţin că intrarea Americii în horă 
compensează defecţiunea Rusiei, mai mult, asigură victoria finală 
a Antantei. La sfârşitul vacanței (concediului) vin să petrec câteva 
zile la Cluj, unde vine şi Biby. 

Pe front la baterie, reglarea tirului. Atacul italian peste 
ghețarul Lares împotriva poziţiei de pe Como di Cavento (3.450 
m). Aspectul magnific al desfăşurării, bombardamentul poziţiei cu 
proiectile de 150 mm. Bateria mea este puternic bombardată. 
Atitudinea mea calmă impune trupei, la început foarte intimidată, 
apoi se ţine bine. Nici o pierdere. Como di Cavento este luat cu 
asalt şi apărătorii (circa 2.000 soldaţi) capturați. Mai târziu sunt 
decorat cu „Signum laudis“ pentru ţinuta ce am avut Calmul se 
restabileşte, însă noua poziţie înaintată italiană jenează 
comunicațiile frontului nostru. Sunt trimis la Trient pentru un 
curs de telefonie. Cursul se ţine într-un sat din apropierea 
Trientului. Aproape în fiecare seară la Trient. Nicu Hozan, d-na 

Bologa, Sextil Puşcariu, Nicu Bologa, italienii Cuppelon şi 
Barberis. însărcinat cu comanda reţelei telefonice din întregul 
sector şi ataşat Grupenkommando-uhn artileriei, plasat pe Stavel, 
la bat. 8. 

Al treilea concediu la Cluj şi Buduş. Evenimentele de pe alte 
fronturi şi înrâurirea lor. Retragerea germană din regiunea 
Somme pe linia Hindenburg. Ofensiva franceză din Champagne, 
cu mari pierderi, fără a se şti de răzvrătirile soldaţilor înăbuşite 
cu energie. înlocuirea lui Novelle cu Petain. Succesul relativ al 
ofensivei engleze la Anas. Ofensiva Kerensky în Galiţia. Frumoase 
succese iniţiate împotriva armatei austriece (defecţiunea unei 
divizii cehe) contraofensiva germană, prăbuşirea armatei ruse. 
Ofensiva română de la Mărăşti, oprirea ei din cauza 
evenimentelor din Galiţia, Mărăşeşti, rezistenţa şi eroica victorie 
defensivă a armatei române, ofensiva armatei engleze din 
Flandra. Succesele germane la Riga, ofensiva fulgerătoare 
germană pe frontul italian, Caporetto. Oprirea înaintării pe Piave, 
Cambrai. Oscilaţii între speranţă şi demoralizare. 

Răsturnarea lui Kerensky, Revoluţia din octombrie - Lenin 
lansează lozinci: pace şi pâine. Armistițiul pe frontul oriental. 
Tratativele de pace de la Brest-Litovsk. Efectul propagandistic al 
declaraţiilor delegaților sovietici. Zdruncinarea moralului în 
interior, mişcări muncitoreşti, mari lipsuri în Austria. Spiritul 
armatei, naţionalităţile 
- ungurii şi germanii rămân pe linia războiului victorios. Pregătiri 
pentru ofensiva decisivă pe frontul de vest, pregătiri şi pe frontul 
italian. Pacea de la Brest-Litovsk şi Pacea de la Bucureşti. 
Ofensiva germană de la 21 martie 1918. Frontul armatei engleze 
este străpuns. Afişarea comandamentului suprem al Kaiserului dă 
impresia timp de câteva zile că ofensiva se transfromă în război 
de mişcare cu rezultat decisiv. Val de optimism şi entuziasm. 
Ofensiva, cu toate rezultatele mari (înaintare, prizonieri, pradă), 
se împotmoleşte la Amiens, Montdidier. Comentarii oficioase: este 
nevoie de mai multe lovituri succesive pentru a zdruncina întregul 
front şi a obţine victoria finală. Ofensiva din câmpia Lys. Pauză. 
Contralovitura în sectorul nostru pentru recuperarea muntelui 
Como di Cavento. Reuşeşte. Avansarea mea la gradul de 
locotenent pe ziua de 1 februarie 1918. 

Al patrulea concediu Cluj - Bistriţa Buduş. Lovitura de la 
Chemin des Dames (26 mai 1918). Atingerea Mamei, 
bombardarea Parisului cu Dicke Bertha de la 120 km. Acţiunea de 
la Compiegne. Germanii nu exploatează suficient succesele 
loviturii. Pretinsa uzare a rezervelor aliate (franceze). Zvonuri 
despre o iminentă lovitură hotărâtoare în regiunea Reims-Paris. 
Marea ofensivă austro-ungară pe Piave Asiago. Ofensiva după 
câteva zile de aparente succese se prăbuşeşte, trupele sunt 
retrase peste Piave umflat în poziţiile de plecare cu mari pierderi. 
Discutarea dezastrului în presă şi în Parlamentul ungar mai 
târziu. Monarhia nu mai are decât o singură nădejde şi scăpare: 
victoria germană pe frontul de vest. Succesele Antantei în 

Mesopotamia şi în Palestina. Delegarea mea la Viena pentru un 
curs de informaţii asupra gazelor toxice. în ziua plecării - 15 iulie 
1928 - se declanşează ultima mare ofensivă germană pe frontul 
Reims-Mama. Primul comunicat anunţă un succes iniţial briliant. 
Generalul comandant la Qffiziersmesse pretinde a avea informaţii 
autentice că Reims-ul a şi căzut. în realitate, ofensiva este oprită 
pe linia a doua, iar apoi trupele sunt retrase dincoace de Mama. 
Contraofensiva franceză de la Château-Thierry la 18 iulie 1918. 
Drumul spre Viena, întâlnirea în tren cu Aurel Neguş şi el în drum 
spre Viena. La curs, întâlnirea cu loan Pordea, luăm cameră 
împreună. Mizerie şi depresiune morală la Viena. Populaţia moare 
literalmente de foame. Belşug în Ungaria. Armata germană în 
retragere lentă spre Chemin des Dames. După terminarea 
cursului, plec într-o permisie de 10 zile. La Bistriţa, Biby mă 
aşteaptă, apoi pleacă odată cu mine la Sângeorz-Băi. La Buduş. 
Lovitura-surpriză de la 8 august. La Cluj. întoarcerea pe front. 
Aghiotant administrativ pe lângă comandantul artileriei, maiorul 
Humbold. Informaţii despre constituirea legiunii Române în 
Italia. Corespondenţa cehilor îmi dă o impresie clară asupra 
situaţiei revoluţionare din Boemia. O tolerez, nefăcând nici un 
raport. Reluarea lui Como di Cavento de către italieni. Mă 
îmbolnăvesc la spital - gripă spaniolă, temperatură urcată care nu 
vrea să cedeze. Ofensiva Franchet d'Esperey în Balcani. 
Prăbuşirea Bulgariei, înaintarea forţelor aliate spre Dunăre. 
F(eld) m(areşalul) Koves însărcinat cu apărarea Dunării. 
îngrijorare între unguri. Declaraţii optimiste ale ministrului 
honvezilor. Pe frontul italian nici o mişcare. Retragerea germană 
continuă pe frontul de vest. Cererea de armistițiu şi pace a 
Puterilor Centrale către Wilson. Răspunsul lui Wilson: capitulare, 
exclusivă contra  Hohenzollemilor şi  militarismului prusac, 
autodeterminare pentru toate popoarele. Ieşirea mea din spital. 
Primesc un concediu medical de 2 luni. Ofensiva italiană pe Piave 
şi direcţia Vittorio Veneto, străpungerea frontului. Plec spre casă 
în direcţia Bozen, însărcinat să duc caii ofiţereşti şi bagaje. Mic 
convoi de 15-20 soldaţi, majoritatea cehi. Noaptea, la Madona di 
Campiglio. Dimineaţa, plecare mai departe. La coborâre, în vale, 
întâmpinați de un colonel care ne informează că italienii au 
străpuns frontul din pasul Tonale şi sunt în satul din Vale, în marş 
spre Bozen. Ne somează să ne întoarcem pentru a forma un front 
de rezistenţă. Refuz, cu toată ameninţarea că 

mă va trimite la Curtea Marţială. Soldaţii mă urmează. În sat, la 
prima casă, un ofiţer italian cu un mic pichet Mă prezint ţi îl 
anunţ că ne predăm. îmi ia sabia şi soldaţilor, armele. Suntem 
îndrumați spre Tonale, fără escortă, cu caii, căruțele şi bagajele; 
în primul sat ni se iau trăsurile, caii, bagajele care nu pot fi 
transportate în spate. Rămân personal, numai cu o mică valiză şi 
rucsacul dus de ordonanţă. Personal nu pot duce nimic din cauza 
slăbiciunii. Urcăm spre Tonale. Extenuat, opresc un camion, mă 
prezint ofițerului, arăt că sunt român în convalescenţă şi solicit să 
mă ia în maşină. Mă pofteşte, rămân numai cu un rucsac mic. 

Valiza rămâne la ordonanţă, care nu este luat în camion. Nu îl mai 
revăd niciodată. Ajungem la Ponte di Legno, unde sunt numeroşi 
ofiţeri prizonieri. A doua zi suntem urcați în tren şi duşi până la 
Brescia, de unde, în cursul nopţii, facem pe jos 18 km până la 
lagărul din Castanedolo, escortaţi de cavaleggierii călări. Cehii 
sunt întâmpinați de propagandişti ai Legiunii Cehe din Italia 
pentru a-i recruta. Dau peste dr. G. Popovici şi sublocotenentul 
Moga, singurii români din tot lagărul. Mă prezint la colonelul 
comandant al lagărului şi îi comunic că dorim să intrăm în 
Legiunea Română şi solicit cuvenitele ordine. Foarte politicos îmi 
comunică că nu are nici o instrucţiune în ce priveşte pe români, 
probabil că în această parte a frontului nu au fost trupe 
româneşti. Promite că va cere telegrafic instrucţiuni de la 
Ministerul de Război. Lagărul este alcătuit din corturi cu 
aşternuturi de paie. Aprovizionarea lipsă, mâncăm conserve 
încălzite. A doua zi noaptea, pe la ora 21, aud din cort strigându- 
se numele meu. les din cort, un gradat mă cheamă la 
comandament. Colonelul îmi arată telegrama Ministerului de 
Război, ca să fim trimişi la Cittaducale, locul de concentrare a 
ofiţerilor români care urmează să fie primiţi în Legiune. îmi 
prezintă pe căpitanul Acqua, care ne va însoţi pentru a ne feri de 
orice inconveniente, putem pleca de îndată. Chem pe Popovici şi 
pe Moga. Plecăm pe jos la Brescia, în lipsa oricărui vehicul care 
nu poate fi achiziţionat în toiul nopţii. Urcăm în tren la 6 
dimineaţa până la Bologna, unde luăm trenul direct Milano - 
Ancona - Roma. în aşteptarea trenului, căpitanul Acqua ne 
pofteşte la o gustare în restaurant. în timpul cât stăm la masă, un 
general îl apostrofează că stă la masă cu ofiţeri austrieci. După 
raportul că suntem români acceptaţi în Legiunea Română, 
generalul vine la noi, ne prezentăm, ne strânge mâna, ne felicită, 
având cuvinte frumoase la adresa României şi a românilor. 
Continuăm călătoria de-a lungul coastei Adriaticei, apoi coborâm 
spre Temi, unde luăm trenul spre Cittaducale, unde ajungem spre 
seară. Prezentarea la maiorul Tucini, comandantul lagărului (o 
fostă şcoală, bine amenajată), dăm peste ofiţerii Biduci, Şt. 
Turtureanu şi Obadă, toţi trei bucovineni, foşti membri ai 
comitetului de iniţiativă, nerepartizaţi la unităţi. Aflăm despre 
modul de constituire a Legiunii, acţiunea ofiţerilor prizonieri, 
piedicile întâmpinate, profesorul Mândrescu, veleităţi, intrigi. 
Maiorul ne cere o declaraţie scrisă că solicităm din propriu 
îndemn intrarea în Legiune, pentru Ministerul de Război. Moga se 
codeşte, pe motivul că este din Arad şi are logodnică unguroaică; 
îl înduplecăm până la urmă. Nici o ştire despre situaţia din 
Ardeal. România reintră în război. Ştiri confuze despre armistițiul 
de la Belgrad şi linia de demarcaţie de pe Mureş. Un ordin 
telegrafic din Roma confirmă primirea noastră în Legiune, pe ziua 
de 3 noiembrie şi dispune plecarea noastră la Albano Xaziale, 
unde este partea sedentară a Legiunii. Sosire dimineaţa la Albano, 
întâlnire cu Titu Trif, apoi cu Câmpianu, Kovary, etc. 
Comandantul Legiunii, generalul Ferigo, fost ataşat militar al 

Italiei la Bucureşti. Agitaţiile grupului profesorului Mândrescu 
împotriva Vechiului Regat şi împotriva jurământului de credinţă. 
Consiliul naţional din Paris. Delegaţi pentru Italia şi luarea 
jurământului: părintele V. Lucaciu, Nicolae Titulescu, I. Ghika, 
profesorul Ursu, Constantin Miile. Depunerea jurământului de 
către ofiţerii din Albano. Banchet. Cuvântările rostite de părintele 
Lucaciu şi Nicolae Tituiescu: „Nu numai România Mare, ci 
România Nouă”. 1 decembrie 

1918. Luarea jurământului trupei în cadrul unei liturghii 
solemne, oficiate de părintele Lucaciu, pe podişul de la Marino. 
Vizitarea Romei şi a spectacolelor din Roma. 

Crăciunul la Albano. Ministrul Lahovary cu familia în mijlocul 
ofiţerilpr legionari. Vagi informaţii din ţaţă şi mai ales din Ardeal. 
Convorbire cu Tituleseu la Hotel Minerva. Wilson la Roma. Sunt 
în primejdie de a fi strivit de mulţime. Cei mari, la Paris, hotărăsc 
o campanie împotriva Rusiei comuniste. Se decide formarea a 
două divizii din legionari, care să participe la campania proiect*ă 
alături de alte trupe interaliate. La stăruința guvernului român, se 
renunţă la crearea diviziilor şi se admite urgenta repatriere a 
tuturor legionarilor înzestrați cu armament corespunzător. La 
început de februarie pleacă pe cale maritimă primul eşalon, circa 
1.000 români, între care se admite şi Titu Trif, ca bolnav; îl 
însărcinez cu informaţii personale pentru familia mea. Delegaţie 
pentru lagărul din Avezzano pentru trierea trupei ce s-a înrolat în 
Legiune. Avezzano, oraş în Munţii Abruzzi, distrus în întregime de 
un cutremur în 1915. Lagăr de barăci comun, români şi cehi, 
întâlnire cu ofiţeri cehi cunoscuţi. Serbări culturale şi patriotice 
comune. Frig, îmi degeră extremităţile membrelor. După două 
săptămâni sunt rechemat la Albano şi repartizat ca ofiţer de 
propagandă la Regimentul 3 Crişan. Acţiunea de propagandă la 
Marino, Cenzano, Nenni, învăţăm despre reforma agrară, 
electorală, unirea românilor, regalitatea, Regina Maria în timpul 
războiului, etc. Organizarea unei orchestre a regimentului 
(fanfară). Concerte în aer liber, baluri cu participarea largă a 
populaţiei. Atmosfera în sânul populaţiei din Italia. Semne de 
descompunere în armata italiană: lipsă de disciplină şi de respect 
faţă de ofiţeri. Trapa română se distinge prin ordine, disciplină şi 
omenie. Se accelerează acţiunea de repatriere care se va face pe 
batalioane (1.000 oameni). Comanda regimentului 3 se dizolvă, 
sunt trecut la batalionul 1, în calitate de comandant al companiei 
întâia. Comandantul batalionului, maiorul Tabellini, învagonarea 
prin martie la Marino. Traversăm Roma unde suntem trecuţi în 
revistă de generalul Ferigo, apoi Napoli, ajungem la Grottaglio 
(lângă Taranto), port în care urmează să se facă îmbarcarea. 
Rămânem câteva zile la Grottaglio. !n acest timp facem exerciţii 
cu trupa, vizităm vasul din port care urmează să ne transporte, un 
vas de circa 8.000 tone de la Lloyd-ul austriac din Trieste. Asistăm 
la câteva reprezentații de teatru, la Grottaglio (în dialectul 
calabrez). Ordin de plecare într-o seară. Batalionul se încolonează 
şi se face marşul de circa 18 km până la Taranto, în cântece de 

veselie, cu lungi popasuri. Lăutarii din batalion cântă la viori şi 
toţi dansează. Dimineaţa în port începe îmbarcarea. Apariţia unei 
căruţe cu ceapă. Asaltul trupei pentru ceapă din care nu mâncase 
în Italia, într-o clipă ceapa este împărţită, despăgubim pe 
proprietarul cepei. Echipament, armament complet. Rezervă de 
alimente, animale de tracţiune, țigarete pentru ofiţeri şi soldaţi 
(3.000 + 500), de asemenea vinuri alese. Toţi ofiţerii au cabine pe 
punte, trapa, confortabil aşezată în donnitoare comune. Pe bord 
nu se mai găseşte decât Thomson, mai târziu lord, fost şi actual 
ataşat militar ai Marii Britanii la Bucureşti, care pleacă cu noi ca 
să-şi ia postul în primire. Plecăm pe la ora 5 p m Lăsăm la dreapta 
Sicilia cu minunatul aspect al Etnei şi navigăm pe o mare calmă şi 
într-o noapte înstelată spre apele greceşti. Mese excelente, baie, 
în fiecare seară pe punte cântă lăutarii, iar 8-10 tineri deterişti 
(aspiranţi de ofiţeri) dansează minunate hore şi sârbe. Thomson 
nu se mai satură de aceste dansuri, bisându-le de fiecare dată. 
Marea Britanie, stăpâna mărilor. Răul de mare pentru mulţi inşi. 
Intrarea în Dardanele. Epavele vaselor de război scufundate în 
1915. Intrarea în Marea Marmara. Sosirea la Constantinopol. 
Flota anglo-franceză din faţa Constan- tinopoiuiui. Cornul de Aur, 
panorama Bizanțului.  Rămânem 3 zile în rada Con- 
stantinopolului pentru a obţine autorizaţia de a trece prin Bosfor 
în Marea Neagră şi apo’ de a intra în portul Constanţa sub 
pavilion italian şi cu o trupă română 

îmbrăcată în uniforme italiene. Credeam că măsura de şicană era 
îndreptată numai împotriva Italiei. La Constantinopol am 
cunoscut întregul adevăr. Vizitarea Con- stantinopolului, Sfânta 
Sofia. Indolenţa proverbială turcească, lenea orientală. Aspectul 
lansării de balauri. Ridicăm ancora după-masă şi intrăm în Bosfor 
din care ieşim încă înainte de căderea serii, în recea şi 
neprietenoasa Mare Neagră, în vădit contrast cu Mediterana şi, 
mai ales, cu Marmara şi Cornul de Aur. Dimineaţa zărim 
Constanţa, sub un cer plumburiu. 17 aprilie, Vinerea Mare. 
Ancorăm în port, ni se refuză autorizaţia de debarcare până ce se 
vor cere instrucţiuni comandamentului interaliat. Spre amiază li 
se permite ofiţerilor vizitarea oraşului Constanţa şi întreaga 
Dobroge, sub ocupaţia trupelor interaliate şi sustrase autorităţii 
guvernului român. în Constanţa staţionează trupe coloniale 
franceze şi o divizie greacă. A revenit de la Odesa după 
răsunătorul eşec al expediției. România este reprezentată prin 
câteva zeci de soldaţi, simbolic, care dau onorurile la procesiunea 
de seară, pontificală de episcop. Populaţia românească în general 
foarte  descurajată şi intimidată de simpatiile pro-bulgare 
manifestate de autorităţile militare interaliate. A doua zi se 
autorizează debarcarea, suntem învigoraţi şi după-masă, porniţi 
spre Bucureşti. Cernavodă, locuitorii din localitate, suferinţele lor 
în timpul ocupaţiei bulgare. Trecem Borcea pritr-o complicată 
manevră, peste un pod improvizat. Ajungem la Feteşti, numai în 
cursul nopţii, dimineaţa în gara Feteşti. Primele ştiri despre 
ofensiva declanşată pe frontul Ciucea pentru eliberarea Crişanei, 

Avalanşa noilor mobilizați, toţi voioşi şi entuziaşti. Impresia 
adâncă produsă asupra legionarilor noştri. 

A doua zi de Paşti, dimineaţa, în Gara de Nord. Rămânem în 
gară până după-masă. Sosirea Reginei Maria din Apus. 
Manifestaţie spontană a soldaţilor noştri pentru Regină. Plec 
singur în oraş. Ajung pe Calea Victoriei în faţa Cercului Militar, 
unde dau peste Ionel Borgovan. Mă infomează asupra situaţiei din 
Ardeal, Iulian primar la Cluj, nenea Tripon prefect de Bistrița- 
Năsăud, Mihali prefect de Dej; bătrânii lăsaţi la o parte. Maniu şi 
generaţia lui au luat conducerea. După-masă suntem îndreptaţi 
spre Făgăraş prin Valea Prahovei. Dimineaţa ne trezim la Sinaia, 
aspect de iarnă, urmele războiului. Spre amiază la Braşov. în oraş 
întâlnesc pe Ionel Hozan, procuror. Sosirea la Făgăraş. Cazarea 
trupei în cazărmi, ofiţerii în oraş. Delegatul Consiliului Dirigent, 
generalul Herbay. Toţi legionarii pot avea un scurt concediu, 
pentru a-şi revedea familiile, apoi batalionul va primi o misiune în 
campania în curs spre Tisa. Se comunică trupei dispoziţia, trupa 
renunţă spontan la concediu şi cere să fie trimisă pe front. 
Populaţia românească ne înconjoară cu dragoste şi multă atenţie. 
în fiecare zi serate cu cântece şi dans. Familia Popa-Radu. A doua 
zi după sosire vorbesc la telefon cu Biby. Emoţie. După o 
săptămână, ordin ca toţi foştii ofiţeri de artilerie să se prezinte la 
Sibiu. Predau compania, rămas bun de la trupă. La Sibiu întâlnesc 
pe Titu Trif, numit şef al Siguranţei Oradea, C. Bianu, ofiţer 
aviator, Petre  Poruţiu, consilier ministerial la  Resortul 
Agriculturii, V.  Onişor, secretar general la Interne. Sunt 
repartizat la Regimentul 32 Obuziere Cluj, în curs de formare şi 
organizare. Sosesc la Cluj în zori de zi, găsesc locuinţa fratelui 
(Str. Memorandului, fostă Unio, Ut. 8). Emoţia revederii - sosirea 
aşteptată, dar neanunţată - familia Bena, Mihai ofiţer sanitar la 
Oradea, unchiul Bena ofiţer de poliţie, unchiul Gavril Karşai - 
notar la Curte. Prefect al Municipiului Valentin Poruţiu, prefect al 
judeţului S. Tămaş de la Aida, Emil Haţiegan şef de resort la 
Codificare, luliu Haţiegan profesor la Clinica Medicală, Coriolan 
Tătaru la Dermatologie, C. Stanca asistent la Clinica de Femei. 

La Bistriţa, familia Tripon, cer în căsătorie pe Biby. Mătuşa 
Ester, Virgil ca ofiţer sanitar pe front. Plec la Buduş să-mi văd 
părinţii anunţaţi telegrafic; trăsura mă aşteaptă la Dej. Revedere 
emoţionantă. Tata fusese grav bolnav de gripă. în timpul 
revoluţiei m-a căutat Alex Vaida-Voievod ca să mă ia de secretar 
şi, mai 
târziu, să-l însoțesc la Paris. A intervenit prin guvernul din 
Bucureşti ca să fiu urgent repatriat Intervenţia s-a rătăcit sau nu i 
s-a dat curs. în orice caz, în Italia nu s-a produs nici un semn. 
Expirându-mi concediul de zece zile, în 9 mai sunt la Cluj şi mă 
prezint la Regimentul 32 Obuziere. Comandant colonel Vlădescu. 
Serbarea de 10 mai, întâia la Cluj, paradă militară la care particip 
călare în Statul Major al regimentului. Mare entuziasm, armata 
foarte ovaţionată. în regiment ofiţeri ardeleni: Şerb, Batas, activi, 
Vaier Popovici rezervist, mai târziu chestor la Cluj, apoi Oradea. 

Clujul românesc. Câteva călătorii de serviciu la Sibiu. Vizita 
familiei regale la Cluj. Primire entuziastă, defilarea, cortegiul 
etnografic. Demobilizarea mea (începutul lui iulie). Numit 
secretar la Prefectura Bistrița, administrație românească, 
înfrângerea cehoslovacilor față de armata maghiară, oprirea 
înaintării maghiare în urma intervenției române peste Tisa, la 
Rakamaz, în spatele şi flancul dispozitivului maghiar. Ofensiva 
ungurească pe Tisa la sfârşitul lui iulie. Retragerea perdelei de 
apărare din fața Szolnok-ului spre Bekâs-Csaba, Munții Apuseni. 
Declanşarea contraofensivei române în flancul nord al frontului. 
Respingerea armatei maghiare peste Tisa, trecerea Tisei. 

La 2 august 1919 mă logodesc cu Biby. Ocuparea Budapestei, 
entuziasm indescriptibil în Ardeal. Mă pregătesc asiduu pentru 
examenul de avocat. Se fixează alegeri generale pentru Parlament. 
Mă hotărăsc să candidez la Gârbou pentru mandatul de deputat. 
Stau două săptămâni la Gârbou (familia Aurel Mezei, pretor). 
Cutreier multe sate, pretutindeni primire călduroasă şi prețuire 
deosebită a talentului meu oratoric. Amânarea datei alegerilor, 
astfel că aproape coincide cu data examenului. Renunţ la 
candidatură în ciuda stăruinţelor profesorului dr. Micşa, optând 
pentru examen, deci desăvârşirea calificării profesionale. 


în profesiune 

în octombrie iau examenul strălucit, în faţa comisiei 
prezidate de preşedintele Curţii de Apel, Pompeiu Micşa. Membri: 
dr. Aurel Isacu, Aurel Socol, Popescu, Pop, Andrei. Propunerea 
stăruitoare a lui Pompeiu Micşa de a intra în magistratură cu 
grad de judecător de Tribunal, detaşat la Curte. După sfat cu ai 
mei, nu accept propunerea care m-ar elimina din viaţa politică 
către care mă simt atras. Mă hotărăsc să fac avocatură Ia Cluj, să- 
mi consolidez situaţia materială şi numai apoi să activez în viaţa 
politică. Fixarea căsătoriei pe 10 noiembrie. Trec pe la părinţi, 
găsesc pe mama grav bolnavă, doctorul Domide o îngrijeşte, crede 
că vor trece luni de zile până când se va putea ţine pe picioare. 
Mama stăruie să nu-mi amân nunta fără termen, cu tot regretul 
de a nu participa. Vom ruga pe mătuşa Ester să vină la Buduş să o 
îngrijească şi să poarte grija casei, ceea ce face cu drag îndată 
după nuntă. Ploi torențiale şi inundaţii. Dl. şi dna Mihali nu pot 
veni să-mi fie naşi, cer să fie înlocuiţi prin colonelul Vlădescu şi 
Veturia. În ziua nunţii, soseşte la Bistriţa Principele Carol în 
fruntea regimentului său de vânători de munte. Aflând de nuntă, 
colonelul Condeescu asistă la ceremonia religioasă şi prezintă 
felicitări în numele Prințului. Masă familială la locuinţa familiei 
Tripon. Străini numai naşii şi Titu Trif. A doua zi plecăm la Cluj 
cu automobilul lui Titu Trif. Oprire la Dej, la dna Mihali. 
Continuarea drumului seara. Pană gravă dincolo de Iclod. Sosim 
numai spre miezul nopţii. Tragem la locuinţa lui Iulian din str. 
Memorandului 8, Iulian urmând să se mute într-o locuinţă mai 
mare în casele primăriei din Piaţa Mihai Viteazul. Mutarea 
definitivă în str. Memorandului 8. înscrierea în barou (18 

decembrie 1919), numirea ca jurisconsult II la municipiu şi 
imediata mea transferare Ia judeţ. Vizită la părinţi (Buduş şi 
Bistriţa). începuturile profesionale. Deschiderea Universităţii în 
prezenţa Regelui şi a Reginei, reprezentaţie festivă la teatru („Se 
face ziuă” şi actul al III-lea din Aida). Criză politică şi 


generalul Averescu Însărcinat cu formarea guvernului. Prima 
disidenţă ardeleană (Goga - Lucaciu - Mihali). Înfrângerea grevei 
generale. Dizolvarea Consiliului Dirigent şi înlocuirea lui cu o 
comisie de lichidare, în frunte cu Teodor Mihali. Alegeri. Victorie 
electorală uşoară a generalului Averescu. Guvernul scoate pe luliu 
Maniu la Alba lulia unde, potrivit rezultatului real, fusese bătut 
de Petringenaru. Banca Generală a (ării) R(omâneşti) mă 
angajează avocat pentru sucursala sa din Cluj, directori I. N. 
Evian şi Tarquiniu Rusu. Constituirea Uniunii foştilor voluntari, 
sub preşedinţia lui Victor Delean. Aurel Neguş intră ca stagiar în 
biroul meu. în ianuarie 1921 sunt concentrat pentru 3 luni în 
calitate de comandant al gării Cluj. Mai 1921, naşterea fetiţei 
noastre Ileana. în iulie 1924, două săptămâni de vacanţă la 
Borsec. Februarie 1922, decesul fetiţei noastre, Ileana, în urma 
unei meningite infecțioase. Vara anului 1922, două săptămâni de 
vizitare a ţării cu automobilul, împreună cu familia fratelui meu 
Iulian. Deva - Băile Herculane - Abrud - Alba lulia - Turda - 
Orşova - Tumu Severin - Craiova - Ocnele Mari - Râmnicu Vâlcea 
- Curtea de Argeş - Piteşti - Bucureşti - Olteniţa - Turtucaia - 
Silistra - Constanţa - Carmen Sylva - Tulcea - Măcin - Brăila - 
Râmnicu Sărat - Ploieşti - Sinaia - Braşov - Miercurea Ciuc - 
Topliţa - Borsec, patru săptămâni la Borsec. Sfârşitul vacanței la 
1 august Boala tatălui meu, vizită la Buduş. Ne hotărâm să-şi 
ceară pensionarea şi să se mute la Cluj şi să lichideze moşioara de 
Ia Buduş. 

Vizita unei delegaţii din Italia din care fac parte mulţi ofiţeri 
din fosta Legiune. Miting în Piaţa Unirii. Cuvântarea mea de salut 
în limba italiană. Mare succes oratoric public, primul. Cumpărăm 
cu lulian în jumătate casa din str. Regală nr. 6 căreia îi vom face 
reparaţii radicale şi o vom completa cu un etaj şi pe aripa dreaptă. 

Constituirea guvernului I. I. C. Brătianu. Eşuarea tratativelor 
cu P. N. din Ardeal. Tata socru intră în P. N. L. şi se alege deputat 
de Someş. Atitudinea sectară şi duşmănoasă faţă de tata socru. 
Iulian oferă demisia lui Vintilă Brătianu deoarece nu înţelege să 
se înscrie în nici un partid. Vintilă Brătianu nu acceptă demisia, îi 
convine o administraţie nepolitică la Cluj, deoarece guvernul nu 
intenţionează să impună în Ardeal o administraţie de partid. După 
un timp oarecare, conflict între lulian şi organizaţia locală 
liberală, condusă de profesorul N. Bănescu, care vrea să-şi 
impună punctul său de vedere în administrarea municipului. 
încearcă să-i monteze lui Iulian o chestie de afacere, Iulian cere o 
audienţă în care se constată completa sa bunA—credinţă şi 
nevinovăție. După care se retrage din fruntea primăriei din două 
motive: îşi dă seama că nu va putea merge înainte cu organizaţia 
locală dacă nu se înscrie în partid şi în al doilea rând sănătatea îi 

cere menajamente. Suferă de mai bine de un an, în primăvara 
anului 1923 profesorul dr. luliu Haţiegan îi constată o scleroză 
generalizată şi accentuată, mai ales la rinichi - urmare a unei 
scarlatine din copilărie. Profesorul Haţiegan nu găseşte nici un 
mijloc de salvare şi comunică familiei că în 3-4 luni 
deznodământul fatal este inevitabil. Reconstruirea casei se face 
cu zor, în septembrie este gata, ne mutăm în ea. Tata, care între 
timp se pensionase, şi-a lichidat moşioara din Buduş şi se mută în 
aripa locuită de mine. Starea lui Iulian în continuă înrăutăţire, în 
octombrie rinichii încetează de a mai funcţiona, se produce 
uremia care, în noaptea de 21 /22 noiembrie 1923, printr-o 
paralizie bulbară, duce la obştescul sfârşit al lui Iulian, în vârstă 
de numai 43 de ani, lăsând doi copii nevârstnici, Iulian şi Mircea. 
Starea mea sufletească. Situaţia politică, mişcările studenţeşti cu 
caracter turbulent şi excese antisemite. întrunirea publică a 
foştilor voluntari, când ţin o cuvântare foarte apreciată şi 
aclamată, o manifestaţie naţională la Teatrul Naţional, unde, 
solicitat să vorbesc în numele voluntarilor, obţin un succes 
deosebit. Pregătiri pentru congresul voluntarilor, convocat la 
Arad. Comitetul imi dă însărcinarea să ţin 

cuvântarea festivă. Congresul voluntarilor. Toţi naţionalii manişti, 
în număr complet, vor să provoace o manifestare 
antiguvernamentală şi să înglobeze organizaţiile voluntarilor în 
slujba partidului naţional. Colonelul Petraru vrea să organizeze o 
manifestaţie de simpatie pentru Ionel Brătianu care trece 
întâmplător cu trenul prin Arad. Manifestaţia se reduce la un 
număr mic de participanţi. Reuşesc însă să împiedic înfeudarea la 
partidul naţional şi să impun în comitet o acţiune de naționalism 
constructiv. Cuvântarea mea festivă; exaltarea rolului voluntarilor 
în războiul pentru Unire şi schimbarea rolului pe care voluntarii îl 
pot avea în acţiunea de consolidare a României întregite. 
Cuvântarea stârneşte entuziasm delirant Alex. Hodoş, omul lui 
Goga, felicitându-mă, spune că fiecare fiază din cuvântare parcă 
ar fi fost tăiată în piatră ca să înfrunte vremurile. Iniţiativa unui 
grup de intelectuali din Cluj pentru canalizarea mişcărilor 
studenţeşti spre o acţiune constructivă; Ciortea, profesorul luliu 
Haţiegan, 1. Cătuneanu, luliu Moldovan, Coriolan Tătaru, Vaier 
Roman, Valeriu Pop, etc. După numeroase întruniri se constituie 
o organizaţie în afară de partide, numită .Acţiunea Românească**, 
cu o declaraţie de principii bine precizată. Prima întrunire 
publică, în decembrie 1923, la Cluj, în sala Memorandului 
arhiplină. Marele succes al întrunirii, în care am vorbit cel din 
urmă, precedat de Ciortea, Cătuneanu, luliu Haţiegan, V. Roman. 

Naşterea lui Ovidiu la 4 decembrie 1923. 

Altă întrunire în cursul iernii la Beiuş, Turda, Tg. Mureş. 
Scoatem o revistă lunară, .Acţiunea Românească**, care îşi 
schimbă apoi mereu titulatura, în urma suspendării apariţiei de 
către autorități. Mişcările studenţeşti continuă. Tătărescu 
subsecretar de stat la Interne, convocarea la Prefectură a 
profesorului Cătuneanu şi a mea. Întrevederea cu Tătărescu, 

apelul să dăm concurs pentru evitarea exceselor prin calmarea 
studenţimii. Recunoaşte că sub guvernul Averescu au intrat în 
ţară din Rusia câteva sute de mii de evrei refugiaţi (sic), ţările 
occidentale luându-şi angajamentul să-i primească, angajament 
ce nu a fost respectat Prezenţa acestor mase de evrei sporeşte 
seriozitatea şi acuitatea problemei. Nu ne poate arăta nici o 
măsură practică sau program pentru soluţionarea acestei grave 
probleme. Vizita lui Ion Zelea Codreanu la Cluj, la .Acţiunea 
Românească**, în calitate de secretar general al L. A. N. C* şi 
emisar al lui A. C. Cuza. Ne face impresie penibilă prin 
fanfaronadele sale neserioase şi puerile. Tineretul împinge spre o 
înţelegere cu A. C. Cuza şi fuzionarea celor două mişcări. Partidul 
creştin-social, condus de dr. Titus Malai (Gherla), se contopeşte 
cu „Acţiunea Românească**. Delegaţi pentru a vizita pe Cuza la 
Iaşi şi a trata o înţelegere. Elaborarea unui program practic şi 
constructiv, ca bază de înţelegere. Plecăm la Iaşi cu Tit Malai şi 
Vaier Roman. Constituirea Acţiunii Naţional Creştine, dizolvarea 
celor două mişcări Acţiunea Românească şi L. A. N. C. 
Recunoaşterea lui Cuza ca şef. Cuza nu respectă înţelegerea, nu 
dizolvă L. A. N. C. Indispoziţia unor membri ai Acţiunii Româneşti 
şi retragerea lor din mişcare. După multe discuţii şi frământări se 
ajunge la un compromis şubred. Titlul mişcării L. A. N. C., două 
programe: vechiul program al L. A. N. C. îndreptar ideologic, 
program practic politic, cel elaborat de noi la Cluj şi acceptat de 
A. C. Cuza la Iaşi. Procesul lui Comeliu Zelea Codreanu, la Tumu 
Severin. Vizita lui Cuza în Ardeal: Valea Someşului (Rodna, 
Sângeorz, Năsăud), Bistriţa şi Tihuţa. Vizita lui Cuza la Cluj şi 
sfinţirea drapelelor. Alegeri administrative, înfrângerea 
guvernului de coaliția Maniu-minoritari-evrei-socialişti. 
Minoritarii ocupă poziții importante în administrarea oraşelor 
ardelene. Alegerea de la Reghin: Goga c/a Voicu Niţescu. Se alege 
Goga sprijinit şi de guvern. Regrupări în vederea alegerilor 
generale, precedate de probabila retragere a guvernului I. I. C. 
Brătianu. Goga, în numele generalului Averescu, realizează un 
acord cu partidul maghiar (pactul de la Ciucea). Fuziunea Maniu- 
Tachişti - Argetoianu - 

lorga. Partid cu conducere bicefală: lorga - Maniu. Conferința 
fruntaşilor ardeleni pusă la cale de „Societatea de mâine** 
(Clopotel). Iau parte: Goga, cu un numeros stat-major P.[artidul] 
Poporului, grupul Vasile Goldiş [P. Național], Bogdan-Duică [P. 
Liberal] cu L. A. N. C. [Liga Apărării Naţional—Creştine]. Din 
cuvântările numeroase, cam fără busolă, dar mai ales confidențe 
între patru ochi, se desprinde tendința de a duce pe Averescu- 
Goga la guvern, sprijinit de grupul dizident Goldiş, la care să se 
alăture cât mai mulți ardeleni din toate taberele politice, fireşte 
totul cu concursul Partidului Liberal. Nu marşez în acest sens. 
Pregătiri în vederea campaniei electorale. Retragerea guvernului 
Ionel Brătianu (martie 1926), Maniu are surpriza unui guvern 
Averescu cu Goga la Interne, în colaborare cu grupul dizident 

Vasile Goldiş (Goldiş, Ion Lapedatu şi Ion Lupaş, miniştri). 
Zdruncinarea situaţiei lui Maniu, intenţii de retragere din viaţa 
politică, primejdie de destrămare a partidului. Reacţiunea 
tineretului:  „Chemarea**. Tillea şi  chemariştii. Redresarea 
partidului, cartelul electoral cu Partidul Ţărănist. în turneu de 
propagandă în judeţul Satu-Mare, cumpărarea unui automobil 
pentru campania electorală. 


Cazul principelui Carol, 

excluderea lui de la succesiunea tronului 

întrunirea C. C. al L. A. N. C. la Bucureşti, pentru fixarea 
candidaturilor. Se pun candidaturi în toate judeţele. Candidez la 
Satu Mare, Someş, Cluj. Campania electorală. La Satu Mare, 
Florea (țărănist) îşi însuşeşte semnul cartelului şi pune listă fără 
Partidul Naţional. Oprirea oricărei circulații şi propagande cu 3 
zile înainte de alegeri. Alegerile. Succesul guvernului, L. A. N. C. 
ia 10 locuri pe întreaga ţară dintre care 2 în Ardeal (Satu Mare şi 
Caraş). La Satu Mare am întrunit circa 500 de voturi. La Caraş 
este ales Cuza, care optează pentru acest mandat, cu toată 
stăruința noastră contrară, pentru a face loc în Moldova 
bătrânului luniu Lecca, care nu ne poate fi de nici un folos, 
înlăturându-se astfel un element activ localnic, în Ardeal nu se 
alege nici un liberal. întrunirea Parlamentului, discuţia de 
validare, debutul meu, contestaţia alegerilor de la Turda şi a 
alegerii lui Szab Bela, care este invalidat pentru atitudine 
injurioasă la adresa Regelui şi a Reginei, în timpul războiului şi 
acţiuni antiromâneşti. Cuvântările fac bună impresie fără a stârni 
însă prea mare vâlvă, din cauza atitudinii presei din Sărindar. 
Disensiunea cu A. C. Cuza pe chestia religioasă, naționalism şi, în 
general, program. Disensiunile răzbat şi în afară şi sunt speculate 
de toate partidele adverse. încercări de aplanare a divergenţelor, 
convocarea Comitetului central la Iaşi. Se ajunge la o aparentă 
împăcare a lucrurilor, Cuza cedând şi revenind la program. În 
judeţul Satu Mare - Cherecheş - Alexandrescu - Bretan - dr. 
Burcuş. La Siseşti, biserica zidită de Vasile Lucaciu. Tratativele 
lui Goga cu Vaida pentru a se ajunge la fuziunea între Partidul 
Poporului şi Partidul Naţional, care, până la urmă, eşuează din 
cauza opoziţiei lui Maniu. Parlamentul în sesiune ordinară. 
Discuţie la mesaj, la care ţin şi eu o cuvântare fără răsunet. Arde 
Palatul Regal. Boala Regelui. Ieşirea lui Manoilescu contra 
liberalilor. Anunţa o interpelare în chestia românizării oraşelor se 
admite urgenţa. Dezvoltarea interpelării într-o şedinţă ulterioară. 
La un sfârşit de şedinţă, încep dezvoltarea interpelării. Fac o 
expunere foarte documentată a situaţiei demografice a oraşelor 
din întreaga ţară, mai ales în Moldova şi Transilvania, arătând şi 
procesul istoric care a determinat această stare de lucruri 
anormală. Expunerea este ascultată cu multă atenţie, ea este însă 
cam aridă, în urma multelor date statistice şi deci nu-mi procură 
un succes de oratorie parlamentară. Această expunere prealabilă 
îmi era însă absolut necesară pentru dezvoltarea interpelării 

propriu-zise, care se amână în continuare. în următoarea zi de 
interpelare, dezvolt interpelarea. Cuvântarea mea, care expune 
cauzele recente, sinteza, remediile şi 


concluziile, are un succes răsunător, care îmi creează reputaţia de 
mare orator parlamentar. Vintilă Brătianu, cu care nu aveam nici 
o cunoştinţă parlamentară, vine la mine şi mă felicită călduros, 
atât pentru forma, ci şi pentru fondul cuvântării. To(i îi urmează 
exemplul. A. C. Cuza nu îmi spune nici un cuvânt, dimpotrivă 
trece la grupul parlamentarilor unguri, mă dezavuează, se 
desolidarizează de concepţia mea, asigurându-i că el nu are nimic 
împotriva ungurilor, ci se războieşte numai cu evreii, Jidanii”, 
cum spune el. Răspunde Goga care îşi însuşeşte într-o largă 
măsură punctul meu de vedere, fireşte cu multe atenuări, 
simțindu-se nevoit să aibă consideraţie fată de evreii din Partidul 
Poporului şi ungurii cu care se prezentase cot la cot în alegeri. 
Răsunetul în presă este mare, chiar şi presa democratică, 
progresistă, „anumita presă”, îmi recunoştea talentul, forma 
desăvârşită a  cuvântării, tonul civilizat folosit la adresa 
minorităţilor etnice, deşi - fireşte - nu se declară de acord cu 
susţinerile mele, cu măsurile de îndreptare şi concluziile 
preconizate, pe care le califică drept perimate, cu aer medieval, 
etc. Rezultatul practic al interpelării: angajamentul guvernului de 
a face curând recensământul general al populaţiei, care în scurtă 
vreme s-a şi efectuat, însă în condiţii nesatisfăcătoare. Conflictul 
lui Cuza cu Paul Iliescu, susţinut de Codreanu. Polemica penibilă 
la tribuna Parlamentului. Ruptura, majoritatea deputaţilor se 
solidarizează cu Paul Iliescu şi se pronunţă împotriva lui Cuza 
(Simulescu, Zelea Codreanu, dr. Hariton Vasiliu, eu, etc.). Cuza ne 
exclude din partid (L. A. N. C.) şi cere anularea mandatelor 
noastre. Noi ne declarăm a fi adevărata L. A. N. C. (statutară). La 
Comisia respectivă a Adunării suntem susținuți de toată opoziţia, 
plus majoritarii (în surdină), cu tot ordinul lui Averescu de a-l 
servi pe Cuza. Comisia îşi amână lucrările pentru toamnă. Mihai 
Popovici vrea să deschidă chestiunea Carol de la tribună. Boala 
Regelui Ferdinand se agravează. Pretinse planuri dictatoriale ale 
lui Averescu-Goga pentru cazul morţii Regelui. Regele la 
Scrovişte. Cărămida: Ştirbey numit prim-ministru. Averescu-Goga 
cedează fără împotrivire. Știrbey formează un guvern cu 
reprezentanţi ai partidelor naţional—ţârânesc şi liberal. După 
câteva zile însă, I. I. C. Brătianu revendică puterea, Știrbey 
demisionează, guvernul naţional se eclipsează, Ionel Brătianu 
formează un guvern liberal cu concursul lui Stelian Popescu şi 
doctorului Lupu, care se rupe de ţărănişti. Ţărăniştii fuzionează 
cu Maniu, constituindu-se Partidul Naţional-Ţărănesc în frunte cu 
Maniu, vicepreşedinte Ion Mihalache. Alegeri. Sunt solicitat să 
candidez la naţional-ţărănişti, la liberali, etc. Renunţ, deoarece nu 
sunt dispus să mă înscriu la nici unul din aceste partide. Renunţ 
la candidatură, deoarece L. A. N. C., ruptă în două, nu are şanse 
de reuşită. 

Semnarea Concordatului de Goldiş la 3/15 mai la Blaj. La 

serbări asistă şi Goga. Roma. 

Cu familia la Carmen-Sylva de la 1 la 31 iulie. Moartea 
Regelui Ferdinand la Sinaia. Proclamarea Regelui Mihai, minor. 
Instituirea  Regenţei: Principele Nicolae, Patriarhul Miron, 
Buzdugan. Sumuleanu convoacă comitetul central al L. A. N. C., la 
Focşani. Scrisoarea mea către Sumuleanu, prin care mă retrag din 
activitatea politică, iar pe el îl sfătuiesc să se împace cu Cuza, 
dacă înţeleg să facă numai antisemitism. Procesul lui Mihail 
Manoilescu. Moartea lui Ionel Brătianu. Bucuria exuberantă şi 
deplasată a naţional-ţărăniştilor, demonstraţii la Cluj, Vintilă 
Brătianu, şef al guvernului şi al P(artidului) N(aţional) L(iberal). 
Două articole în „Patria”. Convorbiri cu Maniu, sterpe. Proiectul 
legii cultelor, cu dispoziţii împotriva bisericii greco-catolice. 
Lupta în Senat a episcopatului. Mişcarea în rândul credincioşilor. 
Demonstraţii religioase în numeroase centre din Ardeal. 
Convocarea unui congres general la Cluj cu delegaţi din toată 
provincia metropolitană. Afluenţă impunătoare. Liturghia solemnă 
de la Catedrală. Adunarea de la Cinema şi curtea palatului Banffy. 
Cuvântarea mea provoacă entuziasm. Se hotărăşte organizarea 
mirenilor 
pentru apărarea bisericii. Se alege un comitet de iniţiativă, în 
frunte cu trei preşedinţi: dr. Kiş, de la Oradea, canonicul lacob 
Radu şi eu. Alexandru Lapedatu, ministrul Cultelor, renunţă la 
articolul buclucaş, legea apoi se votează, ea este în concordanţă 
cu spiritul şi litera concordatului care urmează a fi supus 
Parlamentului spre ratificare. 

Marea Adunare de la Alba-Iulia a naţional-ţărăniştilor, circa 
80.000 oameni, marşul proiectat la Bucureşti, se renunţă. Apel la 
Gh. Tătărescu, subsecretar de stat (la Aiud) ca să pună trenuri la 
dispoziţie pentru plecarea oamenilor acasă (o coloană ajunsese la 
Sebeş). Preponderenţa lui Buzdugan în Regenţă. Regența cere (în 
toamnă) retragerea guvernului liberal. Vintilă Brătianu 
demisionează. însărcinarea lui luliu Maniu cu formarea 
guvernului. Delir de bucurie în Ardeal. Telegramă de la Zaharia 
Boilă să merg la Bucureşti. La Bucureşti (unde am de pledat un 
proces la Casaţie). Maniu mă primeşte la ora 6 dimineaţa. Doreşte 
să intru în Parlament Mulţumesc, dar spun că nu pot să mă 
înscriu în Partidul Naţional Ţărănesc, fiind ferm hotărât să nu fac 
politică de partid, până când nu voi fi organizat Asociaţia 
mirenilor greco-catolici, aşa după cum am promis mitropolitului 
Suciu. Maniu acceptă până la urmă punctul meu de vedere. îi va 
comunica hotărârea sa lui Alex. Vaida-Voievod, însărcinat cu 
fixarea candidaţilor în Ardeal. După terminarea operaţiunilor de 
fixare a listelor, însoţită de lupte homerice între postulanţi, sunt 
invitat la Vaida acasă, care îmi comunică, spre regretul lui, că nu- 
mi poate oferi nici un loc. îmbulzeala extraordinară a amatorilor 
de mandat şi cartelul cu partidul evreiesc au zădărnicit dorinţa lui 
Maniu şi a lui. Nici profesorului Haţiegan nu i-a putut oferi nici 
un loc. Alegerile. Voinicii, înverşunarea împotriva candidaţilor 
liberali. Vintilă Brătianu este bătut cu ouă clocite la Cluj, 

generalul Moşoiu la Năsăud, etc. Guvernul obţine majorităţi 
covârşitoare. Reforma administrativă, stabilizarea. Conflicte cu 
Regența. Cazul Stere. Afacerism. Deziluzii. Pierderea rapidă a 
popularității. Lupeni, se trage în muncitori. 

Biby la Karlsbad, la sfârşitul curei stau şi eu 10 zile cu ea. 
Statutele A. G. R. U.-lui“* redactate de mine, acceptate de 
Comitetul de iniţiativă, se hotărăşte convocarea Congresului de 
constituire la Blaj. Vizita lui Macavei. îmi propune preşedinţia lui 
Cicio-Pop, iar mie vicepreşedinţia, cu mână liberă de a conduce 
efectiv asociaţia. Refuz formula. Nu urmăresc preşedinţia, mă 
mulţumesc de a fi un simplu membru în comitet, însă a conduce 
sub eticheta unui preşedinte politic nu pot accepta. Pleacă cam 
încurcat. Congresul de constituire de la Blaj. Toţi episcopii 
prezenţi, care - aflu - se pronunţă pentru preşedinţia mea. 
Liturghia solemnă. Deschiderea congresului, votarea statutelor, 
cuvântarea mea. Comisia de candidate mă propune, iar congresul 
mă alege de preşedinte prin aclamații. Alegerea comitetului: între 
vicepreşedinţi, profesorul luliu Haţieganu, Florentin Mihali, Gelu 
Equi, secretar general Guşti Popa. Comitetul este alcătuit din 
elemente din toate partidele. Obţin ca, dintre liberali, să intre Gh. 
Cipăianu, Valeriu Roman, Ştefan Pop. 

Alegeri municipale. Blocul românesc, alcătuit din liberali, 
cuzişti, gogişti şi personalităţi fără partid, faţă de cartelul 
naţional-ţărănesc, maghiar, evreiesc, socialist. Blocul românesc 
obţine 10 locuri. Mihali primar, Bomemisa în delegaţia 
permanentă, ca preşedinte al Comisiei de control. Problema 
uzinei electrice, combinaţia cu Electro-Bell-Şorecani. Blocul mă 
însărcinează să fac o interpelare. Sextil Puşcariu împotriva 
interpelării care viza indirect şi pe Manoilescu cu care era înrudit 
prin alianţă. Interpelarea mea de 7 ore, care face senzaţie prin 
evidenţierea documentată potrivit căreia combinaţia este foarte 
oneroasă pentru municipiu şi pentru consumatori. Aurel Socol, în 
numele Partidului Naţional-Ţărănesc, ia apărarea contractului. 
Eşec fatal, dobor la pământ toată argumentarea lui Socol. 
Supărarea lui Mihail Manoilescu 
şi a fratelui său Grigore, director la Şorecani. Sărbătorirea lui 
Teodor Mihali, îl elogiez în numele blocului. Situaţia precară a 
guvernului. Demonstrația invalizilor. Efectele greşitei stabilizări. 
Pauperizarea ţărănimii, datoriile agricole, criza agrară. 

8 mai 1930, moartea tatei-socru. 

Principele Carol se înapoiază în ţară cu avionul, trece prin 
Cluj. Restauraţia. Rolul lui luliu Maniu, guvern Mironescu de 3 
zile. Urcarea pe tron a lui Carol este primită cu mare entuziasm 
de toată ţara, care leagă foarte mari speranţe de noua domnie. 
Telegrama lui Manoilescu. Răspunsul meu, în care fac sugestia 
unui nou curs, cu oameni noi şi cu soluţii imediate pentru criza 
agrară. Prima deziluzie, însărcinarea dată lui Maniu de a forma 
un guvern de partid, în locul unui guvern naţional de radicală 
înnoire. La Karlsbad cu Biby. Congresul A. G. R. U.-ului [Asociaţia 

Generală a Românilor Uniţi] la Sighet. Manifestaţie religioasă - 
morală - naţională foarte impunătoare. Cuvântarea mea de la 
şedinţa festivă, telegrama către Sf. Părinte şi Rege. 

Criza se accentuează. Retragerea lui Maniu, guvern 
Mironescu. Mihai Popovici la Paris. împrumutul consolidării prin 
Banca Mendelsohn. La înapoiere, Mihai Popovici este lipsit de 
orice prestigiu. Demisia lui Manoilescu din guvern. Căderea 
guvernului. Criză prelungită. Chemarea lui Titulescu. 
Năstruşnicul program: mămăligă cu ceapă. Se încearcă un guvern 
național cu național-țărănişti. lorga, Argetoianu, liberali. 
încercările Iui Titulescu eşuează. Nicolae lorga formează 
guvernul, zis de tehnicieni. Argetoianu ia Internele şi Finanţele, 
fiind virtual conducătorul guvernului. Manoilescu la Industrie şi 
Comerţ, doctorul Cantacuzino la Sănătate, Vâlcovici Ia 
Comunicaţii, Ştefănescu-Amza la Război, Hamangiu Ia Justiţie, 
luliu Haţieganu ministru al Ardealului. Argetoianu face cartel 
electoral cu P. N. L. (Duca), dându-le 100 de mandate şi cu Liga 
Vlad Ţepeş. Lipsă totală de organizaţii iorghiste în Ardeal. luliu 
Haţieganu face apel la doctori, foşti studenţi şi la prieteni 
personali să candideze ca independenţi pe listele guvernului. îmi 
oferă cap de listă la Someş: accept. Conflictul cu Bebe Brătianu, 
care vrea să fie cap de listă. Intervenţia lui Ia Argetoianu nu 
reuşeşte, renunţă la candidatură în favoarea lui Olteanu. Prefect 
Aurel Bănuţ. Intriga loan Boca înlăturată. Campania electorală. 
Prima înfrângere a Partidului Naţional-Ţărănesc în judeţul 
Someş. Luăm trei locuri de deputat şi toate mandatele de 
senatori. Reuşita guvernului în ţară. Parlament de elită, numeroşi 
foşti conservatori. Cuza şi prietenii săi reuşesc să intre în 
Parlament. Cuza, preşedinte de vârstă, prezidează cu energie şi 
prestanţă. Refacerea bunelor relaţii personale între lorga şi Cuza. 
După constituirea Adunării Deputaţilor, lorga îi aduce lui Cuza 
din partea Regelui Cordonul Coroanei României (Mare Cruce). 
Venind de la deschiderea Parlamentului, îl găsesc pe luliu 
Haţieganu foarte dezolat, este izolat în guvern, nu i se dă nici o 
importanţă, nu poate obţine nimic. Se simte fără rost, vrea să 
demisioneze. Caut să-l remontez arătând că va avea sprijinul 
parlamentarilor ardeleni. Ii fac sugestia să ceară să aibă doi 
subsecretari de stat ardeleni, unul la Interne şi altul la 
Agricultură. Se lasă convins cu condiţia ca să accept să fiu eu 
subsecretar de stat Ia Interne, pentru ca apoi să putem da 
satisfacţie elementului ardelean în administraţia locală (în Ardeal 
cel puţin jumătate din prefecţi sunt din Vechiul Regat, iar 
iminenta dizolvare a consiliilor comunale şi înlocuirea lor cu 
comisii interimare oferă o ocazie prielnică pentru realizarea 
acestui deziderat). lorga acceptă ideea completării guvernului cu 
încă doi ardeleni. Intervenţia episcopatului ortodox (în frunte cu 
Patriarhul Miron, mitropolitul Bălan şi episcopul loan) împotriva 
numirii mele, deoarece sunt preşedinte al A. G. R. U.-lui şi, deci, 
mare adversar al ortodoxiei. lorga se înclină. Regele, care nu mă 
cunoaşte personal, nu stăruie. Sunt numiţi Ştefan Meteş la 
Interne, Victor Stanciu la Agricultură şi Domenii. Nu Ii se dă nici 
o atribuţie. Argetoianu foarte ostil lui Meteş. Sunt ales 
vicepreşedinte al Camerei cu concursul lui Argetoianu şi al 


202 VALERIU POP 


prietenilor săi. Solicit, după alegere, o audienţă de prezentare la 
Rege. Sunt primit după 3 zile. încep cu 

amintiri: cultul pe care l-am avut în tinereţe pentru familia 
regală, popularizarea ei în Ardeal prin revista „Noi“, amintirea 
gestului făcut de Rege, ca prinţ moştenitor, cu ocazia actului 
căsătoriei mele la Bistriţa. Constat că îi fac plăcere amintirile 
acestea din trecut. Apoi trecem la politică. îmi cere părerea faţă 
de formula lorga - guvern de tehnicieni, îi vorbesc deschis şi fără 
reticente. Formula principial este bună, lumea este sătulă de 
politicianism şi de excesele guvernărilor de partid, dar cu condiţia 
ca guvernul să vină cu realizări, să oprească criza care se anunţă. 
Arăt acuitatea problemei datoriilor agricole care paralizează 
producţia şi ameninţă cu totala deposedare a ţărănimii. În plus, în 
Ardeal, guvernul păşeşte cu stângul, ignorând elementul 
ardelenesc, nu din rea-voinţă sau intenţionat, ci din lipsa 
cunoştinţei elementelor locale. Membrii guvernului trebuie să 
ţină cont de sugestiile ministrului Ardealului, iar aceştia trebuie 
să câştige prietenia miniştrior din Regat, impunându-şi vederile 
prieteneşte şi prin atitudini de intimă colaborare, iar nu prin 
acţiuni supărătoare, de frondă sau suspiciune. Suveranul are un 
rol preeminent în crearea acestor raporturi indispensabile pentru 
satisfacerea justelor pretenţii ardeleneşti; altfel, opoziţia va crea 
din nou atmosfera de regionalism din interese meschine de 
partid. Adânca impresie ce am făcut-o Suveranului o pot verifica a 
doua zi: Argetoianu, la Cameră, mă întreabă ce i-am vorbit în 
audienţă Regelui, deoarece înainte de masă, în cursul audienței 
lui de lucru, Suveranul nu a contenit să-mi facă mari elogii 
revenind de mai multe ori în acest sens. Argetoianu mă invită să 
stau de vorbă cu el. Hamangiu vrea să facă unificarea legislativă 
prin extinderea codurilor din Vechiul Regat. Parlamentarii 
ardeleni se declară contra şi protestul lor colectiv să se amâne 
problema. Chestia salarizării clerului greco-catolic. Legea pentru 
dizolvarea consiliilor comunale. Haţieganu este iarăşi dezolat: îmi 
comunică hotărârea lui irevocabilă de a demisiona cu toate 
insistenţele rfiele. Cere audienţă Regelui pe ziua de 14. După 
audienţă, luăm masa împreună. Regele l-a rugat să mai rămână, 
însă fără a insista; el s-a menţinut pe poziţie. La întrebarea 
Regelui că cine crede că ar putea face faţă situaţiei dintre 
ardeleni, el m-a indicat pe mine, iar Regele i-a spus că şi el. 
Suveranul, la mine s-a gândit. După-masă, la Cameră unde urma 
să prezidez şedinţa, lorga îmi comunică că Regele m-a numit 
ministru al Ardealului, să mă îmbrac la repezeală şi să merg cu el 
la Palat. Mă lasă să înţeleg să numirea nu s-a făcut chiar după 
preferința sa. Aflu mai târziu că Manoilescu l-ar fi câştigat pe 
lorga pentru Sextil Puşcariu, însă faţă de hotărârea categorică a 
Regelui pentru mine, nu a mai insistat, ci a cedat. La Palat - 
surpriză - dau peste Vasilescu-Karpen, numit ministru al 
Industriei şi (Comerțului, în locul lui Manoilescu, numit 
guvernator al Băncii Naţionale. Argetoianu a reuşit să dea prima 
lovitură lui Manoilescu, socotindu-l rival în grațiile Regelui. 
Depunem jurământul. Regele are cuvinte foarte amabile la adresa 
mea, asigurându-mă de sprijinul său. Nunta principesei Ileana cu 

arhiducele Anton de Habsburg la Sinaia. Monseniorul Ghika şi 
arhiepiscopul Cizar; cadoul din partea Ardealului: 2 milioane de 
lei. Biby pleacă la Karlsbad. Mă hotărăsc să vizitez judeţele din 
Ardeal pentru a verifica situaţia la faţa locului şi a aduce un 
cuvânt de îmbărbătare şi răbdare. Judeţele Cluj, Someş, Năsăud, 
Maramureş, Satu-Mare, Turda, Alba, Hunedoara, lorga în Tg. 
Mureş. Vizita la castelul din Lăpuşna. Contramandarea serbărilor 
de pe Câmpia Turzii, judeţul Sălaj şi Mureş, apoi Sibiu. Datoriile 
agricole, efervescenţă în sânul ţărănimii. îndemnuri la linişte şi 
aşteptare dând asigurări că se va veni cu o soluţie. întreruperea 
turneului. Audienţă la Rege (Sinaia) şi lorga. în faţa expunerii 
mele, Suveranul se pronunţă principial pentru urgenta rezolvare a 
problemei, lorga este împotriva reducerii datoriilor, admite în 
extremis limitarea dobânzilor şi eşalonarea plăţilor. Socotesc 
insuficientă măsura, din cauza dobânzilor urcate, care nu au fost 
apoi capitalizate. La stăruința mea, Nicolae lorga convoacă un 
consiliu de miniştri extraordinar la mănăstirea din Sinaia. 
Argetoianu are mari nedumeriri, deoarece se teme de 
zdruncinarea creditului. între timp B. S. T. R, apoi Banca 

Blank au încetat plăţile; de asemenea Banca Berkovitz şi altele. 
Băncile din provincie sunt aproape toate în această situaţie 
precară, deşi cele mai multe încă nu fotmal. Consiliul de miniştri 
la Sinaia: expunerea mea pe care o împărtăşesc până la urmă cei 
mai multi miniştri, minus N. lorga. Argetoianu nu se pronunţă 
categoric. Se hotărăşte: conversiunea datoriilor agricole, însă fără 
a da directive ferme şi se însărcinează Argetoianu ajutat de 
Alexandru Radian (subsecretar de stat la Agricultură) cu 
redactarea proiectului de lege. Se dă un comunicat în sensul 
acesta. Liniştirea momentană a spiritelor şi agitaţiei. Procesul de 
bancrută frauduloasă împotriva lui Ştefan Meteş şi Ghiţă Crişan şi 
legătura cu banca din Rupea, cercetările Parchetului din Cluj în 
legătură cu contul curent al lui Romul Boilă la Banca Albina din 
Cluj (20 milioane) şi Banca Sebestyen (100 milioane). Hamangiu, 
foarte pornit pe ambele chestiuni vrând să-l servească pe 
Argetoianu (împotriva lui Ştefan Meteş) şi să fie agreabil Regelui 
(Boilă, nepotul lui Maniu), presupunându-se că sumele ar 
reprezenta comisionul contractului Skoda încheiat în 1920 de 
guvernul Maniu. 

Delegaţia dată de Ministerul Instrucțiunii şi Cultelor şi 
Ministerul Afacerilor Străine profesorului Onisifor Ghibu pentru 
lămurirea situaţiei averilor catolice din Ardeal (Statutul romano- 
catolic din Transilvania) şi tratative cu Sf. Scaun. Onisifor Ghibu 
urmăreşte deposedarea Bisericii Catolice de aceste bunuri şi 
trecerea lor în patrimoniul statului (vezi broşura mea .Acordul de 
la Roma“). Problema salarizării clerului şi noul buget. Biserica 
Ortodoxă stăruie pentru subvenţionarea de către stat în proporţie 
cu numărul credincioşilor şi neţinându-se seama de numărul 
parohiilor. Astfel s-ar răzbuna regimul subvenţiilor din trecut, iar 
preoţii greco-catolici mai ales s-ar alege cu un salariu mai redus 
decât preoţii celorlalte culte. Agitaţie în sânul Bisericii Unite. 
Exploatarea acestei agitaţii de către mani şti. Această atitudine a 

lui lorga împinge Biserica Unită din nou în braţele Partidului 
Naţional-Ţărănesc. Rolul Bisericii Unite în viaţa politică din 
Ardeal, rolul ei precumpănitor în orientarea maselor din Ardeal. 
Mă pronunţ categoric împotriva acestei măsuri, fără a putea 
convinge pe lorga şi nici pe Argetoianu, care se lasă ghidat de 
nevoia economiilor bugetare. Congresul A. G. R. U.-ului la Oradea, 
prezidat de profesorul luliu Haţieganu, rugat de mine să mă 
înlocuiască. Scăderea vertiginoasă a încasărilor statului. Plata 
salariilor cu întârziere. Scăderea catastrofală a preţurilor 
produselor agricole. Primele pentru susţinerea preţului grâului, 
plata lor în suferinţă. Hotărârea mea de a demisiona dacă nu se 
rezolvă echitabil salarizarea clerului unit. Ghibu prezintă 
profesorului lorga o decizie spre semnare. Decizia prevede 
preluarea tuturor bunurilor Statusului catolic de către stat şi 
administrarea acestora de către Ghibu şi Borza. lorga refuză 
semnarea, declarând că nu acceptă nici o soluţie unilaterală, ci 
numai una rezultând dintr-un acord desăvârşit cu Sf. Scaun. 
Profesorul Nicolae lorga hotărăşte revocarea delegaţiei date lui 
Ghibu şi face apel la mine pentru soluţionarea problemei. Accept 
în principiu, cu condiţia că soluţia nu poate fi deposedarea 
Bisericii Catolice de aceste bunuri, ci întrebuinţarea lor potrivit 
literelor fundaţionale şi încadrarea organizaţiei Diocezei de Alba 
lulia în prevederile canonice şi legale. Profesorul lorga este foarte 
mulţumit de această formulă. Stăruie să plec la Roma îndată după 
Crăciun. Discuţia la buget. Planul meu de a aranja chestia prin 
intervenţia personală a Regelui. Propun o audienţă a 
mitropolitului Suciu, care să expună în numele Bisericii Unite 
protestul pentru măsura nedreaptă proiectată şi să solicite 
protecţia regală. Mitropolitul Suciu, bolnav de diabet, cu un picior 
amputat, vine la Bucureşti pentru audienţă. Pregătesc un 
Memorandum clar şi categoric pe care să-l prezinte Regelui care, 
informat suficient de temeinic de mine, să se poată servi de el faţă 
de guvern. Aug. Popa - naţional-ţărănist - va însoţi pe mitropolit 
până la Palat, iar între timp toţi deputăţii şi preoţii uniţi vor ţine 
pe loc discuţia ca audiența să-şi poată produce efectul în 

timp util. Sabotarea naţional-ţărăniştilor, care nu doresc să se 
rezolve problema, pentru a avea o puternică armă de agitaţie. 
Aug. Popa face ca memorandumul să fie uitat în camera de hotel 
şi mitropolitul se prezintă în audienţă fără el. Deputăţii şi preoţii 
uniţi din Partidul Naţional-Ţărănesc sunt lipsă la şcdniţă. Discuţia 
este prelungită numai de Tit Malai, Ştefan Pop şi Emil Lobonţiu. 
în toiul discuţiei, Argetoianu este chemat urgent la Palat Regele, 
hotărât să dea satisfacţie mitropolitului, îl primeşte în prezenţa 
mitropolitului şi îl îndrumă să satisfacă justa cerere a Bisericii 
Unite, menţinându-se statu-quo. Argetoianu se desolidarizează de 
acţiunea Patriarhului, acceptată de lorga, şi propune: lucrările 
bugetului sunt prea înaintate pentru a modifica în extremis 
proiectul; suma prevăzută pentru salarizarea clerului unit va fi 
considerată ca un acont şi va fi completată cel târziu până la 30 
iunie prin credit suplimentar din fondul de deschidere de credite 

extraordinare; se va face în numele guvernului o declaraţie 
obligatorie în acest sens. Mitropolitul - lipsit de memorandumul 
meu care indica o soluţie definitivă - se declară mulţumit de 
formula lui Argetoianu, iar Regele apoi o ratifică. Argetoianu 
revine la Cameră şi face declaraţia respectivă. Chestia se închide 
provizoriu, cel puţin în aparenţă. Definitiv, numai atunci se va 
închide, când vor fi alocate fondurile suplimentare. Până atunci, 
ierarhii ortodocşi se vor agita, vor intriga şi vor căuta să .o 
saboteze, iar miniştrii o vor exploata. Se votează un articol unic 
care suspendă orice urmărire pentru datorii agricole. 

Vacanţa de Crăciun la Cluj, Anul Nou la Bucureşti, apoi la 
Cluj. Nunta Dinei cu dr. Cadariu la Șimleu. Moartea lui 
Hamangiu; interimar la Justiţie Vâlcovici - inginer. Lumea din 
Ardeal o apreciază ca o nesocotire a mea şi maniştii încep să o 
exploateze. Revin la Cluj. În ziua de 9 ianuarie primesc o 
telegramă de la Nicolae lorga în care mă anunţă că Regele, la 
propunerea sa, m-a numit ministru al Justiţiei. Telegrama se 
termină cu fraza: „Aşa urăsc eu pe ardeleni**. încep felicitările 
clujenilor, între care cel dintâi este Zaharia Boilă, care îmi aduce 
peria unui articol ce urma să apară în „Patria** în care era atacat 
guvernul ca ardeleanofob - pentru nesocotirea mea la interimat - 
iar eu că mă las desconsiderat în felul acesta; articolul, fireşte, nu 
va mai apărea. Se plânge că Hamangiu a pus la cale împotriva 
fratelui său. Romul, o acţiune judiciară ilegală, făcând Parchetul 
cercetări şi obligându-l să-şi justifice originea averii, fără a exista 
o dispoziţie legală în acest sens. Solicită să pun capăt acestui 
abuz de putere, îi răspund să-mi aducă o cerere de sesizare de la 
fratele său Romul Boilă. După ce voi prelua departamentul, ca şef 
suprem al Parchetului, voi cere dosarele de la Cluj şi, dacă 
plângerea este întemeiată, voi face ca organele respective să intre 
în legătură. A doua zi îmi aduce petiția. Plecarea la Sinaia, unde 
sosesc în zi de duminică. Mă prezint la lorga şi apoi la Rege. lorga 
ar dori ca succesorul meu la Ministerul Ardealului să fie Meteş, la 
rigoare Stanciu, cum, de altfel, luasem şi eu hotărârea încă la Cluj 
să recomand Suveranului. La rege. Regele îmi spune că lorga i-a 
recomandat pentru Ministerul Justiţiei pe Andrei Rădulescu, 
Istrate Micescu şi Vasilescu-Valjean. Suveranul m-a indicat pe 
mine, cu ceea ce lorga s-a declarat imediat de acord. Regele are 
cuvinte de caldă apreciere pentru activitatea mea ca ministru al 
Ardealului şi îşi exprimă convingerea că în calitate de ministru al 
Justiţiei, voi putea lucra cu şi mai mari rezultate. Suveranul nu 
mai vrea să numească un alt ministru al Ardealului, reprezentat 
acum printr-un ministru plin. Vrea să mă ocup şi în viitor de 
problemele Ardealului şi îmi dă un subsecretar de stat plasat la 
Preşedinţie ca să-mi stea la dispoziţie. Pentru acest rol nu îl crede 
indicat nici pe Meteş, nici pe Stanciu şi mă întreabă dacă l-aş 
agrea pe Coriolan Tătara, pe care-l apreciază pentru activitatea sa 
sportivă şi gospodărească. Sunt de acod cu sugestia Suveranului, 
care mă însărcinează să aranjez chestia cu lorga. Totodată aş dori 
ca Meteş să treacă la Departamentul Instrucțiunii Publice pentru 

a curma situaţia penibilă de 

la Interne şi a-l satisface şi pe Argetoianu (Argetoianu era în 
străinătate: Roma, Paris). Trec din nou pe la lorga care, după 
explicaţiile ce îi dau, acceptă toate aceste soluţii şi dă dispoziţii 
pentru întocmirea decretelor cuvenite. Ca primar la Cluj - în locul 
lui Coriolan Tătaru - îl desemnez pe S. Bornemisa. A doua zi, la 
Bucureşti, instalarea la Ministerul Justiţiei. Secretar general 
Lenguceanu, pe care vreau să-l înlocuiesc cu Valeriu Roman, ti 
spun că pentru orice eventualitate să ceară agrementul Partidului 
Naţional Liberal din care făcea parte. Fireşte am şi eu nevoie de 
agrementul lui lorga. Roman este extrem de fericit Recunoştinţa 
lui nu cunoaşte margini. îmi spune că propunerea - chiar dacă nu 
s-ar realiza - îi va înlesni un puternic salt în cariera profesională 
şi politică. lorga ar vrea să-mi fie agreabil, dar are obligaţii 
morale din trecut faţă de Lenguceanu, pe care mă roagă stăruitor 
să-l menţin, chiar dacă nu i-aş da atribuţiuni. Satisfac dorinţa lui 
lorga, cu care am avut în timpul guvernării şi mai târziu cele mai 
bune raporturi şi o excepţională apreciere, după cum se vede din 
memoriile lui. Refacerea bunelor raporturi cu Curtea de Casaţie, 
întrerupte de Hamangiu. Readucerea inspectorilor Bădescu- 
Roşiori şi Magheru în funcţie, fără a supăra pe cei numiţi de 
Hamangiu. Vizita la Curtea de Casaţie. Şedinţa solemnă de la 
Consiliul Legislativ. 

Afacerea Boilă: cer dosarele de la Cluj pe care le examinez 
temeinic şi pe  îndelete. Afacerea Meteş-Crişan, clasarea. 
Modificarea Legii Curţii de Casaţie, nou termen pentru înscrierea 
în listele de cetăţenie, măsurile de precauţiune, legea chiriilor. 
Emanciparea civilă a femeii din Vechiul Regat. Succese continue 
la tribună, devin porte-parole-xA politic al guvernului. Inundaţiile 
în Valea Mureşului. Interpelarea lui Florea în cazul Boilă. Sunt 
chemat de lorga urgent la Cameră din şedinţa Consiliului 
Superior al Magistraturii. Răspund improvizat. Arăt rezultatul 
negativ al cercetărilor în 4-5 dosare. Cameră nervoasă şi ostilă 
când arăt că nu există nici o dispoziţie legală care să oblige pe un 
cetăţean să-şi justifice proveniența averii. Atmosferă încărcată. în 
partea a doua a cuvântării mă folosesc de răspunsurile date de 
Boilă la diferite întrebări ale Parchetului, răspunsuri care se 
termină invariabil cu fraza: nu mă declar. Prezentând lucrurile cu 
abilitate, atmosfera se înseninează. Camera întreagă scandează 
după fiecare întrebare fraza: nu mă declar, aplauze tot mai dese la 
adresa mea, iar când termin, cerând votarea unei legi a 
controlului averii, care să permită procedura justificării averii faţă 
de orice cetăţean, deci şi faţă de Boilă, Camera mă aplaudă, mă 
ovaţionează în picioare. lorga mă felicită şi mă îmbrăţişează, Duca 
vine la banca ministerială şi mă felicită cu efuziune pentru 
răspunsul magistral, deşi improvizat. Cu un cuvânt, cel mai 
strălucit succes oratoric şi politic, transformând răceala şi 
ostilitatea iniţiale într-o entuziastă biruinţă personală şi 
guvernamentală. Partidul Naţional-Jărănesc cere să poată da 
lămuriri Camerei asupra cazului Boilă. Şedinţa se ridică seara 

târziu. A doua zi, toate ziarele publică cuvântarea mea în extenso. 
Mihalache mă roagă la telefon ca luni să poată vorbi doi deputaţi 
naţional-ţărănişti pentru a lămuri bănuielile ce cad asupra lui 
Boilă, care angajează în larga măsură poziţia morală a partidului, 
bhănuielile sunt că Boilă ar fi având sute de milioane drept 
comision de la Skoda. Se roagă să se intercaleze în şedinţa 
următoare aceste  cuvântări-pledoarii, întrerupând legile 
financiare şi conversiunea lui Argetoianu. Obţin consimțământul 
lui lorga şi lui Argetoianu pentru intervertirea ordinei de zi. 
Mihalache îmi mulţumeşte. Din partea Partidului Național- 
Ţărănesc vorbesc Mirto şi Voicu Niţescu. Mirto apără pe Boilă ca 
funia pe spânzurat (explicaţie: Mirto îşi pregătea calea pentru a 
se detaşa de Maniu şi a se pune în slujba Regelui). Voicu Niţescu, 
sincer, însă fără nici un rezultat. Prezintă copia unui contract de 
împrumut, încheiat cu un notar public din Austria în numele unui 
client anonim, fără garanţii, fără dobândă, fără 

termen de restituire. !n astfel de condiţii, actul nu numai că nu 
constituie o justificare, ci întăreşte bănuiala că e simulat şi 
ascunde în realitate un comision. 

Un proiect de lege din iniţiativă parlamentară este prezentat 
şi trimis de urgenţă la Comisia legislativă. Proiectul, superficial 
redactat, este transformat de mine într-un proiect foarte bun, 
eficace şi rapid. Camera îl votează în unanimitate. La Senat însă 
nu mai trece, din cauza împotrivirii lui Argetoianu. Votarea legii 
conversiunii fără finanţare, deoarece nu s-a ajuns la un acord cu 
Partidul Naţional Liberal şi cu Partidul Naţional—Ţărănesc în 
această privinţă. Se votează şi un proiect de lege prezentat de 
mine pentru lichidarea fără faliment a datoriilor comerciale, cu 
condiţia ca debitorul să predea întreaga sa avere pentru 
îndestularea creditorilor. înlăturarea lui Manoilescu din funcţia 
de guvernator al Băncii Naţionale şi înlocuirea lui cu Constantin 
Angelescu. Interpelarea împotriva lui Argetoianu pe chestia 
încercării de a salva Banca Blank, încercare, de altfel, neizbutită, 
deşi B. N. R. a debursat peste două miliarde în acest scop. 
Interpelarea pusă la cale de Manoilescu este susţinută de 
deputatul Zaharia; slab susţinută, nu face efect nici în Parlament, 
nici în opinia publică. 

închirierea clădirii în construcţie pentru Ministerul Justiţiei. 
încasări foarte slabe la fisc. Armata şi funcţionarii neplătiţi cu 
lunile. Constatând nemulţumirea crescândă, raportez Regelui. 
Argetoianu se cam supără. Promite îndreptare, însă C. Angelescu 
refuză orice concurs din partea B. N. R. Mişcarea în magistratură, 
foarte reuşită, exclusiv după vrednicie, dând o largă satisfacţie 
elementului merituos din Ardeal. Decorarea lui Goga, care începe 
să fie foarte susţinut de Rege, mai ales după fuziunea cu Cuza. 
Sărbătorirea lui Vaida. 

Negocierile cu nunțiul Angelo Doici şi Biserica Catolică 
pentru aranjarea şi soluţionarea problemei Statusului catolic. 

10 mai. Regele mă decorează proprio motu cu Marea Cruce a 
Coroanei României. La paradă, lorga mă prezintă Reginei 

Elisabeta ca pe „cel mai deştept ardelean”. 

Plecarea la Roma Ja 18 mai 1932. Regele mă însărcinează să 
mă informez confidenţial despre condiţiile Vaticanului, în cazul 
unirii Bisericii Ortodoxe cu Roma. La Roma. Vizită la toţi teologii 
români aflători în institutele de educaţie ale Sf. Scaun. Audienţele 
la Sf. Părinte, tratativele cu cardinalul Eugenio Pacelli, semnarea 
Acordului la 30 mai. Masa de la legaţie, decorarea mea cu Marea 
Cruce a Ordinului Pius al IX-lea. 

Demisia guvernului la Bucureşti, din cauza neplăţii salariilor. 
Liturghia solemnă la Biserica Unită (luga). Plecarea spre casă. 
Trei zile la Veneţia. Titulescu şi Mihalache în drum spre 
Bucureşti. Drumul spre casă. însărcinarea lui Vaida de a forma un 
guvern de alegeri. Predarea Ministerului de Justiţie. Manifestaţia 
de simpatie a funcţionarilor. 

Nae lonescu, rolul lui în Restauraţie. Raporturile mele cu Nae 
lonescu. Guvernul Vaida fără Titulescu. Oferte din partea lui 
Vaida, dr. Lupu, liberali. Rămân independent, neaderând nici la 
partidul agrar al lui Argetoianu, nici la partidul lui lorga, mergem 
în alegeri însă împreună cu semnul din alegerile precedente. B. 
N. R. (C. Angelescu) pune la dispoziţia guvernului în moneda 
divizionară retrasă, cu efigia lui Mihai, cu care guvernul plăteşte 
toate arieratele. împrumutul fictiv din Elveţia, care permite 
deschiderea unui alt credit de câteva miliarde la B. N. R., cu care 
guvernul poate fiice faţă situaţiei şi crizei de plăţi. Campania 
electorală:. Listele noastre obţin 2% pe ţară, însă nu câştigă nici 
un mandat în Ardeal. Rămân pe dinafară. Soarta Acordului de la 
Roma, publicat în Monitorul Oficial; guvernul se dezinteresează 
de aplicarea lui. Campania lui Onisifor Ghibu, susţinut de Biserica 
Ortodoxă. încercarea de a solidariza congresele studenţeşti. 
Răspund în ziare, mai pe urmă prin broşura .Acordul de la Roma”. 
Congresul A. G. R. U.-ului de la 
Aiud. Nunta lui Virgil. Nunta nepotului Iulian cu Ştefi Andrei. 
Inaugurarea noului local al Ministerului de Justiţie în prezenţa 
Regelui, sunt invitat şi eu. Guvern Maniu, venirea în ţară a 
Reginei Elena. Tranzacţia făcută de Maniu, care nu se foloseşte de 
ocazie pentru a tranşa chestia Lupescu. Guvern Vaida. Greva la 
Atelierele Griviţa, represiune sângeroasă. 

Descindere fiscală la reprezentanța Skoda. Sesizarea 
Parchetului Militar. Intervenția lui Mihai Popovici. Scandal în 
Parlament Sinuciderea generalului Popescu Lică. Sub presiunea 
opiniei publice Seletzki este arestat şi apoi condamnat la 5 ani 
închisoare pentru rupere de sigilii. Refuzul Direcției Generale a 
Skodei™ de a da vreo informaţie în ce priveşte comisioanele şi 
beneficiarii. Seletzki nu destăinuieşte nimic. Refuzul notarului 
public din Austria de a destăinui numele împrumutătorului lui 


*** Afacerea Skoda a fost generată de un contract de 
armament încheiat cu Uzinele Skoda din Cehoslovacia şi operat 
cu comisioane. Adunarea Deputaţilor a aprobat constituirea unei 
comisii de anchetă din care făcea parte şi Valeriu Pop, iniţial ca 
vicepreşedinte, apoi ca preşedinte. 

Boilă, sub motivul secretului profesional. Guvernul Vaida 
legiferează o nouă lege a conversiunii care, apoi, se dovedeşte a fi 
la fel de inaplicabilă ca şi legea Argetoianu. Urmăriri nu se fac, 
creditul este inexistent băncile falimentare, constituţionalitatea 
legii pusă în discuţie. — 

Iulie 1932, vara la Sângeorz. Congresul A. G. R. U.-ului la Dej. 
Semicentenarul Castelului Peleş, serbările. Duca primit în 
audienţă de Regele Alexandru, indiciu de formare a viitorului 
guvern. Demisia guvernului Vaida, însărcinarea lui I. G. Duca cu 
formarea guvernului. Guvern naţional-liberal cu Titulescu la 
Externe. Valeriu Roman secretar general la Justiţie. Invitat la 
Bucureşti, Duca îmi oferă o candidatură ca independent Motivele 
invocate de Duca. Accept şi candidez în judeţul Sălaj. Campania 
electorală. în toiul campaniei electorale, audienţă la Rege, înainte 
de audienţă, îl văd pe Duca, acasă. îi arăt perspectivele favorabile, 
îi atrag atenţia asupra lipsei de poramb, mai ales în nordul 
Transilvaniei. Trebuie să se vină urgent în ajutorul populaţiei 
pentru a evita foametea. Propun ca porumbul să fie distribuit fără 
plată în numerar, ci să fie achitat prin prestație la refacerea 
drumurilor foarte degradate. Duca acceptă punctul meu de 
vedere, va lua măsuri în acest sens. în adevăr, cuvenitele măsuri 
s-au luat, porumbul a început să se distribuie încă înainte de 
Crăciun, iar primăvara s-a făcut o susţinută campanie de refacere 
a drumurilor prin prestație. Duca îmi comunică că - după alegeri - 
are de gând să-mi ofere şefia unei misiuni diplomatice, pentru 
scurt timp cea de la Viena, foarte important centru de informaţii, 
apoi, după şase luni, Berlinul sau Roma, cu care nu avem 
raporturi satisfăcătoare şi pe care ar vrea să le îmbunătăţească cu 
concursul meu. îmi rezerv răspunsul până după Crăciun. Duca mă 
infomează că Titulescu cere în mod cominator în numele său şi al 
„aliaţilor“ apuseni zădărnicirea participării la alegeri a Gărzii de 
Fier, prin anularea listelor de candidaţi, amenințând cu demisia şi 
cu represalii politico-economice din partea Apusului. Duca este 
împotriva aceste măsuri arbitrare şi nepolitice. Mă roagă - dacă 
împărtăşesc punctul lui de vedere - să stăruiesc pe lângă Rege, în 
cursul audienței, ca să nu se lase împins de Titulescu către o 
măsură care poate fi dăunătoare şi Coroanei şi guvernului. îi 
promit concursul meu. Audienţa la Rege căruia îi expun situaţia 
din Ardeal, conversaţia cu Duca. Regele se bucură că Duca a 
primit sugestiile mele în ce priveşte ajutorul pentru populaţie şi 
programul de refacere a drumurilor cu ajutorai prestaţiei. Crede 
că va putea lucra foarte rodnic cu Duca. Crede că liberalii vor face 
faţă situaţiei grele şi vor asigura o guvernare mai durabilă. 
Abordez chestia Gărzii de Fier. Arăt că măsura cerată de Titulescu 
este arbitrară, nepolitică şi dăunătoare. Autoritatea constituită nu 
trebuie să dea dovada şi exemplul 
arbitrarului şi a nesocotirii grosolane a legilor. Aceasta poate să 
provoace reacţiunea  particularilor care, urmând exemplul 
autorităţii constituite, să se creadă şi ei îndemnați şi îndrituiţi de 
a ieşi în afara legii. 10-15 deputaţi gardişti, activând în văzul 
lumii, sub controlul Parlamentului şi al opiniei publice, sunt 
infinit mai puţin primejdioşi decât o organizaţie clandestină şi 

activând cu mijloace în afară de lege. Regele împărtăşeşte 
vederile mele şi crede că până la urmă Titulescu va ceda. Contrar, 
situaţia va fi destul de critică, deoarece în clipa de faţă nu se 
poate dispensa de Titulescu, care pare a fi şi purtătorul de cuvânt 
al Apusului; avem nevoie de Titulescu în chestia optanţilor şi de 
concursul Apusului pentru a putea trece criza economico— 
financiară care ameninţă să ne sugrume. !1 pun încă o dată în 
gardă faţă de riscurile măsurii cerute de Titulescu. Regele nu ar 
vrea să plec în străinătate, cel puţin deocamdată, tn împrejurările 
prin care trecem, Ţara are nevoie de mine în politica internă, nu 
vrea însă să se pronunţe în mod definitiv. Vom vedea după 
Crăciun care interese vor prevala, cele externe sau cele interne. 
La ieşire, mă încrucişez cu Mavrodi care, şi el, are misiunea să 
stăruiască pe lângă Suveran împotriva măsurilor cerute de 
Titulescu. îl informez pe Duca despre cele discutate cu Regele, 
îmi mulţumeşte cu efuziune şi mă invită să ne vedem din nou 
după alegeri, cel târziu după Crăciun. 

Supărarea pe Rege a lui Nae lonescu, pentru aducerea lui 
Duca la guvern. Ruptura cu Regele. Nae lonescu ia atitudine în 
„Cuvântul” împotriva Regelui, pe care îl găseşte în carenţă faţă de 
naţiune, şi pentru Codreanu-Căpitanul, trimis de providenţă 
pentru a înlocui pe Rege în carenţă. Nae lonescu devine mentorul 
mişcării legionare. Fiind campania electorală în toi. Regele şi 
Duca cedează faţă de presiunea şi amenințările lui Titulescu. 
Printr-un act de guvernământ, toate listele de candidaţi ale Gărzii 
de Fier sunt anulate şi numeroşi legionari arestaţi. Partidul 
Liberal (guvernul) obţine un fiumos succes electoral şi în Ardeal 
listele maniste sunt înfrânte. în Sălaj (patria lui Maniu), lista 
noastră majorează cu multe mii de voturi lista manistă. Alegeri 
fără silnicie, fără fraude şi fără incidente. Guvernul are în 
Parlament mare majoritate. în ajun de Anul Nou, Duca, venind de 
la audienţă, este împuşcat mortal pe peronul gării din Sinaia, pe 
la spate, de către legionarii Caranica, Belimace şi Constantinescu 
(Nicadorii) (30 decembrie 1933). Profesorul dr. C. Angelescu este 
numit preşedinte de Consiliu ad interim. Sunt arestaţi, în afară de 
făptuitorii crimei, mii de legionari în toată ţara. Suspendarea 
„Cuvântului”, arestarea lui Nae lonescu. Codreanu nu poate fi 
găsit (mai târziu s-a vorbit că era ascuns la o rudă a Elenei 
Lupescu). îndepărtarea lui Puiu Dumitrescu de la Palat. Tătărescu 
numit preşedinte al Consiliului şi însărcinat cu formarea 
guvernului. Conflict între Tătărescu şi Dinu Brătianu pentru şefia 
de guvern şi şefia de partid. Mari frământări în partid. Manolescu- 
Strunga mă invită în numele lui Tătărescu la Bucureşti. Se ajunge 
la un compromis. Brătianu aceptă pe Tătărescu ca şef de guvern, 
iar Tătărescu îşi retage candidatura la şefia partidului, cu toate că 
ar fi reuşit cu mare majoritate. Dinu Brătianu nu rămâne la 
Finanţe şi în guvern, la Finanţe îi ia locul Victor Slăvescu, 
compoziţia guvernului rămâne aproape neschimbată, doar câţiva 
subsecretari sunt înlocuiţi. Ardelenii sunt reprezentaţi prin 
Lapedatu şi Cipăianu, amândoi cam distanţi faţă de aspiraţiile şi 

nevoile Ardealului. Situaţie încordată internă: propaganda 
manistă  (anticamarilistă), efervescenţă puternică în sânul 
tineretului, nici o acţiune în Ardeal pentru satisfacerea nevoilor 
specifice, criza economică, etc. Atmosfera începe să se îndrepte 
peste capul guvernului împotriva Regelui. în această situaţie, 
solicit o audienţă Regelui, printr-o scrisoare trimisă de la Cluj. 
Audienţa este acordată imediat. La Sinaia mă aşteaptă 
automobilul Palatului. Zăpadă mare. După-masă la Foişor, unde 
dau peste Tătărescu şi Inculeţ, veniţi pentru audienţă de lucru. 
Regele mă primeşte foarte afectuos, mă pofteşte să iau ceaiul 
împreună cu el. Stau de vorbă degajat şi fără 

protocol. îi arăt situaţia reală şi seriozitatea ei. Sunt de luat 
măsuri imediate, iar altele sistematic şi programatic: 1. Cei 
vinovaţi de asasinarea lui Duca şi complicii dovediţi să fie judecaţi 
urgent şi sancţionaţi potrivit legii, fără menajamente; punerea 
imediată în libertate a tuturor legionarilor arestaţi în masă, 
numai pentru faptul că sunt legionari şi n-au avut un amestec în 
drama odioasă de la Sinaia; reintrata în strictă legalitate a 
autorităţii de stat care nu trebuie să dea exemple de nesocotire a 
legilor. 2. O nouă lege a conversiunii, practică şi aplicabilă, care 
să lichideze prompt problema datoriilor raiale şi să contribuie la 
refacerea creditului; pe phm ardelean: contrabalansarea acţiunii 
menite prin realizări practice şi în ce priveşte nevoile şi aspiraţiile 
reale şi îndreptăţite ale Ardealului. Nimic nu este pierdut, totul se 
poate repara cu hotărâre şi promptitudine. Regele este de acord 
cu toate propunerile mele, va da îndrumări clare şi categorice lui 
Tătărescu, însă Tătărescu are nevoie să fie ajutat, concursul meu 
i-ar fi de mare perţ; a vorbit cu Tătărescu şi, în principiu, au căzut 
de acord să-mi solicite intrarea în guvern. Regele mă întreabă 
dacă aş fi dispus să intra în guvernul lui Tătărescu. Răspund că în 
principiu da, însă condiţionat să se ţină cont de părerile mele, iar 
în Ardeal să am mână liberă. în aceste condițiuni aş putea garanta 
că în 6 luni vom schimba atmosfera greoaie şi ostilă din Ardeal; 
altfel, combinaţia n-are nici un rost, ar fi banalizarea rolului meu 
politic, fără folos pentru guvern şi Ţară. Regele mă aprobă fără 
nici o rezervă şi spune că e treaba lui să-mi creeze în guvernul 
Tătărescu aceste condiţii. îmi mulţumeşte călduros pentru 
claritatea vederilor, soluţiunilor şi devotamentul dezinteresat 
Tătărescu mă invită la Bucureşti. întâlnirea cu Tătărescu la 
Bucureşti extrem de caldă şi prietenoasă. Spune că a căzut de 
acord cu Suveranul să-mi ceară concursul, însă chestia nu ar 
putea fi de imediată actualitate, deoarece are încă dificultăţi cu 
Dinu Brătianu, trebuie să-i dea oarecari satisfacţii prin intrarea în 
guvern a doctorului Costinescu şi a lui Sasu. Apoi va urma o nouă 
remaniere, cu elemente mai tinere şi mai dinamice, când va trebui 
să intra şi eu în guvern, îi răspund că eu persnoal nu am nici o 
grabă, pentru că nu am solicitat nici un portofoliu. Tătărescu îmi 
comunică că la 24 ianuarie 1934 are loc la palat tradiționala 
recepţie a Cavalerilor Ordinului Ferdinand. Aproape toţi cei 
decoraţi sunt manişti (acordarea decoraţiilor s-a făcut sUb 


212 VALERIU POP 


guvernul Maniu). Suveranul vrea să facă o nouă promoţie mai 
puţin sectară şi, până atunci, a hotărât să mă decoreze cu Ordinul 
Ferdinand ca să fiu de faţă la recepţia din 24. Tătărescu mă 
întreabă pe cine mai pot propune dintre fruntaşii liberal. Propun 
pe Vaier Roman care, în calitate de delegat al Partidului Socialist, 
s-a pronunţat la Alba-lulia în 1918 pentru Unire. Alţi liberali 
ardeleni nu ştiu să fi avut un rol mai remarcabil. Tătărescu ia notă 
pentru Rege. La Cluj primesc invitaţia telegrafică a mareşalului 
Palatului pentru recepţie, cu indicarea că Suveranul îmi va 
conferi personal decorația. Recepţia, Maniu lipsă, Suveranul mă 
decorează cu insignele gradului de comandor. înscrierea mea în 
Partidul Naţional Liberal. Sunt numit în Comisia de revizuire a 
Codurilor Penale, membru în Comisia de simplificare a aparatului 
de stat, membra în Comisia pentru elaborarea legii conversiunii, 
preşedinte al Casei de Compensaţii. în marea consfătuire de la 
Cluj, prezidată de Dinu Brătianu, iau cuvântul şi propun 
includerea în legea conversiunii şi a lichidării datoriilor urbane 
(mici funcţionari, intelectuali, meseriaşi). Argumentarea mea este 
atât de convingătoare că Dinu Brătianu acceptă imediat 
propunerea mea, astfel legea devine legea lichidării datoriilor 
rurale şi urbane. Se găseşte formula pentru înlăturarea 
obiecţiunii de neconstituţionalitate şi se găseşte şi formula 
finanţării, respectiv a salvării băncilor serioase şi necesare 
creditului. Astfel, după multele încercări inoperante, legea votată 
de parlamentul liberal reuşeşte să dea soluţia definitivă acestei 
spinoase probleme. 

Cnză politică, în urma procesului nicadorilor şi a unei 
manifestații publice în faţa Suveranului. Combinația Averescu - 
dr. C. Angelescu - Argetoianu Tătărescu 
în panică. Mă însărcinează să neutralizez pe Argetoianu, făcându- 
i propunerea de a colabora la guvern cu Tătărescu. Argetoianu 
ezită. Combinația cade în urma refuzului doctorului Angelescu de 
a face parte din combinaţie, dar, mai ales, pentru că, în momentul 
decisiv, Averescu nu-şi poate părăsi soţia, muribundă. După o 
secetă prelungită şi excepţională, ploaia mult aşteptată salvează 
recolta şi astfel se evită un dezastru economic, în urma unor 
discuţii aprinse şi învinuiri directe, naţional-ţărăniştii cer anchetă 
parlamentară în chestia contractului Skoda. Adunarea Deputaţilor 
aprobă ancheta cerută. Se alege comisia de anchetă alcătuită 
proporţional din toate partidele. Sunt desemnat şi eu de către 
Partidul Naţional Liberal. La constituirea comisiei, C. Dimitriu 
este ales preşedinte, iar eu şi lunian, vicepreşedinţi. Lucrările 
comisiei se desfăşoară încet şi fără nici un rezultat. Dimitriu, din 
cauza auzului greu, nu poate conduce în mod satisfăcător 
şedinţele şi  interogatoriile. Membrii comisiei, plictisiţi, se 
dezinteresează, mulţi lipsesc. Dacă mersul anchetei continuă să 
se desfăşoare în acest fel, se va termina fără nici un rezultat. Mă 
găsesc la sfârşit de săptămână la Cluj, în sânul familiei. Primesc o 
telegramă de la Tătărescu, care mă invită urgent la Bucureşti. 
Tătărescu mă informează că mersul anchetei a nemulţumit 

profund pe Suveran, pe guvern şi pe partid. Dimitriu nu este în 
stare să facă faţă situaţiei. Va pleca la Viena să consulte 
specialişti de urechi şi pentru tratament Lucrările comisiei de 
anchetă însă nu pot fi întrerupte, trebuie să continue, dar în cu 
totul alte condiţii. Suveranul, guvernul şi partidul fac apel la mine 
să iau în mână conducerea comisiei şi anchetei şi să o duc la bun 
sfârşit. Accept cu condiţia să am mână liberă în îndrumarea 
anchetei şi conducerea comisiei. Tătărescu acceptă. A doua zi 
preiau. Ancheta continuă în cu totul alt ritm; prin energie, tact şi 
obiectivitate trec peste toate hopurile, rezultate palpabile încep 
să se desemneze: preţuri extrem de urcate şi comanda unor 
obiecte ce puteau şi trebuiau confecţionate în ţară. Incidentul 
lunian-Călinescu, chestia Mihalache, pretinsul fals de la Consiliul 
de Război, interogatoriul Vaida, Maniu, Cihoski, Mihai Popovici, 
etc. Toate ziarele încep să publice în extenso stenogramele. 

Moartea tatălui meu. 

încheierea primei serii de interogatorii. Descinderea la Skoda. 
La percheziţie se mai găsesc acte importante şi concludente, 
telegrame şi scrisori cifrate. Descifrarea lor Palelibus - comision, 
baby-mic, barock-mare, etc. Se învederează clar că la toate 
comenzile, contractele Skoda, Schneider, Creuzot s-a operat cu 
comisioane. Numele beneficiarilor nu se poate afla din 
corsespondenţă. în timpul suspendării lucrărilor comisiei, 
raportorii vor tria materialul documentar. 

Adunarea de la Târgu-Jiu şi masa de la Poiana, la Tătărescu. 
Particip, invitat stăruitor de Tătărescu. Rostesc o cuvântare foarte 
apreciată. Manifestaţia partidului pentru Tătărescu. Cursa de pe 
dealul Feleacului în prezenţa Regelui. Invitat la dejun în vagonul 
regal şi aşezat la masă lângă Rege. Regele mă reţine într-o lungă 
audienţă. Expun mersul anchetei Skoda şi încep acţiunea de 
petsuasine pentru scoaterea din cauză a lui luliu Maniu. Regele 
apreciază vederile mele în mod favorabil. Schimbarea bruscă a 
atitudinii faţă de mine a corifeilor ortodocşi (în frunte cu 
episcopul Ion) după această audienţă care face vâlvă. Vaida, 
campania  manistă. Regele complotează cu mine pentru 
distrugerea morală a lui Maniu. Sfinţirea bisericii monumentale 
de la Zalău de către episcopul Frențiu, congresul eparhial al 
A.G.RU.-ului la care rostesc o cuvântare foarte călduros 
aplaudată. La Şimleu interviu acordat ziaristului Kretch, prin care 
pun capăt versiunii ce se colportează pertutindeni, că ancheta 
cercetează onorabilitatea lui Maniu. Deformarea interviului de 
către presa din Sărindar. Rectificarea mea. Vâlvă în cercurile 
politice până la Palat Regele mă aprobă. Reluarea anchetei pentru 
obiective precizate şi bine delimitate. întoarcerea lui Dimitriu şi 
cramponarea lui de a prezida în continuare. Scandalul din prima 
zi la audierea din nou a lui Cihosky. Intervenţia Regelui care 
determină pe Dimitriu să renunţe la prezidarea anchetei şi să se 
ocupe numai de simplificarea aparatului de stat Omagiul național- 
ţărăniştilor (Călinescu) pentru modul cum am prezidat încheierea 
lucrărilor comisiunii, urmând să se redacteze raportul şi apoi să 

fie supus deliberării comisiunii, apoi a Adunării. Victor Antonescu 
obţine demisia lui Vaier Roman, cu care nu poate lucra. Vaier 
Roman subsecretar la Muncă. Ion Nistor nu-i dă nici o atribuţie. 
Demisia guvernului. Noul guvern Tătărescu în care intru ca 
ministru secretar de stat pe lângă Preşedinţia Consiliului. 
Congresul general al A.G.R.U.—ului la Lugoj cu participarea 
Regelui la binecuvântarea catedralei nou pictate şi la procesiunea 
caracteristică. Cuvântarea mea la banchetul festiv, răspunsul 
Regelui. Prezint pe toţi fruntaşii greco-catolici, între ei mulţi 
manişti care se îmbulzesc la prezentare şi sunt încântați de felul 
cum îi tratează Regele. Congresul mă realege preşedinte cu toate 
indicaţiile antagonice date de Maniu prietenilor săi politici ca să 
împiedice cu orice preţ realegerea mea. Regele pleacă extrem de 
încântat de măreţia manifestaţiei religioase şi de primirea foarte 
călduroasă de care s-a bucurat. Supărarea episcopilor şi corifeilor 
ortodocşi care, împreună cu Ghibu, se dedau la manifestații ostile 
faţă de mine la congresul Forului de la Sibiu. Pun la punct 
lucrurile printr-un scurt interviu publicat în „Lupta” şi reprodus 
de toate gazetele. 

Interimar la Comunicaţii şi Lucrări Publice cu perspectiva de 
a prelua ministerul, întocmirea  decretului-lege pentru 
simplificarea aparatului de stat Supărarea lui Lapedatu şi 
atitudinea acoliților lui. Semnarea decretului-lege de către 
Suveran la Chişinău-Criş. Deschiderea Parlamentului. Congresul 
Partidului Național Liberal din Sălaj mă alege preşedinte de 
onoare. Devin de drept membru al Comitetului Central şi al 
Delegației Permanente. Asasinarea Regelui Alexandru al 
Iugoslaviei la Marsilia. Raportul Skoda şi scoaterea din cauză a 
lui luliu Maniu, obținută printr-o acțiune persistentă pe lângă 
Rege, Tătărescu, partid şi alți fruntaşi politici. Victor lamandi 
răspunde în numele guvernului la discuția la mesaj. Vehement 
atacat de „Universul” pentru atitudine anti-națională în chestia 
caracterului românesc al oraşelor, în urma unor fraze nenorocit 
alese. Se hotărăşte ținerea unei conferițe administrative la Cluj, 
în cadrul căreia să se încerce reabilitarea lui lamandi. Crăciunul 
la Stâna din Vale. Chemat urgent la Cluj pentru conferință. în 
cuvântarea mea, foarte aplaudată şi elogiată de toată presa 
românească, pun şi dezvolt problema oraşelor artificial 
înstrăinate, românizarea lor printr-o acțiune de stat şi solidarizez 
pe lamandi cu punctul meu de vedere. Situația politică a lui Victor 
lamandi este astfel salvată. Campania „Universului” încetează. 
Logodna lui Mircea cu Eniţi la Şimleu. Vizită la Satu Mare şi Baia 
Mare. Atitudinea doctorului Tibil faţă de şefia mea. Primesc de la 
Dinu Brătianu delegație de şef al organizaţiei Satu Mare până la 
congres. Finanțele în criză. Slăvescu nu poate face față situației, 
stabilitatea guvernului primejduită. Slăvescu este înlocuit cu 
Victor Antonescu, eu trec în fruntea Ministerului de Justiție (2 
februarie 1935). Moartea mitropolitului Suciu. 

Discuția generală asupra Codului Penal depus de Victor 
Antonescu la Senat. Rolul raportorului Tony Iliescu. Votarea 

Codului Penal în mijlocul unui mare entuziasm. Votarea Codului 
de Procedură Penală. Toată vara prezidez şedinţele comisiilor de 
legislaţie ale Camerei şi Senatului, unite pentru a da forma 
definitivă proiectelor. Chestia avortului, reduc textul la cazurile 
de extremă necesitate, cu severe îngrădiri şi condiţii. Atitudinea 
Episcopatului Ortodox în chestia avorturilor. Vacanţa de Paşti la 
Balcic. 

Afacerea şi cazul Vasilescu-Cantalup şi Tony Iliescu. Vâlvă 
mare, rolul lui Tony Iliescu; nu admit arestarea lui. La dorinţa 
Regelui, Dorel Dimitrescu demisionează din funcţia de guvernator 
al B. N. R. înlocuirea lui cu Mitiţă Constantinescu. Criza plăţilor 
în străinătate. Strunga la Industrie şi Comerţ. Strădania lui 
Strunga de a activa exportul şi a face aranjamente pentru 
lichidarea datoriilor 
din străinătate şi a transferurilor. Situaţia rămâne precară. 
Doctorul Costinescu interimar la Industrie şi Comerţ, apoi titular 
în locul iui Strunga. Sistemul nou al doctorului Costinescu: 
biciuirea exportului prin acordarea masivă de compensaţii. 
Ameliorarea treptată a situaţiei. Gradaţii pentru magistrați. Legea 
numelui. Conflict cu lamandi în chestia românizării numelor 
evreilor. încetăţenirea tuturor macedonenilor din Cadrilater. 
Distribuirea diplomelor în cadrul unor frumoase serbări la 
Bazargic şi Turtucaia. Congresul Partidului Naţional Liberal la 
Satu Mare şi alegerea mea ca preşedinte. Acţiunea mea pentru 
susţinerea elementului românesc, construirea de şcoli, biserici şi 
clădiri publice, refacerea şoselelor şi drumurilor, înfrumusețarea 
oraşelor Satu Mare şi Baia Mare. 

Naşterea lui Alecu (9 august 1935). Biby se Îmbolnăveşte de 
tromboflebită. Cumpărarea casei de la Bucureşti, str. Salcâmilor 
21 cu împrumutul de la Banca de Credit. Conflicte între Tătărescu 
şi Dinu Brătianu. Dezbaterea asupra raportului din ancheta 
Skoda. Scoaterea din cauză a lui Virgil Madgearu şi Mihai 
Popovici prin votul nul provocat de guvern. Trimiterea în judecată 
a lui Cihosky şi Boilă la controlul averii. Salvarea lui Popovici de 
la controlul averii (prin preşedintele Rătescu). Raporturile mele 
cu Inculeţ. Adeseori interimar la Comunicaţii în locul lui 
Franasovici care suferă de inimă. Reorganizarea legionarilor în 
partidul „Totul pentru ţară“, sub preşedinţia generalului 
Cantacuzino-Grănicerul. Nunta lui Mircea la Şimleu. Congresul 
A.G.R.U.-lui de la Cărei. Adunarea Astrei la Satu Mare. Abţinerea 
lui Nicolescu şi Rusu, în urma acţiunii lui Borza pusă la cale de 
Maniu. Accesul Congresului. Alegerea mitropolitului de Blaj: 
statutul pentru alegere, se desemnează trei candidaţi, iar Roma 
poate numi pe oricine din ei, fără considerare a numărului 
voturilor. Naţional-ţărăniştii şi blăjenii votează pe Nicolescu. Al 
doilea episcop Hossu, agreat de Rege, guvern şi cel mai indicat de 
a fi exponentul Bisericii Unite. Campania mârşavă a maniştilor 
împotriva lui Hossu (presă, denunţuri calomnioase la nunţiatură 
şi la Roma). Nunţiul Valerio Valeri înclină spre Nicolescu, pentru 
a evita scandalul cu care ameninţă maniştii. Nicolescu se dezice 

de manişti şi manevrele lor, caută să capteze bunăvoința Regelui 
prin Mocsony. în urma sugestiilor mele, se ajunge la un 
compromis; Nicolescu mitropolit, ajutat de un episcop auxiliar în 
persoana canonicului dr. L. Tăutu, asistent eclesiastic al A.G.R.U.- 
lui, satisfacţie morală pentru Hossu. Instalarea lui Nicolescu în 
preajma serbărilor jubiliare de la Blaj ale Astrei, în prezenţa 
Regelui. 

Codul Penal şi Procedura Penală se votează la Cameră 
aproape fără modificare. Votarea din nou la Senat Promulgarea 
solemnă la Palat de către Rege, în prezenţa Consiliului Legislativ, 
Curţii de Casaţie, preşedinţilor Curţilor de Apel, preşedinţilor de 
Tribunal din întreaga ţară. Cuvântarea mea, răspunsul Regelui. 
Decorarea tuturor colaboratorilor la propunerea mea. Regele 
doreşte să-mi acorde Cordonul Stelei României. Tătărescu 
zădărniceşte pentru a nu supăra pe Dinu Brătianu. pentru a nu 
mă evidenția prea mult şi a nu-şi crea un rival. Regele totuşi îmi 
acordă medalia amintirii Regelui Carol I clasa I. Realizări la Satu 
Mare, înzestrarea comunelor lipsite cu păşuni comunale şi păduri, 
corectarea scutirilor abuzive de la expropriere, exproprierea şi 
împroprietărirea a circa 20 comune cu peste 2.000 ha. înfiinţarea 
a numeroase dispensare cu băi, noua clădire de conducători 
tehnici la Baia Mare, ofensiva refacerii drumurilor, construcţii de 
poduri, case culturale, etc. Subvenţie de peste 3 milioane Blajului 
pentru terminarea şi aranjarea Casei Culturale în vederea 
serbărilor jubiliare ale Astrei. Ziua marinei la Constanţa. 
Congresul uniunii avocaţilor la Târgu Mureş. Deschiderea festivă. 
Construirea Catedralei Unite şi Ortodoxe cu concursul primăriei. 
Cutreierarea Basarabiei şi Bucovinei prin multiple vizite oficiale 
şi neoficiale. Taberele de muncă ale legionarilor, uciderea lui 
Stelescu (decemvirii). Raporturile cu Polonia. Vizita colonelului 
Beck, ministru de Externe, atitudinea jignitoare a lui Titulescu. 
vizita preşedintelui Republicii 
Polone. Decorarea mea cu Cordonul Polonia Restituia, pentru 
atitudinea de reactualizare a alianţei cu Polonia. Vizita simultana 
a Prințului Paul ţi a lui Beneş la Bucureşti. Indelicateţe şi 
bădărănii din partea lui Titulescu. Pactul Briand-Kellog, definiţia 
agresorului. Reluarea raporturilor cu U.R.S.S. la Bucureşti. 
Titulescu pentru o înţelegere cu U.R.S.S., care să permită 
trecerea trupelor sovietice prin România în caz de conflict armat, 
pentru o alianţă franco-cehoslovaco-româno-sovietică cu caracter 
antigerman. Regele, guvernul, opinia publică împotriva acestei 
formule. Acţiunea italiană în Abisinia. Sancţiuni economice. 
Ieşirea lui Titulescu împotriva ziariştilor italieni la Geneva. 
România aplică efectiv sancţiunile, raporturile cu Italia complet 
zdruncinate. România este ultima ţară care ridică sancţiunile. 
încercarea nereuşită a lui Titulescu de a-şi normaliza raporturile 
cu Berlinul (Petrescu-Comnen). Acţiunea gneralului Franco în 
Spania; moartea lui Moţa şi Marin, corpurile neînsufleţite sunt 
aduse în ţară şi purtate prin principalele oraşe, cu manifestații 
impozante din partea legionarilor şi publicului. Funeraliile la 

Bucureşti cu participarea ostentativă în cortegiu a miniştrilor 
Fabricius şi Ugo Sola. Raporturile mele cu corpul diplomatic 
(îndeosebi cu Fabricius, Ugo Sola, Bardossy, d'Ormesson, Thierry, 
Reutersward, de Weck, Tanrioer). Ajutoare pentru românii din 
Ungaria (Savel Rădulescu). Raporturile mele cu Titulescu, chestia 
aplicării Acordului de la Roma. Acţiunea de înzestrare a armatei, 
refacerea contractului Skoda cu reducerea considerabilă a 
preţurilor, reducerea volumului comenzii, fabrici de armament în 
ţară, îmbrăcăminte, încălțăminte, muniții. Tătărescu mă 
însărcinează să ofer Regelui demisia guvernului dacă Regele vrea 
să facă vreo schimbare. Audienţă la Rege; Suveranul se pronunţă 
pentru continuarea guvernării până la sfârşitul legislaţiei, crede 
însă că modificări în structura guvernului ar fi de dorit 
Demonstrația amenințătoare a legionarilor contra lui Madgearu la 
Sinaia. Agitaţie în cercurile politice. Antagonismul Tătărescu- 
Brătianu. Mişcare în magistratură, supărări politicianiste în 
partid. Brătianu împotriva lui Inculeţ şi a mea, vrea o acţiune mai 
energică împotriva legionarilor. Tătărescu îşi reface guvernul fără 
Titulescu: Interne - luca, Inculeţ numai vicepreşedinte fără 
portofoliu, eu la Industrie şi Comerţ, Externe - Victor Antonescu, 
Finanţe - Cancicov, Justiţie - Djuvara, Culte - lamandi, Lapedatu - 
preşedinte al Senatului, Vaier Roman scos din guvern. Supărarea 
doctorului Costinescu, crezând că l-am lucrat să-i iau 
departamentul Industriei şi Comerţului. Insuficienţa lui luca ca 
ministru de Interne, după ce a fost un excelent subsecretar de 
stat pentru partea administrativă. Tătărescu ia Ministerul de 
Interne, Djuvara dă fiasco la Justiţie şi este debarcat Sasu 
interimar la Justiţie, secondat de Bentoiu. Misiunea primită de la 
Rege; reluarea schimburilor comerciale cu Germania, 
intensificarea lor şi crearea bazei pentru normalizarea raporturior 
politice. Se convine ca plafonul exporturilor şi importurilor 
noastre să fie de 35% din volumul total al comerţului nostru 
exterior. În câteva săptămâni mă familiarizez cu toate problemele 
şi le stăpânesc. 

Situaţia comerţului exterior: balanţa comercială ameliorată, 
însă încă deficitară cu o sumă considerabilă, balanţa de plăţi 
deficitară cu 5™? miliarde, produse agricole foarte abundente şi 
disponibile, însă preţuri scăzute, lipsă de pieţe de desfacere, 
compensaţii numeroase în curs de efectuare care încep să aibă o 
înrâurire defavorabilă asupra cursului monedei, concepţia 
strâmtă bancară a lui Mitiţă Constantinescu la B. N. R., curs 
arbitrar între leu şi marcă. Aproape tot comerţul exterior în 
mâinile străinilor (evrei, nemți, armeni, unguri, etc.). Sistemul de 
măsuri luat de mine: desfiinţaera şi lichidarea controlată a 
compensaţiilor, prime economice pentru produsele agricole cu 
preţ scăzut (urcarea preţului cerealelor), asigurarea de pieţe de 
desfacere (mai ales Germania şi Italia) cu preţuri remuneratorii 
prin noi convenţii comerciale. Just echilibru între schimburile 
prin clearing şi devize libere. Conţin- 
gentarea, acţiunea de restructurare a importului, introducerea 

elementului românesc în comerţul exterior. Rezultatul la sfârşitul 
anului 1936, balanţa comerciala acuză un excedent de 6" 
miliarde, început de acoperire a balanței de plăţi. Controlarea 
situaţiei din 10 în 10 zile. Mitiţă Constantinescu încheie un acord 
la Berlin, semnează un protocol prin care se majorează cursul 
mărcii în raport cu leul. Nu informează guvernul, ţine în servietă 
Protocolul, care este scos la iveală numai după un energic protest 
diplomatic al Berlinului, punând guvernul în situaţie penibilă. 
După expunerile contradictorii în Delegaţia economică, care se 
raliază în întregime - minus Mitiţă Constantinescu - la punctul 
meu de vedere, provoc un jurnal al Consiliului de Miniştri prin 
care se revocă delegaţia dată B. N. R. şi fixarea disponibilului 
revine în atribuţia ministerului. Atitudinea dubioasă a lui Inculeţ. 
Balanța comercială tot mai favorabilă, excedentul în primele 6 
luni depăşeşte 6 miliarde. Scot de sub contingentare o serie de 
materii prime sau obiecte de mare necesitate, pentru 
aprovizionare şi stocare. Această posibilitate de stocare a avut 
drept rezultat că războiul ne-a găsit cu stocuri foarte însemnate, 
astfel că în timpul războiului nu am dus nici o lipsă. 
Automatizarea distribuirii supracotelor. Interpelarea lui Virgil 
Madgearu - de conivenţă cu doctorul Costinescu - în chestia 
reducerii cotelor comercianților vechi (sic) recte străini şi 
acordarea de cote elementelor nepregătite (recte românilor). Dau 
o replică fulgerătoare şi tăioasă, anunțând că nu numai că nu voi 
reveni asupra măsurilor luate, ci voi intensifica acţiunea, 
deoarece este inadmisibil ca profitul comerţului exterior de 
aproximativ 4-5 miliarde anual să intre numai în buzunarul 
străinilor, iar românii să fie ţinuţi la o parte de acest formidabil 
izvor de câştig. Acuzaţia că aş fi dat o compensație unei 
întreprinderi prezidate de Emil Lobonţiu o spulber fără nici o 
greutate, demonstrând că compensaţia s-a aprobat Uniunii 
Sindicatelor exportatorilor de animale, persoană juridică de drept 
public, legiferată de guvernul naţional-ţărănist, iar compensaţia a 
fost aprobată nu de mine, ci de predecesorul meu, doctorul 
Costinescu. Contest lui Virgil Madgearu autoritatea morală de a 
critica guvernarea liberală din punctul de vedere al moralității, 
citând îndurerata declaraţie făcută în faţa notarului public a unui 
fruntaş naţional-ţărănist, fost director al Reşiţei, care arată şi 
precizează atmosfera de samsarlâc şi necinste care înconjura 
ministerele economice, îndeosebi cel al Industriei şi Comerţului, 
condus de Madgearu. Camera mă ovaţionează în picioare, 
Madgearu amuţeşte, iar dr. Costinescu, care venise să asiste la 
executarea mea, pleacă plouat de la şedinţă. Exportul de animale 
şi cel de păsări şi lădiţe de ambalaj în Orientul apropiat, mai ales 
în Palestina, noi pieţe în coloniile engleze şi franceze din 
Mediterana, comerţ cu U. S. A. şi Canada. La demisia guvernului 
Tătărescu (noiembrie 1937), balanţa comercială acuza un 
excedent de 12" miliarde de lei, rezultat unic după războiul din 
1914-1918. Rezervele de devize astfel acumualte au creat baze 
solide pentru leu, care a rezistat şi la eforturile financiare 

reclamate de război. înlocuirea lui Georgel Gheorghiu cu Daniel 
Tecău, delegaţia dată lui Emil Marian. Acceptarea lui Mihai 
Berceanu ca subsecretar de stat. La Congresul Uniunii Camerelor 
de Comerţ, în cuvântarea mea, foarte călduros şi entuziast primită 
şi aplaudată, anunţ că, persistând pe calea pe care mergem, în 
curând vom fi în situaţia de a face din leu un instrument de plată 
internaţională. 

Modificarea legii minelor, proiectul depus de Costinescu în 
discuţia Comisiei Camerei, prelucrarea radicală a proiectului: 
apărarea şi extinderea drepturilor statului, situaţie privilegiată 
pentru societăţile româneşti faţă de societăţile cu capital străin, 
posibilitatea legată de  etatizarea distribuirii produselor 
petroliere, crearea unei societăţi naţionale (de stat) pentru 
explorarea şi exploatarea petrolului, ţinuturi miniere pentru 
exploatare, ocrotirea şi sprijinirea micilor exploatări aurifere 
ţărăneşti din Munții Apuseni, simplificarea şi precizarea 
procedurilor pentru evitarea arbitrariului şi hatârurilor. Noul 
proiect astfel refăcut stârneşte vii discuţii în comisie. Mulţi 
încearcă prin amendamente să rezolve diferite interese şi litigii 
particulare, personale. Nu accept nici o modficare şi nici o 
injoncţiune, cu excepţia uneia susţinute de Victor Moldovan în 
interesul personal al lui luliu Maniu (faimoasele mine de pirită). 
Proiectul este trecut pe ordinea de zi a Adunării şi începe 
dezbaterea imediat după răspunsul meu dat la interpelarea lui 
Madgearu. Camera adoptă proiectul fără discuţii în general şi pe 
articole şi în total cu bile, fără nici un amendament, drept 
manifestaţie de încredere şi aprobare a politicii mele economice. 
Camera mă ovaţionează călduros, la fel Senatul, astfel că 
promulgarea se face numaidecât. Protestul diplomatic al Franţei, 
Marii Britanii, Belgiei şi Olandei. Emoţie în sânul guvernului, 
întrevederi cu Thierry şi Sir Reginald Hoare care, până la urmă, 
acceptă, respectiv admit, că măsurile de discriminare sunt 
justificate. Lucrurile se  liniştesc.  Soluţionarea amiabilă a 
diferendului dintre Albini şi o mică asociaţie ţărănească de 
exploatare minieră.  Constituiesc țăranilor un perimetru 
promiţător prin defalcate din cele ale lui Albini, iar Albini le pune 
la dispoziţie suma de 1 milion lei drept capital de exploatare. 
Legea pentru apărarea muncii româneşti. Insuficienţa legiferării, 
confuzia între noţiunea de român (cetăţean) şi român (etnic). 
Rezultate insignifiante. Iau hotărârea de a redacta un proiect de 
decret clar, categoric şi pracrtic, atacând problema în plin. Fac 
apel la elementele cele mai de stânga din partid (Petre Ghiaţă, 
Aznavorian, Emil Vântu) pe care îi câştig pentru ideile şi 
formulele mele. Un proiect remarcabil, il supun Suveranului, care 
îl examinează minuţios, adnotează foarte judicios, după circa 10 
zile mi-l restituie, aprobându-l pe de-a întregul, sincer, călduros, 
entuziast Mai rămâne adeziunea Consiliului de Miniştri. Opoziţie 
înverşunată din partea doctorului Costinescu şi Victor lamandi, 
pentru caracterul naţionalist al proiectului. Tătărescu nici cald, 
nici rece. Costinescu cere să prezint un proiect scurt de decret, 

prin care să dau împuterniciri depline ministerului şi Consiliului 
de Miniştri să reglementeze problema, fără precizări. Spun că nu 
împărtăşesc ideea, deoarece ar putea fi atacată că institui o 
dictatură economică; promit că voi aduce un proiect în acest sens 
fără să mi-l însuşesc, pentru a le demonstra că formula nu este 
acceptabilă şi guvernul nu şi-o poate însuşi, cu condiţia ca totul 
să fie confidenţial şi nimic să nu se divulge. Tătărescu le ia 
cuvântul de onoare. Aduc proiectul dorit care, fireşte, confirmă 
spusele mele. Cu tot angajamentul de onoare, proiectul apare a 
doua zi în „Dimineaţa” şi .Adevărul”, cu atacuri virulente 
împotriva mea, deoarece urmăresc să instituiesc dictatura 
economică. Indiscreţia a fost săvârşită de Costinescu sau de 
lamandi. Tătărescu propune ca problema să treacă la Ministerul 
Muncii (on Nistor), deci pe linie moartă. Eu accept şi mă 
însărcinez să rezolv problema fără decret. Redactez o circulară 
motivată către întreprinderile comerciale şi industriale, prin care 
le cer angajarea de români în număr corespunzător, punându-le 
în vedere că, în caz contrar, voi fi nevoit să le retrag avantajele de 
care se bucură. Germanii şi evreii murmură, dar nu reacţionează. 
Partidul maghiar face o plângere la Liga Naţiunilor pentru 
violarea tratatului minorităţilor etnice. Georges Bonnet însărcinat 
cu ancheta preliminară. Victor Antonescu ameninţă cu demisia 
dacă nu retrag circulara. La rândul meu, refuz revocarea 
circularei şi anunţ că voi demisiona, însă motivat. Toată lumea 
trebuie să înţeleagă că dacă nu dăm o satisfacţie moderată şi 
eficace dreptelor revendicări ale elementului românesc, ţinut 
sistematic în afara posibilităţii de a activa în industrie şi comerţ, 
împingem ţara în braţele extremiştilor de dreapta. 

Georges Bonnet vine în ţară şi avem o lungă şi documentată 
explicaţie. îi arăt realitatea: industria a luat în ultimul timp în 
România un avânt extraordinar, se bucură de o prosperitate 
excepţională datorită protecţionismului vamal care. 
uneori, merge până la tarile prohibitive, cum şi datorită 
avantajelor de încurajare a industriilor. Dar aceste avantaje 
constituie grele sarcini pe care le suportă toată ţara, în majoritate 
covârşitoare românii. Românii au astăzi o pleiadă foarte 
numeroasă de tineri pregătiţi pentru viaţa economică, cu studii 
strălucite şi aptitudini vădite. Este imperios necesar ca aceştia să- 
şi găsească putinţa de existenţă şi afirmare. Nu este admisibil ca 
elementul românesc să se mulţumească a fi reprezentat numai în 
rândul oamenilor de serviciu, al împiegaţilor şi dactilografelor, 
cum este cazul la cele mai multe întreprinderi şi să se facă 
discriminări în ce priveşte salarizarea. La fel se prezintă situaţia 
şi în comerţ (datorită contingentării), îndeosebi în comerţul 
exterior. Elementul românesc nu poate fi exclus din beneficiul 
formidabil de 5-6 miliarde pe an, datorită sprijinului statului şi cu 
sacrificiul populaţiei. Situaţia actuală nu poate fi menţinută fără 
grave riscuri: dacă nu se dă drumul supapelor de siguranţă, 
cazanul supraîncălzit va face explozie; grave convulsiuni interne 
sunt de temut, iar acestea pot să aibă repercusiuni de ordin 

extern dintre cele mai serioase. Georges Bonnet se declară 
perfect lămurit şi edificat, nu pregetă să afirme că punctul nostru 
de vedere este pe deplin justificat; mă asigură că raportul va fi 
astfel redactat, încât plângerea partidului maghiar nu va avea nici 
o urmare. Ceea ce s-a şi întâmplat După vizita lui Georges Bonnet 
s-a prezentat în audienţă colectivă, conducerea U. G. I. R —ului 
pentru a găsi o soluţie amiabilă pentru problema care ne 
preocupa. Le-am ţinut o expunere documentată şi stăruitoare, m- 
am adresat îndeosebi evreilor, punându-i în gardă că dacă nu vor 
consimţi la soluţia moderată şi echitabilă pe care o cer, riscă o 
furtună care nu se ştie unde se va opri. După câteva zile. U. G. I. 
R.-ul s-a prezentat cu un proces-verbal care cuprindea hotărâri ce 
depăşeau chiar exigenţele mele. U. G. I. R.-ul se angaja formal ca 
să deschidă drum liber românilor în toate întreprinderile, în 
proporţie de 75%, în toate categoriile de salariaţi, eşalonând 
măsurile de 2 ani. Se instituia un birou special care să facă 
înscrierile şi repartizările, sub controlul ministerului. Aceasta era 
situaţia creată la data plecării mele din fruntea ministerului. Spre 
regretul meu şi paguba ţării, după retragerea guvernului 
Tătărescu, acţiunea a rămas baltă. Iar această problemă 
nerezolvată la timp a deschis drum larg exceselor regretabile de 
mai târziu, de pe urma cărora au avut de suferit îndeosebi evreii. 
Ofelâria de la Hunedoara. Extragerea şi prelucrarea aurului, 
furnalele înalte şi turnătoria de la Hunedoara. Uzinele din ţară 
(Reşiţa, etc.) acoperă numai într-o mică măsură nevoile mereu 
crescânde ale industriei din ţară. Import anual de circa 120.000 
tone de fontă, cu tendinţă de creştere. Sub ministeriatul lui 
Costinescu, R. I. M. M. A. proiectează instalarea unei oţelării 
modeme cu o capacitate de 30.000 tone la Hunedoara, satisfăcând 
astfel şi o veche şi stăruitoare cerere a muncitorimii locale. 
încheie un contract avantajos, pe credit, cu marea firmă germană 
„FerrostahT*, urmând ca obligaţiile R. I. M. M. A. să fie garantate 
de stat, recte B. N. R. Deci contractul trebuia aprobat prin decret- 
lege. Proiectul de decret nesemnat îmi este transmis de 
Costinescu fără a mă pune la curent că chestiunea întâmpină mari 
dificultăţi din cauza opoziţiei lui Malaxa şi Auşnit, care urmăreau 
un dublu scop: eliminarea concurenţei statului şi înglobarea 
sectorului siderurgic al R. 1. M. M. A.-ei în concernul lor. în 
necunoştinţa acestei împrejurări, trimit decretul la Sinaia pentru 
semnare. Mi se restituie nesemnat, cu observaţia că Regele vrea 
să discute chestiunea cu mine. în audiența ulterioară aflu că 
Regele este complet greşit informat asupra problemei: că oţelăria 
ar fi o afacere a lui Costinescu cu cei de la R. I. M. M. A., că R. I. 
M. M. A. este neproductivă şi ar trebui desfiinţată, că noua 
oţelărie este de prisos şi nu are alt scop decât de a omori prin 
concurenţă oţelăriile existente în ţară, etc. încep acţiunea de 
lămurire a Regelui. Ea este o necesitate împotriva tendinţelor 
monopoliste ale MICA (Gigurtu), Reşiţa (Malaxa-Auşnit) şi 
Petroşani (Bujoiu). R. I. M. M. A. [Societate comercială din 
domeniul metalurgiei ţi siderurgiei] trebuie ajutată şi dezvoltată 

ca să fie un puternic regulator al preţurilor metalurgice; importul 
de fontă trebuie înlocuit cu producţie internă pentru nevoile 
industrializării ţării ţi îndeosebi pentru noua industrie de război. 
In caz de conflict, importul este foarte problematic, iar instalaţiile 
construite cu sacrificii ţi utilate îţi vor închide porţile, iar ţara va 
fi fără apărare ca în 1916. Momentul culminant a fost în ziua când 
Malaxa ţi Auţnit, chemaţi în faţa Regelui ca să-ţi expună, în 
prezenţa mea, motivele opoziţiei lor, am putut să zdrobesc toate 
argumentele lor ţi să-i culc literalmente la pământ. Urmarea a 
fost că Malaxa a trecut de partea mea, cerând mărirea capacităţii 
de producţie a oţelăriei ca să poată livra ţi blocurile mari de oţel 
necesare fabricii sale de tuburi Mannesman, recent construită, 
ceea ce am admis cu plăcere. Planurile s-au refăcut mărind 
capacitatea de producţie la 80.000 tone. Construcţia halei mari a 
fost terminată încă în anul 1937. Ultima rezistenţă a fost la B. N. 
R. (Mitiţă Constantinescu), care a refuzat mereu scrisoarea de 
garanţie necesară. Dr. Kirchfeld. Legația Germană, Urdăreanu. 
Rezistenţa lui Mitiţă Constantinescu a încetat în urma ordinului 
categoric al Regelui, pe care l-am transmis telefonic lui Mitiţă 
Constantinescu la Londra, unde se găsea în vizită oficială. 

Decretul-lege pentru controlul cartelelor!" Pentru a curma 
abuzurile ţi exploatarea cartelelor formale sau deghizate, am 
instituit un control eficace ţi drastic; am asimilat cu cartelele ţi 
industriile a căror producţie reprezenta cel puţin 60% din 
producţia internă (Reţiţa, Auţnit, Malaxa, Petroţani, Solvay, Mica, 
etc.). Decretul a fost semnat de Suveran cu toată împotrivirea 
înverşunată a marilor industriaşi. 

Fondul de contingentare. Odată cu instituirea contingentării, 
s-a înfiinţat o nouă direcţie: Direcţia Reglementărior de Comerţ 
Exterior cu un numeros personal. Cum instituţia se credea că va fi 
un provizorat trecător, majoritatea personalului auxiliar (câteva 
sute) au fost angajaţi cu diurne. Pentru plata lor s-a instituit prin 
jurnal o taxă de contingentare fixată ţi încasată ad valorem la 
eliberarea autorizaţiilor de import. Plusul, după acoperirea 
diurnelor, rămânea la dispoziţia ministrului pentru subvenţii, 
ajutoare, propagandă, etc. Când am preluat ministerul, acest plus 
disponibil se urca la circa 20 milioane lei lunar ţi se cheltuia cu 
presa, ajutoare ţi subvenţii cu caracter pur personal. Am redus 
cheltuielile cu presa la subvenţiile lunare date ziariştilor 
acreditaţi pe lângă minister, iar din disponibil am dat ajutoare 
masive pentru biserici, şcoli, mănăstiri, instituţii culturale, etc., 
mai ales în judeţele de frontieră din noile provincii. Constatând 
necesitatea pentru un local modem, care să găzduiască toate 
direcţiile şi serviciile ministerului, am hotărât ca o parte 
însemnată a fondului să fie afectată noii clădiri a ministerului. 
Până în toamnă s-au săpat fundaţiile şi s-au ridicat până la 
suprafaţă. S-a depus cu solemnitate piatra fundamentală. La 
retragerea guvernului erau disponibile în plus 40 milioane lei 
pentru continuarea lucrărilor în primăvară. Construcţia a 
continuat şi s-a terminat, clădirea fiind unul dintre cele mai 
frumoase, igienice şi confortabile ministere. 


ttt Este vorba de carteluri. 

înzestrarea meseriașilor români cu maşini şi unelte. Aveam 
prea puţini meşteşugari şi meseriaşi români în comparaţie cu 
minoritățile din ţară, care aveau un corp de meseriaşi, numeros, 
bine închegat şi utilat. Metoda ungurilor de a încuraja meseriile ţi 
de a înzestra pe meseriaşii merituoşi cu unelte ţi maşini. Pornind 
de la acest exemplu, am luat hotărârea de a veni în ajutorul 
meşteşugarilor ţi meseriaşilor români, în general lipsiţi de 
mijloace pentru a-ți procura maşini ţi unelte modeme 
corespunzătoare cerinţelor vremii. Pentru a-i putea înzestra cu 
maşini ţi unelte, era necesar un fond considerabil mereu înnoit. 
Am creat acest fond instituind o suprataxă specială de 1% asupra 
autorizaţiilor de import care, din vară până în toamnă, a sporit 
fondul cu peste 25 milioane lei. Potrivit regulamentului, 
ministerul cumpăra ţi înzestra cu maşini ţi unelte adecvate pe 
meşteşugarii români pregătiţi, dar lipsiţi de mijloace; obiectele de 
înzestrare nu 
puteau fi înstrăinate timp de 10 ani. Contravaloarea lor (100, 50, 
25%) urma să fie restituită în termen de 10 ani, fără dobândă, 
eventual complet iertată. Maşinile şi uneltele puteau fi revocate în 
caz de abuzuri şi rea-credinţă sau în lipsă de utilizare. înzestrarea 
se făcea fie individual, fie pe cooperative. Până la retragerea 
guvernului, am înzestrat cu unelte în valoare de peste 22 
milioane, după cum urmează: ! 


__ în 10 judeţe din Ardeal Lei 1.500.0 
— în judeţul Alba 3.224.760 
— în judeţul Turda şi pentru moţi SI 1.200.0 
__ în judeţul Satu Mare 2.231.0 
— în Bucovina 2.072.138 
— în judeţul Bihor 986.400 
— în Basarabia 3.000.000 
— în Dobrogea 500.000 
__ în judeţul Cluj 1.969.665 
— în judeţul Arad 1.000.000 
— în Moldova 1.500.000 
— în Banat 800.000 
— în judeţul Maramureş t 1.500.000 
— Cooperativa de sticlărie „Gh. Lazăr” din ” 400.000 
— Cooperativa „Meseriaşul Român“ din Sibiu 400.000 

în judeţul Mureş 500.000 


Am înzestrat cooperative bine organizate la Cernăuţi, Satu 
Mare, Avrig, etc. Guvernul, paralel, a creat Centrul 
Meşteşugarilor cu un capital iniţial de 200 milioane. Odată cu 
înfiinţarea Creditului şi administrarea fondului de înzestrare a 
trecut la Credit. S-a crezut că astfel s-a creat un instrument 
eficace<ţi capabil de a forma o clasă meşteşugărească bine 
pregătită şi modem utilată, atât de necesară normalizării 
structurii noastre sociale. în fruntea Creditului a fost numit 
Valeriu Roman, fost subsecretar de stat la Ministerul Muncii. 

Creditul nu a ştiut însă să-şi îndeplinească rolul; de la început s-a 
birocratizat, procedura împrumuturilor şi înzestrărilor a fost 
foarte greoaie şi anevoioasă, stârnind nemulțumiri. Astfel, 
guvernele următoare au găsit uşor pretextul de a-l desfiinţa după 
o scurtă existenţă, fără glorie. Cu aceasta, şi acţiunea de 
înzestrare, cum şi aceea a formării clasei meşteşugăreşti au fost 
abandonate, cum se întâmplă adeseori cu acţiuni importante când 
nu există continuitate în opera de guvernare. 

Reducerea prefului uneltelor agricole.  Metalurgiştii, 
reprezentaţi prin Malaxa şi Auşnit, au cerut şi obţinut de la 
Ministerul de Finanţe o scutire de vamă pentru un stoc masiv de 
fontă, necesară economiei şi, mai ales, industriei de război. 
Importul însă nu putea fi realizat fără aprobarea Ministerului 
Industriei şi Comerţului. Am refuzat consimţământul meu: pentru 
un avantaj aşa de considerabil fără ca metalurgiştii să dea ceva 
echivalent în schimb. Stocarea de fontă, fireşte, era foarte 
necesară şi utilă, dar această stocare nu trebuia să sporească 
profiturile industriaşilor. De aceea am condiţionat aprobarea mea 
de reducerea preţului uneltelor agricole. După lungi şi aprinse 
discuţii am ieşit biruitor. Metalurgiştii s-au angajat să reducă 
preţul uneltelor agricole cu 25% şi reducerea să o menţină cel 
puţin un an de zile. După calculele făcute, această reducere era 
echivalentă cu suma taxelor vamale la care renunţa statul. 
Angajamentul a fost respectat riguros în timpul guvernării 
noastre. 


Vizita în Iugoslavia 

în vederea semnării primului tratat de navigaţie - după tipul 
antebelic - guvernul iugoslav m-a invitat la Belgrad. Primire 
cordială şi fastuoasă. După semnarea tratatului, masă oferită de 
premierul Stoiadinovici pe Avala. După-masă, Stoiadinovici mă 
invită la o plimbare. în timpul plimbării îmi face următoarele 
confidenţe: Mica Antantă este moartă, Iugoslavia nu este dispusă 
să facă politica provocatoare a Cehoslovaciei împotriva Gehnaniei. 
Guvernul iugoslav a hotărât să dea un răspuns categoric şi 
definitiv în sens negativ propunerii de alianţă franco—româno— 
iugoslavo—cehoslovacă cu includerea apoi şi a U.R.S.S.—ului. Prin 
această atitudine Iugoslavia facilitează şi luarea de hotărâre 
negativă a României. Iugoslavia şi-a normalizat raporturile cu 
Germania şi, neavând nici o divergență sau antagonism, a ajuns la 
raporturi amicale şi sincere. Iugoslavia este hotărâtă să facă o 
politică de prietenie şi neutralitate binevoitoare faţă de Germania, 
care i-a recunoscut şi garantat integritatea teritorială şi 
suveranitatea. Urează ca iniţiativa asemănătoare luată de Berlin 
să ducă la acelaşi rezultat. Dacă în ce priveşte Cehoslovacia, 
atitudinea Iugoslaviei este cea schiţată mai sus, faţă de România 
poziţia Iugoslaviei este cu totul alta. Iugoslavia este gata să se 
alieze cu România, pe viaţă şi pe moarte, erga omnes. 
Stoiadinovici mă roagă să comunic Regelui şi lui Tătărescu 
comunicările sale  confidenţiale. Pentru Tătărescu mă 
însărcinează cu următorul mesaj: După părerea lui, în actualele 

împrejurări externe şi interne, continuarea guvernării liberale sub 
conducerea lui Tătărescu este singura şi cea mai bună soluţie. îi 
dă sfatul prietenesc să obţină dizolvare cât mai apropiată a 
Parlamentului, să facă alegeri şi să le câştige şi astfel să asigure 
continuitatea guvernării cu încă 4 ani. El aşa a procedat. Apoi mă 
invită să fac o excursie în Dalmația, în care scop îmi pune la 
dispoziţie un iaht al marinei iugoslave. Accept amabila invitaţie. 
Depunerea coroanei la Oplenet - mausoleul familiei regale. 
Automobilul - un taxi hodorogit - în care a fost împuşcat Regele 
Alexandru. Amărăciune faţă de Franţa. Audienţă la Regina 
Marioara. Misiunea confidențială primită de la Regele Carol: să 
culeg informaţii asupra zvonului că Regina şi micul Rege Petru ar 
fi stânjeniţi în libertatea lor de către Prinţul Paul şi guvern. 
Regina Marioara, dama de onoare Dimgyerski. Din informaţii 
directe şi din cele culese multilateral cu discreţie, constat că 
zvonul ete întemeiat. Recepție la Asociaţia româno-iugoslavă. 
Excursia pe coasta Dalmației cu d-na Pop, ambasadorul Victor 
Cădere şi d-na, Tomaziu şi d-na până la Split (Spoleto), prin 
Zagreb cu vagon-salon, de acolo cu iahtul pe mare. Hvar, 
Dubrovnic (Ragusa), Rotor (Cattaro), timp de două săptămâni în 
condiţiile cele mai agreabile. De la Dubrovnic cu trenul, prin 
Sarajevo la Belgrad. Recepţia de la Ambasadă. Guvernul îmi 
conferă Ordinul Coroana Iugoslaviei în grad de Mare Cruce. 
înapoierea în ţară şi raportul făcut Regelui şi lui Tătărescu. 


Raporturile cu Germania 

Titulescu, marile lui calităţi, defectele lui. Titulescu dictator 
al politicii externe a României. Concepţia politică a lui Titulescu: 
Liga Naţiunilor, colaborarea strânsă cu marii noştri aliaţi (sic), cu 
care nu avem în realitate nici o alianţă. Prestigiul lui Titulescu în 
Apus, preşedinte al Ligii Naţiunilor, a ajuns să nu mai facă 
politica României, ci pe aceea a democraţiilor apusene. în politica 
de păstrare a tratatelor din 1919-1920 a ajuns să fie mai 
antigerman decât Franţa şi mai antiitalian decât Marea Britanie! 
Ideea unei mari coaliţii antigermane: Franţa - Mica Antantă - 
U.R.S.S. - Antanta Balcanică. Lipsa unui rost serios al Micii 
Antante îndreptate exclusiv contra Ungariei şi Antantei Balcanice, 
îndreptată împotriva Bulgariei. 


Motivele îndepărtării lui Titulescu din conducerea politicii 
externe a României: amestecul intempestiv în politica internă, 
lipsa de deferenţă protocolară faţă de Suveran, atitudini brutale 
faţă de reprezentanţii altor ţări (Beck, Beneş, etc.), stăruința de a 
se admite trecerea trupelor sovietice prin ţară în caz de conflict 
armat în care ar fi implicată Cehoslovacia, zdruncinarea alianţei 
cu Polonia. Misiunea lui Petrescu-Comnen de a îndulci raporturile 
lui Titulescu cu Berlinul fără rezultate. După căderea lui 
Titulescu, situația se schimbă.  Normalizarea raporturilor 
economice. Rapida şi progresiva intensificare a schimburilor. 
Inițiativa lui Goering din însărcinarea Fiihrerului: Goering 
propune o înțelegere definitivă şi amicală cu România; oferă 

recunoaşterea formală şi categorică de către Germania a tuturor 
frontierelor României, garantarea lor crga omnes (Ungaria, 
Bulgaria, U.R.S.S.), garanţie diplomatică şi militară, în schimb nu 
ne cere decât neutralitate amicală faţă de Germania şi relaţii 
comerciale intensive: Germania este gata să ne dea tot utilajul de 
care avem nevoie pentru acţiunea de industrializare în condiţiile 
cele mai avantajoase. Nu cere să ne stricăm relaţiile de prietenie 
cu Franţa şi Marea Britanie, ştie că nu avem nici o alianţă cu 
aceste ţări şi vede cu simpatie alianţa noastră defensivă cu 
Polonia care speră că va fi reactivată şi reactualizată. Oferta lui 
Goering, repetată de mai multe ori, a făcut bună impresie la 
Bucureşti, fără a putea provoca un răspuns clar şi rapid de 
acceptare. Cauzele tergiversării: proiectul de alianţă cu caracter 
antigerman Franţa - Mica Antantă - U.R.S.S., francofilii mergând 
cu orice preţ până la subordonarea intereselor româneşti 
inereselor Franţei, democraţii francmasoni, filosemiţi, etc. Am 
condiţionat oferta de alianţă a Franţei de acceptarea tuturor 
ţărilor din Mica Antantă. în urma refuzului net al guvernului 
iugoslav, am scăpat prin tangenţă de această formulă foarte 
delicată. Goering, contrariat de tergiversarea prea lungă, în 
toamna anului 1937 s-a oferit să vină în România sub pretextul 
unei invitări la vânătoare, să aibă ocazia să se vadă în cadrul 
vânătorii cu Regele şi cu Tătărescu, exprimându-şi convingerea că 
în întrevederile personale are certitudinea să ajungă fără nici o 
dificultate la o înţelegere deplină şi satisfăcătoare pentru ambele 
părţi. Sugestia a fost acceptată şi s-a hotărât să se facă invitarea 
îndată după alegeri. în urma eşecului din alegeri, noi nu am mai 
putut realiza proiectul de invitare a lui Goering. Guvernul Goga a 
fost de scurtă durată, iar guvernul patriarhului Miron nu a făcut 
să avanseze lucrurile. 


Monumentul lui Horia, Cloşca şi Crişan 

Sărbătoririle de la Alba-lulia. Comitetul format de Alexandru 
Lapedatu la Alba-lulia pentru monument. Monumentul în lucru, 
relativ modest. Pregătirile lâncezesc. O dată cu preluarea şefiei 
politice a judeţului Alba, iau în mână şi chestia ridicării şi 
dezvelirii monumentului. Completarea fondurilor necesare, 
ridicarea monumentului. Amenajarea Albei-Iulii, curățirea şi 
înfrumusețarea cetății, exproprierea şi dărâmarea caselor din faţa 
porţii principale a cetăţii, crearea unei pieţe cu parc şi 
perspectivă din şosea spre monument şi cetate, asfaltarea pieţei 
Mihai Viteazul. Apelul lui luliu Maniu ca să se abţină lumea de la 
serbare. Apelul meu către Ardeal pentru cinstirea memoriei 
martirilor ţărani şi  omagierea  Suveranului. Afluenţă mai 
numeroasă decât la încoronare, la faimoasa adunare național- 
ţărănistă din 1928 şi aniversarea Unirii din 1929. Cuvântarea 
mea, defilarea în faţa Regelui flancat de generalul Gamelin, venit 
să asiste la manevrele de la Sibiu. Şoimii, intelectualii şi multe 
zeci de mii de ţărani, ţărance, în minunate costume naţionale, 
muncitori, au trecut într-un mers triumfal şi entuziasm delirant 

timp de 4 ore prin faţa Suveranului şi a suitei sale (Alba - circa 
12.000, Huneodara - circa 10.000 ţărani şi mineri, din fiecare alt 
judeţ - 2-3.000 de oameni). Banchetul din sala Unirii. Impresia 
produsă asupra lui Gamelin şi a ofiţerilor francezi. 


Alegerile judeţene; împărţirea voturilor. Legionarii, care nu 
pun liste, sprijină pe Vaida şi pe Gheorghe Brătianu. Listele 
guvernamentale obţin pretutindeni aproape majorităţi cel puţin 
relative (Alba-Iulia, Satu Mare, Sălaj, Maramureş). Donaţii de 
clădin neutilizate de serviciile ministerelor în favoarea bisericii 
unite şi ortodoxe, comune şi instituţii culturale, mai ales în 
centrele miniere, unde statul exercita sub regimul unguresc 
dreptul de patronat (Petroşani, Zlatna, Aiud, Baia Mare, Baia 
Sprie). Sfinţirea bisericii şi casei parohiale din Buduş, comuna 
mea natală, clădiri construite din fonduri personale, donaţii din 
partea Ministerului Industriei şi Comerţului şi 50.000 lei din 
partea lui lacob Nişte. Sfinţirea de episcopul Hossu, cu mare 
solemnitate, în prezenţa multor oaspeţi veniţi din multe părţi, mai 
ales din Cluj, Satu Mare, Alba şi Bucureşti. Mulţi gazetari, articol 
în „Curentul”: Două datorii, în care se pune pe două pagini 
lăudăroşenia doctorului Lupu şi discreta mea prezenţă cu ocazia 
celor două serbări religioase. Biserica monumentală din Teiuş, în 
roşu, lucrările oprite din cauza lipsei de fonduri. Dăruiesc în 
treacăt 500.000 lei şi promit şi alte ajutoare cu condiţia să 
înceapă imediat lucrările (deşi retras de la guvern, am mai făcut 
rost pentru biserică de încă 500.000 lei în numerar sau 
materiale); 2.000.000 lei pentru catedrala unită din Cluj (episcop 
Hossu), 1 milion pentru catedrala ortodoxă în construcţie din 
Aiud. Punerea pietrei fundamentale a clădirii şcolii de subingineri 
şi conducători tehnici la Baia Mare (a plecarea guvernului, 
clădirea era gata de roşu şi fondurile pentru terminarea 
construcţiei asigurate). Vizitarea exploatărilor de la Cavnic. 


Raporturile cu Dinu Brătianu 

Din partea mea corecte, din partea lui Dinu Brătianu, sub 
înrâurirea lui Costinescu şi Lapedatu, formale, reci şi, uneori, 
chiar ostile. Atitudinea mea în desele conflicte dintre Tătărescu şi 
Dinu Brătianu. împăcările totdeauna în dauna lui Inculeţ şi a 
mea. După moartea lui Camil Velican, organizaţia de Alba mă 
alege preşedinte. Dinu Brătianu nu acceptă să fiu preşedinte a 
două organizaţii, deşi Lapedatu, Cipăianu şi Bebe Brătianu se 
găsesc în aceeaşi situaţie. Mi se cere să optez pentru una. Chestia 
se amână până după alegerile judeţene. Optez pentru Alba, după 
ce un congres extraordinar mă alege în unanimitate preşedinte. 
Organizaţia de Satu Mare refuză să accepte plecarea mea şi şefia 
lui Valeriu Roman, desemnat de Dinu Brătianu. Convoc Delegaţia 
permanentă la Bucureşti unde, numai după multă stăruinţă şi cu 
greu, reuşesc să le vâr pe gât şefia lui Valeriu Roman care, după 
ce se leagă în modul cel mai categoric că va urma linia mea de 
naționalism constructiv în judeţ, în preajma alegerilor schimbă 
macazul pentru o orientare prominoritară (evreo-maghiară) din 

motive electorale, zice el, fireşte fără nici un rezultat. 


Raporturile mele cu Valeriu Roman 
O dată cu intrarea mea în guvern, Roman mă asigură că 
înţelege să facă politică şi să activeze necondiţionat alături de 
mine. Roman a înţeles să-şi asigure ascensiunea în partid ca om 
de casă al lui BeW Brătianu şi, prin el, al familiei Brătianu. 
Calitățile lui Roman: intelectual cu frumoase cunoştinţe juridice 
şi generale; defecte: arivist, fără scrupule, fără caracter şi 
apolitic. Socialist, cuzist, liberal, fără convingeri în fond, însă 
formal cel mai zgomotos şi intransigent exponent în fiecare 
grupare politică. Ce am făcut pentru cariera lui: secretar general 
al AGRU.-lui [Asociaţia Generală a Românilor Uniţi], lansarea ca 
şi candidat la Secretariatul genera] al Justiţiei în 932, colaborator 
la redactarea proiectelor de lege, serbările A.G.R.I'.-uliii la Lugoj 

Dup? numirea sa ca subsecretar de stat la Muncă, solicită 


audienţă de prezentare la Suveran care va rămânea fără răspuns. 
Mă roagă să intervin la Suveran să i se acorde audiența. Vorbesc 
Suveranului şi pledez călduros pentru satisfacerea dorinţei lui 
Roman. Regele complet refractar şi intratabil în această chestie: 
are informaţii precise în ce priveşte lipsa de caracter, lealitate şi 
sinceritate a lui Roman, ieşirile lui nesăbuite şi lipsite de orice 
tact faţă de Suveran, încât nu vrea să aibă nici un contact cu el 
sau să-i încurajeze arivismul prin nimic justificat. Lui Roman îi 
comunic să aibă răbdare, fără a-i dezvălui ceva din motivele şi 
aprecierea Regelui. Roman mă roagă să-i raportez Regelui că el 
este hotărât să ia poziţie pentru Suveran şi împotriva lui Dinu 
Brătianu pe care îl va combate şi executa ca nimeni altul. Crede 
că acest argument îi va deschide calea la Palat. Refuz să mă fac 
purtătorul de cuvânt al unui astfel de mesaj şi îl sfătuiesc 
prieteneşte să renunţe la astfel de metode care nu sunt nici leale, 
nici politice. Detestat de Tătărescu, Inculeţ, de titularul 
departamentului său, Ion Nistor, care îi refuză orice atribuţie, la 
remanierea din august 1936 este scos din guvern. îmi va face din 
nou declaraţii de devotament necondiţionat şi îmi solicită diferite 
aprobări pentru cereri de cote şi extracote. îi dau mai multe 
aprobări în cadrul posibilităţilor locale, deoarece îl ştiam lipsit. 
Multiplicând acest soi de' intervenţii, l-am sfătuit prieteneşte să 
nu facă astfel de intervenţii, deoarece riscă să treacă în opinia 
publică şi în partid drept samsar şi şperţar, ceea ce îi va închide 
calea în viaţa politică. M-a asigurat că şi-a luat toate măsurile de 
precauţie, deoarece clienţilor le spune că nu ia onorar pentru el 
„ci pentru cei de la minister**. în faţa acestei nemaipomenite 
îndrăzneli insinuante şi gafe prosteşti, i-am spus: „Lumea vine la 
tine fiindcă ştie că mi-eşti prieten şi poţi să obţii anumite 
aprobări din partea mea, iar dacă tu spui că trebuie să dai bani la 
minister, este evident că iei banii pentru mine. în aceste 
împrejurări nu îţi voi mai rezolva nici o hârtie prezentată de 
tine.** Intervenţiile mele au încetat după această lecţie, însă mi-a 
purtat din acea clipă o surdă ostilitate care, după ce l-am săltat în 

şefia organizaţiei de Satu Mare, s-a tranformat în cea mai vulgară 
şi odioasă duşmănie. 

Dinu Brătianu, la o întrunire de la Galaţi, s-a ridicat împotriva 
oricăror tendinţe de aventurism în viaţa economică, vizând 
politica mea de naţionalisn constructiv, fără a mă numi. Aceasta 
era înţelegerea lui Dinu Brătianu pentru concepţia de naționalism 
economic a lui Vintilă Brătianu, formulată în lozinca: „Prin noi 
înşine**. Sfinţirea bisericii unite măreţe de la Salonta de 
episcopul Frențiu. Sufletul construirii era lacob Nişte, care avea o 
frumoasă moşie model în imediata apropiere. Sunt invitat şi mă 
bucur de o primire triumfală. Se apropie sfârşitul legislaturii. 
Dinu Brătianu categoric pentru retragerea de la guvernare şi 
trecerea succesiunii naţional-ţărăniştilor. Tătărescu, în fond, ar 
dori continuarea guvernării, însă este nelămurit asupra intenţiilor 
Suveranului şi nu ia poziţie hotărâtă şi clară. Mă roagă să 
lămuresc situaţia într-o audienţă la Rege. Solicit o audienţă cu 
caracter politic; sunt primit la Sinaia. îi arăt Regelui fără 
reticenţe situaţia în guvern şi partid şi îi spun că Tătărescu ţine la 
dispoziţia Regelui demisia guvernului  neînţelegând să se 
cramponeze de putere. Regele îmi cere să-i expun cum văd eu 
situaţia. îi fac o amplă expunere. în Europa se confruntă două 
concepţii - ideologii politice: democraţia cu totalitarismul, iar 
U.R.S.S. stă la pândă să tragă maximum de profit din încăierarea 
celor două forţe antagoniste. Nu se poate şti care dintre aceste 
două forţe va ieşi biruitoare. România nu are nici un interes să se 
alăture de pe acum uneia din aceste forţe. Ar fi chiar foarte 
primejdios, deoarece s-ar putea să facă o alegere greşită, 
asociindu-se grupării care va fi înfrântă, iar în acest caz. România 
va împărtăşi soarta învinsului. Viitorul României cere imperios ca 
ţara să rămână în expectativă, într-o neutralitate care să facă 
posibile bune raporturi şi cu unii şi cu alţii. Pentru România 
există un singur obiectiv vital: păstrarea şi consolidarea 
patrimoniului câştigat prin atâtea jertfe. Amestecul în lupta celor 
două ideologii 
este fără rost. România şi celelalte puteri mijlocii şi mici 
europene în mod fatal se vor alătura mai târziu forţei care va ieşi 
biruitoare. Care este constelația politică în interior şi în ce 
direcţie împing partidele politice principale: Dreapta (Codreanu, 
Goga, Cuza) sunt categoric pentru Axa Berlin-Roma; P. N. T. 
împinge spre gruparea ţărilor democratice (Franţa, Marea 
Britanie). Deci, guvernarea dată fie dreptei, fie stângii burgheze 
ar însemna angajarea imediată şi prematură a României în marele 
duel european. Singur P. N. L., prin guvernul Tătărescu, ocupă o 
poziţie de centru şi este calificat pentru a face politica de 
expectativă şi vigilentă neutralitate, după cum a dovedit-o prin 
ultima guvernare. Singur P. N. L. poate în clipa de faţă să asigure 
continuitatea în politica externă şi internă. Deci, însărcinarea lui 
Tătărescu şi a P. N. L. de a face alegeri şi o nouă legislatură se 
impune ca o necesitate absolută pentru salvgardarea intereselor 
vitale ale ţării. Regele îmi răspunde că a meditat în ultimul timp 

mult asupra acestor probleme şi nu face nici o taină că a ajuns 
exact la aceleaşi concluzii ca şi mine, cu o singură rezervă. Crede 
că - dacă Mihalache s-ar înţelege cu Vaida-Voievod şi ar reface 
unitatea partidului adoptând o largă parte din programul lui 
Vaida, s-ar ajunge la crearea unei a doua grupări de centru, care 
ar asigura continuitatea. De aceea este hotărât ca, după demisia 
guvernului Tătărescu, să însărcineze pe Mihalache cu formarea 
guvernului, cu condiţia sine gua non a înţelegerii cu Vaida- 
Voievod. Dacă Mihalache nu va reuşi să realizeze această formulă 
- cum este foarte probabil că nu-i va fi cu putinţă - Tătărescu va fi 
însărcinat din nou cu formarea guvernului şi prezidarea alegerilor 
generale. Regele mă însărcinează să informez pe Tătărescu 
asupra intenţiilor şi hotărârilor sale. Trebuie însă păstrată toată 
discreţia. Informarea lui Tătărescu. Sărbătorirea majoratului 
Marelui Voievod Mihai. 


Lupeasca 
Dorinţa transmisă în repetate rânduri de a mă cunoaşte. 
Refuz orice posibilitate de contact. Ultima încercare: mare 
garden-party la Auşnit Când se anunţă iminenta sosire a d-nei 
Lupescu, părăsesc cu soţia mea strălucita reuniune. 


Urdăreanu 

în situaţia modestă la început, după înlăturarea lui Puiu 
Dumitrescu, începe să aibă un rol mai important. Atitudinea lui 
curtenitoare şi modestă. Vicemareşal, apoi mareşal al Palatului, 
după plecarea generalului Ilassievici. începe să-şi dea aere şi să 
schimbe de atitudine. Raporturile lui cu Lupescu, marele krach de 
la Eforie, îndepărtarea lui de la Palat, plecarea lui în străinătate. 
După întoarcerea în ţară, spre surpriza generală, este numit Mare 
Şambelan şi o situaţie mai preponderentă decât oricând. Devine 
tot mai odios în faţa ţării, care-l socoteşte spiritul rău al 
Palatului. Raporturile mele cu Urdăreanu de la normale, au ajuns 
reci şi apoi încordate, pe măsură ce rolul său Ia Palat devenea tot 
mai important, iar eu refuzam să iau act de această ascensiune şi 
să mă comport în consecinţă. 


Congresul A.G.R.U.-lui de la Satu Mare 

După congresul de la Cărei, am convocat Comitetul Central la 
Cluj unde, într-o largă şi documentată expunere, am arătat 
atitudinea neleală şi calomnioasă a lui Borza; am demascat 
demagogia stearpă a maniştilor care se erijează în singurii 
apărători şi sprijinitori ai Bisericii Unite, deşi P. N. Ţ. are 
concepţii masonice, laicizante şi anticreştine, că, în fapt, sub 
guvernările naţional-ţărăniste nu s-a făcut nimic pentru Biserica 
Unită, deşi a fost exploatată de manişti în scopuri politice 
meschine de partid, iar sub guvernarea liberală de a subvenţiona 
Biserica Unită şi 


Blajul însuşi cu multe zeci de milioane, clădindu-se numeroase 

catedrale monumentale, sute de biserici şi alte instituţii 
religioase, ilustrând expunerea cu date şi cifre impresionante. 
Expunerea mea a zdrobit cu desăvârşire pe Borza şi Aug. Popa, 
care au fost abandonaţi chiar şi de membrii naţional—ţărănişti cu 
mai multă judecată. Comitetul s-a raliat alături de mine şi 
activitatea sa religioasă, morală, organizatorică a continuat sub 
directivele mele generale, condusă efectiv de canonicul dr. A. 
Tăutu. în toamna anului 1937, în preajma alegerilor generale, am 
hotărât să mă retrag din fruntea A.G.R.U.-ului, pentru a nu da 
impresia că în lupta electorală, care se anunţa aprigă, aş vrea să 
amestec A.G.R.U. şi Biserica în învălmăşala încăierării politice. 
Hotărârea mea irevocabilă am tradus-o în fapt la Congresul de la 
Satu Mare, spre regretul tuturor oamenilor de bine şi ataşaţi 
sincer Bisericii. Congresul a ales în locul meu pe generalul Dănilă 
Papp, care însă a refuzat să accepte. Astfel, A.G.R.U. a rămas sub 
conducerea vicepreşedintelui Borza şi secretarului general Aug. 
Popa, care au dus asociaţia la lâncezire şi apoi la încetarea 
binecuvântarea, monumentalei catedrale (în stil roman, cu 
campanila alături). Nu s-a făcut sfinţirea pe motivul susţinut de 
Rusu că această catedrală nici nu este zugrăvită. După retragerea 
guvernului nostru, nu s-a mai făcut apoi nimic. 


Demisia guvernului Tătărescu 

în preajma deschiderii Parlamentului, Tătărescu a prezentat 
demisia guvernului. Regele însărcinează pe Mihalache cu 
formarea guvernului, condiţionat de o înţelegere completă cu 
Vaida-Voievod. Codreanu ameninţă cu revoluţia în cazul unui 
guvern naţional-ţărănist. în urma refuzului lui Vaida, Mihalache 
depune mandatul. Dorinţa lui Vaida de a primi şi el mandat, 
condiţionat de înţelegerea cu Mihalache. Suveranul, trecând peste 
această dorinţă (cam puerilă), însărcinează pe Tătărescu cu 
formarea guvernului. Intenţia lui Tătărescu de a forma un guvern 
de alegeri cu Inculeţ la Interne şi cu mine la Justiţie. Eu propun 
un program de guvernare de naționalism constructiv pentru a lua 
cel puţin în parte apa de la moara extremiştilor. Dinu Brătianu 
este categoric împotriva continuării guvernării şi pentru un 
guvern naţional-ţărănesc; cu mare greutate - sub presiunea 
majorităţii parlamentare liberale - îşi dă până la urmă 
consimţământul, însă condiţionat, ca Inculeţ şi cu mine să nu 
facem parte din guvern; până la urmă admite şi asta, însă cu 
Inculeţ nu la Interne, iar eu nici la Justiţie, nici la Industrie şi 
Comerţ. în ce mă priveşte, Dinu este la unison cu minoritarii 
(îndeosebi evrei), cu Malaxa-Auşnit, cu francmasonii, 
ultrademocraţii şi unii reprezentanţi ai puterilor străine (Franţa, 
Anglia), Camarila (Lupescu), etc. Regele rezistă la început, la 
urmă cedează pentru soluţia „provizorie”: Inculeţ la Comunicaţii, 
iar eu ministru de stat la Preşedinţia Consiliului. Dinu Brătianu 
nu cade de acord asupta programului de guvernare şi Tătărescu 
face campania electorală fără program, numai bazându-se pe 

realizările din trecut. Dinu Brătianu cere persoane agreate de el 
la Interne şi Justiţie. Pentru Justiţie impune pe Vasile Sasu, iar la 
Interne, în urma unui compromis, pe Franasovici. Tendinţa este 
vădită de a sabota succesul în alegeri. Bujoiu la Industrie şi 
Comerţ, Siseşti Ia Agricultură, lorga este reprezentat printr-un 
subsecretar de stat (Doctorul Ţopa) şi un secretar general la 
Industrie şi Comerţ (Mircea lorga). Se hotărăşte cartel electoral 
cu lorga, Vaida şi partidul german. Pentru Vaida 60 locuri. 
Misiunea primită de a lua contact cu „Totul pentru ţară” de a-i 
asigura de libertatea şi legalitatea alegerilor şi de a-i determina 
să rămână în cadrul strict al ordinii şi legalităţii. întrevedere cu 
generalul  Cantacuzino-Grănicerul şi cu Codreanu. Ei sunt 
încântați de comunicările ce le fac şi garantează din partea 
Legiunii (Totul pentru ţară). Comisia pentru fixarea 
candidaturilor, eu din partea guvernului, Bebe Brătianu 


din partea P. N. L. şi Tillea din partea lui Vaida, Emil Haţieganu 
se rupe de Vaida şi trece la Maniu, deoarece cuscrul său Dimitrie 
Roman nu a primit locul dorit pe lista de la Târnava Mare. 
Campania electorală. Marele meu discurs de la Alba lulia prin 
care fac procesul politicii lui Maniu. Manifestul meu către 
judeţele unde sunt preşedinte activ sau de onoare. Întruniri. 
Atitudinea dubioasă a miniştrilor. Vasile Sasu convoacă procurorii 
generali şi ameninţă pe magistrați cu cele mai severe măsuri 
represive dacă îşi vor permite cea mai mică ingerinţă în alegeri. 
Această intervenţie cu totul neobişnuită a lui Sasu provoacă 
stupoare generală. Vin la Bucureşti şi demonstrez cu creionul în 
mână că, în condiţiile date, guvernul nu va obţine quorumul de 
40%. Propun o redresare a schimbării de propagandă, întemeiată 
pe un program de guvernare. Regele este contrariat deoarece 
crede că însăşi autoritatea sa personală este angajată în alegeri. 
Nu se ia însă nici o măsură concretă. Tătărescu se mulţumeşte cu 
un discurs radiodifuzat, expunând realizările din trecut şi 
neschiţând nici un program concret de viitor. Se scuză foţă de 
mine că, datorită situaţiei din partid, se va prezenta cu programul 
de viitor numai după alegeri, o dată cu formarea guvernului cu 
care înţelege să lucreze. Neconsecvenţa lui Comeliu Zelea 
Codreanu: pact electoral de neagresiune şi păzirea urnelor cu 
Maniu, Gh. Brătianu, Argetoianu (inclusiv Titulescu, care 
candidează pe listele naţional—ţărâniste). Magistraţi i şi ofiţerii 
tineri au sentimente vădit pro-legionare. Alegerile pentru Cameră, 
complet libere ca niciodată; guvernul întruneşte majoritate 
relativă, însă nu quorumul de 40%, lipsindu-i doar câteva zeci de 
mii de voturi. Mare succes legionar (peste 60 de mandate) la 
egalitate cu Partidul Naţional—Ţărănist care, mai ales în Ardeal, a 
întrunit un număr de voturi mai redus decât oricând. Cauzele 
insuccesului guvernului: abţinerea diniştilor, pasivitatea lui Sasu 
şi Frana- sovici, lipsa de aport electoral al lui Vaida, lipsa de 
program a guvernului, plecarea mea de la Industrie şi Comerţ 
care este interpretată ca o renunțare a guvernului la politica de 
naționalism constructiv, ceea ce a făcut ca toate elementele 

naţionaliste moderate din generaţia mijlocie şi tânără să voteze 
cu dreapta extremistă, pro- ducându-se astfel o deplasare de 
voturi de circa 5-10% şi, fireşte, lipsa oricărei ingerinţe electorale. 
Consternarea lui Tătărescu şi zăpăceala Regelui care se simte 
personal atins. Reacţiunea opiniei publice care, speriată, peste 
câteva zile dă aproape unanimităţi guvernului în alegerile pentru 
Senat. Situaţie confuză. Vizita lui Nae lonescu. Mă informează că 
luliu Maniu, după publicarea rezultatului de la Cameră, a făcut 
apel la Comeliu Z. Codreanu să iasă în stradă şi, prin violenţă, să 
răstoarne regimul. Codreanu a refuzat, deoarece nu este dispus să 
scoată castanele din foc pentru alţii, iar el nu urmăreşte puterea, 
deoarece are nevoie de încă 5-10 ani de pregătire sistematică 
pentru reeducarea ideologică şi morală a ţării. Codreanu, de 
perfect acord cu vederile lui Nae lonescu, este de părerea că 
continuarea guvernării liberale este singura soluţie care se 
impune în interesele ţării. Asigur că nu va face nici o dificultate 
guvernului şi îşi ia angajamentul formal că oricând va fi nevoie. 
Totul pentru ţară va vota alături de guvern, pentru a-i asigura 
majoritatea faţă de opoziţie. Goga-Cuza a obţinut 10% din voturile 
exprimate, în ciuda concursului bănesc primit. Regele pleacă la 
Sinaia pentru Crăciun. La gară, într-un colţ al sălii de aşteptare, îl 
pun la curent cu demersul lui Nae lonescu, făcut în numele lui 
Codreanu. Regele nu se arată entuziasmat de comunicare. îmi 
spune insă că va reflecta serios asupra chestiei şi în câteva zile va 
aviza. Rămân cu impresia că Regele înclină către o altă soluţie, 
încă nepusă la punct !n adevăr, a treia zi de Crăciun, vine lovitura 
de teatru: însărcinarea lui Goga de a forma guvernul. Fomiula se 
sprijină făţiş pe faptul că, în alegeri, dreapta a obţinut cel mai 
urcat procent de voturi după guvern (circa 26%). în realitate, 
Goga este simpatizat de Suveran. Doamna Veturia Goga în 
raporturi asidue cu Lupeasca. Armând Călinescu. în fruntea unei 
disidenţe naţional ţărăniste, intră în guvern la 

Interne. Condiţia: lichidarea legionarismului, politică de dreapta 
moderată în interior (garanţie Armând Călinescu), politică 
externă neschimbată (Istrate Micescu la Externe). Cuza („senior“) 
ministru de stat, Cuza (Junior”) ministru al Muncii. Deci cuzism 
controlat şi neutralizat în interior. Generalul Antonescu la 
Ministerul Apărării Naţionale. Pregătire de alegeri în urma 
dizolvării Parlamentului. Primele  măsun ale guvernului: 
interzicerea de  angajări de servitoare creştine la evrei, 
modificarea semnelor electorale: dispoziţia semnului magic al 
naţional—ţărăniştilor (inelul, roata), cămăşile albastre. Creşterea 
vădită a mişcării legionare. Perspective sumbre pentru alegeri, 
numai violenţa ar putea salva guvernul. Goga înclină spre o 
înţelegere cu Codreanu. Prin mijlocirea generalului Antonescu se 
produce înţelegerea: Codreanu nu va participa în alegeri şi 
legionarii vor vota pentru  Goga-Cuza. Lucrătura pentru 
înlăturarea lui Goga: acţiunea lui Armând Călinescu, Camarila, 
Gheorghe Tătărescu, memoriul lui Dinu Brătianu şi luliu Maniu, 
raportul lui Armând Călinescu. îndată după înţelegerea Goga- 

Codreanu se produce lovitura. Goga este înlăturat, alegerile 
amânate sine die, un nou guvern în frunte cu patriarhul Miron 
Cristea, toţi foştii prim-miniştri - minus luliu Maniu - miniştri de 
stat, Costinescu, lamandi şi Cancicov în guvern din partea 
Partidului Naţional Liberal. Armând Călinescu. Andrei, Gafencu 
din partea Partidului Naţional Ţărănist, generalul Antonescu 
rămâne ministrul Apărării Naţionale, apoi, în scurt timp, este 
înlocuit. Noua Constituţie: întărirea puterilor regale, a atribuţiilor 
puterii executive. După promulgarea noii Constituţii şi 
pebiscitarea ei, guvernul se remaniază (pleacă miniştrii de stat şi 
elepientele nesigure - Costinescu) - maurii şi-au făcut datoria, 
maurii pot să plece - orientarea internă şi externă a guvernului. 
Paradox între idei politice şi oameni: naționalism cu nuanţă 
antisemită cu masoni, democrați şi filosemiţi, autoritatrism 
totalitar cu ultrademocraţi, prietenie cu Germania şi Italia cu 
antigermani şi antiitalieni, oportunişti feroci pentru a crea 
aparenţe înşelătoare: nimeni nu crede în regimul restaurat şi îl 
susţin ca funia pe spânzurat. Mitiţă Constantinescu şi marele 
favorit. Armând Călinescu, îl izolează pe Rege faţă de mine. 
Patriarhul Miron Cristea, simplu figurant; dictator politic Armând 
Călinescu, dictator economic Mitiţă Constantinescu, Armând 
Călinescu vicepreşedinte, iar după moartea patriarhului, preşed- 
inte de Consiliu. Urdăreanu, ministru al Palatului. Conferinţele 
mele la Cernăuţi şi Lugoj. Moartea lui Goga, proiectul ambasadei 
mele la Vatican. 

Anschlussul Austriei. Moartea Reginei Maria; funeraliile. 

Călătoria mea în străinătate, cu familia, cu automobilul. Timp 
de 6 săptămâni, trecând prin Ungaria şi, la înapoiere, prin 
Iugoslavia. Cutreierăm pe îndelete Austria, Germania, Elveţia, 
Franţa şi Italia, stând de vorbă deschis şi fără fasoane cu toată 
lumea, pentru a mă informa asupra stării de spirit în sânul 
populaţiei, îndeosebi din Germania şi Franţa. în Germania: 
mulţumire generală, îndeosebi în masele muncitoreşti şi 
ţărăneşti, datorită măsurilor cu caracter larg social realizate de 
regim; muncă intensivă şi organizată, producţie excepţională, 
lipsă de spirit agresiv sau războinic, nici o duşmănie faţă de 
Franţa. Dacă s-ar ajunge la un război, hotărârea de a merge până 
în pânzele albe, fără defecţiune, sentimente amicale faţă de 
România şi atitudinea sa de a ameliora mereu raporturile. Lipsă 
de simpatie faţă de pretenţiile ungureşti. Magazinele pline de 
cereale şi alte alimente. Mari şi numeroase depozite de rezervă, 
clădiri publice şi şcoli, mai ales la sate, transformate în depozite 
de cereale. 

Franţa: debandadă politică, socială şi morală. Grevele se ţin 
lanţ. Nu se munceşte. în multe locuri: proprietarul hotelului şi cu 
familia cară bagajele călătorilor, câmpuri goale, aproape nu se 
văd copii la sate; dezinteres, lipsa oricăror preocupări patriotice. 
Nimeni nu vrea să audă de război, hotărârţi să nu-l admită, ori, 
dacă guvernul i-ar băga într-un conflict armat, să nu se bată. 

Italia fascistă: multe realizări materiale şi morale. Cele 

morale vor fi însă 

numai de suprafaţă. Am impresia că aici fascismul lui Mussolini 
nu a reuşit în numai 16 ani să transforme sufletul şi caracterul 
poporului italian: cu toată aparenţa contrară, nu am convingerea 
că Italia este o mare putere militară. Se deschide criza 
cehoslovacă pe chestia sudeţilor. 

Scurtăm călătoria. Ajungem la Budapesta a doua zi după 
discursul fulminant al lui Hitler împotriva lui Beneş şi a 
Cehoslovaciei. Ne grăbim spre casă pentru a comunica la timp 
impresiile culese factorilor de conducere din ţară. A doua zi 
întâlnesc întâmplător pe scările Gării de Nord pe Urdăreanu 
căruia îi spun că am sosit de curând din Apus şi am de comunicat 
Suveranului importante impresii cu caracter politic. Urdăreanu 
nu se arată curios, ci se mulţumeşte să-mi răspundă că Suveranul 
are foarte bune mijloace de informare şi nu crede că i-aş putea 
spune ceva nou. A doua zi îl văd pe mareşalul Palatului, Flondor, 
căruia îi rezum astfel impresiile culese: Germania nu vrea război 
cu Apusul, este însă foarte bine pregătită din punct de vedere 
moral şi are considerabile rezerve de alimente; dacă va fl război îl 
va face cu maximum de efort şi poporul german (în special 
masele) îl vor urma pe Hitler Jusqu'au bout“, fără defecţiune. 
Franţa este categoric împotriva oricărui război, în debandadă 
morală, dacă guvernul francez ar antrena Franţa într-un război, 
poporul francez nu se va bate şi rezistenţa militară a Franţei se va 
prăbuşi lamentabil, ca un castel de cărţi de joc. Cunoaşterea 
acestei situaţii este de vitală importanţă pentru Rege, pentru 
orientarea politicii noastre externe. Stau la dispoziţia Suveranului 
pentru a-l informa documentat asupra celor ce susţin. Flondor, 
foarte impresionat, mă asigură că Suveranul nu va întârzia să-mi 
dea posibilitatea să-l informez, pentru ca, peste câteva zile, să-mi 
comunice, destul de încurcat, că Suveranul, în urma informaţiilor 
ce i-au fost puse la dispoziţie de factorii cu răspundere în temeiul 
rapoartelor unanime a agenţilor noştri diplomatici, găseşte 
concluziile mele atât de în contradicţie cu realitatea, încât nu 
crede că are rost să le mai expun. Refuzul de a cunoaşte realitatea 
s-a răsturnat şi asupra Regelui şi asupra ţării. Evenimentele ce au 
urmat în 1938, 1939 şi 1940 au confirmat că eu am văzut bine, că 
am fost un bun profet. Aş fi dorit să nu fiu. Miinchen. Godesberg, 
anexarea sudeţilor la Germania, debarcarea lui Beneş. 

Vizita oficială a Regelui în Apus, ultima la Hitler la Berghof. 
Oferta Goering rămasă în cartoane. Ce s-a petrecut la Berghof nu 
am putut afla nicicând, însă din fotografiile văzute de mine, luate 
la depărtare, trebuie să se conchidă că întrevederea a fost 
cordială şi dacă nu s-a ajuns la un acord definitiv, s-a realizat cel 
puţin o apropiere substanţială. într-o noapte însă s-a schimbat 
totul. în noaptea când trenul regal a intrat în ţară, la Băneasa au 
fost omorâţi Corneliu Zelea Codreanu şi alţi 13 legionari 
(nicadorii şi decemvirii), comunicatul guvernului pretextând fuga 
celor deţinuţi de sub escortă. Ulterior s-a aflat că cei 14 au fost 
omorâţi prin strangulare în dubă, în timpul transportului de la 

Râmnicu Sărat la Jilava. Ţara nu cunoaşte această răsturnare a 
situaţiei, în ţară nimeni nu dă crezare comunicatului şi opinia 
publică desemnează ca autori morali pe Elena Lupescu, 
Urdăreanu, Armând Călinescu, Victor lamandi, Gavrilă Marinescu, 
iar legionarii, pe Suveran. Nu cred că Regele a avut cunoştinţă de 
această faptă abominabilă în prealabil. Cert este însă că Regele 
nu s-a desolidarizat de nici unul din autori imorali, ci, ulterior, i-a 
promovat Enormă greşeală politică. Suprimarea lui Codreanu a 
stârnit un val de indignare nemaipomenit. Toate decoraţiile 
româneşti au fost restituite, articolele injurioase curgeau droaie; 
furia lui Hitler nu cunoaşte margini, deoarece evenimentele ar fi 
putut crea impresia că în întrevederea cu Suveranul, ar fi 
consimţit la suprimarea hii Codreanu. Din clipa aceea, orice 
posibilitate de înţelegere cu Germania a dispărut, iar Hitler a luat 
în braţe cauza Ungariei [şi a revendicărilor ei]. Situaţia mişcării 
legionare: generaţia tânără, intelectuali, studenţi. 

ofiţen, magistrați, maseie muncitoreşti încadrate în iegionansm 
sau, cel puţin simpatizanți. Dictatura exercitată prin echipa 
Călinescu-Urdăreanu-Victor lamandi făcea să crească zi de zi 
rândurile legionare. Situaţia Regelui zdruncinată. Abandonarea 
lui Maniu, Lupu, Mihalache de către presa democrată (de stânga, 
evreo-masonică) şi susţinerea regimului de dictatură regală 
contribuie şi ea la compromiterea Regelui. Dezmembrarea 
Cehoslovaciei: Boemia şi Moravia protectorat german. Slovacia şi 
Rutenia independente. Arbitrajul de la Viena: Slovacia cedează 
Ungariei teritorii considerabile, Rutenia este incorporată 
Ungariei. 


Războiul. 

Alarma dată de Tillea la Londra că România ar fi în pragul 
unei agresiuni germane; garanţia unilaterală a Marii Britainii şi a 
Franţei în cazul unui atac neprovocat împotriva României. 
încercări de a îmblânzi ostilitatea Germaniei prin avantaje 
economice: Convenția Wohlthat.  Contracararea efectelor 
convenției prin una similară încheiată de Mitiţă Constantinescu 
cu Marea Britanie. Germania recâştigă de la Lituania Memel-ul şi 
Tilsit-ul. Petiţia către Rege a circa 60 de foşti demnitari pentru a 
autoriza o organizare politică. Reftiz să semnez. Frontul 
Renaşterii Naţionale sub preşedinţia lui Vaida-Voievod (care e 
numai formală) înscrierea quasiobligatorie pentru toţi, uniforme - 
o formulă goală fără conţinut. Moartea Patriarhului. Armând 
Călinescu - prim-ministru. Problema Danzig-ului. înăsprirea 
relaţiilor între Germania şi Polonia. Democraţiile apusene 
tratează la Moscova o alianţă atotcuprinzătoare contra Germaniei. 
Negocierile trenează. Lovitura de teatru: Ribbentrop la Moscova, 
semnarea în mai puţin de 24 ore a unui acord politico-economic 
între Germania şi Soviete, urmare a înlocuirii lui Litvinov cu 
Molotov. Mână liberă pentru Germania faţă de Polonia şi Apus. 
Oferta lui Hitler pentru un compromis: Danzigul revine 
Germaniei, coridorul rămâne Poloniei, însă cu o cale ferată şi o 

autostradă exteritorială pentru Germania. Guvernul polon şovăie; 
injoncţiunea Parisului şi a Londrei. Tătărescu mă informează: 
Thierry, ambasadorul Franţei, se găsea în vizită la el, când a fost 
chemat la telefon de Paris. Ministrul de Externe al Franţei l-a 
însărcinat să transmită, prin ambasadorul Franţei la Varşovia, 
guvernului polon să nu cedeze nimic faţă de pretenţiile germane, 
iar dacă Polonia va fi atacată. Franţa şi Marea Britanie vor declara 
război Germaniei. Guvernul polon nu trimite în termen un 
negociator cu depline puteri la Berlin. Hitler nu admite această 
tergiversare, dă ordin armatei germane de intrare în Polonia şi 
printr-o cuvântare' anunţă începerea războiului. Franţa - fără 
consultarea Parlamentului - şi Marea Britanie declară război 
Germaniei. Mobilizare generală în România. Sunt concentrat la 
Regimentul 6 artilerie grea din Alba-lulia, ca ajutor de comandant 
al părţii sedentare. Partea activă şi de rezervă plecate în zona 
frontului apusean. Consiliu restrâns: Rege, Armând Călinescu, 
Grigore Gafencu; expectativă armată: deoarece nu există „casus 
foederi”, alianţa cu Polonia jucând numai faţă de U.R.S.S., dacă 
vom fi atacați, ne apărăm aceptând războiul. Aviația şi diviziile 
blindate germane manevrate cu măiestrie de Marele Stat Major 
zdrobesc fulgerător rezistența polonă, armatele polone 
capitulează una după alta, germanii la Varşovia, guvernul se 
refugiază spre frontiera română. Armata sovietică intră în 
Polonia, guvernul polon invocă ^casus foederis” față de România; 
a doua zi însă, guvernul polon şi preşedintele sunt nevoiţi să se 
refugieze la Cernăuţi. Guvernul român - fără Călinescu - în faţa 
acestei situaţii: toată Polonia ocupată, armata complet distrusă 
sau capturată nu mai dă nici o urmare apelului guvernului polon 
Exodul clasei conducătoare din Polonia, tranzitul aurului Poloniei 
peste România şi încărcarea lui la Constanţa pe vase englezeşti. 
Beck şi Ridz-Smigly rămân în România, intre timp. Armând 
Călinescu este împuşcat de un grup de legionari în 


plină stradă, în drum de la Preşedinţie la domiciliu. Represalii 
generalizate şi fără judecată la Bucureşti şi în toate judeţele din 
ţară. Generalul Argeşanu prim-ministru, apoi, după o săptămână, 
înlocuirea lui cu Constantin Argetoianu, care începe o acţiune de 
calmare a spiritelor şi de destindere. încercarea de a atrage pe 
bulgari în alianţa balcanică prin concesii teritoriale. Singură 
România face propuneri concrete şi imediate de concesii 
teritoriale, celelalte componente ale Antantei Balcanice se 
mulţumesc cu o adeziune principială. Până la urmă, încercarea 
rămâne fără urmări practice. Acţiunea lui Gafencu pentru a 
obţine de la Puterile apusene interpretarea garanţiei că joacă şi 
împotriva oricui, deci şi a U.R.S.S., a cărei atitudine devine din ce 
în ce mai amenințătoare. Puterile apusene leagă chestiunea de 
diferite condiţii în raport cu Turcia, că până la urmă refuză net şi 
formal. Situaţia militară pe frontul de vest. Francezii şi englezii se 
concentrează în dosul liniei Maginot, germanii în dosul Westwall- 
ului improvizat între cele două linii o vastă zonă „no man 's land'*. 
Trupe de recunoaştere franco-britanice înaintează în această 

zonă, însă numai până la o distanţă respectabilă de linia germană. 
Nici o acţiune serioasă, doar mici încăierări de patrule, iar după 
zdrobirea Poloniei, efectivele franco-britanice se retrag precipitat 
în dosul liniei Maginot, - fără vreo presiune germană. După 
sfârşitul campaniei din Polonia, care nu i-a costat pe nemți nici 
1.000 de morţi şi mai puţin de 2.000 de răniţi, Hitler, într-un 
mare discurs, oferă pace Franţei şi Angliei fără nici o pretenţie 
faţă de aceste două puteri. 

împărţirea Poloniei: U.R.S.S. iau în stăpânire jumătatea 
răsăriteană a Poloniei până la Bug (inclusiv Galiţia) cu titlu 
definitiv, fără ca Puterile apusene să reacționeze. Misiunea lui Sir 
Stafford Cripps ca ambasador la Moscova; orice operaţiune 
militară a  beligeranţilor încetează, în schimb U.R.S.S. se 
infiltrează în ţările baltice, apoi Ie încorporează. Armata sovietică, 
fără declaraţie de război, atacă Carelia. După numeroase 
insuccese înfrânge rezistenţa eroică a minusculei armate 
finlandeze. Finlanda încheie pace, cedând Carelia în favoarea 
U.R.S.S. Puterile apusene nici acum nu reacţionează. 

Iată roadele pe care le-a cules U.R.S.S. în scurta vreme după 
încheierea pactului zis de neagresiune Ribbentrop-Molotov: 
înlocuirea lui Argetoianu cu Tătărescu, înlocuirea F. R. N. cu 
Partidul Națiunii, partid unic şi totalitar. Regele - şef de partid, 
Urdăreanu - şef de stat major al partidului. Victor Moldovan - 
secretar general, Sidorovici - subsecretar de stat la Organizarea 
tineretului (Străjerie). Năstruşnicia acestei formule, acumularea 
tuturor răspunderilor asupra Suveranului. 

în martie 1940, Molotov într-un discurs revendică Basarabia. 
Fortificarea graniţei de răsărit, concentrări de trupe în Basarabia 
şi Dobrogea şi la frontiera de vest. Politiceşte suntem tot mai 
izolaţi. Armata Weygand din Orientul apropiat, înlăturarea lui 
Stoiadinovici de către Prinţul Paul, care vrea să exercite singur 
puteri dictatoriale. Prietenie eternă cu ungurii. U.R.S.S. face 
avansuri Ungariei pentru întreaga Transilvanie, Bulgariei pentru 
întreaga Dobroge. Bulgaria nu se lasă antrenată atât de departe, 
se menţine la revendicarea Cadrilaterului. Guvernul se zbate în 
această triplă încercuire de revendicări, fără a găsi nici o ieşire. 
Germania - sub ochii invincibilei flote britanice - ocupă, printr-o 
acţiune navalo-terestră uimitoare, toată Norvegia. Situaţia în 
Apus merge vădit spre o explozie. în ziua de 10 mai armata 
germană atacă Olanda, Belgia, Franţa. Informaţii parvin Regelui 
în timpul deplasării. Optimism general, germanii de astă dată vor 
avea a face cu armata franco-britanică, care se va pune la punct. 
Peste cinci zile, Olanda este ocupată şi armata capitulează la 30 
mai. Comunicatul anunţă străpungerea liniei Maginot pe o 
lungime de 100 km. Diviziile blindate înaintează vertiginos până 
la Somme şi apoi pe Somme până la Canalul Mânecii şi astfel 
frontul este rupt în 


Ţara nimănui. 
două, iar armatele franceză, britanică şi belgiană prinse într-o 
uriaşă încercuire! Regele Belgiei capitulează, diviziile franceze 


AMINTIRI POLITICE 239 


capturate (cele mai bune) şi o mică parte a diviziilor britanice se 
îmbarcă la^Dunkerque în mijlocul unui dezastru cumplit şi se 
retrag în Metropolă fără arme, demoralizaţi şi extenuaţi. Stupoare 
generală. , 

Mă cheamă Tătărescu să-mi facă comunicarea: potrivit 
concluziilor experţilor militari, culese din cele ce s-au petrecut pe 
frontul de vest, armata germană este irezistibilă; nimeni şi nimic 
nu-i poate sta în cale; puterile apusene sunt în pragul prăbuşirii 
militare inevitabile. Din această situaţie de nerăstălmăcit, Regele 
şi guvernul au tras concluzia că a sosit ora 12 pentru România de 
a schimba radical macazul politicii externe şi a trece alături de 
Germania, dacă nu vrem să ne riscăm existenţa. A vrut să mă 
pună la curent cu situaţia, fără a-mi cere părerea sau sfatul. Mă 
mulţumesc să-i spun că regret că avertismentul dat de mine cu un 
an şi jumătate în urmă a fost bagatelizat şi nu s-a ţinut seamă de 
el. Atunci ne puteam aranja situaţia fără sacrificii morale şi 
materiale, rămânând neutri, bine şi cu unii şi cu alţii. Acum, chiar 
hotărâți să trecem cu arme şi bagaje în tabăra învingătorului, 
după câte s-au petrecut, trag la îndoială că ne putem salva cu faţa 
curată. 

Faza a doua a luptelor din Franţa. Gamelin este înlocuit cu 
generalul Weygand, chemat din Orient. O dată cu plecarea lui 
Weygand, pretinsa armată interaliată din Orientul apropiat 
dispare. Weygand improvizează o nouă linie de rezistenţă pe 
Sonune-Aisne, linia Maginot răsăriteană. După o pauză de câteva 
zile, se declanşează noua ofensivă germană; linia de rezistenţă în 
Apus este prompt zdrobită, armata germană trece Sena, ocupă 
Parisul şi înaintează vertiginos spre sud, în direcţia Orleans - 
Lyon - Dijon, linia Maginot de pe Rin este străpunsă, se 
desemnează o gigantică încercuire, armata franceză în plină 
descompunere. Guvernul Paul Reynaud se refugiază spre 
Bordeaux. Apel disperat la Anglia: oferta Churchill - uniune 
franco-britanică. Apel disperat către Roosevelt să intre în război 
alături de Franţa. Roosevelt promite concurs moral şi material, 
dar refuză să intre în război. Guvernul Reynaud demisionează. 
Mareşalul  Pătain  capitulează. Convenţia de capitulare se 
semnează în pădurea de la Compiegne, în vagonul în care s-a 
semnat în 1918 armistițiul cu Germania. Hitler, într-un mare 
discurs, face bilanţul campaniei care s-a soldat cu câteva mii de 
morţi şi răniţi din partea Germaniei şi cu peste 5 milioane de 
prizonieri olandezi şi belgo—anglo—francezi; propune din nou 
pace onorabilă Marii Britanii. Toţi sunt convinşi că ne găsim în 
ajunul invaziei în Anglia. 

Gigurtu la Externe în locul lui Gafencu. Guvernul român oferă 
Germaniei colaborare politică, economică şi militară. Berlinul 
răspunde că nu are nevoie de colaborarea militară a nimănui, iar 
colaborarea politico-economică depinde de atitudinea guvernului 
român în problema revendicărilor U.R.S.S. Sosirea noului 
ministru al U.R.S.S. la Bucureşti, care vrea să discute cu Gigurtu 
problemele pendinte între cele două ţări. Gigurtu se face că nu 
înţelege şi se limitează exclusiv la probleme economice şi 
comerciale care pe sovietici nu-i interesează. 

26 iunie 1940: ultimatum sovietic pentru cedarea şi evacuarea 

în termen de 3 zile a Basarabiei, Bucovinei de Nord şi a regiunii 
Herţa. Apel disperat către Hitler şi Mussolini să ne apere faţă de 
Soviete. Răspunsul Berlinului şi Romei: sfatul să cedeze fără 
împotrivire. Ungaria este gata să ne atace. Consiliu de Coroană: 
se acceptă ultimatumul sovietic. Condiţiile în care s-a făcut 
evacuarea precipitată, atitudinea ostilă a populaţiei evreieşti. Nou 
apel către Hitler să ne garanteze integritatea teritorială şi să-i 
reţină pe unguri. Berlinul condiţionează respectarea integrităţii 
noastre teritoriale de o înţelegere cu Bulgaria şi Ungaria. 
Tătărescu demisionează, Gigurtu - prim-ministru, Mihail 
Manoilescu ministru de Externe. Guvernul este de acord să 
înceapă negocieri cu Bulgaria şi Ungaria. Scrisoarea 

Regelui Carol către Hitler ca răspuns la scrisoarea lui Hitler. 
Ambasada lui Bossy Ia Budapesta şi a lui Cădere la Sofia. Reiau 
raporturile personale cu Fabricius, făcându-i o vizită de 
informare. îmi spune că problema Ardealului se pune din plin şi 
urgent. Lasă să înţeleg că soluţia agreată de Hitler ar fi schimb 
total de populaţie, care ar comporta însă din partea României 
cedarea teritoriului la vest de Munţii Apuseni. Combat cedarea 
arătând că pe acest teritoriu românii formează majoritatea 
covârşitoare. îmi răspunde că nu-i spun nimic nou şi îmi 
desfăşoară o mare hartă etnografică a României, foarte exactă şi 
veridică. Dar dacă vrem să scăpăm de secui, de ungurii din oraşe 
şi din infiltraţiile coloniilor (circa 1.300.000), este nevoie să le 
dăm spaţiu vita). Rămânem pe poziţii. Mă hotărăsc să ies din 
rezerva ce mi-am impus. 

Scriu Regelui, cerând să-i pot expune îngrijorările mele şi 
sugestiile. Public un articol (sub formă de scrisoare) în 
„Universul” prin care trag clopotul de alarmă, arăt hotărârea 
poporului de a nu ceda şi cer ca ţara să-şi poată manifesta 
părerea şi voinţa. Prima audienţă la Rege: îi demonstrez 
gravitatea situaţiei interne şi externe şi arăt că două măsuri se 
impun fără zăbavă, ca satisfacţie morală şi sentimentală pentru 
ţară şi Hitler îndepărtarea evreicei Elena Lupescu, apoi guvern de 
concentrare naţională. Prin aceste măsuri se poate reface 
solidaritatea între Coroană şi naţiune, se va îmblânzi antisemitul 
Hitler, iar răspunderea pentru hotărârea ce se va lua în problema 
Ardealului nu va apăsa numai pe umerii Suveranului, ci va fi pe a 
ţării întregi. îi remit în scris rezumatul expunerii şi propunerilor 
mele. Regele, foarte mişcat, până la urmă convine în principiu, va 
reflecta foarte serios şi va aviza în curând. Mă invită să-l văd mai 
des. Urdăreau răspândeşte zvonul că este iminentă chemarea mea 
în fruntea guvernului. Acţiunea mea pe lângă prietenii Regelui 
din Ardeal. Eşuez din cauza eschivării mitropolitului Bălan. Vizita 
lui Gigurtu şi lui Manoilescu la Berchtesgaden şi la Mussolini. 
Revin cu aere de mare satisfacţie şi arată că soluţia schimbului de 
populaţie este definitiv câştigată, având mână liberă să tratăm cu 
Ungaria şi Bulgaria pe îndelete. Această euforie s-a dovedit a fi 
nejustificată. 

Ofensiva aeriană şi submarină împotriva Angliei. Hitler în 
culmea puterii. 

Conferinţa de la Turnu Severin şi 
Arbitrajul de la Viena 

Audienţă la Rege, stăruinţe pentru rezolvarea problemelor 
puse de mine. Consfătuirea fruntaşilor ardeleni convocată de 
Gigurtu. Propuneri de a intra în guvern pe care le refuz. Se cade 
de acord cu Budapesta pentru întrunirea unei Conferinţe la Turnu 
Severin. Desemnarea mea ca prim delegat. Scrisoarea mea către 
Rege la 15 august 1940*. Sugestia germană: să terminăm, 
imediat cu Bulgaria şi să rămânem numai cu litigiul cu Ungaria. 
Manoilescu vrea să salveze Balcicul. Plecarea mea condiţionată de 
Conferinţă. Gigurtu primeşte mandatul de a constitui un guvern 
de concentrare. Sabotarea mandatului. Conferinţa de la Tumu 
Severin. Victoria mea trecătoare. Consiliul de Coroană, care în 
unanimitate mă aprobă şi îşi însuşeşte propunerile mele. Numirea 
mitropoliţilor Bălan şi Nicolescu de consilieri regali, ceea ce iese 
din ansamblul formulei susţinute de mine. Contact personal 
permanent cu Fabricius şi Chigi în timpul Conferinţei, pe care îi 
câştig să mă secondeze fără rezerve. Eclipsarea până la totală 
absenţă de acţiune a miniştrilor noştri la Berlin şi Roma. Ultima 
şedinţă a Conferinţei de la Tumu Severin. Ruptura. Guvernul 
schimbă brusc de atitudine, abătându-se de la hotărârile 
Consiliului de Coroană. Conflict între mine şi guvern. Audienţă a 
doua zi. Regele îmi dă dreptate, recunoscând că cu o zi în urmă a 
greşit admițând atitudinea guvernului. Gigurtu 


la Predeal, lipsA de audienţă comună. Invitarea lui Manoilescu la 
Viena, cu depline puteri pentru continuarea negocierilor cu 
Ungaria; în subsidiar este invitat şi prunul ministru, Gigurtu. 
Regele înlocuieşte pe Gigurtu cu mine. Plecarea la Viena. în tren 
elaborăm propunerea României pentru schimb total de populaţie 
cu cedarea a 10.000 km de teritoriu şi parţial (secui) cu 7.000 km 
de teritoriu. Sosirea la Budapesta, în plină mobilizare generală a 
armatei maghiare. La Viena, unde ne aşteaptă miniştrii României 
la Berlin (Romalo), Roma (Bossy), Budapesta (Crutzescu), 
Bratislava  (Lahovary), reprezentantul Marelui Stat Major, 
generalul Dragalina. Manoilescu poftit de Ribbentrop. După două 
ore se întoarce complet demoralizat şi zdrobit, sub impresia unui 
dezastru complet pentru România: tratative şi schimb de 
populaţie înlăturate, arbitraj fără rezerve şi condiţii al lui 
Ribbentrop şi Ciano. Nu este în stare să-mi dea explicaţii mai 
substanţiale. Chem pe Fabricius şi îi cer să văd imediat pe 
Ribbentrop pentru a mă lămuri asupra situaţiei. După câteva 
minute mă conduce la Ribbentrop, care mă primeşte în prezenţa 
lui Ciano şi a traducătorului Paul Schmidt îmi cere scuze că nu 
am fost convocat împreună cu Manoilescu; vina ar fi a guvernului 
român care nu a informat Berlinul asupra calităţii mele de 
delegat. Acum situaţia nu se mai poate modifica, deoarece şi 
contele Teleky figurează ca observator. Aceasta nu împiedică să 
mi se dea consideraţia cuvenită şi să mi se dea toate informaţiile. 


+++ Vezi la pag. 236, Anexa 1. 


242 VALERIU POP 


îmi expune consecinţele pentru România în caz de neacceptare. 
Garanţia pentru integritatea şi suveranitatea României. Refuză să 
discute fondul în particular fie cu noi, fie cu ungurii. Aceasta se va 
face numai în cadrul Arbitrajului. De altfel, pretinde că este 
perfect documentat (vezi lucrarea mea Bătălia pentru Ardeal). 
Arăt că nu avem împuternicire de a ne pronunţa asupra 
arbitrajului, vom raporta Bucureştiului. Convine până la urmă să 
prelungească termenul ultimativ de 3 ore până la ora 24. Cer 
Palatului prin telefon convocarea imediată a Consiliului de 
Coroană. între timp vom transmite prin telefon rapoartele cifrate. 
Manoilescu grav zdruncinat moral şi fizic. încearcă zadarnic să ia 
contact cu personalităţi germane şi italiene. Teleky demisionează 
în faţa cererii de arbitraj, apoi revine. Fabricius stăruie întruna 
pentru răspuns. Convoc pe miniştrii noştri plenipotenţiari şi le cer 
părerea. Toţi se pronunţă - motivat - pentru acceptarea 
arbitrajului. Generalul Dragalina se pronunţă pentru acceptare, 
iar dacă hotărârea ne-ar fi nefavorabilă, pentru refuz de a o 
executa. Consiliul de Coroană de la Bucureşti; la ora 4 dimineaţa 
ni se comunică prin telefon că Consiliul de Coroană, în majoritate, 
a acceptat arbitrajul, totuşi cu condiţia ca Germania şi Italia să ne 
garanteze integritatea şi suveranitatea. Depline puteri au fost 
depuse la legația germană din Bucureşti, deplinele puteri sunt 
colective, pe numele lui Manoilescu şi al meu. La ora 11 ni se 
remit scrisorile de garantare semnate de von Ribbentrop, 
respectiv contele Ciano. Redactez un protest pe care Manoilescu 
urmează să-l citească, dacă arbitrajul s-ar face cu nesocotirea 
dreptului internaţional. 

Arbitrajul din Palatul Belvedere - un dictat. Manoilescu 
semnează cu un refuz. Manoilescu are o sincopă şi se prăbuşeşte, 
îl ridic şi îl conduc într-un salon vecin. Ribbentrop vine cu 
medicul lui particular care dă îngrijiri lui Manoilescu. Chem pe 
Romalo, îi dau toate actele, îl informez aspra nulităţii acceptării, 
îl trimit cu avionul la Bucureşti şi cu propunerea ca Regele şi 
guvernul să reexamineze situaţia şi să repudieze arbitrajul. Masă 
comună: generalul Jodl spune generalului Dragalina că hotărârea 
este o imposibilitate teritorială, etnică şi politică, deci România să 
nu se lase abătută. întrevedere cu Ribbentrop căruia îi reproşez 
arbitrajul şi lipsa oricăror garanţii pentru românii dezmembraţi. 
Admite şi declară că guvernul german «a ocroti soarta românilor 
din Ardealul de Nord ca cauza proprie a guvernului şi poporului 
german şi va constrânge guvernul ungar să le respecte viaţa, 
avutul şi drepturile lor politice şi civile. Cheamă pe Csaky şi, în 
prezenţa mea, îi face o comunicare cominatorie în acest sens, la 
care îl asociază şi pe Ciano şi îl face pe 
Csaky să-şi asume obligaţii formale şi categorice. Al doilea 
ultimatum pe chestia comunicatului informativ de la Bucureşti, 
cetând revocarea lui. Spune că ne va reţine până la primirea 
răspunsului. Demonstrația organizaţiilor hitleriste din Viena 
pentru Axă. La ora 19 suntem convocați la gară, fără să fi primit 
vreun răspuns de la Bucureşti şi deci fără a fi făcut noi vreo 

comunicare lui Ribbentrop. Ulterior am aflat că guvernul a dat un 
comunicat îndulcit, care însă nu a fost tipărit de gazete decât în 
câteva exemplare care au fost trimise legaţiei germane. 

Drumul spre casă. Consternarea ţării. La Chitila coborâm din 
tren şi mergem direct la Rege, pe care îl punem la curent cu cele 
petrecute. Regele, foarte abătut, dar calm, ne arată demersul 
ameninţător al lui Molotov în noaptea de 29/30 august. Atitudinea 
presei sovietice a doua zi, nebunia de a expune ţara unui război 
împotriva tuturor - Bulgaria, Ungaria, Italia, Germania, U.R.S.S., 
certitudinea unui dezastru total, fără ieşire şi fără speranţă; în 
faţa acestei situaţii tragice, singura soluţie admisibilă era să ne 
plecăm, în împrejurările date, numai un nebun scos de la balamuc 
ar fi putut împinge ţara la un dezastru total şi iremediabil. 

După audiența - comună, solicit o audienţă personală, pe care 
Regele mi-o acordă, urmând ca ziua să fie fixată ulterior. 
Stăruiesc pentru urgenţă. Urdăreanu, din cauza a două nopţi 
nedormite şi a extenuării Curţii, intercalează duminica şi fixează 
audiența pentru luni. Vizita lui Horia Sima care, din Tumu 
Severin, venea aproape zilnic să mă vadă, ca şi doctorul Lupu din 
partea P. N. Ţ. şi doctorul Angelescu din partea P. N. L., cu titlu 
informativ. Horia Sima îmi arată gravitatea situaţiei interne şi 
situaţia extrem de primejduită a Regelui, pe care opinia publică, 
mai ales sub influenţa acţiunii lui Maniu, îl socoteşte personal 
responsabil de cele petrecute. Legionarii nu pot rămânea inactivi 
şi impasibili faţă de curentul din ţară. Ei nu urmăresc detronarea 
cu orice preţ a Regelui ca luliu Maniu, convin că a deschide criza 
de domnie este foarte primejdios pentru ţară. Formula mea - 
lichidarea imediată a chestiei Lupescu şi instituirea concomitentă 
a unui guvern de concentrare naţională - o socoteşte bună şi 
operantă, pentru a feri ţara de zguduire şi convulsiuni interne şi a 
reface unitate şi armonie între domnie şi guvern şi ţară. Insă 
mişcarea legionară nu mai poate aştepta în rezervă decât până 
marţi 3 septembrie. Dacă Suveranul în acest răstimp nu 
realizează propunerile mele, ei îşi reiau libertatea de acţiune. 
Ţine să-mi spună leal şi fără reticenţe că acţiunea lor va crea 
ireparabilul, ruptură asupra căria ei nu vor mai putea reveni sub 
nici o formă. La plecare îşi exprimă consideraţia excepţională faţă 
de obiectivitatea, lealitatea, sinceritatea şi patriotismul meu 
dezinteresat şi mă asigură că orice s-ar întâmpla în viitor, 
mişcarea legionară mă va socoti ca un sfătuitor prietenesc, de ale 
cărui păreri vor ţine seama totdeauna, asigurări care nu s-au 
tradus în fapte, spre dauna ţării şi a prăbuşirii mişcării legionare. 

Prima întâlnire cu generalul Antonescu, din iniţiativa 
doamnei Barbu. întâlnirea a avut loc îndată după cuvântarea mea 
la Radio, la locuinţa lui Antonescu, care sosise de două zile de la 
Mănăstirea Bistriţa, unde fusese internat. Mă primeşte cu 
declaraţia că cedarea de la Viena era inevitabilă, deoarece el, ca 
general, cunoscător perfect al situaţiei militare, ştie mai bine 
decât oricine că eventuala noastră rezistenţă militară s-ar fi 
prăbuşit la maximum 2-3 zile şi România ar fi fost ştearsă de pe 


244 VALERIU POP 


hartă. Aprobă fără rezerve soluţia adoptată de Rege, salvarea 
existenţei ţării, chiar cu preţul unor concesiuni teritoriale 
dureroase. Orice altă soluţie ar fi fost o adevărată crimă. Este de 
acord că în interesul salvării ţării trebuie evitată orice 
convulsiune internă sau criză de domnie. Este gata a se pune la 
dispoziţia  Suveranului, fără rezerve mintale, pentru orice 
însărcinare; nu are nici o ambiţie deşartă. Mă asigură pe cuvântul 
lui de general că nu nutreşte nici un resentiment faţă de mine şi 
este animat numai de dorinţa de a contribui la salvarea Coroanei 
şi a ţării. Afirmă că poate face mult prin autoritatea de care se 
bucură 

în faţa armatei şi a mişcării legionare. Antonescu a fost complet 
nesincer. După cum am aflat şi mi-a confirmat el însuşi mai 
târziu: încă la mănăstire, direct şi prin Ică Antonescu, s-a înţeles 
cu Fabricius pentru înlăturarea Regelui; în prima noapte după 
sosirea la Bucureşti, a avut o întâlnire conspirativă cu Maniu şi 
Dinu Brătianu, au căzut de acord să nu accepte nici unul vreo 
însărcinare din partea Regelui, să împingă lucrurile spre 
detronare, iar apoi să-şi asume puterea toţi trei în comun; s-a 
înţeles pe urmă cu legionarii ca aceştia să declanşeze o mişcare 
violentă. După abdicarea Suveranului, într-o cuvântare-declaraţie 
radiodifuzată, s-a mândrit cu sperjurul (călcarea premeditată a 
jurământului de credinţă), iar mai târziu, într-o convorbire, şi-a 
exprimat mulţumirea mare că i-a reuşit să-i tragă pe sfoară pe 
toţi. 

A doua zi, dramatica audienţă la Rege: recapitulez 
evenimentele din ultimele săptămâni, propunerile mele, 
acceptarea lor de către Suveran, inexplicabila şi condamnabila 
tergiversare pentru realizarea lor practică; s-a creat aproape 
ireparabilul, este ora 12; situația Regelui este grav amenințată, 
mai există numai o slabă licărire de speranță, cu condiția să se 
hotărască imediat şi să nu se întârzie nici o clipă cu realizarea. 
Foarte mişcat şi aproape zdruncinat, Regele totuşi caută o ieşire 
consolându-se că şi Regele Carol I s-a găsit în situații la fel de 
dificile, când i se cerea zgomotos abdicarea şi se scria pe zidurile 
Palatului „De închiriat”, şi totuşi nu s-a întâmplat nimic. Răspund 
prompt: situaţiile nu sunt identice: Regele Carol I era după un 
război victorios, câştigând Dobrogea, independenţa, regalitatea şi 
cu o viaţă familială ireproşabilă, iar acum Regele a pierdut fără 
luptă mai bine de 1/3 din teritoriul ţării şi are o legătură 
sentimentală detestată de întreaga ţară. Este deci absolut nevoie 
de o hotărâre eroică. II informez de atitudinea legionarilor şi a 
generalului Antonescu. Stăruiesc din răsputeri, cu toate 
argumentele şi din toate puterile, dar nu reuşesc să-l determin 
pentru o hotărâre imediată de realizare. Ne despărţim după 
aproximativ 3 ore doar cu promisiunea că va aviza până marţi 
dimineaţa. Marţi, din oră în oră, chem Palatul la telefon şi 
primesc invariabil răspunsul că Suveranul încă nu a luat 
hotărârea aşteptată. Determin măsuri la Ministerul de Finanţe şi 
la Banca Naţională pentru susţinerea materială a românilor din 

Ardealul de nord-vest, stărui ca toţi funcţionarii şi, în general, 
românii să rămână pe loc, trebuie să dăm impresia că este 
pământul nostru şi nu o colonie pe care o părăsim la- prima 
vicisitudine. Se trimit băncilor fonduri, episcopilor, se achită 
salariile pe trei luni, se şterg toate restanţele pentru loturile de 
împroprietărire şi de impozite, etc., guvernul însă face marea 
greşeală de a ordona evacuarea tuturor autorităţilor publice 
(funcţionari, corp didactic, etc.). Seara la ora 8 se produce prima 
manifestaţie a legionarilor în faţa Palatului, focuri de armă, 
manifeste extrem de violente şi insultătoare la adresa Regelui. 
Vezi desfăşurarea exactă a evenimentelor până la abdicarea 
Regelui în notele mele zilnice şi lucrarea Abdicarea Regelui Carol 
II. Primul act de nelealitate a lui Antonescu: cenzura lasă să apară 
în „Universul” articolul injurios şi aţâţător al lui Stelian Popescu. 
Credeam pe Rege plecat, după cum se convenise în cursul nopţii 
şi cu Fabricius. La ora 5 p. m., vizita lui Alexandru Vaida-Voievod, 
care îmi arată invitarea sa în audienţă pentru ora 18 la Regele 
Carol. Surprins şi contrariat de amânarea plecării, care îi pune în 
primejdie viaţa Suveranului. Plec numaidecât la Fabricius pentru 
a-i cere explicaţii şi socoteală. Fabricius îmi arată că Germania s-a 
ţinut de cuvânt, la ora 6 dimineaţa a fost pus la dispoziţie pentru 
Rege şi suita sa oficială. Suveranul însă a vrut să o ia cu sine şi pe 
Elena Lupescu, iar Hitler nu admite intrarea evreicei Elena 
Lupescu pe teritoriul german. Regele refuzând categoric să se 
despartă de Lupescu, planul exilului lui Carol la Sigmaringen a 
căzut Guvernul român s-a 

adresat Elveţiei, iar Consiliul Federal este sesizat şi se găseşte în 
deliberare. De altfel, generalul Antonescu şi-a luat angajamentul 
că va însoţi personal trenul regal până la frontieră, iar prezenţa 
lui este cea mai deplină garanţie că nici un incident sau accident 
nu se va produce. în replică arăt: guvernul şi Fabricius par că nu 
şi dau seama de primejdia care ameninţă viaţa Suveranului în 
urma articolului lui Stelian Popescu şi a campaniei furibunde 
dezlănţuite de legionari. Dacă plecarea mai întârzie nu se poate 
evita un deznodământ fatal. Nu cred în angajamentul lui 
Antonescu, care nu va părăsi capitala pentru 48 de ore în primele 
zile ale acestei răsturnări haotice. Hotărârea Consiliului Federal 
poate să mai întârzie zile şi zile. Fac răspunzător în faţa istoriei 
pe Fabricius personal şi pe Germania pentru eventualul regicid. 
Fabricius mă întreabă ce este de făcut. îi răspund că dacă Carol 
nu mai poate sta nici o clipă la Bucureşti, poate foarte bine să 
aştepte pe pământul Italiei sfârşitul deliberării Consiliului 
Federal Elveţian. Fabricius îmi obiectează că guvernul român nu a 
făcut nici o cerere în acest sens. îi răspund că nu mă interesează 
aceste forme goale, ci să vorbească imediat cu Chigi, ministrul 
Italiei, care poate să-l tragă de limbă pe Manoilescu în acest sens 
şi apoi să obţină asentimentul Romei prin telefon. Declar că nu 
părăsesc biroul lui Fabricius până nu am răspunsul de aprobare. 
Fabricius se execută, vorbeşte cu Chigi care, peste o oră, ne 
comunică asentimentul Romei că Suveranul abdicat este autorizat 

să staţioneze pe teritoriu italian (Milano) până la sosirea hotărârii 
Consiliului Federal. Plecarea se fixează pentru ora 23 în aceeaşi 
seară. De altfel, hotărârea Consiliului Federal a fost negativă şi 
Regele a plecat până la urmă în Portugalia, prin Spania. Fireşte 
Antonescu, sub pretextul unei indispoziţii, s-a eschivat să-l 
însoţească pe Rege, însărcinând pe colonelul Dragomir cu 
însoţirea; în tren apoi s-a urcat şi generalul David Popescu, 
ministrul Internelor. La Lugoj au fost avertizaţi că trenul este 
aşteptat la Timişoara de o mulţime de legionari înarmaţi. Datorită 
vigilenţei şi prezenţei de spirit a inspectorului C. F. R, Pavelescu 
şi a şefului gării Timişoara, trenul a trecut fără oprire până pe 
teritoriul Iugoslaviei, ciuruit însă de gloanţe şi urmărit de 
legionari urcați în camioane şi opriţi la frontieră de grănicerii 
iugoslavi prin salve de arme. Astfel a scăpat trenul regal şi cei din 
tren de un masacru general. După spusele generalului Filitti, 
aghiotant regal, care a însoţit pe Suveran până în Potugalia, rolul 
colonelului Dragomir a fost foarte suspect şi dubios în această 
afacere. 


. . 
Statul naţional-legionar 

Generalul Antonescu continuă să guverneze cu echipa lui 
Gigurtu, ajutat de lIcă Antonescu care, fără a avea o situaţie 
formală şi legală, este factotumul pe lângă generalul Antonescu. 
Ică Antonescu încearcă să zădămicească o înţelegere cu 
legionarii, informând pe generalul Antonescu că pretenţiile 
legionarilor ar fi excesiv de mari şi deci, inacceptabile. Generalul 
Antonescu mă roagă să sondez intenţiile legionarilor şi a 
germanilor pe care să-i fac să înţeleagă că este util şi necesar ca 
generalul Antonescu să aibă mână liberă la alegerea 
colaboratorilor săi de viitor. Vizită la Horia Siţna la sediul 
mişcării legionare care este în plină activitate de febrilă 
reorganizare şi se prezintă ca singura şi cea mai activă grupare 
politică. Horia Sima se arată foarte moderat Este gata a colabora 
cu mişcarea legionară la o guvernare de naționalism moderat, 
recunoaşte deschis că legiunea nu este în stare să-şi asume 
guvernarea sau chiar ministere-cheie, că au nevoie de o lungă 
ucenicie, etc. Informez pe Antonescu de sentimentele reale ale lui 
Horia Sima. întrevederea cu Neubacher, care reprezintă şi 
partidul nazist. Neubacher îmi comunică că Germania acordă 
încredere generalului Antonescu; fireşte, sim- 


patizează mişcarea legionarii şi crede că o înţelegere şi 
colaborare între Antonescu şi legiune ar fi foarte utilă ţării şi 
relaţiilor cu Germania, dar că Germania nu înţelege să lege 
mâinile lui Antonescu în alegerea colaboratorilor săi. Comunic lui 
Antonescu punctul de vedere german. 

Noul guvern Antonescu-Horia Sima. Reducerea prerogativelor 
regale: stat naţional-—legionar: Antonescu, Conducător al statului; 
Horia Sima - al Legiunii. 

Accept misiunea la Budapesta pentru a încerca de a se ajunge 
cu guvernul ungar la un modus vivendi în ce priveşte situaţia 

românilor din teritoriul evacuat. Am mână liberă în conducerea 
negocierilor. Sosirea la Budapesta în 14 septembrie, începerea 
negocierilor sub impresia samavolniciilor comise de unguri. 

Negocierile cu guvernul ungar (Csaky -  Vomle), 
samavolniciile ungurilor în teritoriul ocupat mă decid să rup 
conversațiile cu ungurii, din vina lor, denunţându-i opiniei 
publice mondiale. Articolul din Pester Lloyd: Quo vadis Romania? 
Dramatică întrevedere cu Csaky, care lasă să înţeleg că mergem la 
un război între Ungaria şi România. îl pun la punct La Bucureşti, 
Antonescu şi Sturdza - noul ministru de Externe - aprobă fără nici 
o modificare proiectul meu de declaraţie. Cădem de acord ca a 
doua zi, când voi citi declaraţia la adresa guvernului ungar, în 
aceeaşi seară declaraţia să fie radiodifuzată în toate limbile. 
Ultima întrevedere cu Vomle, ieşirea lui, drastica punere la punct, 
ruptura. încercarea lui Gyarfas de a reînnoda firul întrerupt în 
extremis, refuzul meu. 

Misiunea mea pentru Berlin şi a lui Manoilescu la Roma 
pentru a cere intervenţia puterilor Axei împotriva brutalităţilor 
ungare. Misiune specială: a trata o alianţă politico-militaro- 
economică cu Germania şi a obţine pe dr. Schacht pentru 
îndrumarea asanării finanţelor şi economiei româneşti. Plecarea a 
doua zi la Berlin. Primirea, masa oferită de Worman, de faţă fiind 
Altenburg şi Ruggeri, delegaţi cu ancheta la faţa locului. Audienţă 
la Ribbentrop (vezi dosarul Berlin”), atitudinea mea la Berlin. 
Plângerea ministrului ungar, generalul Iztoiny împotriva 
atenţiunilor germane la adresa mea şi a acţiunii mele. încep 
conversații cu Weizsâcker şi Gauss în ce priveşte alianţa. Dr. 
Schacht în dizgrație. Intempestiva hotărâre a guvernului român 
de a adera la pactul tripartit, fără nici o condiţie. Ocuparea de 
către Soviete a insulelor din Delta Dunării. Demers pe lângă 
guvernul german pentru a pune frâu tendinţelor vădite de 
expansiune sovietică şi de acaparare a stăpânirii Deltei. Vizita lui 
Molotov la Berlin. Aparent cordialitate şi deplină înţelegere. A 
doua zi, Worman îmi face comunicarea formală că în problemele 
Dunării, România să nu facă nici cea mai mică concesiune; 
Germania ne va susţine până în pânzele albe; mă lasă să înţeleg 
că colaborarea germano-sovietică virtual a luat sfârşit. 

Vizita lui Antonescu la Berlin pentru semnarea pactului 
tripartit Conflicte între Antonescu şi Sturdza. Legionarii din suita 
lui Antonescu. Mircea Cancicov peste misiunea lui Dimitriu care a 
căutat să facă atmosferă împotriva mea. Numirea lui Greceanu ca 
ministru plenipotenţiar. îi spun lui rntonescu că mă înapoiez la 
Bucureşti. Atitudinea greşită a lui Antonescu în ce priveşte 
ancheta din teritoriul evacuat. Rezultatul vizitei lui Antonescu: în 
fond nici un rezultat practic în plus, germanii nu înclină balanţa 
nici în favoarea lui Antonescu, nici a legionarilor. Mai rămân la 
Berlin circa o săptămână. Plecarea spre casă prin Budapesta. Pe 
peronul gării din Budapesta, legația şi generalul Dragalina îmi 


§§§ Dosarul acestor tratative se. află în arhiva familiei. 
**** Se află în arhiva familiei. 

comunică oribila ştire a omorârii profesorului Nicolae lorga, a lui 
Virgil Madgearu şi a celor închişi la Jilava. Generalul Dragalina 
îmi oferă concursul său şi al armatei pentru o lovitură de stat, 
deoarece Antonescu nu este în stare să facă faţă situaţiei, iar eu 
aş fi 

singurul care aş putea domina situaţia şi readuce ţara la normal. 
Mulţumindu-i pentru sentimentele arătate, mă eschivez de la 
orice încercare de aventură. Comisia de Control se instalează la 
Cluj. Expulzarea intelectualilor români, exodul a peste 200.000 de 
români. Represaliile. La Bucureşti, întrevederi cu generalul 
Antonescu şi Horia Sima, pe care îl avertizez drastic împotriva 
exceselor şi extremismului, demonstrându-i că mişcarea legionară 
stârneşte împotriva sa ostilitatea opiniei publice şi a armatei. 
Conformare în vorbe, nu însă şi în fapte. Ungurii intervin prin 
guvernele german şi italian pentru desărcinarea mea în chestiile 
româno-ungare din cauza intransigenţei atitudinii mele care 
zădărniceşte orice putinţă de înţelegere. Antonescu refuză să 
cedeze acestei injoncţiuni. Recomandările comisiei de anchetă şi 
control propun proteste, deoarece sunt măsuri bilaterale care nu 
scot în relief vina Ungariei. Funeraliile lui Comeliu Zelea 
Codreanu. Salvarea grupului Tătărescu, Argetoianu etc. de către 
Horia Sima şi Rioşanu. Generalul Antonescu continuă colaborarea 
cu legiunea. Legionarii împotriva Regelui Mihai. Audienţa mea la 
Regele Mihai. Recepţia de 24 ianuarie a cavalerilor Ordinului 
Ferdinand. Lungă conversaţie cu Regina Mamă Elena. 

Invitaţia lui Hitler pentru Antonescu şi Horia Sima. Sima 
refuză să meargă împreună cu Antonescu. Zelea Codreanu 
bătrânul împotriva lui Horia Sima. Divergenţe între Antonescu şi 
Horia Sima. Legionarii împotriva lui Ică Antonescu şi femeilor din 
anturajul lui Antonescu (Doamna Antonescu, doamna Veturia 
Goga, doamna Barbu). Horia Sima convoacă pe toţi prefecţii 
legionari la preşedinţie. în noaptea lipsei lor, lovitura de stat a lui 
Antonescu, înlocuirea lui Sturdza şi a generalului Petrovicescu de 
la Interne şi a tuturor prefecţilor legionari prin ofiţeri activi. 
încerc să înlătur posibilitatea unei noi zdruncinări interne, nici 
Horia Sima, nici secretarul general de la Interne nu sunt de găsit 
Demonstrația muncitorilor legionari sub conducerea lui Boeru 
împotriva lui Ică Antonescu şi a Veturiilor. Rebeliunea legionară 
care ocupă cazarma din strada Roma şi Prefectura Poliţiei, 
precum şi fabricile. Lupte nedecise de stradă, Antonescu aduce o 
divizie sigură din provincie. Legionarii sunt zdrobiţi de armată. 
Capitularea Prefecturii. Atitudine germană împărţită. Horia Sima 
se salvează în Germania cu ajutorul armatei germane. 
Represiunea, arestarea şi condamnarea legionarilor. înlocuirea lui 
Farbicius cu von Killinger. Prima întrevedere cu Killinger care 
crede că rebeliunea este rezultatul unor uneltiri sovietice, 
guvernul german are încredere nelimitată în generalul Antonescu. 
Greceanu de la Berlin este înlocuit cu Bossy, consulul general 
Micu cu Marina, iar Chinezu de la Cluj, cu Bilciurescu. Provoc o 
scrisoare a generalului Antonescu către miniştrii de Externe ai 

Axei, prin care îşi exprimă hotărârea de a reexamina în fond 
raporturile cu Ungaria şi rezervându-şi mână liberă de acţiune. 
Lucrarea de sinteză a atrocităților şi fărădelegilor ungureşti, cu 
colaborarea lui V. Moldovan şi I. Chinezu. îngrămădiri de trupe 
germane în România. 

Vizita Regelui Boris la Hitler. U.R.S.S. ia poziţie împotriva 
trecerii trupelor germane în Bulgaria. Vizita Prințului Paul al 
Iugoslaviei la Hitler. înţelegerea foarte favorabilă a Iugoslaviei cu 
Hitler. Armata germană trece Dunărea în Bulgaria. Lovitura de 
stat a generalului Simovici la Belgrad, răsturnarea Prințului Paul 
şi a guvernului. Alianţa Iugoslaviei cu U.R.S.S. Acţiunea militară 
fulgerătoare a Germaniei împotriva Iugoslaviei. Ungurii ocupă 
Basica. Atitudinea României, Cretzianu mă roagă să sfătuiesc pe 
Antonescu ca România să nu participe la acţiunea împtoriva 
Iugoslaviei, deci să se ferească de orice act care ar putea fi socotit 
ca un act de felonie faţă de fosta sa aliată. Antonescu nehotărât, îi 
invoc motivele de ordin politic şi moral care pledează în sensul 
abţinerii, cum şi sentimentul general al opiniei publice. 
Antonescu invocă ataşamentul necondiţionat faţă de el al armatei; 
totuşi, până la urmă, renunţă la o acţiune, rezervându-şi putinţa 
de a se interesa de situaţia românilor din Timoc şi banatul 
sârbesc. Antonescu îmi oferă postul de 
Ministru pe lângă Sf. Scaun. Refuz din cauza dorinţei familiei, 
deşi Antonescu îşi ia angajamentul că în chestia Ardealului nu va 
lua nici o hotărâre fără prealabila mea consultare. Antonescu nu 
acceptă refuzul meu decât cu condiţia să-i rcomand o altă 
personalitate potrivită, de religie greco-catolică, luându-şi un 
angajament spontan faţă de Sf. Scaun în acest sens pe care vrea 
să-l respecte. Predau lui A. Cretzianu o notă prin care recomand 
pe profesorul C. Pop de la Institutul Român din Roma, un foarte 
distins filolog, foarte cunoscut prin conferințele sale în toată 
Italia. Printr-o regretabilă inadvertenţă a lui A. Cretzianu, care 
uită nota şi îşi aminteşte numai de numele Popp, Antonescu crede 
că l-am recomandat pe generalul Dănilă Popp, pe care îl cunoaşte 
şi îl apreciază ca pe un foarte distins militar, numeşte pe acesta 
ca ministru la Sf. Scaun. împotriva acestei desemnări nu-i nimic 
de zis, deoarece generalul Dănilă Popp, pe lângă calităţile sale 
distinse de militar, este şi un fervent şi practicant catolic, deci va 
face bună impresie la Vatican. Fireşte cu problemele politice şi 
diplomatice urmează să se familiarizeze abia de acum înainte. 
Supărarea lui Ică Antonescu şi ostilitatea lui surdă, temându-şi 
poziţia şi influenţa prin prezenţa mea în ţară. 


Intrarea României în război 
Campania germană în Grecia şi Creta. Concentrarea armatei 
germane pe frontul de răsărit. Hess în Anglia. Vizita mareşalului 
von Brauchitsch.  Declanşarea războiului împotriva Uniunii 
Sovietice (21 iunie 1941). România intră în război nesolicitată de 
Germania, în orice caz fără condiţii. Asentiment general (inclusiv 
Maniu, Dinu Brătianu, Mihalache şi Gheorghe Brătianu). Marile 

succese inițiale germane (Bia-  lystok, Wilna, Smolensk), 
operaţiunile armatei române, comandantul frontului de sud-est 
generalul Mannstein. Ocuparea Chişinăului şi a Basarabiei, 
Bucovinei de Nord. Nota mea informativă, şsupra nulităţii 
Arbitrajului de la Viena. Nota guvernului român care comunică 
Puterikjr Axei că socoteşte Arbitrajul de la Viena nul şi caduc. Ică 
Antonescu refuză dih motive de gelozie personală admiterea 
argumentului de nulitate, singur. 

Trecerea Nistrului, înaintarea până la Odesa, asediul şi 
ocuparea Odesei. Transnistria sub ocupaţie românească. Marea 
bătălie şi victorie de la Kiev (650.000 de prizdnieri). înaintarea 
de-a lungul litoralului Mării Negre până dincolo de bazinul 
Donului şi Rostovului. Marea bătălie şi victoria de la Vjasma- 
Briansk (630.000 de prizonieri). Greşita apreciere a situaţiei de 
către comandamentul suprem german, un purtător de cuvânt 
declară campania împotriva U.R.S.S. ca victorios terminată, 
rămânând numai operaţiuni de curăţire de făcut încercuirea 
Moscovei. Rezistenţa sovietică, reorganizarea comandamentului, 
înlocuirea generalilor politici cu ofiţeri de carieră; stagnarea 
operaţiunilor germane în faţa Leningradului, Moscovei, con- 
traofensiva sovietică pe Don, ocuparea Rostovului. îngheţul şi 
iama opresc operaţiunile germane. înaintarea rusească, multe 
centre de rezistenţă germane sunt încercuite, însă ele se menţin 
victorios (Igelstellung). înlăturarea lui von Brauchitsch, Hitler ia 
comanda armatei. Asediul Sevastopolului. Japonia intră în război 
împotriva S. U. A. prin atacul de la Pearl Harbour şi apoi 
împotriva Marii Britanii. Fulgerătoarele succese ale Japoniei 
(Filipine, Hong Kong, Malaya, Birmania, lava şi Indonezia). 
Pregătiri pentru campania din 1942. Maniu şi Brătianu iau poziţie 
împotriva continuării campaniei peste Nistru. Acțiune 
propagandistică primejdioasă împotriva colaborării cu Germania 
şi favorabilă puterilor anglo-saxone, încetul cu încetul chiar 
Uniunii Sovietice. Atutidinea dubioasă a lui Iīcă Antonescu. 
Ocuparea Sevastopolului (100.000 prizonieri), fapte de arme 
strălucite ale armatei române. Bătălia din peninsula Kerci, 
strălucită victorie cu peste 200.000 de prizonieri. Ofensiva 
sovietică din direcția Poltava, care se termină cu marele dezastru 
de la Harkov 


(peste 260.000 prizonieri). Campania din vara anului 1942, 
străpungerea frontului în direcția Stalingrad, înaintarea până la 
Stalingrad, Marea Caspică şi Caucaz, trecerea din Crimeea în 
Cuban. Ofensiva se opreşte la Stalingrad pe care sovieticii îl apără 
cu mare îndârjire, în fața Moscovei şi Leningradului situația 
staționară. 

Rommel în Africa. Contraofensiva britanică. Retragerea lui 
Rommel până în spatele Tripoli-ului. Marea bătălie de la 
Knightsbridge. Victoria germană, capitularea Tobruk-ului (30.000 
prizonieri, zdrobirea armatei a 9-a britanice, înaintarea ver- 
tiginoasă până la El Alamein. Oprirea înaintării din cauza lipsei de 
benzină (marina italiană în deficiență). 

Bătălia navală din Marea Coralilor. înaintarea japonezilor se 
opreşte. Con- traacţiunea americană. Debarcarea americană pe 
insula Guadalcanal. Moartea comandantului suprem al flotei 
japoneze (Amiralul Yamamoto). 

Polemica cu Maniu (prin scrisori)", intervenţia lui Ică 
Antonescu Ruperea relaţiilor de orice conlucrare cu guvernul. 
Mareşalul Antonescu, după un prelungit refuz, la insistența 
Veturiei Goga şi a prietenelor ei, ia poziţie pentru Ică Antonescu 
Permanentă înțelegere între  Antoneşti şi  Maniu-Brătianu 
Acţiunea de propagandă antigermană şi contra războiului: Maniu, 
Dinu Brătianu, majoritatea clasei intelectuale, contaminarea 
Marelui Stat Major şi a unei părţi a ofiţerimii. Pasivitatea lui Ion 
Antonescu Contraofensiva sovietică de la Stalingrad. Carenţa 
Marelui Stat Major al nostru Ruperea frontului în sectorul 
românesc, ungar şi italian. Eroismul unor ofiţeri şi al trupei, 
încercuirea armatei a Vl-a germane. încercările de degajare 
eşuează; rezistenţa eroică şi prelungită a armatei încercuite (plus 
unităţile româneşti). Capitularea după aproape 4 luni de la 
încercuire (6 februarie 1943). Mareşalul von Paulus. 

Ridicarea lui Emil Lobonţiu şi internarea lui în lagărul de la 
Tg. Jiu. Scrisoarea către mareşalul Antonescu în care protestez şi 
îi cer că dacă are ceva cu mine să mă urmărească pe mine, iar nu 
pe rudele sau prietenii mei. întrevedere cu lon Antonescu la 
invitarea lui. Pretinde că a luat măsura internării în urma 
informaţiei primite de la arhitectul Hiotu că Emil Lobonţiu ar fi 
spus la Sinaia că ungurii îndrituiesc de a cere o parte din Ardeal. 
Arăt absurditatea unei astfel de învinuiri. Spune că va da 
dispoziţii să mi se arate dosarul. Discutăm situaţia politică şi 
militară. îi arăt gravitatea ei complicată prin lipsa oricărei acţiuni 
de îndrumare şi stăpânire a opiniei publice. Conducerea ţării se 
complace într-o atitudine de totală pasivitate, care pune în pericol 
ieşirea norocoasă din riscurile războiului şi existenţa ţării. Afirmă 
că este hotărât să ducă războiul până la ultima limită alături de 
Germania, iar dacă soarta războiului ar fi până la urmă nefericită, 
este ferm decis să-se retranşeze cu 2-3 divizii în munţii Vrancei şi 
să moară până la ultimul om, realizând gloriosul sfârşit al lui 
Decebal. îi obiectez că această soluţie spetaculoasă poate fi o 
dezlegare pentru el personal, dar nu şi pentru România, care vrea 
şi trebuie să trăiască. De altfel, contest că ar mai fi stăpân absolut 
pe armată. Enervat, răspunde că şi Maniu şi Brătianu îl critică şi 
nu sunt mulţumiţi de linia sa de conduită. Le-a oferit că, dacă nu 
sunt mulţumiţi cu el, le cedează locul ca să conducă ţara mai bine 
ca el. Aceeaşi ofertă mi-o face şi mie. După câteva minute însă 
spune că este ferm hotărât să rămână în fruntea ţării şi va zdrobi 
cu ultima energie pe oricine care se va ridica împotriva lui. După 
astfel de ieşiri şi contradicții, orice schimb de vederi fiind fără 
rost, pun capăt întrevederii. Despărţire glacială. A fost ultima mea 
întrevedere cu mareşalul Antonescu. 


tttt În arhiva familiei. 

Vizita lui Zaharia Boilă 
în numele lui Maniu îmi spune că acesta (Maniu) este în 
situaţia de a determina o schimbare de guvern (fără Ică 
Antonescu şi cu mareşalul redus la un 


post onorific şi reprezentativ). S-a gândit la mine pentru postul de 
prim-ministru în ipoteza că programul meu şi vederile mele ar fi 
în concordanţă cu ale lui. Expun: războiul pare să fi ajuns la o 
cotitură hotărâtoare. în măsura posibilităţilor noastre de 
informare, iniţiativa pare să fi trecut de partea anglo-americano- 
sovietică; în consecinţă - fără o nouă armă surpriză - blocul 
germano-italian-japonez merge spre o înfrângere totală. O mare 
putere poate risca o în&ângere totală, ea se va ridica din nou 
după un timp oarecare, dovadă Germania după primul război 
mondial. Franţa după înfrângerea din 70/71. România nu poate 
risca o astfel de înfrângere fără a-şi expune existenţa în joc. Deci, 
România trebuie să încerce să schimbe de orientare şi atitudine. 
Aceasta pare posibil în starea actuală a lucrurilor. Acţiunea 
României, bine pregătită şi coordonată cu ofensiva aliaţilor, poate 
lichida fulgerător toate poziţiile germane din sud-estul Europei, 
poate împinge frontul dintr-o dată până la frontiera sud-vestică a 
Germaniei, învăluind frontul din Rusia propriu-zisă şi făcându-l 
intenabil. Deci lovitură hotărâtoare pentru soarta războiului în 
răsărit şi scurtarea sfârşitului general al războiului. O astfel de 
contribuţie este de mare preţ şi se va da pentru ea răsplata 
cuvenită, care trebuie să consiste în garantarea integrităţii 
teritoriului din 1939 şi excluderea trecerii sub orice formă a 
armatei sovietice pe teritoriul nostru. în vederea acestui program, 
dacă aş avea răspunderea situaţiei, aş retrage armata română de 
pe front sub motivul necesităţii reorganizării complete, aş 
multiplica declaraţiile de neclintită adeziune şi alianţă cu Puterile 
Axei - deoarece pisica cu clopot nu prinde şoareci - aş suprima 
orice acţiune de propagandă antigermană, opinia publică neavând 
nevoie de ea, aş da posibilitatea lui Maniu, numai lui sau omului 
desemnat de el, să trateze cu aliaţii condiţiile politice şi militare 
ale acţiunii româneşti, iar când acordul ar fi definitiv încheiat şi 
toate garanţiile luate, aş împinge armata reorganizată până 
dincolo de Nistru, apoi aş preda conducerea politică şi armată lui 
Maniu ca să delanşeze acţiunea concertată. Boilă mă întreabă că, 
dacă Maniu, din orice motiv, ar crede că el nu poate da lovitura, 
aş fi dispus să o fac eu? l-am răspuns că socotesc că Maniu este 
cel mai indicat pentru acest lucru; dacă însă Maniu nu ar vrea sau 
nu ar putea să-şi asume această sarcină, sunt dispus să o iau pe 
seama mea. Boilă mă părăseşte cu mulţumiri şi îmi supne că va 
reveni. Conversaţia însă nu a mai avut nici o urmare, fie că Boilă a 
avut numai misiunea să afle părerea mea, fie că Maniu nu era în 
situaţia de a schimba conducerea politică - ceea ce cred că era 
cazul - fie că Maniu era incapabil de a lua o hotărâre, ca de obicei. 


Sfârşitul războiului - 23 august 1944 

întâlnirea Roosevelt-Churchill-Stalin la Teheran. în scurtă 
vreme se află că România a fost dată în zona de influenţă 
sovietică. Contraofensiva engleză Ia El Alamein, retragerea 
neîntreruptă a lui Rommel până în Tunisia. Ocuparea Tunisiei 
prin armata a 60-a germană, reconstituită, rezistenţa germană 
remarcabilă; până la urmă încercuită de forţe americano- 
britanice, armata germană nevoită să capituleze. Debarcarea în 
Sicilia, apoi în Italia centrală (Napoli, Anzio). Marea bătălie din 
Rusia: atac sovietic respins, contraatac german, blindatele 
germane străpung frontul şi ajung în spatele sovieticilor, 
gigantică bătălie de tancuri, germanii înfiânţi, bătălia pierdută, 
începe retragerea lentă şi metodică germană cu multe alternative 
de succese şi insuccese. Lovitura de stat din Italia. Regele 
arestează pe Mussolini. Regele şi Badoglio părăsesc Germania şi 
trec de partea aliaţilor. Contramăsurile germane. Până la urmă se 
retrag în dosul Apeninilor ţinând ferm Lombardia (cu capitala 
Milano). Eliberarea lui Mussolini de către aviatorul german 
Skorzeny. Salvarea Romei de către Papă, care determină pe cei 
doi beligeranţi să renunţe de a lupta în Roma. Republică fascistă 
în nordul Italiei. Retragerea armatei germane continuă pe frontul 
din răsărit cu asigurarea unei retrageri ordonate. 


Vizita mea la Odesa, primarul Gherman Pântea. Viaţa la 
Odesa. Răscoala de la Varşovia. Zdrobirea răscoalei după lupte 
crâncene. Pasivitatea aviaţiei apusene şi a armatei sovietice. 
Bombardarea  Câmpinei. Pierderile excesive ale aviației 
americane. Masa nunţiului Andrea Casulo pentru a încerca 
împăcarea mea cu Ică Antonescu. Rezervă totală din partea mea. 
Lungă conversaţie cu ambasadorul tac Suphi Tanrioer asupra 
poziţiei Turciei şi României faţă de beligeranţi. Bombardarea 
continuă a Germaniei de către aviația anglo-americană, cu efect 
distrugător pentru industria germană. Aruncarea în aer de către 
un comando englez a instalaţiilor de apă grea din Norvegia. 
Urmarea pentru întârzierea experienţelor nucleare germane; se 
construieşte o nouă instalaţie pe o insulă din Baltică. 

Misiunea lui Barbu Stirbey la Cairo pentru a trata o pace 
separată cu aliaţii. Aliaţii ne trimit la Moscova. Antonescu 
(inclusiv Maniu, Brătianu) nu dau curs acestei sugestii 
încăpăţânându-se să încheie armistițiul cu apusenii. Ultimatum al 
aliaţilor la care România nu răspunde pozitiv în urma lipsei 
oricărei înţelegeri prealabile. Armata sovietică înaintează până la 
nord de Iaşi. 

4 aprilie 1944 bombardarea Bucureştiului de aviația 
americană. Dispersarea. Bombardarea continuă (Ploieşti, Braşov, 
Turnu Severin, Simeria). Atentat împotriva lui Hitler care scapă 
cu viaţă. încercarea unui puci militar de către mareşalul 
Witzleben, unii generali şi ofiţeri. Puciul este zdrobit şi autorii 
executaţi. Candoarea lui von Killinger şi Clodius. întâlnirea cu 
generalul Stoenescu la Sinaia: expune situaţia frontului de la Iaşi 
pe care îl socoteşte invincibil. Planul unei lovituri de stat făcut de 
Regele Mihai, Maniu, Dinu Brătianu. Misiunea lui Gheorghe 
Brătianu de a câştiga concursul generalului Racoviță, 
comandantul armatei de la nord de Iaşi. Generalul Racoviță, 
câştigat pentru lovitură, cedează pe frontul încredințat lui, fără a 

mai aştepta ordinul de la Bucureşti, cum se convenise. înaintarea 
vertiginoasă a armatei sovietice prin spărtura deschisă, izolarea şi 
apoi capturarea diviziilor gemane din sudul Basarabiei. 
Dezorientare generală. 

Ion Antonescu se hotărăşte să plece pe front pentru a 
reorganiza şi conduce rezistenţa, lIcă Antonescu în 24 ore 
urmează să plece cu avionul la Ankara pentru a încerca în 
extremis o înţelegere cu aliaţii. în 23 înainte de masă, Gheorghe 
Brătianu, în numele lui Maniu şi Dinu Brătianu, încearcă să 
determine pe Antonescu să dea el lovitura. Fără rezultat Cei doi 
Antonescu se prezintă după-masă în audienţă la Rege pe care îl 
pun în cunoştinţă de planurile lor. Regele se declară nemulţumit, 
apoi, cu ajutorul ofiţerilor din casa militară, arestează pe cei doi 
Antoneşti. Colaborarea cu câţiva tineri diplomaţi din Ministerul 
Afacerilor Externe  (Stârcea,  Niculescu-Buzeşti,  Pogoneanu, 
Barbu, etc.). Maniu nu poate fi găsit pentru a constitui un guvern 
aşa cum se convenise în prealabil! Regele constituie un guvern 
sub preşedinţia generalului Sănătescu, şeful Casei Militare 
(Maniu, Brătianu, Titel Petrescu miniştri de stat Pătrăşcanu la 
Justiţie). Manifestul şi apelul către ţară şi armată. Țara şi armata 
se raliază la Rege (ora 10 seara la Radio). înţelegerea cu 
generalul Gerstenberg ca armata germană să evacueze România, 
care rămâne neutră. Killinger zădărniceşte înţelegerea garantând 
lui Hitler că poate stăpâni situaţia. încercarea germană de a 
ocupa Bucureştiul cu forţe insuficiente pentru a zdrobi rezistenţa 
dârză a armatei române (Regimentul de Escortă Regală). Bom- 
bardarea Bucureştiului, îndeosebi a Palatului. Plecarea Regelui în 
Oltenia. Stare de război cu Germania. Ofensiva germano-maghiară 
Turda-Aiud şi Arad-Timişoara. După oarecari succese iniţiale, 
ofensiva este oprită de trupe româneşti improvizate. 

în disperare, cu familia la Ighiu, la vie la Tecău. Săptămânal 
la Bucureşti pentru a mă interesa de mersul fabricii de la Brăila. 
Mă supun unei operaţii la Sebeş prin profesorul Alexandru Pop. 
La 23 august în convalescenţă. Refugiaţi din calea ofensivei 
maghiare din regiunea Turda, gata de plecare pe valea Sebeşului 
în munţi. Sosirea armatei sovietice, mutarea la Alba lulia la dr. 
Cadar. 


Perioadele de detentie 

Guvern Horia Sima la Viena. Atacurile presei naţional— 
ţârâniste. Plec singur la Bucureşti. Arestarea mea în ziua de 12 
octombrie 1944 pentru arbitrajul de la Viena, la propunerea şi 
stăruința lui luliu Maniu. La Prefectura Poliţiei, etajul V, cu 
Gigurtu, Manoilescu, I. Marinescu, generalul Vasile lonescu, mai 
târziu Gh. Cuza, Alex. Hodoş, Seişanu, Cozmovici, dr. Noveanu, 
etc. Al doilea guvern Sănătescu, răsturnarea guvernului de către 
P. C. Guvern Rădescu cu Groza vicepreşedinte. Ne adresăm 
procurorului general Zamfirescu contra deţinerii noastre fără 
forme legale. Procurorul general se eschivează. După Crăciun, 
campanie comunistă contra guvernului Rădescil. Decretul pentru 
pedepsirea criminalilor de război şi instituirea Tribunalului 
Poporului. Nu pot fi încadrat în nici una din dispoziţiile 
decretului, cu toată strădania maniştilor. Anchetarea mea la 
finele (circa 26) lui februarie de către Avram Bunaciu care, la 


AMINTIRI POLITICE 255 


primul interogator, constată că nu pot fi învinuit cu nimic, că sunt 
victima răzbunării lui Maniu, că ei (comuniştii) încep campania 
de înlăturare a P. N. Ţ. din viaţa politică, că asociindu-mă la 
această campanie le-aş face un însemnat serviciu şi, în acelaşi 
timp, i-aş putea plăti poliţa lui Maniu. Refuz. N-am nici o dorinţă 
de răzbunare, fiindcă concepţia mea creştină exclude astfel de 
porniri. 

Răsturnarea guvernului Rădescu, rolul lui  Vâşinski, 
constituirea guvernului Petru Groza cu Gheorghe Tătărescu 
vicepreşedinte şi ministru al Afacerilor Străine. Procesul 
Antonescu. Modificarea decretului pentru pedepsirea criminalilor 
de război. Eliberarea lui Gigurtu şi I. Marinescu. Manoilescu tifos 
exantematic. Mutarea noastră la Arsenal. Generalii Dobre, 
Voiculescu, Macici, Stoenescu, etc., Vergatti, Costea. înăsprirea 
regimului, căpitanul Gavrilovici, d-na Oprişescu. Două loturi: 
Macici, etc. pentru Odesa şi grupul de gazetari A. Hodoş, Seişanu, 
dr. Ilie Rădulescu, etc. Eliberarea mea la 20 iunie 1945. în 
noiembrie 1945 operaţie de ulcer-chist-stenoză pilorică (dr. 
Câmpeanu). 

Conferinţa de pace de la Paris. Revendicări maghiare 
susţinute de anglo-ameri- cani. U.R.S.S. sprijină intransigent 
punctul de vedere al României (frontierele de la Trianon). 
Anterior  U.R.S.S. refuzase administrația românească a 
Transilvaniei de Nord, expulzarea funcţionarilor trimişi de 
guvernul din Bucureşti (înalt consilier Ionel Pop). 

Predarea Ardealului de Nord în administraţie românească 
după constituirea guvernului dr. Petre Groza. Alegerile din 1946, 
înfrângerea formală a grupărilor Maniu şi Brătianu. Atitudinea 
Regelui Mihai în perioada 1944-1947 până la abdicare. Memoriul 
lui Tătărescu. încercarea de plecare a lui Mihalache zădărnicită. 
Arestarea lui luliu Maniu şi a fruntaşilor naţional-ţărănişti: Ion 
Mihalache, Mihai Popovici, Ilie Lazăr, Ghiţă Pop, Penescu, 
Serdici. Judecarea şi condamnarea lor. 

Stabilizarea. Scoaterea din guvern a lui Gheorghe Tătărescu 
şi a grupului său. Abdicarea Regelui Mihai, proclamarea 
republicii, 30 decembrie 1947. Prima Constituţie 28 martie 1948. 
Naţionalizarea moşiilor şi ridicarea proprietarilor. Naţionalizarea 
fabricilor. Vindem casa din Sângeorz şi o serie de obiecte, mai 
ales haine, pentru nevoile de trai. Nunta lui Ovidiu cu Ileana, 
locuiesc la noi. Ovidiu îşi ia licenţa în drept, nu se poate înscrie ca 
stagiar, face un curs de desenator tehnic şi este angajat la 
Sovromconstrucţii. Refuzul Colegiului de a fi înscris ca avocat (30 
martie 1948). Desființarea Bisericii greco-catolice, arestarea 
episcopilor şi a numeroşi preoţi care refuză trecerea la ortodoxie. 
Iluziile claselor burgheze şi intelectuale pe care nu le 
împărtăşesc. Schimbarea de atitudine a puterilor occidentale, mai 
ales a Americii faţă de Germania. Blocada Berlinului, podul 
aerian. închiderea Capelei Pitar-Moş iar mai târziu a Capelei 
Notre-Dame. Dubla operaţie din septembrie 1949 prin dr. 
Mardare la Sanatoriul Diaconeselor. Naţionalizarea caselor (20 
aprilie 1950). 

Arestarea mea nocturnă în ziua de 6 mai 1950. Sunt dus la 
Ministerul de Interne şi de acolo, dimineaţa la 7, urcat într-o 


256 VALERIU POP 


autodubă (cu Argetoianu, Alexandru Lapedatu, Taşcă, V. Potârcă, 
I. Cristu, fraţii Tătărescu, August Filip, etc. în total 16 inşi). După 
o călătorie neîntreruptă - doar două ore noaptea la Cluj în curtea 
chesturii - la ora 17 ajungem la Sighet unde sunt băgat direct în 
carceră, iar după 2-3 ore, cazat în camera 83 la etajul II. Singur, 
în camera 84, Ştefan Tătărescu. Primul contact cu un student, 
apoi cu părintele Raţiu, care măturau pe sală. îmbrăcarea în 
uniforme de închisoare. Aflu că episcopii şi Păclişanu sunt la 
Sighet, în aceeaşi închisoare. Regimul de la Sighet. Repararea 
caloriferului. Instalarea de sobe de tablă cu burlanul prin geam. 
Crăciunul 1950: colindele deţinuţilor. Mutarea în camera 70 din 
cauza reparațiilor la etajul III. Plecarea lui Ştefan Tătărescu din 
camera 70. În mai 1951 revenirea în camera 83. La începutul Iui 
iulie mutarea mea în camera 70 (situată spre nord, rece şi 
umedă). îmbolnăvirea mea (1952/1953, 1953/1954). Generalul 
Zwiedeneck. După trei ani, din cauza bolii, sunt mutat la parter, 
camera 20 către soare. Autobiografia. La 1 aprilie 1955 sunt 
mutat pe neaşteptate în camera 73 la etajul II (mare, fără soare). 
La 13 iunie începe interogatoriul, ajung până la anul 1931/32. La 
3 iulie sunt chemat în faţa tov. Anghel Andrei (securist). La 4 iulie 
semnez o declaraţie în sensul obligaţiilor legale. La 5 iulie 1955 
ora 15 mi se comunică punerea în libertate. într-o cameră de la 
etajul I întâlnesc lotul celor puşi în libertate (23), întâi Sasu care 
rămâne uimit că mai sunt în viaţă, deoarece în penitenciar se 
lăţise zvonul că aş fi mort de doi ani. Fac parte din lot: M. 
Berceanu, Al. Popescu-Necşeşti, profesorul Savin, Ştefănescu- 
Goangă, Victor Moldovan, Prelipceanu, Sever Dan, amiralul 
Georgescu, luliu Moldovan, Ştefan Matiş, Lupaş, Mihai Popovici, 
Titus Popovici, George Fotino, generalul Marinescu, V. 
Budurăscu, 'Ţoni, etc. La 6 iulie ora 8 seara suntem duşi cu dubă 
închisă la gară, urcați în tren cu o foaie de drum, pâine şi 1/2 kg 
de marmeladă şi lăsaţi complet liberi. Nouă inşi se dau jos la 
Beclean pentru a lua trenul Baia-Mare - Bucureşti, 14 mergem la 
Cluj. La tren este ataşat un vagon-dubă în care au fost îmbarcaţi 
ceilalţi din Sighet - peste 30 inşi - fără să ştim de ei şi aduşi la 
Bucureşti la Malmaison. în ziua de 5 au plecat 6 inşi (Giurescu, D. 
R. loaniţescu, C. Angelescu, Virgil Solomon, Petre Bejan, D. 
Alimănişteanu) cu domiciliu obligatoriu la Măzăreni. Emoţionanta 
ofertă a d-nei Mânu din Gherla (cumnata lui Dumitru Man). 
Telefon la Virgil, întâlnirea cu Viruca şi Mişu. Informaţii despre 
Biby şi copii, adresa lor. Plecarea la ora 9 cu expresul la 
Bucureşti. Elvira va anunţa prin fratele ei pe Biby de sosirea mea. 
În gara Cluj aflăm de întrunirea Conferinţei de la Geneva pe data 
de 20 iulie 1950. Sosirea la Bucureşti. Mă aşteaptă în gară dr. 
Buia, dr. Mureşan şi Ileana (Alecu la practică la Baia Mare). 
Revederea cu familia în locuinţa din str. Şelari 14, et II 
(mansardă). Vin rude şi cunoscuţi să mă vadă. întâlnirea cu Petru 
Groza: asigurarea că vom primi altă locuinţă şi toate lucrurile 
sechestrate. Nici una din promisiuni nu se realizează. Victor şi 
Jenica. întâlnirea cu Tătărescu, vederile lui asupra situaţiei. 
Interviul lui Tătărescu, scrisorile lui Ionel Pop şi Titel Petrescu. 
Vizita la Curtea de Argeş. Vara 1956 la Cluj (a Virgil şi la moară). 
Vizită la Gherla. Afacerea Canalului de Suez. Răscoala din 

Ungaria, repercusiuni. Raporturile dintre Apus şi Răsărit Chestia 
pensiei mele. Negocierile pentru dezarmare. Subcomisia de la 
Londra. U.R.S.S. anunţă retragerae din subcomisie. 

Vara 1957 la Cluj (Virgil şi la moară). Sesiunea O. N. U. 
Ofensiva de pace şi dezarmare (coexistenţă paşnică) a U. R. S. S. 
Mesajele adresate de Bulganin tuturor guvernelor ţărilor membre 
ale O. N. U. plus Elveţia. Conferinţa NATO de la Paris (16 
decembrie 1957). Noi mesaje ale lui Bulganin (ianuarie 1958). 
Răspunsul lui Eisenhower, Macmillan, Gaillard şi Zoldi. 


Anexa 1 


SIRE, 


în audienta din 23 iulie 1940, Majestatea Voastră a binevoit a- 
mi da putinţa de a expune oral şi în scris situaţia foarte grea în 
care se găsea România, cu perspective de înrăutăţire, pe măsură 
ce sc apropiau discuţiile directe cu Ungaria şi Bulgaria, în 
privinţa cărora Guvernul Majestății Voastre în timpul crizei 
basarabene luase angajamente la Berlin, angajamente ce nu 
puteau fi nesocotite fără consecinţe primejdioase pentru ţară. în 
acea audienţă, am arătat şi soluţiunea de ansamblu ce era 
ridicată atât din punct de vedere al oamenilor, cât şi al lucrurilor, 
subliniind că oricine ar pretinde că el personal şi singur, prin 
simpla sa prezenţă în fruntea trebilor publice sau în Guvern, ar 
putea da un curs favorabil evenimentelor, ar fi de rea-credinfă sau 
inconştient. De altfel acelaşi punct de vedere îl exprimasem şi D- 
lui M. Manoilescu, Ministrul Afacerilor Străine, cu câteva zile 
înainte de audienţă, când acesta cu autorizaţia şi din 
încredințarea Majestății Voastre, mi-a propus intrarea în Guvern. 
Sprijinindu-mă pe acelaşi raţionament expus în audienţă, am 
declinat de la mine această onoare, ca fiind nefolositoare. 

Am plecat de la audienţă cu impresiunea liniştitoare că 
Majestatea Voastră în înalta sa înţelepciune şi cu spiritul de 
comprehensiune ce îl caracterizează, vede clar situaţia şi că 
hotărâri decisive vor fi luate în timp util. 

în consfătuirea fruntaşilor ardeleni, din 2 august, convocată 
de Dl. Preşedinte al Consiliului, în plină desfăşurare a crizei 
ardelene, am dat citire unei expuneri scrise, care a fost transmisă 
fără întârziere Majestății Voastre. în această expunere, pe lângă 
atingerea şi evidenţierea necesităţii unei soluţii de ansamblu, 
arătam şi teza şi metoda pentru tratativele cu Ungaria: 

1. Demonstrarea documentată a dreptăţii româneşti. 

2. Amânarea luării unei hotărâri cu privire la eventuale 
concesiuni teritoriale reclamate de principiul schimbului de 
populaţie, pentru mai târziu, când factorii responsabili vor fi în 
posesiunea tuturor elementelor situaţiei exacte, externe şi 
interne. Această metodă înlătură orice criză morală sau de 
încredere în Ţară, arată faţă de Axă spiritul de consiliaţiune şi de 
împăciuire, indispensabil în clipele de faţă şi nu compromitea nici 
o posibilitate de manevră în tratativele duse cu Ungaria şi 
însemna o totală acoperire a Coroanei. 

în audiența din 7 august cit. am expus Majestății Voastre 
acelaşi punct de vedere cu privire la problemele interne şi 
externe, stăruind mai ales asupra urgenţei soluţiunilor şi aratând 
că orice clipă pierdută poate compromite iremediabil unele 
posibilităţi de îndreptare a situaţiei. Am arătat că şi cele mai bune 
soluţiuni dacă vin tardiv, sunt inoperante. Am apăsat şi mai mult 


asupra factorului timp în conversaţia avută cu Dl. Col. Rusescu la 
10 august şi în nota rezumativă lăsată la Domnia Sa pentru 
Majestatea Voastră. 

La audiența din 7 august, Majestatea Voastră mi-a confirmat 
că socoteşte că întreaga mea acţiune şi tot ce spun, este izvorâtă 
din devotament faţă de Coroană şi din dragoste faţă de Ţară. 

în ziua de 13 august Dl. M. Manoilescu, Ministrul Afacerilor 
Străine, mi-a făcut în mod formal şi autorizat propunerea să 
accept de a fi singurul delegat al României pentru tratativele cu 
Ungaria, arătându-mi că această calitate implică şi 

intrarea mea în Guvern. Am răspuns prompt că în principiu nu pot 
refuza de a-mi servi Regele şi Ţara - chiar cu riscuri grave 
personale - însă îl rog să raporteze imediat Majestății Voastre, că 
nici un rol activ nu pot accepta nici în Guvern, nici pentru 
tratative, dacă nu se dă soluţia de ansamblu problemelor externe 
şi interne. 

în 13 august seara, împreună cu Dl. Silviu Dragomir, am 
arătat D-lui Prim- Ministru toată gravitatea situaţiei mai ales în 
Ardeal şi am arătat că declinăm de la noi orice rol fie la Guvern fie 
la tratative dacă nu se soluţionează în prealabil situaţia internă. 

La 14 august am declarat atât D-lui Preşedinte al Consiliului 
cât şi D-lui Ministru al Afacerilor Străine că orice situaţie 
personală mi s-ar propune, chiar cea de Preşedinte de Consiliu, 
sunt nevoit şi hotărât în mod irevocabil să o refuz ca inoperantă şi 
nefolositoare, că însă dacă se dă în timp util, deci înainte de 
încercarea tratativelor cu Ungaria, o soluţie potrivită şi fericită 
situaţiei interne, în toată complexitatea ei, sunt gata a-mi servi 
Ţara în orice condiţii, fără a mă gândi la vreo situaţie pentru mine 
personal. Am stăruit că acest al meu punct de vedere să fie adus 
la cunoştinţa Majestății Voastre, în audiența ce urma să o aibă Dl. 
M. Manoilescu. 

Tot în 14 august am avut ocaziune să văd şi să examinez 
TEXTUL SCHIMBULUI DE NOTE DINTRE ROMÂNIA şi Ungaria şi 
să constat: 

1. Că tratativele ar urma să înceapă joi la Tumu Severin. 

2. Că Ungaria pare a se gândi, fără a preciza suficient, la 
fixarea unei frontiere inacceptabile pentru România, iar schimbul 
de populaţie neobligator ar urma să fie un simplu simulacru, 
executat pentru români sub ocupaţia ungurească. 

în după-amiaza zilei de ieri, la ora 16, Dl. M. Manoilescu mi-a 
comunicat la telefon că s-a fixat plecarea mea pe azi 23 la Tumu 
Severin, că tratativele încep vineri 16 august şi că aceste hotărâri 
au fost comunicate deja oficial Ungariei, că soluţia internă ar fi 
fost acceptată principial de Majestatea Sa ţi că urmează să o 
discut cu Dl. Prim-Ministru între orele 17-18. La orele 17 Dl. 
Ministru m-a condus la Preşedinţia Consiliului de Miniştri, unde 
Dl. Prim-Ministru mi-a arătat că soluţia adoptată este intrarea 
mea în Guvern, împreună cu Dl. Silviu Dragomir la Departamentul 
Minorităţilor şi a D-lui luliu Haţieganu, ca Ministru de Stat fără 
Portofoliu. 

Prin această desfăşurare a evenimentelor am fost pus fără 
vină în faţa unui fapt împlinit şi a unei tragice dileme: sau de a 
accepta o soluţiune cu totul inoperantă, nefolositoare şi chiar 
dăunătoare Coroanei şi Ţării, cu tot sacrificiul persoanei mele, 
sau de a refuza cu riscul unor grave inconvenienţe pentru Ţară, ce 
ar decurge din neputinţa înlocuirii mele în ultima clipă, ori, prin 
înlocuirea mea cu o persoană totalmente nefamiliarizată cu 
problemele vitale şi existenţiale ce se pun în discuţie de la 
început. Dl. Prim-Ministru părea a nu şti că începerea tratativelor 
era fixată pe 19 crt. 

Am arătat imediat D-lui Prim-Ministru totala nepotrivire a 
soluţiei adoptate cu cele discutate înainte de masă şi cu 
atitudinea luată de mine în mod consecvent, am arătat că după 
părerea mea nu se va găsi nici un fruntaş ardelean, care să 
accepte rolul ce pare a li se desemna. Am arătat că personal refuz 
să accept intrarea mea în Guvern, că însă constrâns de 
împrejurări fatale de care sunt străin, sunt dispus şi gata a aduce 
un ultim sacrificiu Regelui şi Ţării, - în chestia tratativelor - cu 
toate riscurile ce le comportă acest gest pentru mine, din partea 
opiniei publice din Ardeal. Accept provizoriu calitatea de ministru 
plenipotenţiar, mă duc la şedinţa de deschidere a negocierilor cu 
Ungaria în calitate de delegat al României, iau în primire 
documentul şi anexele cuprinzând punctul de vedere şi 
revendicările Ungariei, ad referendum, amân expunerea tezei 
româneşti şi deci 
continuarea negocierilor pe ziua de luni 19 august, mă înapoiez 
imediat la Bucureşti pentru a raporta Majestății Voastre şi cu 
acestea socotesc terminată în mod definitiv misiunea mea, 
urmând ca Guvernul să se îngrijească de pe acum de desemnarea 
şi iniţierea unui delegat care să-mi ia locul. ! 


SIRE, 


M-am simţit îndemnat să arăt cele de mai sus Majestății 
Voastre pentru a o informa exact asupra vederilor mele precum şi 
a hotărârilor luate de mine. 

însufleţit de devotament nefăţărit faţă de Majestatea Voastră 
şi Augusta Sa Dinastie, devotament ce l-am avut întotdeauna, pe 
care îl am şi-l voi păstra neştirbit, orice mi-ar rezerva viitorul, 
cred că este de datoria mea să închei cu o rugăminte dintre cele 
mai stăruitoare către Majestatea Voastră: 

Vă implor, Sire, să reexaminaţi imediat întreaga situaţie şi 
fiiră ezitare şi, mai ales, fiiră întârziere, să adoptați şi să realizaţi 
soluția salvatoare pentru Ţara a cărei soartă este indisolubil 
legată de destinele Majestății Voastre. Păstrez o licărire de 
speranţă că încă nu este totul prea târziu şi acţiunea de mântuire 
mai are perspective de izbândă. 

Sunt, Sire, al Majestății Voastre prea plecat şi prea supus 
servitor, 


VALERIU POP 
15 august 1940 

Amintirile politice ale lui Valeriu 
Pop sunt un izvor de mare valoare 
pentru istoria României din prima 
jumătate a secolului nostru. Partici- 
pant activ la viaţa politică a ţării, aflat 
în relaţii cu personalităţile române 
de primă mărime, începând cu regele 
Carol al II-lea, Valeriu Pop a realizat, 
a văzut şi a auzit multe. într-un lung 
şir de probleme şi aspecte ale istoriei 
noastre politice, mărturia lui este 
capitală (ajunge sâ menţionăm textul 
despre abdicarea regelui Carol 
al II-lea). De subliniat că, până la ora 
actuală, multe din informaţiile lui 
Valeriu Pop sunt unice (de exemplu, 
declaraţia lui lon Antonescu din 1943, 
că, în caz de pierdere a războiului, 
„este ferm decis să se retranşeze cu 
2-3 divizii în munţii Vrancei şi să 
moară până la ultimul om, realizând 
gloriosul sfârşit al lui Decebal”). 


Florin Constantiniu 

